
INTRODUCERE 


Argument 


1. Dacă ar fi să comparăm doctrina română în materie de: 
moşteniri cu un arbore, am putea identifica trei dintre volumele 
ediţiei secunde a Explicaţiunii lui Dimitrie Alexandresco (11l/1, IV/1 
şi IV/2) drept măduva unui trunchi având rădăcinile profund 
„ancorate în dreptul francez. Trunchiul s-a dezvoltat prin adăugarea 
succesivă, asemenea unor inele de creştere, a cinci contribuții mai 
_ importante: sinteza lui Matei Cantacuzino (Elementele din 1921, 
respectiv ediţia secundă din 1925), volumul terț al tratatului lui lon 
Rosetti-Bălănescu şi Alexandru Băicoianu (ediția primă din 1929, 
republicată după 1990 şi ediţia secundă din 1948), cele două volume 
publicate în 1966 de către Mihail Eliescu (reluare îmbogăţită a 
Cursului din 1947), tratatul profesorului Francisc Deak (1999, cu 
ultima ediție apărută în 2002) și cursul profesorului Dan Chirică 
(2003). Restul autorilor ne apar comparabili cu coroana arborelui: 
preiau şi valorifică seva problemelor, extrasă prin cercetările 
fundamentale antemenţionate. Nu trebuie uitate cazurile speciale ale 
cercetărilor unora precum Alexandru Degré, George Plastara, Florin 
Sion, Alexandru Cerban, Nicolae Titulescu, Mihai Rarincescu și Ovid 
Sachelarie: excepţionale valoric, au căzut într-un con de umbră 
datorită punerii la index în condiţiile schimbărilor politice de după 
1948. Existenţa unor poziţii originale şi la alţi autori dinainte sau de 
după decembrie:1989 nu poate fi negată. Comparaţia de mai sus am 
efectuat-o ghidându-ne după criteriul influenței exercitate asupra 
practicii şi literaturii de specialitate, respectiv asupra reformelor 
legislative. 

aen N mi-e pe mata tina d ln ci i 

Intrarea în vigoare a unui nou cod civil a generat deja analize, 
menite a expune publicului interesat noile reguli în materiet. 


2. Lucrările dedicate moştenirilor în dreptul civil român fiind deci 
bine reprezentate, se pune firesc întrebarea: de ce propunem atunci 
publicului cititor încă o analiză? Motivația este una complexă, întocmai 
ca şi materia pe care o vom trata. După cum remarca George Plastara, 
„această materie este extrem de importantă, deoarece dreptul de 
succesiune se găsește într-o strânsă legătură atât cu proprietatea, cât 
şi cu familia şi adeseori chiar cu organizaţia politică”2. 

Un prim motiv ar fi faptul că adoptarea unui nou Cod civil este 
un moment de cumpănă în viaţa juridică a oricărei naţiuni. Fruct al 
unor circumstanțe excepţionale:, el denotă şi atingerea unei matu- 
rităţi. Aceasta obligă juristul român la o examinare retrospectivă, 
pentru a estima care poate fi valoarea şi sensul schimbării operate la 
1 octombrie 2011. Dispoziţia tranzitorie din art. 91 LPA face ca 
retrospectiva să nu fie pur istorică, ci necesară: textele succesorale 
din codul lui Cuza au şansa de a mai putea fi aplicate încă cel puţin 
câteva decenii de la ieşirea sa din vigoare ca ansamblu normativ. 


Un al doilea motiv porneşte de la observarea a două trăsături - 


specifice ' moştenirilor: dreptul succesoral este unul de aplicare 
constantă și având un pronunţat caracter tehnic+. Privind comparativ 
Codul comercial român din 1888, remarcăm cum a trebuit să suporte 
o perioadă de claustrare pe timpul comunismului, fiindu-i practic 
suspendată aplicarea între 1950 şi 1990. Schimbările ideologice, 


1 llioara Genoiu, Dreptul la moștenire în noul Cod civil, Beck, București, 
2012; Liviu Stănciulescu, Curs de drept civil. Succesiuni, Hamangiu, 
Bucureşti, 2012; Flavius Baias, Eugen Chelaru, Rodica Constantinovici, loan 
Macovei (coord.), Noul Cod civil. Comentariu pe articole, Ed. C.H. Beck, 
Bucureşti, 2012; *** Noul Cod civil. Comentarii, doctrină și jurisprudență, 
vol. 2, Hamangiu, Bucureşti, 2012; Emöd Veress, Drept civil. Moștenirea 
legală. Liberalităţile. Conform Noului Cod civil, C.H. Beck, București, 2012. 

2 Plastara, Curs, p. 9. îi 

3 Orice cod implică o ruptură cu trecutul, cauzată de obicei de o criză 
sau de o schimbare de regim sau de politică (Camille Jaufret-Spinosi, Pérénité, 
evolution ou désuétude des codes: aspects de droit compare, în Revue de la recherche 
juridique, No. spécial 2005, p. 2688). 

4 Jacques Flour, Droit civil. Licence 4ème année, Paris, 1962 /63,p.6. 

indiferent de culoarea acestora, nu au suspendat însă nicio clipă 
utilitatea şi aplicarea regulilor succesorale. Caracterul tehnic vizează 
în sinteză faptul că este vorba de raporturi juridice de ordin 
pecuniar, interesând familia - concluzie evidentă pentru moşteniri; 
în ce priveşte liberalităţile, studiul acestora constă în mare parte în 
cercetarea măsurii în care este permis omului să-și lipsească 
membrii familiei de bunuri. Toate aceste drepturi se plasează la 
frontiera dintre dreptul patrimoniului și cel al familieis, fapt ilustrat 
de dependenţa moştenirilor și liberalităților de factorii sociali ce 
influenţează regimul familiei. CEDO a reţinut de altfel în deciziile sale 
că domeniul succesiunilor şi liberalităţilor între rude apropiate se 
prezintă ca intim asociat vieţii familiales. S 

Astfel se explică existența unui plan special-de abordare, intim 
legat de fiecare dintre noi, care se adaugă aici. Încetarea din viață a 
unui individ este un eveniment de importanță covârșitoare în 
societatea umană. Rolul juristului confruntat cu inevitabila trecere 
nu se rezumă la prezentarea și aplicarea unor tehnici de transmi- 
siune patrimonială, aşa cum se crede îndeobște”. Acesta este numai 
finalul, un final dictat de situaţii generate de un cortegiu de efecte 
subsecvente oricărui deces: 

- şocul psihologic produs, resimţit de apropiații defunctului 
precum și de cei care l-au cunoscut direct sau indirect; | 

- cortegiul de ritualuri sociale și reacţii individuale, mai mult sau 
mai puţin legate de ocult și instinctual, pe care decesul unei persoane 
îl declanșează automat; 


5 Id., p. 7-8. | 

6 Marckx c. Belgia, decizia din 13.VI.1979, seria A nr. 31, p. 23-24, § 52 şi Pla şi 
Puncernau c. Andora, nr. 69498/01, $ 26, CEDO 2004-VIII. V. asupra acestor decizii 
Sandra Gătejeanu, Dreptul la respectarea vieții de familie şi succesiunile, în RR] 
2/2012.246-252. 

7 Cu alte cuvinte : “Dacă dreptul este arta de a împărţi bunurile şi de a atribui 
fiecăruia ceea ce i se cuvine, moartea este o ocazie intensă de a solicita acest lucru: 
stingerea unei persoane umane aducând în mod mecanic sfârşitul personalităţii 
juridice care îi corespunde, moartea determină o redesfăşurare a bunurilor și a 
datoriilor defunctului care se află adesea la originea conflictelor, nu numai între cei 
care au vocaţie de a primi tot sau parte din acest patrimoniu, ci şi între ultimii şi terți 
(creditorii defunctului, creditorii creditorilor, administraţia financiară etc.). Succe- 
siunea moștenitorilor defunctului constituie chiar un concept-model de soluţionare 
prin mijloace juridice a conflictelor de interese” (Zenati, Revet, Successions, p. 17). 

- reorganizarea grupului uman (de mai mici sau de mai mari 
dimensiuni) în care dispariția celui în cauză lasă un loc ce poate 
repune totul în cauză; 

- reacţiile tehnice legate de dispariţia unui subiect contribuabil, 
titular de patrimoniu şi exercitant al unei ocupații sau al unei meserii 
sau/şi ocupant al unei funcţii; 

- ieşirea la iveală (prin deschiderea unui testament, publicarea 
postumă a memoriilor, descoperirea unei corespondențe etc.) a unor 
fapte şi decizii aparținând trecutului ce bulversează prezentul: filiaţii 
necunoscute, averi ilicite, bigamii ascunse, boli ereditare, fraude 


tăinuite, antipatii nemărturisite, înclinații moral reprobabile ... Şi | 


pomelnicul poate continua. 

Lucrările din dreptul civil român țin cont, din păcate, în mod 
foarte sumar de aceste aspecte. Materia moștenirilor este tratată de 
autorii noştri în mod unilateral. Succesiunile sunt privite ca o 
materie pur tehnică, în care sunt expuse cu un ochi rece nişte soluţii 
matematic convenabile unor justiţiabili, care oricum au ascuns sau 
și-au împărţit (însușit) deja bună parte din bunuri. Nici autorii 
noştri şi nici legiuitorul civil nu se preocupă de factorul uman 
implicat, cu ecourile sale în plan micro (familial) și macro (social). 

La aceste aspecte se mai adaugă încă unul extrem de important. 
Autorii noștri expun problemele şi caută soluţii fără a ţine seama de 
caracterul de transplant juridic al reglementărilor conținute în codul 
din 1864. Alexandresco. începuse să publice în 1886 Explicaţiune 
teoretică și practică a dreptului civil român în comparațiune cu 
legile vechi şi cu principalele legislaţiuni străine, adică lămurirea 
codului de import de la 1864 prin concilierea soluţiilor sale cu 
contextul autohton - cu practicile, limitele şi reticențele. acestuia. Or, 
neglijarea în România a studiilor de istoria dreptului, la care se 
adaugă frecventa lipsă de preocupare pentru unirea teoriei cu 
practica au putut genera şi întreține dezbateri artificiale sau 
rezolvări date pe baza unor argumente improprii ab initio. 


— aAa NN 

8 Cu notabilele excepții ale monografiilor lui Nicolae Titulescu, Împărteala 
moștenirilor, Leon Alcalay, București, 1907 (v. cap. III secț. II) şi a lui Florin Vădeanu, 
Transmisiunea moștenirii, Ed. Wolters Kluwer, București, 2009. 

După părerea noastră, o abordare corectă se sprijină pe folosirea 
în analiză a trei aspecte: 

- evoluţiile sociologice (1); 

- perspectiva istoric evolutivă asupra instituțiilor (2); 

- metoda dreptului comparat (3). 

(1) Sondajele și statisticile sunt oglinda fidelă a tendinţelor 
sociologice. Nu vom înţelege cum a devenit soția supraviețuitoare 
actor principal în devoluţiunea legală dacă nu acordăm atenție felului 
în care, la un moment istoric dat, semenii noştri concepeau familia. 
lar această concepţie se desprinde nu numai din experienţa practicii, 
ci şi din concluziile sociologiei familiei, pe care autorii şi legiuitorii 
noștri nu le valorifică. Vom înţelege de ce mai este nevoie de aparent 
desueta cotitate disponibilă specială a soţului supraviețuitor în 
concurs cu descendenții defunctului proveniţi din legături anterioare 
numai dacă observăm faptul că durata medie de viaţă, posibilităţile 
de validare profesională. şi mobilitatea individuală au crescut. 
Acestea au condus la pluralitate de cămine familiale succesive, 
declinul instituţiei căsătoriei şi banalizarea divorțului, respectiv la 
„apariţia familiilor monoparentale?. 

(2) Instituţiile succesorale. actuale nu au fost inventate de 
pionieratul tribunilor lui Napoléon’ în 1804, nici de geniul austria- 
cului Franz von Zeiler în 1811 sau de exhaustivitatea redactorilor 
BGB-ului german în 1896 - cu atât mai puţin de comisia numită de 
Cuza. Dacă este să luăm exemplul moștenirii legale, se va vedea cum 
regulile stabilite de Iustinian în sec. VI nu sunt esenţial schimbate în 
secolul XXI. Similar, solemnitatea ultimei voințe era practicată 
dinainte de Legea celor XII Table (sec. V î.Hr.), iar variațiile de până 
acum ale atmosferei metafizice ce înconjoară actul testamentar nu 
i-au răpit acest caracter. 

În România se acordă o atenţie pur formal statistică rădăcinilor, 
ce reduc dreptul roman și istoria dreptului la rolul de balast 
edulcorat; or, se va vedea cum cunoaşterea acestora este decisivă 
pentru înţelegerea regulilor de drept actuale!0. Venind mai aproape 


97V, pentru alte evoluții suplimentare, specifice însă deocamdată numai 
contextului occidental Maury, Successions, p. 2. 

10 Sau, cum arăta un autor clasic belgian: „Istoria dreptului este adeseori tratată 
cu un dispreț grozav de către cei care se imaginează ca ocupându-se numai de 

în timp, excepţional de bogata și de valoroasa noastră jurisprudenţă 
dinainte de 1948 este de prea multe ori senin ignorată de literatura 
română de specialitatei!. Autorii jumătăţii secunde a secolului XX 
fuseseră constrânși de circumstanțe politice să treacă sub tăcere 
respectiva experienţă, indexată atunci ca aparținând unei epoci 
reacționare. Ne surprinde însă faptul că maniera de lucru nu s-a 
schimbat după 1989, iar practica sumară a instanţei supreme nu a 
compensat situația. Mai mult, s-a sărit în altă extremă. În meritoria 
încercare de a sintetiza evoluţiile în materie din Franța pentru a 
stimula ridicarea nivelului din România, s-a ajuns câteodată la 
practicarea unui neobonjourism steril: este vorba de propunerea în 
literatura de specialitate a unor soluţii de import ce pierd contactul 
cu realitățile legislaţiei și practicii de la noi, Preocuparea ne va fi, prin. 
urmare, de a utiliza realizările jurisprudenţei şi doctrinei noastre din j 
ultimul secol şi jumătate. Vom încerca astfel să evităm redescope- 
rirea roții sau glorificarea unei soluții aduse de pe malul Senei, atunci 
când una similară mai corespunzătoare orizontului nostru fusese 
dată acum multe decenii pe ceea ce de multe ori cu un regretabil - 
dispreț identificăm ca fiind plaiul mioritic. 

(3) Acest mod de lucru trebuie completat cu încă un aspect, 
Dreptul comparat ne apare ca indispensabil într-o lume globalizată şi 


dreptul pozitiv. Juriștii care se interesează de aceasta, aproape întotdeauna cu prețul 
unor foarte lungi şi foarte laborioase cercetări, sunt chiar taxați uneori de pedanterie 
„. O astfel de apreciere nu pledează în favoarea celor care o formulează. Cu cât 
avansăm mai mult în dreptul civil, cu atât mai mult constatăm că istoria, mult mai 
bine decât logica sau teoriile, este singura capabilă să explice faptul că instituțiile 
noastre sunt cele ce sunt și cum se face că sunt ceea ce sunt” (Henri de Page, Traité 
élémentaire de droit civil, t. IV, Bruxelles, 1942, p. 806 no. 5). V. şi preocupările 
semnalate de Aurel Bonciog, Curs de drept privat comparat, Universul juridic, 
Bucureşti, 2010, p. 18 nr. 1.9. 

„11 În sensul argumentelor noastre pledează și un practician, când critică tarele 
justiţiei de la noi: „[...] judecătorii în cauză refuză cu obstinaţie să ţină cont de opiniile 
exprimate în doctrină (indiferent că este vorba despre clasici ai dreptului românesc 
sau străin ori despre autori contemporani), de jurisprudența vechii Casaţii române 
(care ar fi meritat mult mai multă atenție după 1990) sau de jurisprudenţa străină 
(mai ales cea franceză, de care, de asemenea, ar trebui să se țină cont, în special când 
este vorba de dispoziţii legale similare şi a căror sursă o constituie dreptul francez)” 
(Marius Căruntu, Inundarea Galaţiului, nea Sandu Gheorghiu și noile coduri, în PR 
8/2010.15-16). 

într-o Europă ce se străduie să-și șteargă granițele juridice interne. 
Lucrările la noul cod civil desfășurate în perioada 1999-2011 au 
încercat să folosească experienţele franceză, italiană şi germană, 
codurile civile reformate (Quebec și Franţa), reglementările europene 
și internaţionale, soluţiile CEDO. Nu este posibil astăzi să avansezi dacă 
nu acorzi atenţie experienţelor legislative străine și mişcării de idei din 
alte țări. Aceasta era de altfel maniera de lucru din perioada 
interbelică: reviste precum Pandectele Române, publicau în mod 
constant extrase din soluţiile jurisprudenţiale străine (franceze, 
italiene, germane, elveţiene şi engleze), juriștii români erau membri în 
societăţile ştiinţifice internaţionale, participau la congresele de 
specialitate și publicau în reviste de renume din străinătate. 

Înţelegem să folosim metoda comparatistă în examinarea 
evoluţiilor legislative, jurisprudențiale şi doctrinare din străinătate, 
pentru a identifica soluţiile date unor probleme similare pe fond. 
Raportarea la dreptul francez şi la cel din Quebec are prioritate aici, 
din motive de filiaţie trecută şi actuală ce vor fi expuse mai jos. Exa- 
minarea va fi real comparativă numai dacă este făcută din perspectivă 
critică. Simpla menționare a unor texte de lege străine nu este drept 
comparat, ci statistică legislativă. Trebuie văzut în ce context au fost 
adoptate acele texte și cum au fost primite în practică şi teorie. 

De asemenea, oricât de ingenioasă şi atractivă ar părea o soluție 
străină, aceasta va putea fi propusă pentru dreptul nostru numai 
dacă se potriveşte contextului nostru specific. Atât codul vechi cât și 
cel nou conţin texte preluate fidel din Franţa sau din altă parte; dar 
acest lucru nu este suficient pentru a-i importa și interpretarea sa 
jurisprudenţială sau doctrinară, aşa cum procedează unii dintre 
autorii noştri mai vechi și mai noi. Niciun text de lege nu duce o viaţă 
solitară, astfel că trebuie să examinăm dacă textele corelative din 
ţara de origine i-au fost receptate şi la noi; dacă poate funcționa și 
cum poate funcţiona în eventuala lor absenţă; dacă practicienii noștri 
au dat sau nu textului în cauză acelaşi înțeles ca în ţara sa de baștină. 
In plus, nu trebuie uitat nicio clipă faptul că codul lui Cuza este un 
transplant. Se va vedea mai jos12 cum acest cod a fost pentru mulți 


12 V, infra nr. 5. 

până la finele primului război mondial o formă fără fond. Regulile şi 
“instituţiile pe care le-a adus în România erau prea avansate față de 
stadiul de dezvoltare a societății româneşti. Invazia sovietică şi 
dezastrul social-economic provocat de aproape cinci decenii de 
comunism au pus în fața anului 1990 o societate sărăcită patrimonial 
și derutată civic. Sfârşitul anilor treizeci ai secolului trecut prezentau 
semne sigure de progres al vieții juridice în România. Practica 
actuală ne relevă însă pe justițiabili aproape la fel de incapabili de a 
înțelege spiritul şi tot atât de putin doritori de a aplica fondul 
reglementărilor împrumutate pe cât erau şi acum un secol și jumă- 
tate. Consecințele sunt că nu poţi transplanta automat, fără o nece- 
sară precauţie impusă de realitățile practice, soluţiile vest europene 
şi nu poți jongla teoretic cu instituţiile şi regulile din cod fără să pleci 
urechea la capacitatea de înțelegere şi la posibilităţile justițiabilului. 


3. Concluzionând, ne propunem să expunem problemele dintr-o 
perspectivă utilă concret practicianului și informativă studentului 
sau teoreticianului. Expunerea regulilor din noul cod civil va fi 
permanent precedată de sinteza evoluției din dreptul nostru anterior 
lui 1 octombrie 2011. Vom pune în joc explicaţiile ieşite din 
experiența nemijlocită avută în Comisia de redactare a noului Cod 
civil (2002-2003) şi în Comisia de redactarea a legii de punere în 
aplicare a acestuia (2010-2011), precum şi - după caz - trimiterile la 
evoluțiile europene şi internaţionale pe care le-am studiat în ultimii 
cincisprezece ani. 

Poziția critică ce înțelegem să o adoptăm permanent față de 
practică şi literatură înțelege să valorifice eforturile depuse până 
acum de acestea, nicidecum să le minimalizeze contribuţia. 
Cercetarea ştiinţifică o vedem ca pe o muncă de clădire pe realizările 
predecesorilor, chiar dacă nu le împărtășim toate soluţiile. Credem 
că lipsa de respect față de confrații de breaslă poate sta numai în 
exprimare agresivă sau în ignorare, nicidecum în critica deferent 
argumentată. 


3bis. Problemele ridicate de practica și teoria dreptului succe- 
soral nu sunt deloc ușoare. Cititorul va observa pe parcurs cât de 

mult cântăreşte uneori o tradiție multiseculară şi ce riscuri îşi asumă 
un legiuitor când intervine asupra unor reflexe juridice împămân- 
tenite. De aceea am optat ca măcar metodologic să le tratăm într-o 
manieră mai relaxată, mai accesibilă cititorului. 

În ce ne priveşte, prezenta lucrare este o încercare de sinteză ce 
nu ar fi văzut lumina tiparului fără sprijinul constant al ascendentei 
și al colateralului noştri privilegiați. Lectura migăloasă din partea 
d-nei. consilier Doina Dunca, bazată pe vasta dumneaei experiență 
profesională şi pe pasiunea pentru problemele de drept, ne-a 
semnalat o serie de aspecte practice și teoretice importante. De altfel, 
colaborarea din ultimii ani cu UNNPR, în cadrul seminariilor, 
reuniunilor profesionale şi a cursurilor de specialitate, ne-a asigurat 
accesul la latura practică a moştenirilor, pe care nu o puteam sesiza 
din bibliotecă: recunoştinţa noastră se îndreaptă pentru aceasta 
către d-na. preşedinte Doina Rotaru şi către dl. preşedinte Dumitru 
Viorel Mănescu. Stagiile de documentare efectuate la Université Paris 
lI „Panth&on-Assas”, la Louisiana State University şi la Université de 
Montréal ne-au deschis orizontul; pentru acestea îi rămânem datori 
în primul rând d-lui. profesor Michel Grimaldi, dar şi altor colegi din 
Asociaţia „Henri Capitant” a prietenilor culturii juridice francezel3: 
Alain Levasseur, Jean-Louis Beaudouin şi Benoit Moore. Nu în 
ultimul rând, cartea de față are o filiație generală în observațiile. , 
critice şi sugestiile venite în ultimii cincisprezece ani din partea 
distinsului redactor-şef al revistei Dreptul, dl. Şerban Beligrădeanu, 

precum şi a colegului de redacţie şi prietenului profesor Marian 
Nicolae; prezența lor constantă şi neînduplecată în publicistica 
juridică românească ne-a îndemnat la finalizarea acestei lucrări. 


a a —— 


13 http://www.capitant.ro; http:/ /henricapitant.org. 

Noţiuni sumare despre sediul materiei: 


4. Fundamentare. Nu orice articol din cod este accesibil la 
simpla lecturare şi numai cunoaşterea intenţiei legiuitorului poate 
conduce la aplicare şi interpretare corecte, respectiv la identificarea 
eventualei erori de reglementare. Pentru a cunoaşte intenția 
legiuitorului este necesară expunerea ideologiei şi metodologiei 
folosite în codificare, sursele de inspiraţie utilizate și influenţele 
externe exercitate în cursul adoptării acesteial5, Începem de aceea 
prin a oferi câteva noţiuni despre geneza atât a vechiului cât şi a 
noului cod civil. Procedăm astfel şi pentru că absența unei publicări a 
lucrărilor pregătitoare se transformă într-o boală cronică la noi. 
Celebrele Travaux préparatoires ale Codului napoleonian sunt de 
peste două secole o mină de aur pentru juriştii francezi, ca bază de 
plecare pentru înțelegerea textelor16. La noi nu a existat așa ceva, iar 
de la Alexandresco încoace - unul dintre ultimii care au ținut efectiv 
în mână textul original al codului civil român de la 1864 - nu putem 
decât să le deplângem lipsa”. 

Min emil MII ANA na ma 

14 Pentru detalii, v. Anton Capriel, 70 de ani de proiecte de cod civil, în RRDP 
1/2007.73-81; Mircea Dan Bob, Paul Vasilescu, Culture et droit civil en Roumanie, în 
Travaux de l'Association Henri Capitant, tome LVIII/2008 Journées louisianaises, 
Bruylant (Bruxelles) și LB2V (Paris), 2010, p. 253-268; Manuel Guţan, Le droit civil 
roumain entre recodification „nationale” et uniformisation européenne, în SUBB 
2/2008.171-189; Marian Ncolae, Mircea-Dan Bob, La recodification du droit civil 
roumain en quète de modele, în SUBB 2/2008.115-121; id., La refonte du Code civil 
roumain et le Code civil du Québec, în The Canadian Bar review / La revue du barreau 
canadien 2/2009 (88), p. 445-453; Iolanda Boţi, Victor Boţi, Codul civil din Québec: 
sursă de inspiraţie în procesul de recodificare a dreptului civil român, în SUBB 1/2011, 
http://studia.law.ubbcluj.ro/articol.php?articolld=367; Mircea Duţu, Noul Cod civil: 
etapă importantă în dezvoltarea dreptului privat român, în RRJ 5/2011.13-19; Marian 
Nicolae, Codex iuris civilis, Universul juridic, Bucureşti, 2012, tomul I, p. XXIII-LII. 


15 In acelaşi sens, Marian Nicolae, A comenta este o artă dificilă, în In honorem 
Alexandru Bacaci, Ovidiu Ungureanu. Culegere de studii, Universul juridic, București, 
2012, p. 392-395 nr. 3. P 

16 Pierre-Antoine Fenet, Recueil complet des travaux préparatoires du Code civil, 
15 vol., Paris, 1827. -E 

17 Pentru detalii asupra prezentării şi conținutului documentului conținând 
textul original, v. Dimitrie Alexandresco, Explicațiunea teoretică şi practică a 
dreptului civil român ...1, vol. I, laşi, 1866, p. XXIV-XXV; id., Explicaţiunea teoretică și 
practică a dreptului civil român ...2, vol. I, Bucureşti, 1906, p- 245293 i 

Codul lui Cuza, sau cronica unei aventuri legislative? 


5. Formulăm titlul paragrafului ca întrebare, deoarece elabo- 
rarea şi conţinutul codului civil de la 1864 sunt aspecte legat de care 
ne place să ne văităm cât de superficiali am fost. Lectura majorității 
autorilor români, din sec. XIX până în sec. XXI, ne relevă o surprin- 
zătoare pasiune în-a sublinia graba şi neglijența cu care în câteva 
săptămâni ar fi fost redactat și pus în vigoare codul civil modern. 
Față de aceste lamentări nefondate, ne însuşim reacția unui cunoscut 
istoric: „Să punem frână puţin masochismului nostru naţional!"18 

Din cercetările ce le-am întreprins! a rezultat că, pornind de la 
dispoziţiile art.. 33-35 ale Convenţiei de la Paris din 1858, ce 
prescriau unificarea şi modernizarea legislativă a Principatelor 
dunărene, lucrări la proiectul de cod civil au fost inițiate încă din 
1859. Munca constantă la cod s-a depus în două etape: 1862-1863 şi 
1864. Pe parcursul primei, o comisie.de specialişti a tradus integral 
Codul Napoléon şi a încercat să-l armonizeze cu necesităţile 
autohtone. S-au selectat și s-au corelat în acest sens o mare parte din 
textele franceze cu proiectul de lege asupra căsătoriilor elaborat în 
timpul domniei lui Barbu Știrbei, cu rapoartele trimise de instanţe şi 
cu amendamentele formulate în doctrina franceză (în special cele ale 
profesorului Victor Marcad6, autor în vogă la momentul respectiv). 
Lucrările întrerupte datorită crizei politice interne au fost reluate în 
1864, când Cuza numeşte o nouă comisie şi îi recomandă drept 
model proiectul de cod civil italian al ministrului Pisanelli - formă 
actualizată și perfecționată a Codului Napoleon. Membrii comisiei 
ignoră recomandarea domnitorului şi continuă lucrările începute pe 
baza modelului francez. Codul a fost integral publicat până pe 19 
ianuarie 1865, când a fost şi promulgat (şi nu pe 4 decembrie 1864, 
cum consideră autorii noștri actuali şi cum se exprimă Legea nr. 
71/2011 în art. 230 pct. A, dată la care începuse publicarea în 

Monitorul oficial). Pe fond, el îmbină textele franceze selectate și - 


18 Neagu Djuvara, Amintiri din pribegie, Humanitas, Bucureşti, 2011, p. 39. 

19 Pentru detalii, v. studiile noastre Problema codificării civile în România - 
repere pentru revizuirea codului civil, în PR 1/2003.170-182 şi Redactarea Codului 
civil român din 1865, în SUBB 1/2003.72-75. 

unele dintre ele - revizuite critic, cu articole inspirate din proiectul 
din 1865 al codului civil italian, vechiul drept românesc şi legea 
ipotecară belgiană din 1851. Legendarele patruzeci de zile în care 
s-ar fi elaborat fostul nostru cod au corespuns deci în realitate unei 
munci ce a durat aproape doi ani: „E dar de lămurit că opera 
Consiliului de Stat în scurtul interval de șase săptămâni [...] a constat 
nu în „o traducere în pripă” a codului civil francez, precum s-a 
susținut până acum, ci în cercetarea, completarea, colaţionarea cu 
textul original francez şi în redactarea definitivă a proiectului de cod 
civil tradus deja din franțuzeşte în anii 1862-1863”20, 
Ținând cont de ponderea influenţei franceze în codul civil român 
. din 1864 (cca. 70% din texte sunt preluate prin traducere fidelă), o 
întrebare de fond se pune: merită să poarte eticheta junimistă a 
„formei fără fond”? Pe fondul unei moşteniri istorice specifice, 
dominate - ca şi în alte țări central și est europene - de o instabilitate 
politică și economică generatoare de lipsuri și întârzieri instituțio- 
nale, la noi s-a trecut direct la codificare prin împrumut legislativ 
occidental. Clasa politică a mizat pe accelerarea modernizării 
societății româneşti prin abandonarea reperelor tradiționale ce nu 
mai aveau timp să evolueze şi adoptarea celor mai avansate reguli şi 
instituţii juridice ale momentului, cele franceze. Pariul a necesitat 
timp pentru a fi câştigat: bruscul împrumut instituţional extern fiind 
prea modern, a avut nevoie de câteva decenii de împământenire. 
Codul civil de la 1864 a fost literă moartă pentru majoritatea 
populaţiei până la finele primului război mondial, după care, odată 
asimilat, a fost asaltat de proiecte de modernizare pe fondul 
preocupărilor de unificare legislativă a provinciilor României Mari: 
anteproiectul din 1933, concretizat în codul civil din 1939, ameliorat 
pentru a deveni Codul civil Carol al II-lea din 1940. Ultimul era o 
modernizare a codului din 1864, în care bazele de origine de acum 
tradițional franceză erau îmbogățite cu experienţa jurisprudenţială și 
teoretică autohtonă, împrumuturi germane şi italiene. Proiectat 
pentru toamna anului 1940, dezastrul politic al țării şi abdicarea 


20 Vespasian Erbiceanu, Codul civil francez și aplicarea lui în România, în Dr. 
1904.640. Aceeaşi concluzie şi la Sevastian Cercel, Au devant de l'histoire, în PR 
9/2011.13. 

regelui Carol al II-lea au făcut ca Antonescu să ia în ianuarie 1941 
decizia amânării sine die a intrării sale în vigoare. Ulterior, ideologia ; . 
liberală centrată pe ocrotirea prioritară a proprietății private din 
codul lui Cuza nu și-a mai găsit loc în ideologia oficială instaurată 
după a doua conflagrație mondială. Factorii decizionali au decis 
totuși menţinerea acestuia şi interpretarea în sens novator a textelor 
sale, până la elaborarea unui cod civil socialist. Cele mai importante 
încercări în acest sens au fost proiectul de cod civil din 1971 şi cel 
din 1982, abandonate din motive contextuale. 


Spre un nou Cod civil 


6. Evenimentele din decembrie 1989 au confruntat dreptul 
nostru civil cu două aspecte complementare. Vestea cea bună era că 
România se afirma ca singura țară din fostul bloc socialist care nu îşi 
abandonase vechiul cod „burghez”. Vestea cea rea era că acesta se 
găsea ciuntit de abrogarea Cărţii întâi şi de modificarea regimului 
prescripţiei extinctive, respectiv completat şi surclasat de o sumă de 
legi și decrete punctuale ulterioare. Nu în ultimul rând, deşi formal 
codul nu fusese abrogat, nu se poate nega faptul că în România a 
existat un drept civil socialist?1, promotor al unor interpretări și 
aplicări concrete ale textelor din cod ce s-au îndepărtat de la intenţia 
redactorilor săi22. Cu alte cuvinte, bătrânul cod al lui Cuza s-a 


21 Deşi la un moment dat am căzut în această eroare (v. studiul nostru Le Code 
Napoleon en Roumanie au siècle dernier, în RIDC 2/2004.443-444), lipsa noastră de 
experiență asupra realităților predecembriste făcându-ne să ne lăsăm seduşi de voci 
autoritare care afirmau acest lucru în publicaţiile din țară. | 

22 V, analiza lui René Sanilevici, The Romanian Civil code and its fate under the 
Communist Regime, în European Legal Traditions and Israel, Ierusalim, 1994, p. 
363-364 şi Capriel, op.cit, p. 77. Deformarea ideologică a codului lui Cuza în materie 
succesorală este elocvent surprinsă de Mihail Eliescu: „Dreptul succesoral din RPR şi 
apoi din Republica Socialistă România este dreptul unei societăți care construieşte 
socialismul şi care apoi desăvârşeşte această construire. Acest drept succesoral, în 
bună parte, şi-a păstrat, după cum am văzut, vechile forme, conţinutul normativ din 
dreptul burghez. El se deosebește însă de dreptul burghez atât prin titlul în temeiul 
căruia a primit aplicare în RPR şi cum se aplică în Republica Socialistă România, căci el 
cârmuieşte raporturile succesorale prin voinţa clasei muncitoare, cât și prin conținutul 

revigorat formal după 1989. Înțelegerea textelor sale era însă de 
acum improprie, pentru că juriștii chemaţi să le aplice nu mai 
fuseseră neapărat formați în spiritul acestora. 

Ca urmare, în 1997 s-a numit o comisie lărgită, având misiunea de 
a renova textele din materia probelor, a clauzei penale și a contractului 
de societate. Cu această ocazie s-a luat în premieră în discuţie 
revizuirea completă a legislației civile. O decizie în acest sens s-a luat 
abia în 1998; sub ministeriatul profesorului Valeriu Stoica, s-a semnat 
un acord cu Agenţia canadiană pentru Dezvoltare Internaţională, care 
se obliga să furnizeze asistență tehnică și juridică de specialitate. 
Alegerea de a lucra cu cei din Québec s-a justificat prin noutatea 
codului provinciei canadiene francofone (1994) şi prin faptul că acesta 
adaptase soluţiile anglo-americane unei tradiţii juridice european 
continentale, bazată pe rădăcinile comune franceze. 

„Lucrările derulate în 1998-2000 au reunit specialişti de la 
Facultăţile de Drept din Bucureşti şi din Cluj-Napoca, specialişti din 
cadrul Ministerului Justiţiei, precum şi practicieni ai dreptului şi au 
vizat următoarele probleme: titlul preliminar, persoanele, familia, 
bunurile, privilegiile şi garanţiile reale şi prescripţia extinctivă. În 
această etapă s-a mers pe ideea de a lucra pe fiecare carte în parte, 
urmând să se ia ulterior decizia dacă se va revizui integral codul civil 
sau totul se va rezuma la modificarea acestuia prin legi succesive. 
Rezultatele obținute nu au apucat să intre în vigoare, deoarece 
alegerile din toamna lui 2000 au schimbat culoarea majorităţii 
parlamentare iar guvernul Năstase nu a inclus revizuirea codului 
civil între priorităţile sale. Lucrările au fost totuşi reluate în 2002, 
până în iulie 2003 comisia formată din profesorii Marian Nicolae, 
Bogdan Dumitrache, Aladar Sebeni, Bogdan Pătraşcu şi subsemnatul 
elaborând cărțile dedicate obligațiilor (partea generală) și succesiu- 
nilor. În acest moment, primul ministru a solicitat finalizarea 
integrală a noului cod civil până în septembrie 2003, pentru a intra în 
dezbaterea Parlamentului şi a fi adoptat până la alegerile locale din 
iunie 2004. Decizia era cel puţin neaşteptată, deoarece ar mai fi 


ÎN a o N aa 
său social-economic şi prin finalitatea sa, căci el a fost pus în slujba construirii 
socialismului și desăvârşirii acestei construiri. [...] Este un fel de novaţie formală, care a 
avut profunde implicaţii asupra conţinutului” (Eliescu, Moștenirea, p. 42-43). 

trebuit încă un an pentru a pune la punct secțiunile restante 
(contractele speciale, dispoziţiile de drept internaţional privat) şi 
încă șase luni pentru a face corelarea prevederilor din cărțile codului 
reunite. Rezultatul a fost că un grup de lucru a redactat în grabă ce 
mai rămăsese şi, indiferent de stadiul de elaborare în care se aflau 
diversele cărți ale codului, experții din minister au trebuit să le 
reunească într-un proiect unic de Lege privind Codul civil. Mai mult, 
părți întregi din ceea ce se lucrase până în 2003 au fost modificate iar 
altele (drepturile personalităţii; regimul matrimonial al separaţiei de 
bunuri şi cel al comunităţii convenţionale; unificarea obligaţiilor 
civile şi comerciale; o serie de contracte speciale) eliminate. Proiectul 
a fost adoptat de guvern în 22 februarie 2004 şi trimis Senatului, 
care l-a aprobat fără insistenţe pe data de 14 septembrie 2004. Din 
fericire, profesorii Corneliu Bârsan şi Antonie Iorgovan au intervenit 
pe parcursul dezbaterilor din Camera Deputaţilor şi, evidențiind 
deficiențele majore din proiect, au obținut retrimiterea sa la Comisia 
juridică a Camerei pentru retușuri. 

Alegerile din toamna anului 2004 au schimbat din nou colo- 
ratura majorităţii parlamentare şi a guvernului, astfel că adoptarea 
unui nou cod civil a luat un alt curs. Invocându-se imposibilitatea 
constituțională de a retrimite codul la Ministerul justiţiei, s-a numit 
în 2006 o comisie însărcinată cu amendarea Proiectului de cod din 
2004. Aceasta a fost compusă din profesori de la Bucureşti, secondați 
de experţi din cadrul ministerului. Până în 2008, comisia a dus 
amendamente importante: texte întregi au fost reformulate, cărțile 
codului resistematizate, s-au propus noi articole şi Proiectul a fost 
completat cu o nouă carte finală privind raporturile de drept inter- 
național privat. Adoptat prin Legea nr. 287/200923, a fost urmat în 
ianuarie 2010 de organizarea de către minister a unui concurs public 
pentru formarea unei Comisii ce să elaboreze Legea de punere în 
aplicare. Pentru cele nouă posturi de experți externi disponibile s-au 
depus patruzeci și cinci de dosare de candidatură, fiind selectați în 
final o parte din membrii comisiei de redactare a amendamentelor, 
Paul Vasilescu (de la Facultatea de drept din Cluj-Napoca, retras pe 


23 Publicată în M. Of. nr. 511 din 24 iulie 2009. 

parcurs) şi subsemnatul, cărora li s-a alăturat lon Turcu (preşedinte 
de secție la Consiliul Legislativ). Proiectul de lege era menit să 
cuprindă numai dispoziţii tranzitorii. Faţă de scăpările şi inad- 
vertenţele observate în forma din 2009 a codului, s-a luat decizia de 
a alcătui în fapt o lege de punere în aplicare şi modificare a acestuia. 
La prima reunire a comisiei în martie 2010, ministrul Cătălin Predoiu 
a indicat că aceste modificări nu pot fi de amploare, neputându-se 
ajunge la renumerotări ale textelor sau schimbări ale secțiunilor. 
„Forma finală a fost -gata de prezentare la guvern în 2. iulie 2010 şi 
adoptată ulterior prin Legea nr. 71/2011. Termenul inițial de intrare 
în vigoare a Codului civil a fost fixat, simultan cu cel al Codului de 
procedură civilă, pentru 1 ianuarie 2012. Ca urmare a unei consultări 
inițiate în aprilie 2011 de către ministrul Justiţiei, s-a decis intrarea 
anticipată în vigoare a codului civil pe 1 octombrie 2011, în legea de 
punere în aplicare fiind introduse dispoziţii care să compenseze lipsa 
„noii proceduri civile. 


7. Ce este pe fond noul Cod civil? Acesta nu mai are un model 
unic (sau covârșitor majoritar), cum se întâmplase în sec. XIX. 
Ajutorul dat de specialiştii din Québec nu a dus la impunerea codului 
lor, ci numai la reținerea unor porțiuni sau a unor soluții punctuale 
din acesta. Noul Cod civil român este în mare parte o revizuire a celui 
vechi, actualizat cu aporturile jurisprudenţiale şi doctrinare ce i-au 
fost aduse într-un secol şi jumătate de funcționare, atent la soluţiile 
Codului civil Carol al II-lea (1940) şi ale Proiectului de cod civil din 
1971, la Convenţia de la Viena din 1980 privind vânzarea internațio- 
nală de mărfuri, precum şi la tendinţele de unificare juridică 
europeană. Cheia succesului în materie de codificare pare a se găsi în 
alegerea unui model mixt, manieră de procedare uzitată deja de 
redactorii codului din 1940: ca şi acesta, noul cod civil român s-a 
dorit a fi o sinteză între codurile francez (rămas referința de bază), 
italian, elveţian, german şi român de la 1864. Se remarcă încercarea 
de a crea un cod unic de drept privat, prin absorbția codului 
comercial în cel civil (după modelul italian din 1942) şi includerea 
dreptului internațional privat. 

Codificarea moștenirilor în dreptul civil român 


8. Radu Vernescu, redactorul acestei părţi, preluase la 1864 
aproape ad litteram textele franceze în materie de succesiuni, cu 
câteva excepții: din vechiul drept românesc a reținut drepturile 
copiilor naturali în succesiunea mamei lor (art. 677-678 C. civ.) şi 
dreptul de moştenire al văduvei sărace (art. 684 C. civ.)2%, iar din 
proiectul de cod civil italian din 1864 a preluat dispoziția art. 720 în 
art. 650 C. civ.25 și scutirea de raport a legatelor (art. 751 C. civ.)26. 
Împrumutul francez în materie nu era o premieră: deşi Codul 
Calimach (Moldova, 1817) se baza în mare parte pe codul civil 
austriac din 181127, la reglementarea succesiunilor se inspirase. din 
Codul Napoléon iar proiectul de cod civil pentru Basarabia, redactat 
în 1824-1825 de către Petru Manega la ordinul Moscovei, preluase 
integral textele napoleoniene28. Decizia de a recepta aproape integral 
regimul succesoral din Codul Napoleon nu era deci o preocupare 
izolată a legiuitorului român. „Lucrul se explică prin aceia că 
legiuitorul nostru nu avea la dispoziţie o tradițiune de drept național, 
cu instituțiuni juridice naționale, care să fie contrarii marilor 
principii ale dreptului succesoral francez. Legiuirile noastre vechi, 
reproduse şi - în orice caz — inspirate după Bazilicale, cuprindeau, în 
linie generală, principii analoage celor din dreptul roman, cari consti- 
tuiseră isvor de inspiraţie şi pentru autorii Codului Napoleon'2?. 


24 „Codul civil, care ne cârmuesce astă-di, deşi în mare parte vasalul codului 
Napoleon, se desparte de astă-dată de modelul seu obicinuit, se calauzesce de 
obiceiul pământului, de vechile nâstre legiuiri, şi în deosebi de codul Caragea, care 
codifică numai drepturile veduvei sărace asupra succesiunei mortului ei soț” 
(Alexandru Degré, Veduva săracă, când capătă o parte numai în usufruct (art. 684 c.c. 
alin I și 11), succede ea cu titlu universal? ..., în Degré, Scrieri, p. 170). 

25 „Succesiunea se deferă sau prin lege, sau după voința omului prin testament”. 

26 Pentru detalii, v. Alexandresco 111/2, p. 39, 177-186 şi 197-217. 

27 V, Mircea Dan Bob, Der Einfluss der ABGb auf das Rumänische Recht, în Geistlinger, 
Harrer, Mosler, Rainer, 200 Jahre ABGB - Ausstrahlungen. Die Bedeutung der Kodifikation 
fir andere Staaten und andere Rechtskulturen, Manz, Viena, 2011, p. 143-144. 

28 V, studiile noastre Problema codificării ..., p. 173-174 şi L'œuvre de 
codification - enjeu de la modernisation du droit roumain, în Moderniesierung durch 
Transfer im 19. Jahrhundert und frühen 20. Jahrhundert (coord. Tomasz Giaro), 
Vittorio Klostermann, Frankfurt am Main, 2006, p. 36. 

29 Rarincescu, Curs, p. 31. 

9. Reglementarea moștenirii în codul civil din 2009 a urmărit 
absorbirea legislaţiei speciale în cod, valorificarea experienţei 
Codului civil Carol al II-lea, a Decretului-lege nr. 319/1944, a 
Proiectului de cod civil din 1971, a Codului civil din Québec şi a 
reformei succesorale franceze din 2001-2006, la care s-au adăugat 
interpretările jurisprudenţiale și propunerile de lege ferenda 
avansate în literatura juridică. Un rol important l-au avut observaţiile 
şi sugestiile venite de la organizaţiile profesionale şi de la diverse 
organisme şi instituţii consultate. Cea mai mare pondere între 
acestea au avut-o sugestiile făcute de reprezentanţii notariatului: 
corp profesional specializat începând din 1953 în materia succe- 
siunilor, a avansat amendamente a căror negociere a avut pondere 
asupra formei finale a cărţii a patra30. 

S-a văzut mai sus cum noul cod este în principal rezultatul 
lucrărilor din Comisia de amendare care a lucrat în perioada 
2006-2008. Fiind formată exclusiv din specialişti de la București, 
cartea dedicată moştenirilor a ajuns să consacre legislativ în 
majoritatea textelor opiniile profesorului Francisc Deak. Se va 
observa pe parcursul lucrării cum reputatul civilist, licenţiat în drept 
la Cluj dar profesor în Capitală, a continuat în general linia lui Eliescu. 
Atunci când s-a depărtat de la ea, a făcut-o uneori contrazicând 
rezultate solide obținute în jurisprudenţa şi doctrina noastră, unele 
încă dinainte de 1948. Oricum ar fi, cel care citeşte astăzi articolele 
din Cartea a patra a noului cod civil le va putea găsi intenţionalitatea 
în scrierile profesorului Deak. 


30 De altfel, un autor francez găsea o relaţie de cvasi-sinonimie între dreptul 
patrimonial al familiei şi ceea ce se poate numai „dreptul civil notarial”: „Dintr-un 
punct de vedere funcțional, materia în discuţie are o omogenitate certă în faptul că 
reprezintă domeniul prin excelență (şi câteodată monopolul) notarilor. Dacă 
hotărârile judecătorești publicate sunt destul de numeroase (în Franţa, nu în 
România- n.ns.), contenciosul veritabil în materie de succesiuni şi de liberalități 
pare însă relativ redus (dar extrem de feroce şi interminabil) iar practica, în afara 
celei notariale, cunoaște adeseori destul de 'rău aceste probleme” (Maury,: 
loc.cit.supra). V. şi François Frenette, L'influence de la pratique quotidienne du 
notariat sur l'évolution de la législation québécoise, în Conférences Roger Comtois 
3/2004.5-44. i 


PROBLEMA I 


Aspectele generale ale devoluțiunii 
moştenirii, între vechi și nou 


Nihil est aliud „hereditas, quam successio in universum 
ius quod defunctus habuit (Gaius, Dig. 50.16.24)! 


SS) 


Moștenirile sunt un colț aparte al dreptului civil: îi folosesc 
noțiunile şi îi aplică principiile, dar contextul în care o fac le imprimă 
un specific inconfundabil. Caracterul mortis causa constituie aici 
elementul de fond al oricărei discuţii, ceea ce generează o termi- 
nologie specifică şi nuanţează contextual sensul noțiunilor clasice ale 
dreptului civil. Acestea sunt motivele pentru care, deși nu ne pro- 
punem în această lucrare tratarea tuturor problemelor în materie, 
clarificarea aspectelor generale este necesară. 


1. Art. 953 NCC defineşte moştenirea, semnalând opțiunea 
Comisiei ce a redactat amendamentele de a înlocui termenul de 
„Succesiune” cu cel de „moștenire”. Textul art. 46 din Constituţie 
garantează dreptul la moștenire, iar termenul de succesiune primeşte 
în cuprinsul noului cod un sens mai larg. La art. 557 alin. 1, se 
foloseşte tot cuvântul moștenire, când se enumeră modurile de, 
dobândire a proprietăţii?. În plus, s-ar putea observa cum termenul 
—— 1 NN IE E E E 


1 „Cuvântul moștenire nu înseamnă nimic altceva decât succederea la univer- 
Salitatea drepturilor pe care le avea defunctul”. 

2 „Dreptul de proprietate se poate dobândi, în condiţiile legii, prin convenție, 
testament, moştenire legală, accesiune, uzucapiune, ca efect al posesiei de bună-credință 
în cazul bunurilor mobile şi al fructelor, prin ocupaţiune, tradiţiune, precum şi prin 
hotărâre judecătorească, atunci când ea este translativă de proprietate prin ea însăşi”. 

uzitat în limbajul cotidian de nejurişti este mai degrabă cel de 
moştenire decât cel de succesiune, generalizat în vocabularul juridic 
ca urmare a împrumutului legislativ francez din sec. XIX. 

Era nevoie de această schimbare? Noi credem că se putea și fără. 
Momentul 1865 a adus în dreptul succesoral român un mănunchi de 
cuvinte noi ce gravitează în jurul sensului de transmisiune: 
succesiune /ereditate, succesor/erede şi devoluțiune. Acestea erau 
neologisme pentru vocabularul juridic. de secol XIX3, pe care rădăcina 
comună latină le făcea comprehensibile şi acceptabile. Folosirea timp 
de peste un secol și jumătate le-a împământenit, astfel că noua 
ordonare terminologică apare oarecum ca o cenzură. Ne întemeiem 
calificarea şi văzând cum, în însăşi textele noii Cărţi a patra, 
„reforma” terminologică nu are cum să fie aplicată consecvent: 
reprezentarea este succesorală (art. 965-969 NCC), art. 972 se referă 
la cota succesorală a soţului supraviețuitor, rezerva este şi ea 
succesorală (art. 1086, 1088 şi 1091 NCC), opțiunea nu poate fi decât 
succesorală (art. 1100-1105 NCC), termenul de succesibil nu poate fi 
înlocuit cu altceva şi Capitolul IV se intitulează Partajul succesoral. 


2. Deschiderea moştenirii este tratată în art. 954 N CC, al cărui 
conținut este următorul: 


ART. 954 - Deschiderea moştenirii 

(1) Moştenirea unei persoane se deschide în momentul 
decesului acesteia. 

(2) Moştenirea se deschide la ultimul domiciliu al defunctului. 
Dovada ultimului domiciliu se face cu certificatul de deces sau, 
după caz, cu hotărârea judecătorească declarativă de moarte 
rămasă definitivă. 

(3) Dacă ultimul domiciliu al defunctului nu este cunoscut sau 
nu se află pe teritoriul României, moştenirea se deschide la locul 
din țară aflat în circumscriptia notarului public cel dintâi sesizat, cu 
condiția ca în această circumscripție să existe cel puțin un bun 


3 De aceea scria Alexandresco: „În titlul de față, cuvântul succesiune sau 
moștenire însemnează însă transmiterea patrimoniului [...] Câteodată, în loc de 


v 


succesiune sau moştenire, legea noastră întrebuințează cuvântul ereditate (art. 737) 


și chiar erezire (art. 1680). S'ar părea că, uneori, redactorii codului nostru s'au ferit 
de a vorbi românește” (Alexandresco [11/2, p. 34-35). 

imobil al celui care lasă moştenirea. În cazul în care în patrimoniul 
succesoral nu există bunuri imobile, locul deschiderii moştenirii 
este în circumscripţia notarului public cel dintâi sesizat, cu condiţia 
ca în această circurnsciipţie să se afle bunuri mobile ale celui ce 
lasă moştenirea. Atunci când în patrimoniul succesoral nu există 
bunuri situate în România, locul deschiderii moştenirii este în 
circumscriptia notarului public cel dintâi sesizat. 

(4) Dispoziţiile alin. (3) se aplică în mod corespunzător atunci 
când primul organ sesizat în vederea desfăşurării procedurii 
succesorale este instanţa judecătorească. 


Câteva probleme punctuale apar aici: cauza, data şi locul său. 
Rezolvarea acestora se făcea pe vechiul cod prin corelarea unor texte 
disparate sau chiar abrogate. Codul lui Cuza precizase în cuprinsul 
art, 95 şi 651 locult şi cauza deschiderii succesiuniis. Punerea în 
aplicare a Codului familiei prin Decretul nr. 32/19546 a dus la 
abrogarea art. 95 C. civ. Absența i-a fost compensată de texte similare 
deja existente la momentul respectiv: art. 1 din Decr. 40/1953 
privitor la procedura succesorală notarială? (pentru succesiunile 
necontencioase) şi art. 14 C. pr. civ. (în ceea ce priveşte succesiunile 
litigioase). Textul din 1953 a fost completat de art. 71 din 
Instrucţiunile MJ nr. 4/]/19618, apoi înlocuit de art. 10 lit. a-b și art. 
68 din Legea nr. 36/1995, a notarilor publici şi activității notariale”. 

Se observă cum cele trei aliniate ale art. 954 NCC revin la soluția 
art. 95 C. civ., completând-o cu legislația notarială a momentului 
respectiv, completată şi aceasta din perspectiva utilității practice. 
Astfel, prin art. 101 din Legea nr. 71/2011 s-a abrogat alin. 2 al art. 
68 din Legea nr. 36/1995, care prevedea: „În cazul decesului unei 
persoane care nu a avut ultimul domiciliu în ţară, procedura 


4 „Domiciliul unei succesiuni este domiciliul cel din urmă al defunctului”. 

5 „Succesiunile se deschid prin moarte”. 

6 Art. 49 al Decretului pentru punerea în aplicare a Codului familiei și a 
Decretului privitor la persoanele fizice şi persoanele juridice, Palo în B. Of. nr.9 
din 31 ianuarie 1954. . 

7 Publicat în B. Of. nr. 2 din 22 ianuarie 1953. 

8 Referitoare la Aplicarea dispozițiilor normative privind organizarea şi 
funcţionarea Notariatului de stat. 

9 Publicată in M. Of. nr. 92 din 16 mai 1995. 

succesorală se poate îndeplini de notarul public din circumscripţia 
teritorială a judecătoriei în care defunctul şi-a avut bunurile cele mai 
importante ca valoare (s.n.)”. Chestiunea cu bunurile cele mai 
importante ca valoare era arbitrară și imposibil de verificat practic. 
Noua reglementare ne apare astfel ca fiind mai bună. 


3. Felurile moştenirii sunt reglementate în art. 955 NNC: 


ART. 955 — Felurile moştenirii 

(1) Patrimoniul defunctului se transmite prin moştenire 
legală, în măsura în care cel care lasă moştenirea nu a dispus 
altfel prin testament. E 

(2) O parte din patrimoniul defunctului se poate transmite 
prin moştenire testamentară, iar cealaltă parte prin moştenire 
legală. 


Chestiunea era gestionată de lapidarul art. 650 C. civ.: „Succe- 
siunea se deferă sau prin lege, sau după voința omului prin 
testament”. Textul era original în raport cu modelul francez, fiind 
preluat din proiectul de Cod civil italian al ministrului Pisanelli10, 
unde a devenit în 1865 art. 720 alin. 1: „La successione si devolve per 
legge o per testamento”. 

Dreptul roman practica succesiunea testamentară ca regulă, 
devoluțiunea legală fiind posibilă numai în absenţa unui testament 
(ab intestato!1). Soluţia se datora concepţiei jurisconsulţilor conform 
căreia proprietarul exercită puteri depline asupra a tot ceea ce stă- 
pânește exclusiv şi are obligația să lase un continuator al persoanei 
sale. Influenţa cutumelor germanice în Evul mediu a făcut ca centrul 
de greutate să se deplaseze spre imperativul de a menține bunurile 
în familie. Rezultatul a fost inversarea regulii, devoluțiunea legală 
devenind dreptul succesoral comun. Schimbarea a fost dusă chiar 
până la extrem, ceea ce a permis dezvoltarea unor adagii precum 
„numai Dumnezeu face moștenitori, omul face doar legatari”: altfel 
spus, numai un succesor legal continuă persoana defunctului, în timp 


10 Alexandresco [11/2, p. 39-42. 
1 Sintagma ab intestat este o semifrancizare nefericită a expresiei latine ab 
intestato (Zenati, Revet, Successions, p. 5 n. 1). 

ce succesorii testamentari sunt numai succesori la bunuri. Aceste 
două variante caracterizau teritorializarea juridică specifică Franței 
de sfârşit de secol XVIII, unde regiunile de drept scris din sud erau 
dominate de dreptul roman și cele de drept cutumiar din nord 
practicau un drept bazat pe cutumele germanice. 

Codul Napoléon şi, implicit, codul lui Cuza au preluat o concepție 
eclectică, cu un accent pe preeminenţa succesiunii ab intestato. Codul 
nostru din 1864 a consacrat un sistem în care cele două moduri de a 
succede nu se exclud ca în dreptul roman, devoluţiunea legală este 
regula şi legatarii universali sau cu titlu universal sunt moștenitori, 
nu simpli succesori la bunuri. Ideea predominantă a codului la 
momentul 1864 era totuşi aceea că numai succesorii de sânge 
rezultați din interiorul căsătoriilor (numiţi legitimi) sunt adevă- 
rați moştenitori. Ca urmare, existența unui testament nu îi împiedică 
să fie investiţi cu titlul lor (sezinari), în timp ce orice legatar este 
obligat să solicite trimiterea în posesiune (art. 653 C. civ.). 

În acest sistem, regulile devoluțiunii legale concretizează voința 
prezumată a defunctului, ghidată după interesul familiei de sânge. 
Art. 650 C. civ. exprima această ordine de preferinţă între cele două 
tipuri de devoluţiuni, chiar dacă într-o manieră mai puţin clară decât 
modelul său italian12. i | 

_ Situaţia este remediată sub acest aspect al fermității în exprimare 
de către art. 955 NCC, în care alineatul secund consacră legal unanim 
acceptata coexistență a moştenirii legale cu cea testamentară. 


4. Actele juridice asupra moștenirilor nedeschise. Vechiul 
Cod civil interzicea la art. 70213 şi 965 alin. 214 pactele asupra 
succesiunilor nedeschise. Dispoziţia similară din noul Cod civil 
deschide o portiţă: 


12 Cantacuzino, Curs, p. 232-233; Plastara, Curs, p. 11-14. 

13 „Nici chiar prin contractul căsătoriei nu se poate renunța la succesiunea unui 
om în viaţă, nici nu se pot înstrăina drepturile eventuale ce s-ar putea dobândi 
asupra succesiunii”, 

14 „Nu se poate face renunțare la o succesiune ce nu este deschisă, nici nu se pot 
face învoiri asupra unei astfel de succesiuni, chiar de s-ar da consimțământul celui a 
cărui succesiune este în chestiune”. 

ART. 956 - Actele juridice asupra moştenirii nedeschise 
Dacă prin lege nu se prevede altfel, sunt lovite de nulitate 
absolută actele juridice având ca obiect drepturi eventuale asupra 
unei moşteniri nedeschise încă, precum actele prin care se acceptă 
moştenirea sau se renunţă la aceasta, înainte de deschiderea ei, 
ori actele prin care se înstrăinează sau se promite înstrăinarea 
unor drepturi care s-ar putea dobândi la deschiderea moştenirii. 


Observăm cum textul de lege menţine interdicția, dar o face mai 
permeabilă prin instalarea unei supape: „dacă prin lege nu se 
prevede altfel”. Pentru a înțelege şi pentru a-i putea evalua noutatea, 
este nevoie să precizăm rațiunea interdicției şi conţinutul acesteia. 

Pactele în discuţie erau prohibite în antichitatea romană pentru 
că stârneau apetitul beneficiarului pentru deschiderea cât mai 
grabnică a succesiunii celui vizat (votum mortis). Timpurile s-au 
schimbat şi actualmente fundamentarea reţinută este aceea de a 
preveni operaţiunile speculative pe care asemenea înțelegeri le 
declanşează!5. Ca urmare, o interdicție absolută apare astăzi ca 
lipsită de sens pentru situaţiile în care nu speculațiile animă astfel de 
înțelegeri. 

„Din punctul de vedere al conținutului interdicţiei, „succesiunea 
viitoare se distinge prin caracteristica esențialmente eventuală sau 
virtuală a drepturilor pe care le conferă. Cu alte cuvinte, pactul 
asupra succesiunilor viitoare se poate recunoaște prin faptul că nu 
conferă creditorului pe timpul vieţii celui despre a cărui moştenire 
este vorba decât o simplă expectativă (speranţă), iar nu un drept 
actual cert, chiar afectat de modalităţi”16, 

Aceste două aspecte dau posibilitatea existenței unor acte 
juridice permise în mod excepţional de lege: donaţia-partaj (art. 795 
C. civ./art. 1161 NCC); clauzele societare, în societăţile civile sau de 
persoane, de continuare a societății cu asociații rămași în viaţă sau cu 
succesorii acestora (art. 1526 C. civ./art. 1939-1940 NCC); renun- 
țarea anticipată la dreptul de a cere reducțiunea unei liberalităţi 
consimțite de către decuius (art. 845 C. civ./art. 1091 alin. 4 NCC) şi 


15 Pentru enumerarea și analiza detaliată a fundamentărilor propuse, v. Chirică, 
Succesiuni, p. 291-292 nr. 379. 
16 Id., p. 295, cu autorii citați la nota 1. 


Aspectele generale ale devoluțiunii moștenirii 39 
Ssubstituția fideicomisară (art. 993-994 NCC). Analiza textelor 
enumerate ne permite să observăm că excepţiile de la prohibiţia în 
dezbatere funcționau și pe vechiul Cod, în afara ultimei. Art. 803 C. 
civ. interzicea substituțiile fideicomisare, dar practica constant 
favorabilă a Curţii de casaţie (pe fondul dispariţiei rațiunilor istorice 
care au instituit interdicţia) a dus la permiterea acestora până la 
primul grad în noul Cod. 

În concluzie, art. 956 NCC nu este un text nou, ci unul amenajat 
terminologic şi care doreşte să consemneze ce s-a avansat în practica 
și teoria de după 1 decembrie 1865. 


5. O altă problemă ce ne-a atras atenţia este cea a capacităţii 
succesorale. 


ART. 957 - Capacitatea de a moşteni 
(1) O persoană poate moşteni dacă există la momentul 
deschiderii moştenirii. Dispoziţiile art. 36, 53 şi 208 sunt aplicabile. 
(2) Dacă, în cazul mortii mai multor persoane, nu se poate 
stabili că una a supravieţuit alteia, acestea nu au capacitatea de a 
se moşteni una pe alta. 


Alineatul 1 al art. 957 NCC reproduce soluțiile legislative 
existente înainte de 1 octombrie 2011: art. 654 C. civ. completat cu 
art. 7 alin. 2 şi art. 19 Decretul nr. 31/1954, privitor la persoanele 
fizice și juridice!7, art. 808 alin. 1 C. civ. şi art. 19 alin. 3 OG nr. 
26/2000 privind asociaţiile şi fundaţiile. 

Are deci capacitate de a moşteni orice persoană existentă la data 
deschiderii succesiunii. În continuarea unui adagiu roman peren:?, se 
menţine recunoaşterea capacităţii copilului conceput dar nenăscut, 
Prin trimiterea la prevederile art. 36 NCC. Cel declarat dispărut are 


i E e N e ee EEE 


17 Publicat în B. Of. nr. 8 din 30 ianuarie 1954. 

18 Publicată în M. Of. nr. 39 din 31 ianuarie 2000. 

19 Adagiul infans conceptus pro iam nato habetur quotiens de eius commodo 
agitur a fost desprins din textele jurisconsulților romani clasici: Paulus, Dig. 1.5.7, 
lulian, Dig. 1.5.26, Celsus, Dig. 38.16.7. Pentru detalii, v. Hanga, Adagii juridice 
latinești, Lumina lex, București, 1998, p. 54; Ion Deleanu, Sergiu Deleanu, Mică 
enciclopedie a dreptului. Adagii şi locuţiuni latine în dreptul românesc, Dacia, 
Cluj-Napoca, 2000, p. 151-152. i 


* 

capacitate succesorală. până la rămânerea definitivă a hotărârii 
declarative de moarte (art. 53 NCC). 
Ne oprim în continuare. asupra referirii din teza a/doua a 
alineatului întâi, ce trimite la art. 208 NCC. - 


ART. 208 — Capacitatea de a primi liberalități. Prin exceptie 
de la prevederile art. 205 alin. 3 şi dacă prin lege nu se dispune 
altfel, orice persoană juridică poate primi liberalităţi în condiţiile 
dreptului comun, de la data actului de înființare sau, în cazul 
fundațiilor testamentare, din momentul deschiderii moştenirii 
testatorului, chiar şi în cazul în care liberalităţile nu sunt necesare 
pentru ca persoana juridică să ia fiinţă în mod legal. 


Art. 208 NCC reia parţial soluţia de validare retroactivă a 
fundațiilor testamentare20, stabilită de art. 71 alin. 1 Legea nr. 
21/1924 şi preluată de alineatul al treilea al art. 19 din OG nr. 
26/2000. Textul pare însă a omite referirea din cele două acte 
normative anterioare la fundaţiile consimțite inter vivos în favoarea 
unor persoane juridice înființate abia după decesul dispunătorului. 

Trebuie să stăruim puţin asupra acestui articol, deoarece în 
literatura noastră au apărut comentarii care nu credem că pot fi 
primite ca atare. Astfel, pe vechiul Cod civil, un autor citează practică 
franceză în sprijinul admiterii jurisprudenţiale a validității unui legat 
în favoarea unei persoane care are capacitatea de a primi, cu sarcina 
de a transmite adevăratului beneficiar când acest lucru va fi posibil. 
Apoi susține că prin art. 19 alin. 3 din OG nr. 26/2000 s-ar fi 
consacrat legislativ la noi validare retroactivă a constituirii unei 
fundaţii testamentare21.. Pe noul Cod, o'autoare afirmă că art. 208 
NCC ar fi o noutate legislativă, „spre: deosebire de vechea 
reglementare (art. 33 și 34 din Decretul nr. 31/1954) care 


20 Cuvântul fundaţiei este folosit aici în sensul său de libëralitate (act juridic), 
nu în cel de persoană morală. Pentru detalii asupra necesarei separări de sens, v. 
studiul nostru Discuţii cu privire la unele probleme controversate referitoare la 
fundaţii, în Dr. nr. 10/1999.30 pct. 3 şi Massimo D'Auria, Sull'atipicită dell'atto di 
fondazione istituito per testamento, Comentariu la dec. 249%9/8ă. 2008 a Cass.it. I 
civ. în RDciv. 2009.11.750-753 nr. 6. 

21 Chirică, Succesiuni, p. 150-172 nr. 178. 

recunoștea subiectului colectiv de drept capacitate anticipată de 
folosință, de la data actului de înființare, însă numai în măsura în 
care erau necesare pentru ca acesta să ia ființă în mod valabil'22. Un 
al treilea autor, comentând textul, se oprește numai la latura mai 
evidentă a primei sale părţi: faptul că o persoană juridică poate primi 
liberalități pentru valabila sa constituire, precum şi pe parcursul 
existenței sale23, fără a mai preciza cum s-a ajuns aici şi ce 
semnificație are partea a doua a art. 208 NCC. Trecem peste faptul că 
teoria subiectului colectiv de drept aparţine unei poziții demult 
abandonate în praful ideologic al vremurilor dinainte de 198924 şi 
apreciem că problematica legislativă şi jurisprudenţială este sensibil 
mai bogată decât ne-o redau afirmaţiile examinate. 


6. Noţiunea de persoană morală (juridică), fondată pe teoria 
ficţiunii, a intrat efectiv în dreptul nostru în acelaşi timp cu preluarea 
masivă a Codului Napoléon. Urmarea a fost că art. 811 C. civ. (art. 
910 CN) a instituit obligativitatea autorizării prealabile a constituirii - 
persoanelor morale şi a întemeiat teoria ficţiunii acestora în com- 
paraţie cu cele fizice. Codul civil de la 1864 a preluat astfel, odată cu 
textele, poziția ostilă a legiuitorului francez de la 1804 față de 
persoanele juridice. Atmosfera revoluționară de după 1789 privea cu 
suspiciune orice încercare mascată de a perpetua Vechiul Regim sub 
forma înființării unor persoane juridice fără scop patrimonial. Dar 
această atitudine ostilă fundațiilor nu a găsit un teren fertil în 
România, unde tradiția mergea de șaptesprezece secole în sens 
contrar25,. Astfel se explică de ce practica noastră judiciară a validat 
legatul făcut în favoarea unei fundaţii inexistente la data deschiderii 


| 22 Mirela Steluţa Croitoru, Aplicarea legii civile în timp din perspectiva noului Cod 

civil, în RRDP nr. 6/2011.35 n. 17. 

23 Gheorghe Piperea, în Comentariu NCC, p. 199. | 

24 V, studiul nostru, Observaţii cu privire la conceptul de persoană juridică, în 
„uridica” nr. 3/2001, p. 125-127; Şerban Diaconescu, Aspecte actuale privind 
noțiunea de persoană juridică, în SUBB 1/2003.119-121; Ovidiu Ungureanu, Călina 
Jugastru, Drept civil. Persoanele, Ed. Rosetti, Bucureşti, 2003, p. 250-251. 

25 Pentru detalii asupra acestei tradiţii, v. studiul nostru, Etude historique sur les 
fondations testamentaires en droit roumain, în Forum historiae iuris, 24.11.2000, 
http:// fhi.rg.mpg.de/articles/0003dan-bocsan.htm. 

succesiunii. Tradiţia vechiului drept românesc a fost urmată nu 
numai de particulari26, ci chiar şi de regele Carol 127, în pofida 
prevederilor legislaţiei civile (art. 475 alin. 2, art. 811 şi 817 C.civ.) şi 
ale Constituţiei din 186628. Această tradiție de favoare: față. de 
activitatea fundațională este urmată şi astăzi, mărturie stând decizia 
de validare a constituirii fundaţiei Cella Delavrancea2?, T ie 
Lucrurile au mers mai departe odată cu o cauză celebră în sec. 
XIX: succesiunea Otetelișanu30. În testamentul acestuia redactat în 
1876 se putea citi următoarea clauză: „După încetarea din viaţă a 
soţiei mele, întreaga mea avere va servi la facerea unui Institut de 
fete românce, cărora li se va da o creştere şi educaţie de mame de 
familie, fără pretenţie sau lux; prisosul ce va rămânea după bugetul 
anului se va capitaliza spre a se da zestre acestor fete, care nu va fi 
nici mai mult nici mai puţin decât două sute galbeni uneia, No. 200%”. 
Era un caz tipic de înfiinţare a unei fundaţii pe cale testamentară. 
Testatorul fiind consiliat de un prieten jurist (loan Calinderu31), a 
dorit să preîntâmpine dificultățile inerente teoriei ficţiunii mai sus 
expuse și a inclus în testament următoarea clauză: „În cazul în care 


26 De exemplu: Ateneul Român a fost înființat prin două donații făcute de 
persoane particulare în 1872 și 1884, legea de recunoaștere (nu de acordare) a 
personalităţii juridice este adoptată la 31 martie 1886, iar Statutul Societăţii 
„Ateneul Român” are data de 29 noiembrie 1922 (a se vedea Legea nr. 
1112/31.03.1886, publicată în M. Of, Partea |, nr. 4 din 4 aprilie 1886, p. 50, 
respectiv art. 1 din Statutul Societăţii „Ateneul Român”, publicat în M. Of, partea I, nr. 
189 din 29 noiembrie 1922). 

27 „Fundaţia Universitară Carol I” s-a înfiinţat în urma scrisorii din 3 mai 1891 a 
Regelui către preşedintele Consiliului de miniștri şi i s-a recunoscut personalitatea 
juridică prin Legea din 4 iulie 1891, publicată în M. Of, Partea |, nr. 81/1891. 

28 Art. 27 din Constituţia de la 1866 prevedea: „Românii au dreptul de a se 
asocia, conformându-se regulilor care regulează exercițiul-acestui drept”. 

29 CSJ civ., dec. 2203,/31.V.2002, în PR 2/2003.143-146. Decizia este redată în 
subsolul paginii, în paralel cu soluţia primei instanţe (Trib. București III civ., sent. 
1013,/5.X.2000), pe care o menţine aproape integral. În speţă, legatara universală a 
Cellei Delavrancea înstrăinase încă din timpul vieţii bunurile necesare înființării 
fundaţiei unor persoane care, la şapte luni după decesul legatarei, au reuşit să o 
înfiinţeze. 

30 Dosarul cauzei este complet redat în Practica testamentară, p. 36-53. 

31 Administratorul Domeniilor Coroanei şi primul traducător în limba română a 
Legii celor XII Table. 

s-ar susține şi admite de orice persoane interesate, că legatul averii 
mele imobile, pe care-l fac acestui Institut, care se va crea, este nul, 
fie pentru că este făcut unui stabiliment care nu va avea în fapt o 
existență materială în momentul încetării mele din viaţă, fie pentru 
orice altă nulitate s-ar. putea invoca în contra acestei dispoziţii a 
înființării aşezământului mai sus arătat, în asemenea caz, zic, legatul 
în întregul său va fi privit ca făcut direct Dlui loan L. Calinderu, cu 
îndatorire şi rugăciune ce-i fac de a îndeplini în întreg dispoziţiile 
mele sus arătate în privinţa înfiinţării stabilimentului”. Moştenitorii 
legali au și atacat testamentul pe motivele prevăzute de dispunător, 
dar Curtea de casaţie a dat o decizie de pionierat32. Instanţa a admis 
validitatea fundaţiei testamentare, urmând astfel tradiţia vechiului 
drept românesc, venind în continuarea practicilor cotidiene ale 
epocii şi, nu în ultimul rând, înfrângând nepotrivita şi desueta 
ostilitate a codificării de inspiraţie franceză față de persoanele 
juridice în general, față de fundaţii în speţă. 

Se observă deci că nu este nevoie să luăm ca reper înființarea 
Academiei Goncourt în Franţa (validată prin decizie a Curţii de Apel 
Seine în 1900)33, căci Curtea noastră de casaţie decisese deja cu opt 
ani înainte în acest sens. Soluția dată în cauză a fost un argument 
Jurisprudențţial important pentru consacrarea legislativă prin art. 71 
L. 21/1924 a retroactivităţii fundațiilor înființate prin testament (dar 
și prin donaţii). Dispoziţia a fost preluată în art. 19 alin. 3 OG 
nr. 26/2000 şi o regăsim acum în art. 208 NCC. 


7. Comorienţa. Alineatul secund al art. 957 NCC tranşează o 
controversă doctrinară asupra art. 21 din Decretul nr. 31/195435, pe 


—_ [LEI R II  3 


32 Cas. I, dec, 74/2.111.1892, în Bul. 1892.83 și Dr. 1892.199, redată în Practica 
testamentară, p. 51-53. j 

33 Aşa cum face un autor (Chirică, Succesiuni, p. 152 nota 4). 

34 „Dacă fundația între vii sau testamentară este recunoscută persoana juridică 
după moartea fondatorului, efectele liberalităților făcute anterior recunoașterii se 
vor produce pentru fundaţiile între vii de la data actului autentic de fundaţie; iar 
pentru fundaţiile testamentare de la data morții testatorului. 

„< Același efect îl vor avea liberalităţile făcute în timpul vieții fondatorului, ante- 
iu j recunoașterii calităţii de persoana juridică”. V. în acelaşi sens Veress, Drept, 

35 „În cazul în care mai multe persoane au murit în aceeaşi împrejurare, fără să 
se poată stabili dacă una a supravieţuit alteia, ele sunt socotite că au murit deodată.” 

care îl absoarbe în cuprinsul codului. Problema comorienţei a fost o 
raritate în practica notarială şi judiciară de după al doilea război 
mondial, iar dezbaterea ei prea aprinsă friza uneori pedanteria. 
Notabilele excepții au fost cutremurul din 4 martie 1977 şi acci- 
dentul aviatic de la Baloteşti din 31 martie 1995. Situaţiile potenţial 
generatoare de decese colective par însă a se multiplica în ultima 
vreme: atacuri teroriste, dezastre naturale generate de schimbările 
climatice, catastrofe legate de mijloacele moderne de transport în 
comun, accidente industriale etc.36 Prin urmare, disputa lansată în 
literatura de specialitate asupra sferei de aplicare a textului din 1954 
merită totuși atenție37. 

Profesorul Deak considera posibilă reținerea comorienţei, chiar 
şi înainte de 1 octombrie 2011, pentru persoanele care nu înde- 
plinesc condiţia identităţii de împrejurare. Moştenitorii interesaţi nu 
„ar putea face dovada că antecesorul-lor a decedat ulterior celeilalte 
persoane, astfel că fiecare decuius va fi moştenit numai de proprii săi 
succesoris8. Așa cum just s-a arătat de către profesorul Chirică, 
„soluţia nu rezultă însă din prezumția de deces concomitent - care, 
fiind de excepție, este de strictă interpretare - ci din neadministrarea 
probei uneia dintre condiţiile necesare pentru a putea moşteni, şi 
anume, a capacității succesorale”39, 

Constatăm deci că legiuitorul a consacrat legislativ în 2009 
soluția profesorului Francisc Deak, părere care apreciem că nu putea 
fi legal susținută în reglementarea anterioară: din 1 octombrie 2011, 
condiţia decesului în aceeaşi împrejurare nu mai trebuie întrunită 
pentru a se reține comorienţa. 


PoE UR (07, AIR SRI E SN ERIE RNP O Vu În i au” mada IL 
Pentru detalii, v. trimiterile făcute de Ionel Reghini în RDV, Introducere, p. 101 nota 4 
şi 102 notele 1 și 4. 

36 J-B. Donnier, în Juris Classeur civil, art. 725 à 729-1 fasc. 10 nr. 92. 

37 O autoare riscă aici, afirmând reducționist şi fără ezitare că „nu reprezintă o 
noutate legislativă faptul că dispoziţiile art. 957 alin. 2 C. civ. au în vedere în mod 
expres și situația codecedaţilor [...], deoarece în doctrină deja situaţia codecedaţilor 
fusese asimilată cu cea a comorienţilor (sic!)” (Croitoru, op. cit, p. 35). 

38 Deak, Tratat, p. 55-56 nr. 30. 

39 Chirică, Succesiuni, p. 49-50. 


PROBLEMA II 


Moştenirea legală, 
sau cât de actual este Iustinian? 


„Legile privitoare la moșteniri, fiind în strânsă legătură 
cu organizarea socială a Statului, 

interesează în cel mai înalt grad ordinea publică 

și se aplică fără deosebire la toate clasele sociale, 

[...] nimeni neputând, în lipsa unei derogări exprese, 

să se sustragă de la ele” (Dimitrie Alexandresco) 


SS) 


Fiind dreptul comun succesoral, devoluțiunea în baza legii 
necesită atenţie pentru a-i lămuri tendinţele. | 


Clasele de moştenitori: ce valoare mai are rudenia de 
sânge? 


Der Năchste am Blut, der Erste zum Gut, spunea o veche maximă 


juridică germanăt. Mai este aceasta funcțională? Dacă da, în ce 
măsură? 


1. Soţul supravieţuitor. Capitolul III intitulat „Moștenitorii 
legali” incorporează codului dispoziţiile Legii nr. 319/19442, privind 
dreptul de moştenire acordat acestuia. 

ON pisicile a i 

1 Zacharize, citat de Alexandresco IlI/2, p. 113-114 nota 1. 

2 Urmând Nota redacției publicată în Dreptul nr. 3/2007.47-48, corect ar fi să 
utilizăm titulatura de Decret-lege nr. 319/1944. Nu dorim însă să mai derutăm 
Cititorul cu o formulare diferită de cea încetăţenită. 

Reglementarea respectivă operase o modificare radicală a 
regimului devoluţiunii legale a moştenirii, îndelung solicitată de 
mediul juridic românesc 3. Preluarea la 1865 aproape ad litteram a 
textelor napoleoniene generase un tratament succesoral, derizoriu 
pentru partenerul de viaţă al defunctului. Codul francez preconizase 
menținerea bunurilor în familia de sânge, în care soțul supravieţuitor 
era un alogen aruncat la coada devoluţiunii succesorale: o colaborare 
afectivă şi pecuniară deloc neglijabilă nu avea alt ecou decât un 
ipotetic drept de moştenire în absenţa oricărei alte rude de sânge 
până la gradul al doisprezecelea inclusiv (art. 755 lin. 1 CN = art. 676 
C. civ., art. 767 CN = art. 679 C. civ. )4, o creanţă pentru anul de doliu 
(art. 1570 alin. 2 CN = art. 1279 C. civ. ) şi un uzufruct conferit 
văduvei sărace (art. 684 C. civ. ). Legiuitorul român abandonase 
astfel tradiţia vechiului nostru drept cutumiar şi scris, în care 
supravieţuitorul era un moştenitor cu drepturi concurentes. Sprijinul 
afectiv şi colaborarea patrimonială a soțului (invocate în criticile 
incisive aduse de autorii noştri) au devenit realităţi tot mai 
pregnante începând cu sfârşitul sec. XIX și începutul sec. XX, pe 
măsură ce - din perspectivă sociologică - familia nucleară (părinţii 
plus copiii) a înlocuit-o pe cea patriarhală (bazată pe conviețuirea şi 


3 Eg., RBB, p. 233 nr. 603. Pentru sinteza evoluţiei legislative în materie, v. 
Mircea Dan Bob, Succession et famille - Rapport roumain aux Journées roumaines de 
l'Association „Henri Capitant” des amis de la culture juridique française, în SUBB nr. 
3/2010, http://studia.law.ubbcluj.ro/articol.php?articolld=352, nr. 5 şi în Les 
successions - Travaux de l'Association Henri Capitant, Journées roumaines,. tâme 
LX /2010, Bruylant, Bruxelles, 2012, p. 199-208. 

+ „La devolution successorale selon le Code civil repose sur la parenté et 
accessoirement sur le mariage” (Marie-Claude Catala de Roton, Les successions entre 
&poux, Economica, Paris, 1990, p. XI). 

5 Alexandru Otetelişanu, Dreptul de succesiune al soțului supraviețuitor, 
Bucureşti, 1912, p. 44-58 şi 91-93; Alexandresco IIl/2, p. 188, 198-200 şi 213; 
Dem.D. Stoenescu, Observaţie la dec.151/1923 a C. Ap. Craiova l, în PR 1924.11.33; 
Rarincescu, Curs,p. 117-118; RBB, p. 252 nr. 601. 

6 Pentru detalii, v. Alexandresco ill/2, p. 188-189; Rarincescu, op. cit, p. 
116-117 şi 119-127; RBB, p. 253 nr. 603 şi p. 694 nr. 1688. V. şi detaliile oferite în 
Mircea Dan Bob, Propter veteris iuris imitationem: nou și vechi în materie succesorală 
în noul cod civil (1), în SUBB nr. 4/2010, iii //studia.law.ubbcluj.ro/articol.php? 
articolld=354, nr. 3.7. 

întrajutorarea rudelor de sânge)” și conceptul exclusivist al succe- 
siunii cognatice (fundamentate pe înrudirea de sânge) a fost înlocuit 
progresiv de cel al succesiunii-menajs. 

Codul civil francez din 1804 îşi permisese să ignore succesoral 
soțul supravieţuitor din mai multe motive. Societatea franceză a 
sfârşitului de sec. XVIII era una predominant agrară, unde rudenia de 
sânge era principalul criteriu de aglutinare a comunității omenești”. 
Or, soțul este un intrus într-o ordine succesorală ce urmăreşte 
păstrarea bunurilor în familia de sânge. În plus, durata medie de 
viață fiind sub patruzeci de ani, succesiunea ca mod de dobândire a 
proprietăţii (art. 711 CN = art. 644 C. civ. ) avea atunci o importanţă 
mult mai mare pentru descendenți (a căror speranță de a moşteni se 
materializa în medie în jurul vârstei de 15 ani) decât are astăzi!0. 
Industrializarea ţărilor europene a dus la migrarea populaţiei către 
oraș. Această strămutare s-a făcut de obicei în formula părinți plus 
copii, ceea ce a augmentat substanțial ponderea afectivă şi pecuniară 
a rolului jucat de soţie. Populaţia rurală a României reprezenta 77% 
în 192011, în timp ce astăzi se cifrează la 49,8%12. Sfârşitul sec. XIX şi 
prima jumătate a sec. XX au constatat astfel progresiv trecerea de la 
forma familială patriarhală întemeiată pe rudenia de sânge la familia 
nucleară. În plus, durata medie de viaţă a crescut sensibil în sec. XX: 


7 Pentru detalii, v. Alexandru Otetelişanu, Curs de drept civil comparat. Materia 
specială. Dreptul de succesiune al soţului supravieţuitor în dreptul comparat, (lito), 
București, 1947, p. 19-26; Flour, Cours, p. 12-13; Terré, Lequette, Droit, p. 15-16, 18, 
27-28; Brière, Traité, p. 47; Ulrich Spellenberg, Chuma N. Himonga, 
C.Adjmagbo-Johnson, Recent developments in succession law, în Roger Blanpain 
(coord.), Law in motion, Kluwer, 1997, p. 720 şi 734. V. şi consideraţiile lui Jaques 
Auger, Les principes de désignation des héritiers légaux. Unité - proximité - égalité, în 
Mélanges Roger Comtois, Thémis, Montréal, 2007, p. 82. 

8 Pierre Voirin, La famille et l'héritage, în vol. Le maintien et la défense de la 
famille par le droit, Sirey, Paris, 1930, p. 154; Terré, Lequette, Droit, p. 15-16. 

9 Art, 731 CN = art. 659 c.civ.: „Succesiunile sunt deferite copiilor și descen- 
denților defunctului, ascendenţilor și rudelor colaterale, în ordinea și după regulile 
mai jos determinate”. : 

10 Terré, Lequette, Successions, p. 25; Spelleberg, Himonga, Adjamagbo-Johnson, 
op.cit., p. 711-749. 

11 http://moldova.go.ro/pagini/populatie.htm#1930. 

12 http://www.insse.ro/cms/files/publicatii/Romania%20in%20cifre_%20 
2012. pdf, p. 10. 

acesta se ridica în România la 42 de ani în anii 1930-193213, la 63,2 
ani în 195614, pentru ca Institutul Naţional de Statistică să ne indice 
în 2011 valorile de 77,5 ani pentru femei şi 70,1 ani pentru bărbați!s. 
Moştenirea - mod de dobândire a proprietăţii (art. 644-C. civ. = 
art. 557 alin. 1 NCC) - nu mai are astfel pentru descendenții ajunși la 
vârsta maturității importanţa pe care o poate avea față de partenerul 
de viață ce a convieţuit ani buni cu decuius. Acestea sunt circumstan- 
țele care au concurat la reforma din 1944. 


2. După ce expunea regimul instituit de Codul nostru, Dimitrie 
Alexandresco concluziona în anul 1912: 


„Din textele, pe cari le-am explicat-mai sus, rezultă că soțul 
supraviețuitor nu este chemat la moştenirea celuilalt decât în lipsă de 
alți moștenitori; aşa că dacă ar există un moştenitor, oricât de 
depărtat, fie chiar în gradul al doisprezecelea, acest moştenitor, pe 
care poate chiar defunctul nici nu l-a cunoscut, ar exclude pe soțul 
remas în viață dela averea la a cărei agonisire a contribuit de bună 
samă şi el, prin munca şi sacrificiile sale. Această soluţie este 
nedreaptă, şi mult mai echitabil şi mai logic este codul german, care 
cheamă pe soțul supravieţuitor la moştenirea celuilalt soț, în 
concurență cu celelalte rude ale defunctului (art. 1931, 1932), soluţie 
care se vede admisă și prin noul cod elvețian din 1907, care urmează 
a fi aplicat în toată Elveţia cu începere de la 1 ianuarie 1912 (art. 462, 
463). Dacă s'ar admite această soluţie şi la noi, ar dispăreă din cod și 
art. 684, care iarăşi lasă de dorit, căci legea are aerul de a-și face de 
pomană faţă cu văduva defunctului, pe când ea ar trebui să aibă un 
drept la moştenirea lăsată de soțul său”16. 


Legiuitorul nostru pare a-l fi ascultat pe Alexandresco, s-a 
inspirat din BGB şi a adus începând din 10 iunie 1944 soţul supra- 


13 Vasile Gheţău, Speranța de viaţă a populaţiei din România, în „Viitorul social” 
(an VII) nr. 1/1978.143, accesibil şi la adresa: http://adatbank.transindex.ro/html/ 
cim_pdf608.pdf. 

14 Id., p. 145. 

15 http://www.insse.ro/cms/files/publicatii/Romania%20in%20cifre_%20 
2012.pdf, p. 14. l i 

16 Alexandresco, loc.cit. 

viețuitor în. prim planul moştenirii legale: drept de moştenire ` 
progresiv în plină proprietate recunoscut în concurs cu orice ordin 
de succesori, rezervă succesorală graduală, un drept temporar de 
abitaţie și un drept de moștenire legală cu destinaţie specială asupra 
anumitor bunuri. România a fost astfel la momentul respectiv una 
dintre cele mai avansate țări europene în curentul general de opinie 
favorabil ameliorării situaţiei juridice a acestuia!7. 

Textele care au stabilit aceste drepturi au fost atacate în anul 
2006, autoarea excepţiei invocând neconstituţionalitatea preve- 
derilor art. 1 lit. c) şi art. 5. Curtea Constituţională a respins justificat 
excepția, arătând: | | 

„|n ceea ce priveşte dispoziţiile art. 1 lit. c) din Legea nr. 
319/1944, Curtea constată că: acestea nu contravin prevederilor 
constituționale relative la dreptul de proprietate şi la ocrotirea în 
mod egal de lege a proprietăţii private. 

Aceste prevederi de lege consacră dreptul soțului supraviețuitor 
asupra bunurilor rămase în masa succesorală de pe urma soțului 
decedat, legiuitorul stabilind rezerva legală şi cota cuvenită acestuia 
din moştenire. Departe de a încălca dispoziţiile constituționale refe- 
ritoare la dreptul de proprietate, dispoziţiile art. 1 lit. c) din Legea nr. 
319/1944 nu fac decât să înlăture situaţia inechitabilă a soțului 
Supraviețuitor, care, în conformitate cu dispoziţiile Codului civil, 
venea la moştenirea defunctului soț numai după ultimul colateral de 
gradul al doisprezecelea, iar prin efectul legii asupra impozitului 
progresiv pe succesiuni din 28 iunie 1921, după ultimul colateral de 
„ Bradul al patrulea. | 

In privinţa dreptului soțului supravieţuitor asupra mobilelor și 
obiectelor aparținând gospodăriei casnice, precum şi asupra daru- 
rilor de nuntă, reglementat de art. 5 dinLegea nr. 319/1944, 
legiuitorul a avut în vedere natura și destinaţia acestor bunuri, 
urmărindu-se ca soțul supravieţuitor să nu fie privat în mod 
nejustificat de unele bunuri pe care le-a folosit împreună cu soțul 
decedat, modificându-i-se condiţiile de viață. Nici această prevedere 
legală nu încalcă dispozițiile constituționale, atâta timp cât nimic nu 
impiedică pe soțul decedat să fi dispus de cota sa parte din aceste 

unuri prin liberalităţi între vii sau pentru cauză de moarte. 


i i Abt re Doha, ST 18 


17 Spellenberg, Himonga, Adjamagbo-Johnson, op.cit, p. 720. 

De asemenea, nu se poate reține nici încălcarea prevederilor - 
art. 46 din Constituţie, deoarece textele de lege criticate nu aduc 
atingere dreptului la moştenire. În temeiul acestui drept, orice per- 
soană poate dobândi pe cale succesorală, în condiţiile legii, orice bun. 
Soțul supraviețuitor vine în concurs cu orice clasă chemată la moşte- 
nire şi are dreptul la o parte din moștenire a cărei întindere variază în 
funcţie de clasa de moştenitori legali cu care vine în concurs"18, 


3. Inovaţiile reglementării din 1944 sunt preluate în 
art. 970-974 NCC. | 

Noutăţile mai importante față de aceasta sunt introducerea în 
text a soluționării jurisprudenţiale şi doctrinare reţinute în caz de 
căsătorie putativă (alin. 3 al art. 972)19, precizarea relativ la nece- 
sitatea ca supravieţuitorul să nu aibă vreun „drept real de a folosi o 
altă. locuință corespunzătoare” (art. 973 alin. 1)20 şi calificarea 
dreptului de abitație în cauză ca gratuit, inalienabil și insesizabil (art. 
973 alin. 2). Toate sunt rezultatul unor concluzii desprinse din 
tratatul profesorului Deak, sinteză a dezbaterilor inisprugenpiale şi 
doctrinare pe marginea problemei. 

În literatura noastră s-a argumentat la un moment dat că, sub 
imperiul Legii nr. 319/1944, nu se poate reţine caracterul gratuit al 
` dreptului temporar de abitație21. Constatarea era corectă teoretic, iar 
consecințele ei practice nu sunt deloc neglijabile: titularul abitaţiei va 
trebui să compenseze pecuniar echivalentul: jpSei de folosință al 
celorlalți comoştenitori. 

În ce ne priveşte, observăm că analiza atzi şi teoriei ulti- 
milor şaizeci şi cinci de ani ne relevă un aspect: intenţia legiuitorului 
de la 1944 de a conforta patrimonial soţul supraviețuitor a fost atât 
de conștiincios asumată în jurisprudenţă și doctrină, încât aparent 
nimeni nu s-a gândit că aici nu s-ar menţine un just echilibru 


18 CCR, dec. 237,/9.111.2006, publicată în M. Of. nr. 268 din 24 martie 2006 şi în 
Ricu, Moștenirea, p. 120-121 nr. 105; accesibilă la adresa http://www.edep.ro/pls/ 
legis/legis_pck.htp_act_text?idt=71363. 

19 Rezultată din aplicarea art. 23 alin. 1 C. fam. 

20 Textul art. 4 Legea nr. 319/1944 era mai vag: „soţul Eee fue care nu 
are o locuință proprie”. 

21 Chirică, Succesiuni, p. 106. 

patrimonial față de comoştenitori. Este posibil ca Mihail Eliescu să fi 
avut totuşi o asemenea intenţie, dar fragmentul în care pare să o facă 
este incoerent şi nedezvoltat prin vreo motivare22; Pe de altă parte, 
nu am găsit în practica noastră vreo speță în care ceilalți succesori să 
fi ridicat problema în cauză. În Roma antică, pretorul, convins de 
valoarea rudeniei de sânge, acorda copiilor ieşiţi din familie prin 
emancipare drepturi succesorale împotriva dispoziţiilor Legii celor 
XII Table. Soluţia sa era strict teoretic ilegală, dar s-a impus pentru că 
era în acord cu optica societăţii asupra respectivei problemez?. 

Suntem deci în fața unei orientări covârşitor majoritare de 
ignorare pretoriană, din 1944 până în prezent, a lipsei unui text ce să 
conțină o menționare expresă a caracterului gratuit. Alineatul secund 
al art. 973 NCC o consfinţeşte legislativ şi pune punct discuţiei. 


4. Clasele de moştenitori sunt păstrate neschimbate în art. 964 
NCC. La fel și regulile priorității clasei de moștenitori (alin. 1), a pro- 
ximității gradului de rudenie (alin. 3) şi a împărțirii pe capete (alin. 4). 

Dreptul familiei aduce însă un suflu de modernitate în compo- 
nența claselor de moştenitori. Ținând seama de prevederile art. 441 
NCC24, copilul rezultat din reproducere umană asistată cu terț 
donator va avea vocație la moştenirea tatălui şi mamei sau, după caz, 
a mamei25. Acest copil se va putea încadra între descendenții clasei 
întâi sau între colateralii clasei a doua şi a treia26. 

O noutate legislativă27 este şi textul celui de-al doilea aliniat și 
vizează un aspect ce are importanţă și dincolo de stricta expunere a 
devoluţiunii ab intestato: 

Em ANR E E ti A ala Pi 

22 Eliescu, Moștenirea, 1966, p. 143. 

23 Hanga, Bob, p. 225-226 nr. 4. 

24 ART. 441 Regimul filiaţiei. (1) Reproducerea umană asistată medical cu terț 
donator nu determină nicio legătură de filiaţie între copil şi donator. 


(2) În acest caz, nicio acţiune în răspundere nu poate fi pornită împotriva 
donatorului. | | : 

(3) Părinți, în sensul dat de prezenta secțiune, nu pot fi decât un bărbat și o 
femeie sau o femeie singură. 

25 Pentru detalii, v. Emeşe Florian, în Comentariu NCC, p. 484. 

26 V, şi Mirela Steluţa Croitoru, Aplicarea legii civile în timp din perspective 
noului Cod civil, în RRDP nr. 6/2011, p. 36-37. 

27 Pentru motivele care au făcut ca în codul din 1864 să nu fie reglementată 
dezmoștenirea, v. Levy, Castaldo, Histoire, p. 1232. 

(2) Dacă în urma dezmoştenirii rudele defunctului din clasa cea 

mai apropiată nu pot culege întreaga moştenire, atunci partea 

rămasă se atribuie rudelor din clasa subsecventă care îndeplinesc 
condițiile pentru a moşteni?8. 


Profesorul Deak exprimase încă din ediția din anii nouăzeci 
ideea existenței unei excepții de la principiul priorității clasei de 
moştenitori: situația exheredării unicului rezervatar sau a tuturor 
rezervatarilor dintr-o clasă prioritară, ce concurează în această 
situație cu un succesibil dintr-o clasă subsecventă. Exheredatul ar 
urma să aibă vocație la partea rezervată iar celui de-al doilea i-ar 
reveni, cu titlu de moştenitor legal, cotitatea disponibilă a 
moștenirii: „ [...] dacă cel înlăturat este moştenitor rezervatar, el va 
culege rezerva ca moștenitor legal, tot aşa cum şi ceilalţi moştenitori 
- care beneficiază de exheredare - vor culege moștenirea în temeiul 
legii, deci ca moştenitori legali. Cu alte cuvinte, moștenirea este 
legală fiindcă patrimoniul succesoral se transmite la persoanele, în 
ordinea și în cotele determinate de lege”29. Spre exemplu, decuius 
lăsase un testament în care singura clauză dispune: „fiul meu A să nu 
primească nimic”. A, care nu are descendenți, va culege 1⁄2 din 
succesiune cu titlu de rezervă (art. 841 C. civ.), cotitatea disponibilă 
de 1 urmând să revină ca succesiune legală eventualului frate F al 
defunctului, acceptant al moştenirii din clasa a doua. Observăm că, 
dacă asumăm acest punct de vedere, nici nu este adecvat să mai 
vorbim de vreo cotitate disponibilă; corect este să scriem: „restul de 
1 urmând să revină ca succesiune isa eventualului frate F al 
defunctului”. 

Excepţia astfel identificată a fost criticată în literatura de 
specialitate, pe motiv că exheredarea fără instituire de legatari. (ca 
cea din exemplul oferit) ar fi o instituire implicită de legatari. Fiul 
dezmoştenit expres va culege deci în calitate de moştenitor legal 
partea sa de rezervă, în timp ce fratelui acceptant îi va reveni 


i 


28 Textul este bază de corelare pentru tezele finale ale art. 975 alin. 2 și art. 982 
alin. 2 NCC. 

29 Deak, Tratat, p. 7 nr. 7, cu consecințele evidențiate la p. 76-77, 119-121 şi 
271-272. l 

cotitatea - disponibilă în calitate de legatar implicit instituit. 
Concursul între două clase de succesori legali ar fi deci exclus30, 

Am studiat practica şi literatura noastră mai veche şi am 
observat cum ultima soluţie beneficia de'o largă aplicare3!. Existența 
principială a unei instituiri implicite ca urmare a unei exheredări fără 
instituire de legatari este însă o chestiune sensibilă. În absența unui 
text de lege, doar tradiţia jurisprudențială receptată din Franța 
condensată în adagiul exclure, c'est instituer o susține?, iar această 
tradiție este privită cu reticență33. Dar tradiția respectivă vine în 
contradicție cu caracterul excepţional al devoluţiunii testamentare, 
ce ridică obiecția că numai o manifestare expresă a voinţei lui 
decuius poate înlătura aplicarea regimului supletiv de transmisiune 
prevăzut de codul civil. Acestea sunt și motivele pentru care, deşi 
am aderat iniţial la interpretarea clasică a practicii şi teoriei noastre, 
studierea mai cu atenţie a problemei ne-a relevat justețea soluţiei 
profesorului Deak. 

Problema este că adoptarea acestei poziții a generat dificultăți 
practice deosebite în aplicarea Legii nr. 319/1944. 

Să acceptăm că fratele F din exemplul de mai sus culege cotitatea 
disponibilă ca moștenitor legal şi să adăugăm ipotezei un soț 
Supraviețuitor S. Știind că la art. 1 din lege cota soțului depinde de 
clasa de moştenitori legali cu care concurează, s-a pus întrebarea 
care va fi cota lui S în speța noastră: 1/4 pentru că vine în concurs cu 

descendentul exheredat A sau 1/2 pentru că va concura concomitent . 
cu fratele F? Legea din 1944 nu reglementa astfel de ipoteze, pentru 
că în epocă juriştii aplicau principiul exclure, c'est instituer şi nu 
CA | eter: E ama ae. ae il 

30 Chirică, Succesiuni, p. 66 nr. 46. 

31 Eliescu, Moștenirea, p. 286. Rosetti Bălănescu şi Băicoianu nu numai că nu 
Pun la îndoială adagiul exclure, c'est instituer, ci merg fără probleme mai departe şi 
apreciază că dezmoştenirea expresă neînsoțită de instituire este un legat indirect. 
„Un astfel de legat indirect, făcut sub formă negativă, este valabil în virtutea prin- 

Cipiului libertății formei legatelor.” (RBB, p. 536 nr. 1368). 

32 Chirică, Succesiuni, p. 233 cu nota 2 şi 271 cu nota 1. 

33 Pentru îndoieli asupra corectitudinii rezolvării, v. Plastara, Curs, p. 50-51; 


Terre, Lequette, Droit, p. 290 nr. 358; Grimaldi, Libgralites, p. 360; Malaurie, Aynes, 
Successions, p. 265. 


34 V, şi Deak, Tratat, p. 300-301. Aceeași soluție o oferă, fără explicaţii însă, 
Jubault, Successions, p. 436 nr. 732. 

concepeau să ajungă la concomitența a două clase de moştenitori 
legali. Profesorul Deak oscila între soluţia mediei artimetice şi cea de 
a acorda soțului cota legală corespunzătoare concursului cu 
rezervatarul(-ii) exheredat(-ți), optând în final pentru ultima35. A fost 
propusă şi o terță soluţie, menită „să păstreze justul echilibru şi 
echitatea"36; calcularea cotei soțului supraviețuitor prin adiționarea 
cotelor sale de concurs parţiale cu fiecare dintre clasele de 
moștenitori legali concurente - rezervatarii şi beneficiarii cotității 
disponibile proveniţi. din clasa subsecventă. S-a avansat chiar şi oa 
patra rezolvare, asupra căreia nu mai insistăm, câtă vreme nu indică. 
vreun argument?”. | 

Părerea noastră este că, în speța formulată, soluţia profesorului 
Deak era cea mai corectă înainte de 1 octombrie 2011: soțul va primi 
14 din moştenire, adică prin raportare la clasa rezervatarului. Soluţia 
mediei aritmetice și cea a raportării diferențiate adaugă la lege într-o 
manieră ce ni se pare a forța nota. În fond, în speţele de acest'tip, de 
vreme ce dezmoştenirea nu este aptă să-l înlăture total pe cel vizat 
de la succesiunea legală (pentru că rezerva este parte din succe- 
siunea legală), de ce să raportăm soțul (şi) la un succesor subsecvent, 
care nu face decât să culeagă partea de care rezervatarul moştenitor 
legal efectiv a fost exheredat? Cu alte cuvinte: conform art. 1 Legea 
nr. 319/1944, „soţul supravieţuitor moşteneşte din averea celuilalt 
soț [...] când vine la succesiune” cu unul sau mai mulți moştenitori 
legali. Se acceptă unanim că primul pas în rezolvarea speţei este 
defalcarea din întreg a cotei soției supraviețuitoare. Pentru a o putea 
determina numeric, trebuie să ne întrebăm cu cine „vine la succe- 
siune”? În mod evident cu fiul A, pentru că acesta nu poate fi 
înlăturat de la moștenirea legală în măsura rezervei ce i-o păstrează 
art. 841 C. civ. Ca urmare, el este primul succesor legal cu care se 
întâlneşte soția S şi raportat la care, în baza ordinii obligatorie de 
determinare a concursului stabilită în art. 1 din lege, i se determină 
cota legală. Intrarea ulterioară în scenă a succesorului din clasa 


35 Deak, Tratat, p. 119-120. TE 

36 Emilia Claudia Albulescu, Discuţii referitoare la cota succesorală a soțului 
supraviețuitor în unele situații speciale, în Dr. nr. 3/2007.37 sqq. 

37 Ricu, Moștenirea, p. 132-133 nr. 11-12. 

subsecventă este o simplă consecință derivată, care nu ar trebui să 
afecteze calculele. Se va vedea într-un alt capitol cum noul cod civil 
soluţionează problema chiar în această manieră, păstrând rezol- 
varea profesorului Deak şi după 1 octombrie 201138. Tot în acel 
capitol se va vedea care este soluţia pentru cazul în care (şi) soțul 
supraviețuitor era dezmoştenit. 

În concluzie, observăm cum o opinie a profesorului Deak care, la 
data emiterii acesteia, era contrară poziţiei tradiționale a dreptului 
nostru succesoral, a câștigat drept de cetate după 1997 şi se impune 
prin voinţa legiuitorului nostru civil din 2009. Respectiva opinie 
(precum şi receptarea ei legislativă) are consecințe importante în 
materia dezmoșştenirii: art. 964 alin. 2 califică drept legală vocația 
celor care culeg porţiunea disponibilă, ceea ce dă naştere unui regim 
juridic diferit în privința dobândirii posesiunii moştenirii (se va 
discuta de existenţa sezinei, nu de predarea legatelor), a calității în 
care participă la procedura succesorală notarială. Vom reveni asupra 
acestuia aspect când ne vom ocupa de textele noului cod în materie 
de dezmoştenire. 


Reprezentarea, sau actualitatea dreptului roman 


Reprezentarea succesorală este una din tehnicile succesorale 
cele mai dinamice în noul cod civil. Redăm mai întâi textele: 


ART. 965 — Noţiunea 

Prin reprezentare succesorală, un moştenitor legal de un grad 
mai îndepărtat, numit reprezentant, urcă, în virtutea legii, în 
drepturile ascendentului său, numit reprezentat, pentru a culege 
partea din moştenire ce i s-ar fi cuvenit acestuia dacă nu ar fi fost 
nedemn faţă de defunct sau decedat la data deschiderii moştenirii. 


ART. 967 - Condiţiile 
(1) Poate fi reprezentată persoana lipsită de capacitatea de a 
moşteni, precum şi nedemnul, chiar aflat în viaţă la data 
deschiderii moştenirii şi chiar dacă renunţă la moştenire. 
ce me A pr e pe m 


38 V. infra nr. IV.7. 

(2) Pentru a veni prin reprezentare succesorală la moştenirea 
defunctului, reprezentantul trebuie să îndeplinească toate con- 
dițiile generale pentru a-l moşteni pe acesta. 

(3) Reprezentarea operează chiar dacă reprezentantul este 
nedemn fată de reprezentat sau a renunţat la moştenirea lăsată 
de acesta ori a fost dezrmoştenit de el. 


5. Evoluţia problemei. O scurtă incursiune prealabilă în istoria 
dreptului este necesară. Lipsa până în 2003 a unei analize complete a 
dus în literatura noastră la aprecieri eronate asupra figurii actuale a 
reprezentării3?. 

Vechiul drept roman (sec. VIII-II î.Hr.) cunoştea tehnica numită 
successio in locum+0. Aceasta era menită să mențină egalitatea între 
tulpinile rezultate dintr-un același ascendent, în condiţiile în care 
vreunul dintre descendenții săi i-au predecedat. Spre exemplu, fiul A 
al defunctului nu va înlătura de la moștenire pe nepotul de fiu N al 
defunctului, copil al fiului B decedat înaintea tatălui lor. Se încerca 
astfel să se menţină egalitatea menționată, venind în întâmpinarea 
unei cronologii nefirești a deceselor, care ar fi îndepărtat în mod 
inechitabil descendenții în grad mai îndepărtat de rudenie cu 
decuius. Dreptul roman considera deci că descendenții beneficiari ai 
successio in locum vin să îşi exercite drepturile lor succesorale 
proprii rezultate din apartenenţa la o linie, nu pe cele ale 
părintelui lor predecedat. Prin urmare, N din exemplul anterior 
venea la moştenire nu numai dacă tatăl său B era predecedat, ci şi 
dacă era nedemn sau renunţătorti. N îşi revendica bunurile în 
calitate de membru al tulpinii deschise de B, cu drepturi proprii 
concurente tulpinii lui A. 


39 Cum se face de exemplu în Alexandru Otetelişanu, Curs de drept civil 
comparat, cu aplicaţii la dreptul provinciilor alipite — Succesiuni, Cultura poporului, 
Bucureşti, 1937, p. 460-462. La fel procedează şi alţi autori de marcă, afirmând: 
„Reprezentaţiunea n-a fost cunoscută la Romani decât târziu; dreptul civil nu 
pomeneşte de ea. Cu toate că dreptul pretorian n-a avut alt scop decât să mărească 
cercul prea restrâns al moştenitorilor dreptului civil, instituția reprezentaţiunii n-a 
fost consacrată decât de Iustinian (sic!).” (RBB, p. 235 nr. 549). 

40 Gaius II.2 şi 7-8; Ulpian, Reg. XXVI.2 şi Dig. XXXVIIL.16.1.4-6; Paul, Sent. 
1V.8.8; Inst. [11.1.2b şi 1.6; Nov. CXVIII.3 şi CXXVII.1; Celsus, Dig. XXXVIL.6.7. 

41 Pomponius, Dig. XXXVIII.6.5.2. 

Receptarea medievală a acestui mecanism succesoral s-a făcut în 
mod deformat: postglosatorii şi continuatorii acestora din sec. XVI au 
rebotezat-o representatio şi au considerat-o ca fiind o ficțiune a 
legii+2. Codul napoleonian a preluat astfel concepția conforma căreia 
beneficiarii nu mai sunt chemaţi în calitate de componenți inde- 
pendenţi ai tulpinii deschise de antecesorul lor predecedat, ci vin 
pentru că împrumută poziţia sa. Ei urcă în locul și gradul ascen- 
dentului lor predecedat, culegând moştenirea ce i-ar fi revenit 
acestuia (art. 664 C. civ. ). În consecinţă, „nu se reprezintă decât 
persoanele moarte” (art. 668 alin. 1 C. civ. )%. 

Criticile unanime aduse în Franța“, în România“ şi în Qu6bec+6 
au vizat tocmai consecințele acestei calificări legale. 

S-a observat cum nedemnul și renunțătorul nu mai pot fi 
reprezentaţi, locul ultimilor nefiind considerat „util”. Ce mai rămâne 
atunci din raţiunea păstrării egalităţii între tulpini, dacă o sacrificăm 
în favoarea unor considerente de funcţionare a regulii? Combaterea ` 
hazardului unor decese premature nu poate fi reținută ca 
fundamentare unică și esențială. 


a a a A o 


42 Jean Bart, Histoire du droit privé, Montchrestien, 1998, pp. 82-83, 355; Lévi, 
Castaldo, op.cit, p. 1091-1092, 1104-1105, 1121-1122, 1166, 1176 și studiul detaliat 
asupra situației din vechiul drept francez, elaborat de către Quentin Epron, La 
représentation successorale. Réalité coutumière, fiction savante, în Droits nr. 31 
(2000).127-158. : 

43 Pentru mai multe detalii asupra problemelor expuse, v. studiul nostru La 
représentation successorale - le retour d'une régle romaine?, publicat în Revue 
internationale des droits de l'antiquité, tome L (2003), p. 37-46, disponibil și în format 
electronic la adresa http://www2.ulg.ac.be/vinitor/rida/2003/Bocsan.pdf. 

44 Sinteza acestora la Sophie Gaudemet, La représentation successorale au 
lendemain la loi du 23 juin 2006, în Defrénois 18/2006, p. 1366. V. şi Stéphane 
Piedelièvre, Réflexions sur la réforme des successions, în Gazette du palais nr. 
96/2002, § 58. 

45 „Regula împărțirii pe tulpini este bazată pe dreptate și ar fi fost bine ca 
legiuitorul s-o fi generalizat, extinzând-o şi la ipotezele în care succesibilii de un grad 
mai îndepărtat sunt chemați la moştenire prin excluderea succesibililor mai apropiaţi, 
„ fie în urma renunţării acestora, fie din cauza nedemnității lor” (RBB, p. 236 nr. 554, cu 
aplicaţiile practice preluate de la autorii francezi şi expuse la p. 237 nr. 555). 

46 Brière, op.cit, sursele citate la p. 130 nota 87. 

47 „În rezumat, dacă legiuitorul a instituit reprezentarea, a făcut-o în mod cert 
Pentru neutralizarea hazardului, dar pentru a-l neutraliza în vederea salvgardării 

O altă critică importantă vizează caracterul personal al pedepsei 
nedemnității. Acesta se repercutează în mod injust asupra succe- 
sorilor nedemnului. Ultimii nu vor putea urca în locul şi gradul ne- 
demnului, deoarece el este o persoană în viață și locul său nu este 
util. 


6. Reforme și contrareforme. Codul civil al Quebec-ului a fost 
modificat în consecință, permițând reprezentarea predecedatului, 
comorientului și a nedemnuluif8, dar nu și a renunţătoruluit?, 
Reforma franceză din 20015 a menținut termenul de reprezentare, 
continuând să-l considere o ficțiunes!, ceea ce nu l-a împiedicat să 
permită accesul descendenților unui nedemn la tehnica în discuțies?. 

Reprezentarea renunțătorului a fost permisă în Franţa prin o a 
„doua reformă succesorală, operată în anul 200653. Cerută de doctrină 
pentru a duce până la capăt schimbările iniţiate în 200154, modifi- 
carea a fost considerată necesară şi datorită consacrării legislative a 


egalității tulpinilor (subl.ns.).” (Grimaldi II, p. 135-136 nr. 131); v. și Bogdan 
Dumitrache, Marian Nicolae, Discuţii privitoare la reprezentarea SMgcesohalga (ID, în 
Dreptul nr. 4/1999.35. 

48 Art. 660 CCQ: „La représentation est une faveur accordée par la loi, en vertu 
de laquelle un parent est appele ă recueillir une succession qu'aurait recueillie son 
ascendant, parent moins éloigné du défunt, qui, étant indigne, prédécédé ou décédé 
au même instant que lui, ne peut la recueillir lui-même”. 

49 Art. 664 C.C.Q.: „On ne représente pas celui qui a renoncé à la succession [...]”. 

50 Pentru detalii, FCG, p. 16-17. 

51 Art. 751 fr. (*L. 2001-1135 de 3 déc. 2001): „La représentation est une fiction 
de la loi, dont l'effet est de faire entrer le représentants dans les droits du 
représenté”. | 

52 Art. 755 &1 fr. (*L. 2001-1135 de 3 déc. 2001): „La représentation est admise 
en faveur de enfants et descendants de l'indigne, encore que celui-ci soit vivant à 
l'ouverture de la succession”. V. și art. 729-1 C.civ.fr. 

53 Art. 754 &1 fr. (*L. 2001-1135 de 3 déc. 2001) prevedea „On représente les 
prédécédés, on ne représente pas les renongants”. În urma modificărilor operate 
prin Legea din 23 iunie 2006, textul edictează: „On ne représente les renongants que 
dans les successions en ligne directe ou colaterale”. V. pentru detalii: Gaudemet, 
cit.supra, p. 1366; Christophe Blanchard, Presentation de la reforme des successions et 
des liberalites, în Droit & patrimoine nr. 153 din noiembre 2006, p. 26; Axel Depondt, 
De quelques aspects pratiques et fiscaux de la loi du 23 juin 2006, în Revue Lamy Droit 
civil, Suplimentul la nr. 35 din februarie 2007, p. 74-75. 

54 V, Piedeliăvre, loc. cit. supra. 

posibilităţii de a face liberalități transgeneraționale şi a dreptului 
recunoscut oricărui descendent de a renunţa anticipat la acțiunea în 
reducțiune (art. 929 alin. 1 fr.)55. 

În forma iniţială a cărții din proiectul de cod civil dedicate 
succesiunilor şi liberalităţilor, pe care o finalizasem în iulie 2003, 
propusesem următorul text: 


„Partea succesibilului care nu vine la moştenire datorită 
predecesului, comorienţei, renunțării sau nedemnităţii va fi culeasă, 
prin efectul reprezentării, de către descendenții săi”. 


Intenţia ne-a fost de a asigura şi în dreptul civil român repre- 
zentarea renunţătorului, nedemnului şi a comorienţilors6. Reunirea, 
In persoana reprezentantului, a condițiilor necesare pentru a 
moşteni nu mai era necesară. Am urmărit astfel abandonarea 
concepției de origine medievală a „reprezentării” şi am revenit la 
concepția romană a successio in locum. Decizia am justificat-o pe 
considerentul asigurării unei cât mai complete validări a funda- 
mentului tehnicii: menţinerea unei reale egalități între tulpini. 
Revenirea la respectiva soluţie î îşi găsea precedente în art. 820 din 
Codul civil Carol al II-lea (1940)57 şi în art. 843 alin. 4 al Proiectului 
de Cod civil din 197158. 

Intervenţiile ulterioare pe text au considerat prea modernă o 
atare schimbare, astfel că forma aprobată de Senat în 2004 nu a mai 
menționat reprezentarea renunțătorului (art. 724 Proiect59). Comisia 
Ei te Daia iati * ad Au Ma, 

55 FCG, loc. cit. supra. 

56 În literatura noastră s-a susținut că reprezentarea fiului comorient cu tatăl 
său ar fi posibilă și de lege lata sub codul de la 1864 (Ovidiu Podaru, Problema 
reprezentării în cazul comorienţilor tată şi fiu, SUBB 1/1999.45-48). 

57 „Moştenitorul care nu vine la moştenire din cauza predecesului, renunțării sau 
nedemnităţii (s.ns.), este înlocuit, prin efectul reprezentării de descendenții săi, 
ii apropierii gradului de rudenie." 

58 „Reprezentarea se va produce şi în cazul când cel care urmează a fi 
reprezentat trăieşte la deschiderea succesiunii dar este înlăturat de la aceasta prin 
Nevrednicie sau dezmoştenire.” 

37 Art'724. (1) Moştenitorul care nu vine la moştenire datorită predecesului și 


c 
Omorienței este înlocuit, prin efectul reprezentării, de către descendenții săi în funcție 


e proximitatea gradului de rudenie. In aceste condiții poate fi reprezentat si 

care a amendat în perioada 2006-2008 Proiectul a menţinut 
reprezentarea nedemnului, apreciind că raţiunea reprezentării este 
aceea de a nu crea decalaje arbitrare între descendenţii copiilor 
defunctului sau între descendenţii fraţilor şi surorilor defunctului. 

În 2010, cu ocazia elaborării Legii de punere în aplicare, am 
opinat că trebuie mers până la capăt cu reforma reprezentării. S-a 
reținut astfel şi reprezentarea renunţătorului, astfel cum s-a 
procedat şi în Franța, unde art. 29 $20 al Legii din 23 iunie 2006 a 
reformulat art. 751 şi 754 fr.50 În felul acesta urma să fie deplin 
satisfăcută rațiunea reprezentării succesorale, adică asigurarea unei 
egalități depline între tulpinile deschise de descendenții 
defunctuluis!. Textele corespunzătoare din nou cod civil au fost 
propuse a avea următoarea formulare: 


Art.965 — Noţiunea 

Prin reprezentare succesorală, un Zoştenitor legal de un grad 
mai îndepărtat, numit reprezentant, urcă, în virtutea legii, în 
drepturile ascendentului său, numit reprezentat, pentru a culege 
partea ce i s-ar fi cuvenit acestuia dacă nu ar fi renunţat la 
moştenirea defunctului (S.ns), dacă nu ar fi fost nedemn faţă de 
acesta sau decedat la data deschiderii moştenirii. 


ART. 967 — Condiţiile 

„(1) Poate fi reprezentată persoana lipsită de capacitatea de 
a moşteni, renunţătorul (S.ns.), precum şi nedemnul, chiar aflat 
în viață la data deschiderii moştenirii şi chiar dacă renunţă la 
moştenire. 


Se mai observă însă că nu mai există vreo referire expresă la 
posibilitatea de reprezentare a comorientului. Aceasta rezultă 
implicit din alin. 1 al art. 967 NCC, care se referă la „persoana lipsită 
de capacitatea de a moşteni”. l 


60 Pentru critica art. 660 CCQ, care nu a admis reprezentarea renunțătorului, v. 
Brière, op.cit, p. 131 nr. 221. 

61 Aşa cum arăta o autoare franceză, „longtemps, pourtant, la représentation n'a 
que partiellement permis d'assurer une égalité des souches. Ce n'est qu'avec les 
réformes de 2001 et de 2006 que, de façon empirique, le législateur a établi une . 
pleine égalité entre les souches” (Gaudemet, loc. cit. supra). 

Dezbaterile din Comisia juridică a Camerei Deputaţilor au adus 
ulterior modificări şi completări Proiectului Legii de punere în 
aplicare a codului, forma finală a Cărţii a patra din noul cod civil fiind 
cea rezultată din şedinţa din 6 aprilie 2011. Această ultimă versiune 
a îndepărtat din cuprinsul art. 965 şi 967 alin. 1 NCC propunerile 
noastre referitoare la reprezentarea renunțătorului. Motivele 
îndepărtării au fost multiple: 

a) o observaţie venită din partea UNNPR, care a argumentat că - 
deşi justă din punctul de vedere al raţiunii tehnicii succesorale în 
discuţie - posibilitatea de a reprezenta un renunţător ar genera 
întârzieri şi incertitudini practice importante în exercitarea concretă 
a opțiunii. Pe de altă parte, s-a apreciat că dreptul de opțiune 
succesorală permite nu numai varianta acceptării ci şi a renunţării şi, 
dacă un succesibil există și înțelege să-și renege calitatea de 
moştenitor, nu s-ar vedea de ce ar trebui să se nască un drept similar 
de opțiune și în favoarea descendenților săi care nu au decât 
expectativa de a-l moşteni pe decuius; 

b) o argumentare adusă de către profesorul Romeo Popescu, 
care - în timpul lucrărilor la cod din perioada 2006-2008 - obser- 
vase cum în practică intervin între părinți şi copii înțelegeri cu 
privire la modul în care ultimii vor veni la moştenire primilor. Astfel, 
ținând seama de valorile primite în timp de la părinţi de către unul 
dintre copii şi de faptul că celălalt s-a ocupat de îngrijirea părinţilor 
în vârstă, se face în majoritatea cazurilor o înțelegere între cei 
implicaţi: primul copil nu va mai veni la moştenirea părinţilor, 
mulțumindu-se cu ceea ce primise până atunci. Aranjamentele 
familiale cu astfel de rezultat se mai întâlnesc în practică și la 
familiile în care unii copii au plecat de la sat la oraş, cei plecați fiind 
consideraţi a nu mai avea legitimitatea morală şi materială de a mai 
pretinde drepturi în moștenirea părinților de la țară. Or, deși 
reprezentarea renunțătorului satisface imperativul teoretic al 
menținerii egalității tulpinilor, rezultatul practic ar fi că nepoţii de 
frate convenit renunţător să fie aduşi de drept prin reprezentare la 
moştenirea în care înțelegerea familială echitabilă era alta62. 


62 V, înregistrarea prezentării video făcute la INM, în data de 8 septembrie 
2011, disponibilă online pe situl: http://www.inm-lex.ro/NCC/video1.html. 

Judecând într-o manieră strictă legalistă, am respins iniţial o 
astfel de argumentaţie pe motiv că duce la ignorarea regulilor 
mecanismelor legale specifice în materie de moştenire: pentru 
aranjamentele patrimoniale de mai sus există calea partajului de 
ascendent sau a altor donații și testamente. Acestea am considerat 
că ar fi tehnicile de soluționare juridică a situaţiilor faptice invocate, 
tehnici care țin cont de necesitatea de a proteja rezervatarii și de a 
menţine egalitatea între moştenitori ținuți la obligaţia de raporte2. 

Consultând experienţa practicii notariale, am ajuns la concluzia 
că argumentele noastre sunt teoretic corecte, dar nu dau seamă de 
realităţile practicii din România. Soluţiile descrise există în cod, dar 
sunt regulile importate dintr-o societate ca cea franceză - mai 
civilizată, mai stabilă şi mai bogată ca, cea românească post- 
comunistă. Mizeria generată de exproprierile masive de după 1948, 
lipsa de încredere între membrii aceluiaşi grup uman, interminabila 
tranziţie dezastruoasă subsecventă momentului decembrie 1989 fac 
ca justițiabilii să refuze în practică realizarea de partaje de ascendent 
şi donaţii în scopurile mai sus prezentate, chiar dacă notarul le 
recomandă. Ca urmare, aranjamentele familiale de genul celor 
invocate de colegul nostru de la București sunt mai frecvente decât 
s-ar crede, iar opinia sa ne apare acum ca fiind una realistă. Se pare 
deci că cele şaptesprezece decenii de practică nu l-au convins pe 
justițiabilul român de rând să fie mai atașat legalităţii din litera 
codului. Vor mai trece probabil câteva decenii până la asumarea 
completă a unui mod adecvat de asumare a juridicului. 

c) din perspectivă strict legislativă, introducerea în 2006 de 
către francezi a reprezentării renunţătorului a fost motivată de 
reglementarea încă din 2001 a altor două mecanisme, inexistente în 
noul cod român: posibilitatea de a face liberalităţi transgeneraţionale 
şi dreptul oricărui descendent de a renunța anticipat la acţiunea în 
reducțiune. 

Astfel, primele două alineate ale art. 929 fr. dispun: 


„Tout héritier r6servataire presomptif peut renoncer à exercer 
une action en réduction dans une succession non ouverte. Cette 


6 Mircea Dan Bob, Propter veteris iuris imitationem: nou și vechi în materie 
succesorală în noul cod civil (11), în SUBB nr. 4/2011. 

renonciation doit âtre faite au profit d'une ou de plusieurs personnes 
déterminées. La renonciation n'engage le renonçant que du jour -où 
elle a été acceptée par celui dont il a vocation à hériter. | 

La renonciation peut viser une atteinte portant sur la totalité de la 
réserve ou sur une fraction seulement. Elle peut également ne viser 
que la réduction d'une libéralité portant sur un bien déterminé”. 


Se observă cum renunțarea anticipată la reducțiune este posibilă 
din 1 ianuarie 2007 în toate cazurile. În felul acesta s-ar fi evitat 
practic necesitatea de a recurge la simulaţii de genul vânzării cu 
rezerva uzufructului sau a abitaţiei ori înstrăinarea în schimbul 
rentei sau al întreţinerii pe viață pentru a se obține de fapt această 
renunțare anticipată (art. 845 C. civ. = art. 1091 alin. 4 NCC)S. 

Dacă s-ar fi receptat în plus din Franţa şi liberalitățile transge- 
neraţionale, nu cumva ar fi fost oferite tehnicile juridice de 
satisfacere a ipotezelor de la punctul b? | 


7. O reformă prea mult? Atenţia ne-a fost reţinută în această 
analiză şi de art. 969 NCC, ce reglementează la alineatul întâi un efect 
particular al reprezentării succesorale: 


„Copiii nedemnului concepuţi înainte de deschiderea moștenirii 
de la care nedemnul a fost exclus vor raporta la moştenirea acestuia 
din urmă bunurile pe care le-au moștenit prin reprezentarea 
nedemnului, dacă vin la moştenirea lui în concurs cu alți copii ai săi, 
concepuţi după deschiderea moştenirii de la care a fost înlăturat 
nedemnul. Raportul se face numai în cazul şi în măsura în care 
valoarea bunurilor primite prin reprezentarea nedemnului a depășit 
valoarea pasivului succesoral pe care reprezentantul a trebuit să îl 
Suporte ca urmare a reprezentării”. 


Textul de mai sus a avut odiseea sa. 
„După ce am introdus în 2003 posibilitatea de reprezentare a 
nedemnului și a renunțătorului, am fost atraşi de dispoziţiile art. 755 


64 Argumentul naşte însă întrebarea dacă, în loc să se elimine justa 
reprezentare a renunțătorului, nu ar fi trebuit să fie introduse renunțarea anticipată 
la moștenire şi liberalităţile transgeneraţionale? Nu cumva ar fi fost satisfăcute astfel 
ipotezele de la punctul b? 

alin. 2 fr., introduse prin reforma din 2001 (şi finalizate apoi prin cea 
din 2006, când a devenit art. 754 alin. 2 fr.)65. Textul pe care l-am 
propus în 200366 a fost reformulat în forma supusă Senatului în 2004 
(art. 724 alin. 2)67. Ultima a fost considerată neclară de Comisia de 
amendare constituită în 2006, astfel că s-ă revenit la forma propusă 
de subsemnatul în 2003, plus o adăugire importantă: teza finală a 
textului. l 

În esență, legiuitorul francez a urmărit restabilirea egalității 
între descendenții nedemnului, în cazul în care doar unul(unii) 
dintre aceştia a(u) beneficiat de reprezentare, restul nefiind încă 
concepuți la data deschiderii moștenirii reprezentatului. De exemplu, 
la moartea lui A, moştenirea sa este culeasă în nume propriu de fiul 
său B şi prin reprezentare de către nepotul său de fiu D, copil al fiului 
nedemn C al defunctului. După deschiderea succesiunii lui A, este 
conceput și se naşte E, un al doilea copilal lui C. La decesul ultimului, 
fiul său D va trebui să raporteze la moştenire bunurile culese prin 
reprezentare din succesiunea bunicului său A, pentru a restabili 
egalitatea cu fratele său E îndreptăţit la raports8, 

Un studiu publicat de un autor francez de prim rangé’ ne-a 
readus în atenţie o obiecţie pe care profesorul Bogdan Pătraşcu o 
ridicase în timpul lucrărilor din primăvara anului 2003: o atare 


65 „Les enfants du renonçant conçus avant l'ouverture de la succession dont le 
renonçant a été exclu rapportent à la succession de ce dernier les biens dont ils ont 
hérité en son lieu et place, s'ils viennent en concours avec d'autres enfants conçus 
après l'ouverture de la succession. Le rapport se fait selon les dispositions énoncées 
à la section 2 du chapitre VIII du présent titre”. 

66 „Copiii nedemnului, respectiv ai renunțătorului concepuți înainte de deschi- 
derea succesiunii de la care acesta fusese exclus vor raporta la succesiunea lui 
bunurile pe care le moșteniseră în locul său, dacă vin în concurs cu alți copii 
concepuţi după deschiderea primei succesiuni”. 

67 „Bunurile moştenite de descendenţii nedemnului sau ai renunţătorului, la 
deschiderea succesiunii de la care acesta fusese exclus, se vor raporta la succesiunea 
nedemnului sau renunţătorului, daca vin in concurs cu alţi descendenți ai acestuia, 
concepuţi după deschiderea succesiunii în care a operat nedemnitatea”. 

68 Conform tezei finale a textului francez, raportul se face numai dacă a tras 
vreun folos dintr-o succesiune solvabilă a antecesorului moștenit prin reprezentare. 

69 Michel Grimaldi, La représentation de l'héritier renonçant, în Defrenois 
1/2008 nr. 38698 $ 8. 

prevedere contravine regulii esenţiale a capacității succesorale, 
conform căreia cel neconceput la data deschiderii moştenirii este 
indiferent devoluţiunii succesorale (art. 725 alin. 1 fr., art. 654 C. civ. 
şi art. 957 alin. 1 NCC). Reprezentarea este menită să asigure 
egalitatea între tulpini, oferind componenților lor apți şi dornici să 
succeadă posibilitatea de o face. Dar tehnica ar fi una excepțională (şi 
ar trebui menținută ca atare) numai în raport cu principiul 
proximităţii gradului de rudenie, nu şi cu regula capacităţii 
succesorale. Altfel spus, excepționalitatea reprezentării față de 
principiul proximităţii gradului de rudenie nu ar permite depăşirea 
regulilor de capacitate succesorală: numai membrii existenți (născuţi 
sau concepuțţi) ai tulpinii vor beneficia de reprezentare. Așa cum 
arăta profesorul Grimaldi, „aplicarea făcută aici se înrudește cu 
soluții pe care nimeni nu se gândeşte să le repună în cauză: dacă un 
copil decedează lăsând pe părinţii săi şi pe un frate, moștenirea sa va 
fi definitiv dobândită acestora, fără ca fratele postum. care i-ar 
surveni să poată reclama ceva”70, 

Ne întrebăm prin urmare dacă receptarea noului text francez a 
fost sau nu una pripită? Într-o discuţie ce am avut-o însă în martie 
2012 cu profesorul Chirică, domnia sa a opinat că soluţia ar fi totuşi 
corectă, fiind vorba de o prevedere care se justifică prin caracterul ei 
excepțional. Gândindu-ne la fenomenul constant de îmbătrânire a 
populaţiei, la mobilitatea indivizilor şi la instabilitatea celulei 
familiale, constatăm. că naşteri tardive (copii făcuţi la vârste mai 
înaintate) pot să justifice aplicarea textului. Este posibil ca astfel de 
ipoteze să nu intervină în România prea frecvent în viitorul apropiat; 
contextul nostru nu este încă „maturizat” în direcțiile indicate mai 
sus. Dacă toate aceste argumente pot fi reținute, atunci nu putem 
decât să ne bucurăm că nu am greşit când am propus textul în 2002. 


8. Concluzia acestei secțiuni ar fi următoarea: regulile repre- 
Zentării la moştenire sunt modernizate în art. 965 şi 967 NCC, ţinând 
seama de criticile aduse reglementării actuale și de evoluţiile recente 
din dreptul comparat al unor țări cu care suntem înrudiți juridic. 


cei i ci E 


70 Id, loc. cit. 

Legiuitorul român a făcut un pas în ameliorarea acestei tehnici 
succesorale, renunțând în 2006 la conceptul artificial și dăunător de 
„ficţiune a legii” (art. 755 alin. 1 fr.). Art. 965 NCC a reformulat 
noţiunea, prevăzând: „Prin reprezentare succesorală, un moştenitor 
legal de un grad mai îndepărtat, numit reprezentant, urcă, în virtutea 
legii, în drepturile ascendentului său [...]”. Trebuie observat cum la 
nivel de calificare legiuitorul nostru, ca şi cel canadian?!, a procedat 
mai în acord cu reformele ce le-a întreprins decât au făcut-o confrații 
francezi. Textul art. 751 fr. (înlocuind pe cel al fostului art. 739 CN) 
s-a mulțumit cu înlocuirea sintagmei „ficțiune a legii” cu cea de 
„ficţiune juridică”. Pe de altă parte însă, legiuitorul nostru nu a mers 
până la capăt, cum au făcut-o francezii în 2006, căci nu a admis 
reprezentarea renunţătorului. 

Contextul specific caracterizat prin sărăcirea generalizată a 
populaţiei de la noi a dus la această limită de gândire. Or, restaurarea 
posibilității de reprezentare a tuturor categoriilor menționate ar fi 
făcut în mod complet ca venirea la moştenire a beneficiarului să fie o 
realitate: o venire în nume propriu, de membru al tulpinii din care 
face parte, nu prin reprezentarea fictivă a antecesorului mai apropiat 
în grad de defunct. Concluzionăm că reforma tehnicii în discuţie a 
intenționat să renunţe la fictivitate dar nu a mers până la capăt - aşa 
cum o practicau jurisconsulţii romani clasici. Mai mult, atât 
legiuitorul nostru cât şi cel canadian ar fi trebuit (pentru a curma 
orice dubiu) să renunţe chiar la derutanta denumire de „repre- 
zentare” Nu este însă primul caz în care o instituție juridică ajunge să - 
poarte un nume impropriu esenței ei ... 


x 
* X 
9. Mai rămâne să răspundem interogației propuse în titlu. Ne 
uităm la reforma succesiunii legale întreprinse de Iustinian în sec. VI 
şi constatăm că acesta a dat consacrare deplină cognațiunii (rudenia 
de sânge) ca fundament al devoluțiunii ab intestato. Prioritatea 
vocaţiilor a ordonat-o în funcție de apropierea față de decuius, într-o 
ordine în care - comparând Novellae 118 şi 127 cu textele noului cod 


71 Art. 660 CCQ: „La représentation este une faveur de la loi [...]”. 

- nu putem identifica deosebiri fundamentale. Situaţia succesorală 
derizorie a soțului supravieţuitor fusese corectată prin Novellae 53 şi 
117, reglementând uzufructul văduvei sărace. Soluţia exista în 
pravilele vechiului drept românesc, de unde a trecut în codul nostru 
civil pentru intervalul 1865-1944, după care a fost înlocuită cu 
rezolvări mai echitabile. 
Această uimitoare similitudine peste timp arată încă o dată 

stabilitatea deosebită a moştenirilor în comparaţie cu alte ramuri ale 
dreptului privat. Valoarea literaturii clasice greceşti şi latine rezidă în 
maniera universală în care au reușit să surprindă omul. În mod 
similar, un domeniu atât de intim legat de viața privată a individului 
uman în general precum sunt succesiunile nu poate suferi mutații 
fundamentale, iar schema de baza a devoluțiunii nu poate fi esenţial 
diferită decât prin contrazicerea tendinţelor elementare ale oricăruia 
dintre noi. i 

„__Perenitatea constatată explică de ce unificarea europeană este 
cea mai puţin avansată în acest domeniu, unde mişcările actuale de la 
Bruxelles - deşi extrem de active în ultimii ani - nu trec dincolo de 
armonizarea regulilor de procedură şi a celor de drept internaţional 
privat. 


PROBLEMA III 


Rezerva succesorală: care este 
raportul de forţe între afectaţiunea 
familială a bunurilor şi libera 
dispoziţie a lui decuius? 


„Rezerva ereditară este dreptul succesoral ab intestat 
asigurat de lege unor categorii de moştenitori împotriva vocii 
contrare a decujusului” (Matei Cantacuzino) 


NY 


Rezerva succesorală este o instituție specifică dreptului euro- 
pean continental, moştenită ca principiu din dreptul roman clasict: 
libertatea de a dispune de propria avere este grevată de o afectaţiune 
familială, fiind limitată la o cotitate disponibilă. 


Evoluţia legislativă a problemei 


1. Codul civil de la 1864 preluase în capitolul „Despre partea dis- 
ponibilă a bunurilor şi despre reducțiune” reglementarea napoleo- 
niană. Art. 841 și 843 C. civ. au pus limite variabile intenţiei liberale a 
lui de cuius, în funcţie de calitatea şi numărul moștenitorilor legali 
desemnaţi de lege ca rezervatari: 


Art. 841 - Liberalităţile, fie făcute prin acte între vii, fie făcute 
prin testament, nu pot trece peste jumătatea bunurilor dispună- 


1 Rezultată din practica tribunalului centumvirilor în materie de petiție de 
ereditate, inaugurată începând din sec. III a.Chr. şi concretizată legislativ în anul 40 
a.Chr. prin adoptarea lex Falcidia (pentru detalii, v. Hanga, Bob, p. 219-220, nr. 11.2). 


Rezerva succesorală 69 
torului dacă la moarte-i lasă un copil legitim; peste o a treia parte, 
dacă lasă doi copii; peste a patra parte, dacă lasă trei sau mai mulţi. 

Art. 843 - Liberalităţile, prin acte între vii sau prin testament, nu 
pot trece peste jumătatea bunurilor, dacă în lipsa de descendenți, 
defunctul lasă tata și mama sau peste trei sferturi, dacă lasă numai pe 
unul din părinți. 


Juristul identifica printr-o deducție simplă din aceste texte iden- 
titatea rezervatarilor (descendenţii sau ascendenții privilegiați) și 
întinderea drepturilor lor respective. Am arătat în capitolul anterior? 
cum schimbările de ordin sociologic şi criticile aduse abandonării 
pripite a regulilor vechiului drept românesc în materie au reclamat 
ameliorarea situaţiei succesorale a soțului supraviețuitor. Astfel se 
justifică reforma succesorală operată pe 10 iunie 1944, în urma 
căreia soţul /soția a dobândit rezervă: 


"Aria Liberalităţile făcute de soțul predecedat nu vor putea 
trece peste jumătate din drepturile prevăzute la art. 1, în favoarea 
soțului supravieţuitor. 


De inspirație germană (art. 1931-1932 BGB), se va vedea cum 
această reformă a fost extinsă în 2009, când Legea nr. 319/1944 a 
fost absorbită în noul cod, iar art. 1088 NCC (art. 1931 alin. 1 BGB) a 
erijat tehnica din 1944 de calculare a rezervei soțului î în etalon unic 
de determinare a drepturilor tuturor rezervatarilor. 


Problematica vechiului Cod civil 


Modul efectiv de calculare a rezervei a ridicat încă din sec. XIX 
probleme, devenite comune dreptului francez și român în virtutea 
quasi-identităţii de texte în materie. Dificultăţile s-au înmulțit în 
dreptul nostru consecutiv promovării în 1 1944 ca rezervatar a soțului 
supraviețuitor. 


În O 


2V, supra, nr. II.1. 

2. Calcularea rezervei în cazul renunţării sau al nedem- 
nităţii unora dintre rezervatari a declanșat pe vechiul Cod civil o 
controversă ce pare a fi încă netranșată definitivă. 

Disputa a pornit de la o orientare adoptată frecvent în practica 
franceză din prima jumătate a sec. XIX: instanțele îngăduiau unui 
succesibil rezervatar care renunțase la moștenire să rețină donația 
nescutită de raport primită de la de cuius imputând-o atât pe rezervă 
cât şi pe cotitatea disponibilă. Casaţia franceză a pus capăt acestei 
practici printr-o decizie cu valoare de repert, pe a cărei direcţie de 
gândire a mers câţiva ani mai târziu şi Curtea de casaţie de la 
Bucureștis: donatarul devine retroactiv străin de moştenire ca 
urmare a renunțării şi va trebui să-şi limiteze imputarea donaţiei 
(devenită scutită de raport) la întinderea cotității disponibile, 

În alte cauze, s-a pus întrebarea cum se va calcula rezerva în 
cazul în care unul dintre îndreptăţiți renunţă? Răspunsul tradiţional 
al instanţelor franceze a fost şi mai este că, indiferent de renunțarea 
unuia dintre rezervatari, rezerva se va cuantifica ţinând seama de 
toți îndreptăţiţii aflați în viaţă la data deschiderii succesiunii?. Autori 
francezi8 și români, precum şi jurisprudenţa română? au criticat însă 
soluția, arătând că prin sintagma „copii lăsaţi” din art. 913 CN/841 C. 
civ, se pot înțelege numai cei care vin efectiv la moștenire, nu şi cei 


E = ae eta 33 feat și 

3 V. loan Popa, Rezerva succesorală, în RRDP 5/2008.110-116, cu trimiterile 
bibliografice. : 

4 Cass., ch.r&un,, dec. din 27.X1.1863, în Grands arrêts, p. 617-619. 

5 Cas.civ., dec. 388/18.X11.1876, Bul. 1876.501. i 

6 Pentru expunerea detaliată a întregii controverse, v. Stănescu, Rezerva, p. 
542-554. y 

7 Cass. civ. dec; din 13.VII.1866, din 23.VI.1926 şi din 9 mai 1938, în Grands 
arrêts, p. 610-616. La fel se pronunță şi practica italiană, considerând că rezerva se 
determină în funcţie de situaţia existentă la momentul deschiderii succesiunii, chiar 
dacă ulterior un succesibil rezervatar renunţă sau i se prescrie dreptul de opţiune 
(Cesare Massimo Bianca, Invariabilită delle quote di legittima: i nuovo corso della 
Cassazione e i suoi riflessi in tema din donazioni e legati in conto di legittima, 
Comentariu la dec. 13429/9.VI.2006 şi 13524/12.VI.2006 a Cassiit, SU, în RDciv. 
2008.11.211-221). z l 
8 Terré, Lequette, Droit, p. 505-507 nr. 626; Grimaldi, Successions, p. 292-293 
nr. 299. 

° V, practica şi autorii citați în Popa, Rezerva, p. 110 nota 16. 

care şi-au aneantizat retroactiv vocația prin renunțare (art. 785 CN / 
696 C. civ. = art. 1121 alin. 1 NCC)". Altfel spus, nu este vorba de 
„lăsaţi” în sens de prezență fizică, ci de copii „läsați” în sens de 
prezenţă juridică. Orientarea practicii franceze a beneficiat de 
susținerea vocii autorizate a lui Eliescu!! şi mai este astăzi ayva 
de profesorul Popa. 

În ce ne priveşte, ne rezumăm a observa că disputa este din start 
artificială pentru dreptul român. Poziţia refractară a instanţelor 
franceze în a doua ipoteză nu este originală în interpretarea textelor 
din cod, ci în tradiţii jurisprudenţiale ce cântăreau greu din vechiul 
drept francez (dinainte de 1804) şi care vizau privilegierea 
rezervei12. Cu alte cuvinte, instanţele şi autorii noștri au preluat fără 
discernământ o controversă care nu îi privea!3, În rest, încredințăm 
analizei lui Matei Cantacuzino sarcina de a lămuri lucrurile: 

„Dreptul de rezervă [...] nu aparţine decât rudelor chemate în 
ordinea legală şi care, având vocațiune ereditară, nu se leapădă de 
dânsa, nu renunţă la moștenire. Aceasta rezultă din textele legii (art. 
844, 848, 849, 889, 893, 895), care toate întrebuințează cuvântul de 
erezi!4. Aceasta mai rezultă mai cu seamă din faptul că legiuitorul” 
lasă „ca masa rezervată să se defere potrivit regulilor privitoare la 
deferirea moştenirii ab intestat de către rudele chemate în puterea 
legii şi numai către acele chemate care acceptă moştenirea. Acest 
principiu a fost definitiv consacrat prin o deciziune a Curţii de casație 


10 Deak, Tratat, p.310 nr. 204.2; Chirică, Succesiuni, p. 310-311 nr. 403; 
Popescu, Limitele, p. 123-127. 

11 Eliescu, Moștenirea, p. 329-332. 

12 Stănescu, Rezerva, p. 554 nr. 886; Terré, Lequette, Droit, p. 506; Grimaldi, 
Successions, p. 293. 

13 Sau, aşa cum scria un alt autor: „Ceea ce scapă din vedere atât doctrinei, cât şi 
jurisprudenţei, este una din particularitățile codului nostru și anume: în regimul 
Succesoral român își dau întâlnire o sumă de ecouri venite din vechile legiuiri - 
vechiul drept românesc, vechiul drept francez ori dreptul roman. Fie din grabă, fie 
din lipsa unui spirit critic, legiuitorul român n-a avut posibilitatea să se ridice 
deasupra inovaţiilor aduse față de codul francez şi să dea o unitate sistemului său 
Succesoral” (Plastara, Curs, p. 618-619). 

14 Tot pe o demonstraţie terminologică (codul foloseşte cuvântul “erezi” numai 
pentru succesibilii care vin efectiv la moştenire) a mers şi un alt autor (Stănescu, 
Rezerva, p. 535-542). 


v 

franceză din 27 noiembrie 1863 (Cas.rom. 18 decembrie 1876) care 
a corectat o soluţie greşită anterioară, în puterea căreia un succesibil 
rezervatar renunțând la moştenire putea să cumuleze cotitatea 
disponibilă cu partea sa de rezervă spre a'şi păstra darul primit fără 
dispensă de raport. Această soluţiune, care era în contradicţie şi cu 
textul formal al art. 752 C. civ. şi cu principiul pe care se întemeiază 
rezerva franceză a fost de atunci definitiv părăsită, şi este 
generalmente recunoscut astăzi că fie pe cale de acţiune, fie pe cale 
de excepțiune succesibilul rezervatar nu poate pretinde la partea sa 
de rezervă decât venind la moştenire. 

[...] De asemenea, cred că trebuie respinsă soluţiunea admisă în 
Franța, şi după care în determinarea rezervei şi a cotităţii disponibile 
ar trebui să se țină seama şi de copii sau de descendenţi care renunţă 
sau care sunt excluşi din moştenire ca nevrednici. Masa ereditară 
rezervată se calculează după numărul acelora către care ea se 
transmite; ea nu poate fi calculată pentru trei când ea se transmite 
către doi”15, 

Expunerea profesorului ieşean lămureşte problemele, operând 
desprinderea de balastul unui trecut jurisprudențial pe care noi nu 
l-am avut şi menţinându-se astfel strict în litera şi în logica vechiului 
cod: renunțătorul nu a fost niciodată moştenitor, deci nu va mai 
putea intra în jocul rezervei: O observație derivată ni se pare aici 
necesară: cele expuse sunt încă un exemplu elocvent al importanței 
problemelor de istoria dreptului; dacă acestea ar fi fost studiate şi 
cunoscute din timp, controversa expusă nu ar mai fi existat în 
dreptul român. 


3. Calcularea rezervei soţului supravieţuitor a devenit în 
timp o problemă spinoasă, poate tocmai datorită caracterului lapidar 
al textelor ce o reglementau. 

Soluţia majoritară promovată între 1944 şi 1989 a fost cea a 
imputării asupra cotității disponibile a moştenirii soțului prede- 


15 Cantacuzino, Elementele , p. 282. 

16 Interesant este că din decizia din 1876 a Curţii de casaţie se observă că 
„judecătorii timpului cunoșteau respectivele aspecte istorice, făcând în motivare un 
expozeu sintetic al problematicii (v. Cas. civ., dec. 388/18.X11.1876, cit. supra, p. 
500-501). 

cedat!7. Luând ca exemplu de lucru ipoteza în care succesiunea lui 
decuius este acceptată de către fiul său A, de soția S şi de un tert T 
- instituit legatar universal, cotele de moştenire ar fi următoarele: fiul 
A primeşte rezerva de 4/8 (1/2 din întreg) asigurată de art. 841 C. 
civ., soția S primeşte rezerva de 1/8 tot din întreg, conform art. 2 şi 
art, 1 lit. a Legea nr. 319/1944, în vreme ce cotitatea disponibilă de 
3/8 rămasă revine legatarului universal T. 

Profesorul Francisc Deak a intervenit critic în 198918, consi- 
derând în esenţă că atare soluţie face o greșită aplicare a textelor 
Legii nr. 319. Observând că reglementarea din 1944 ar fi conferit 
supravieţuitorului drepturi prioritare „din averea celuilalt soț” (art. 
1), a reafirmat mai întâi faptul că defalcarea-cotei sale legale se face . 
pe întreaga moştenire și reducând proporţional cotele celorlalți 
moştenitori. Ținând seama mai apoi de faptul că rezerva este parte 
din succesiunea legală (pars hereditatis) și că art. 2 din Lege trimite 
expres la art. 1, a concluzionat că și rezerva supravieţuitorului se 
calculează în aceeași manieră: soția S va primi 2/16 (1/8 din întreg), 
fiul A se va mulțumi-cu 7/16 (1/2 din restul de 14/16) iar legatarul T 
va primi cotitatea disponibilă de 7/16. Practica şi literatura de 
specialitate și-au însușit acest mod de calcul, în care rezerva soțului 
se impută pe întreg, diminuând proporțional atât rezerva descen- 
denților sau a ascendenţilor privilegiați cât şi cotitatea disponibilă. 

“Replica a fost dată de la lași de către profesorul Safta-Romano, 
care a respins rezolvarea propusă de Francisc Deak. În opinia sa, nu 
există vreun temei legal pentru a reduce rezerva celorlalți rezer- 
vatari privilegiind-o pe a supraviețuitorului, cotele tuturor trebuind 


17 RBB, p. 694 nr. 1687 şi p. 697-698 nr. 1695; Eliescu, Curs, p. 154-155; id., 
Moștenirea, p. 338-339; autorii citați de Francisc Deak, Stabilirea drepturilor 
succesorale ale ascendenţilor privilegiați şi colateralilor privilegiați în concurs cu soţul 
supravieţuitor (II), în RRD 4/1989.33 nota 35; I.C. Vurdea, Stabilirea ... (1), p. 29 
notele 15 şi 16; C. Ap. Craiova civ. dec. 1543/1999, în Victoria Daha, Constantin 
Furtună, Probleme de drept... Craiova, 2000, p. 90. 

18 Deak, Stabilirea ..., cit. supra, p. 30-35 (v. şi id., Tratat, p. 316-320). 

19 Deak, Stabilirea ..., cit. supra., p. 33-34; Elena Boroi, Gabriel Boroi, Corelaţia 
dintre prevederile art. 939 din Codul civil şi Decretul-lege nr. 319/1944, în RRD 
9-12/1989.30; Stoica, Moștenire, p. 239; Stanciu, Drepturile, p. 28-33; Popescu, 
Limitele, p. 155; Trib. București V civ., dec. 1730/12.X11.2008, în Nica, DT, p. 254. 

să fie respectate fără ca vreunul să o diminueze pe a celorlalți. 
Safta-Romano revenea astfel la modul de calcul practicat de Eliescu: 
rezerva soțului se va imputa pe cotitatea disponibilă20. 

O rezolvare diferită a fost avansată în 2002, prin care s-a 
încercat o absorbire a soțului supravieţuitor în logica caracterului 
colectiv al rezervei21. Autorul a propus în acest sens adunarea cotei 
de rezervă a soțului, determinată conform art. 2 din Legea 319/1944, 
cu cea determinată conform art. 841 C. civ. (sau 843, după caz). 
Rezerva globală rezultată din această adunare se va împărți în 
concret între rezervatari aplicând regulile de devoluţiune legală de la 
art. 1 din Legea nr. 319/1944 şi art. 669-670 C. civ., apoi se va scădea 
din întreg pentru a determina întinderea cotităţii disponibile. În 
exemplul propus mai sus, rezerva colectivă va fi de 5/8 (1/8 pentru 
soția S.plus 1/2 pentru fiul A) şi, fiind parte din succesiunea legală, 
va fi împărțită conform regulilor acesteia între rezervatari: soția 
primeşte 5/32 (1/4 din rezerva globală de 5/8), în timp ce fiului A îi 
revine o rezervă de 15/32 (3/4 din 5/8); restul de 3/8 (1/1 - 5/8) 
este cotitatea disponibilă la care are dreptul T ca legatar universal. 
Acest mod de soluţionare nu a fost primit, obiectându-se că legiui- 
torul de la 1944 a conferit caracter individual rezervei soţului, regim. 
deosebit de caracterul colectiv al celei a rezervatarilor reținuți în 
1865 de codul civil22. S-a mai arătat de asemenea că „stabilirea unei 
rezerve globale a soțului supravieţuitor şi a celorlalţi moştenitori 
rezervatari (descendenţi sau ascendenți privilegiați), justificată de 
caracterul colectiv al rezervei, este forțată, cât timp nu există o 
corelare legală între dispoziţiile survenite prin Decretul-lege nr. 
319/1944 şi dispoziţiile Codului civil. Caracterul colectiv al rezervei 
succesorale, în viziunea Codului civil, s-a întemeiat pe necesitatea 
stabilirii acestei rezerve în funcţie de numărul moștenitorilor rezer- 
vatari veniți efectiv la moştenire, dar care moştenitori rezervatari fac 
parte întotdeauna din aceeaşi clasă și vor culege rezerva în părți . 
egale. Viziunea Codului civil era una unitară, în timp ce dispoziţiile 


20 Safta-Romano, Moștenire, p. 314. 

21 D. Chirică, Caracterul colectiv al rezervei şi consecinţele practice ale acestuia, 
SUBB 1/2003.33-37 (v. şi id., Succesiuni, p. 306-308 și 314). 

22 Popescu, Limitele, p. 160. 

Decretului-lege nr. 319/1944 nu pot fi integrate, ci trebuie supra- 
puse dispoziţiilor din Codul civil'23. 

În fine, o ultimă interpretare24 a revenit la punctul de vedgre al 
lui Eliescu. Concluzia s-a întemeiat pe faptul că, la lectura simplă şi 
pragmatică a textelor Legii nr. 319/1944, se vede cum „legiuitorul îi 
face loc soţului la masa succesorală”, dar din art. 2 nu rezultă 
nicidecum că a intenţionat să reducă şi cotele de rezervă ale rudelor 
de sânge. Autorul conchide că, admițând supraviețuitorul în clubul 
rezervatarilor, legiuitorul a redus numai libertatea testamentară a lui. 
decuius, nu şi rezervele descendenților şi ascendenților privilegiați. 


4. Propunerea unei soluții porneşte neîndoielnic de la o 
întrebare simplă: care a fost intenţia legiuitorului român la 1944? 
Lapidarul art. 2 din Legea nr. 319 nu ne ajută foarte multz5. Cea mai 
normală cale de găsire a răspunsului era'să se meargă direct la sursă. 
Am căutat și examinat prin urmare expunerea de motive şi am 
identificat-o în Raportul ministrului de justiţie Ion Marinescu asupra 
Decretului-lege privitor la dreptul de moştenire al soțului supra- 
viețuitor, „prezentat mareşalului Ion Antonescu, Conducătorul 
Statului26. În acest raport se arată: 


23 Emilia Claudia Albulescu, Discuţii referitoare la cota succesorală a soţului 
supraviețuitor în unele situații speciale, în Dr. 3/2007.42. 

24 Popa, Rezerva, p. 117. 

25 „Când art. 2 instituie pe soțul supravieţuitor ca moștenitor rezervatar, 
legiuitorul, alegând calea perifrazelor pentru a aşeza acest drept, nu se exprimă clar 
şi exact” (Panţurescu, Dreptul, p. 11). Alţi autori scriau: „în privinţa acordării 
dreptului de rezervă, noua lege este extrem de ambiguă” (RBB, p. 694). 

26 M. Of. nr. 133 din 10 iunie 1944, p. 4491-4492. A fost recuperat şi analizat şi 
în revista Notariatul public nr. 5-6/1944, p. 74-76 (v. Loredana Iacob, Rezerva 
succesorală - partea l, în Buletinul notarilor publici 4/2010.50 şi loan Popa, Rezerva 
succesorală și moștenitorii rezervatari în reglementarea noului Cod civil, în Dr. nr. 
6/2011.38). Concluziile Raportului fiind (re)publicate deci încă din 2010, credem că 
numai dintr-o scăpare s-a putut scrie în 2012 că „şi această modalitate de calcul a 
‘ rezervei este nouă (cea a art. 1088 NCC - n.ns.) față de vechea soluție a doctrinei 
care, în lipsa normelor de aplicare a Legii nr. 319/1945 (sic!) (subl.ns.) [...]'(Codrin 
Macovei, Mirela Carmen Dobrilă, în Comentariu NCC, p. 1118 nr. 9). Precizăm, de > 
asemenea, că nu existau norme metodologice la momentul respectiv, doar după 
1990 apărând așa ceva. Până atunci, existau doar expunerile de motive sau, după anii 
cincizeci, Ordinele Ministerului Justiţiei. 

„Pentru ca drepturile soțului supravieţuitor să fie garantate, am 
prevăzut un drept de.rezervă de jumătate din ele în favoarea lui, 
lăsând celuilalt soț dreptul de a dispune de rest prin liberalităţi şi de 
a repara astfel eventuale nedreptăţi. 

Dispoziţiunile art. 841 şi următorii din Codul civil, rămân în 
vigoare în ce priveşte drepturile rezervatarilor, însă cotitatea dispo- 
nibilă a averii de care poate dispune soţul, se găseşte modificată în 
sensul că ea se reduce cu partea de rezervă recunoscută soțului 
supravieţuitor”27, 


Al doilea alineat citat ne demonstrează că Eliescu avea dreptate 
și că Safta-Romano în 1995, respectiv profesorul Popa în 2008 au 
intuit corect soluţia. Intenţia legiuitorului nostru din 1944 a fost de 
a-l conforta patrimonial pe supravieţuitor prin aducerea sa în rândul 
rezervatarilor. Familia de sânge a făcut un pas înapoi în faţa familiei 
nucleare, dar acest pas nu a fost atât de mare încât să afecteze 
rezerva tradițională a descendenților şi a ascendențţilor. află 

De ce a fost acest raport o necunoscută până acum? Am studiat 
practica şi literatura de specialitate din perioada 1944-1989. 
Raportul ca atare este menţionat în doctrină? şi modul de calcul pe 
care îl prescrie este urmat constant2?, de unde rezultă că era bine- 
cunoscut contemporanilor săi. E.g., fostul Tribunal Suprem decidea 
că art. 1-3 din Legea nr. 319/1944 „nu au modificat însă prevederile 
art. 841 C. civ. prin care se stabileşte rezerva copiilor defunctului, în 
sensul că acestora în orice caz trebuie să li se atribuie o cotă fixă din 
succesiune, îngrădindu-se dreptul părintelui decedat de a putea face 
liberalități, fie prin acte între vii, fie prin testament, până la 24 din 
bunurile sale, dacă a lăsat mai mulţi copii”30; la fel: „prin instituirea 


27 Raportul dlui ministru al justiţiei ..., loc. cit. supra, p. 76. 

28 „Dintre aceste interpretări, este corectă cea de-a doua, fiind confirmată şi de 
Raport” (Panţurescu, loc. cit, supra). „Legea din 10 iunie 1944 nu s'a mulțumit să 
transforme pe soţul supravieţuitor în moştenitor cu drepturi succesorale în plină 
proprietate; ea mai declară în mod implicit că soţul supravieţuitor este un moștenitor ` 
rezervatar, iar expunerea de motive a legii proclamă categoric această inovaţiune” 
(RBB, p. 258 nr.616). i : 

29 Panţurescu, loc. cit. supra; RBB, p. 697 nr. 1694; Eliescu, op. cit., p. 339, cu 
literatura şi practica citate la notele 104-106. 

30 TS civ., dec. 472/26.111.1964, în CD 1964.129. 

rezervei soțului supraviețuitor nu s-a urmărit defavorizarea 
celorlalți moştenitori rezervatari, a căror rezervă a rămas neschim- 
bată. Ceea ce s-a micşorat, corespunzător cu întinderea rezervei 
soțului, a fost cotitatea disponibilă, asupra căreia se impută această 
rezervă”31, Bănuim că schimbarea politică de după 1945 i-a făcut pe 
autori să nu mai justifice prin trimitere la Raport modul în care 
aplicau textul dificil de la art. 2: probabil că nu puteai în România 
sovietizată a anilor cincizeci-şaizeci să faci referire la o expunere de 
motive prezentată lui Antonescu. Este astfel posibil ca profesorul 
Deak să nu fi cunoscut în 1989 acest Raport şi, față de neclaritatea 
textului luat în mod izolat, să fi încercat în 1989 să-i dea o inter- 
pretare cât mai adecvată. Autoritatea numelui său a dus la 
impunerea soluţiei, deşi se observă cum rezolvarea pe care a 
propus-o s-a îndepărtat de intenţia legiuitorului. În fine, profesorul 
Chirică a pornit în 200232 direct de la interpretarea improprie a lui 
Deak, fără a mai cerceta în profunzime problema prin apelul la sursă. 

În concluzie, manierele de calculare a rezervei supravieţuito- 
rului concurent cu alți rezervatari propuse de ultimii doi autori 
menţionaţi sunt eronate ab initio. Legiuitorul de la 1944 nu se 
exprimase suficient de clar în text, dar îşi explicase intențiile în 
Raportul la Legea nr. 319/1944: rezerva soţului supraviețuitor 
diminuează numai cotitatea disponibilă rămasă după defal- 
carea cotei rezervatarilor din una din primele două clase cu 
care concurează. 

Consecința este că Eliescu avea dreptate; ceea ce nu înseamnă 
însă că deficienţele au fost integral remediate. 


5. Concilierea dificultăţilor este titlul cel mai adecvat ce poate 
fi dat acestei secţiuni. Analizând cu atenţie rezolvările propuse din 
1989 încoace, nu putem ignora aspecte ce au consecințe importante 
de ordin punctual și principial. 

5.1. Deakî îşi argumenta modul de calculare propus prin apelul la 
un exemplu în care soluția Eliescu ar face ca de testament să 


31 TS civ., dec. 662 /15.111.1972, în Repertoriu 1969-1975, p. 207 nr. 529. 

32 Comunicarea susținută la Colocviul de la Cluj-Napoca, dedicat sărbătoririi 
profesorului Tudor Drăganu la împlinirea vârstei de nouăzeci de ani (v. semnalul din 
PR 2/2003, p. 279-280), publicată ulterior în revista Studia 1/2003. 

beneficieze altcineva decât legatarul: soția concurează -cu părinţii şi 

cu sora instituită universal de către decuius. Conform calculelor 

profesorului Deak, soţia ar primi în sistemul Eliescu rezerva de 1 /6, 

părinții rezerva de 1/2 (art. 843 C. civ.) şi sora cotitatea disponibilă 

rămasă de 1/3 (scăzând din întreg rezervele adiționate ale celorlalți). 

S-ar ajunge astfel ca rezerva părinţilor să fie mai mare decât cota lor 

legală (1/2 față de 1/3), iar sora legatară ar primi exact cât i-ar 
reveni şi în absenţa gratificării33. 

Această manieră de calculare a fost respinsă în literatură, pe 
motiv că - dacă sora legatară universală optează pentru calitatea de 
moștenitor testamentar - rezerva soției va fi de 14, nu de 1/634, 

În realitate, ambele soluţii sunt acceptabile, pentru că totul 
depinde de felul în care este formulată în concret voinţa testatorului. 

a) dacă dispunătorul scrisese că o instituie pe sora sa legatară 
universală, atunci instituirea exemplificată conduce la exheredarea 
sa implicită. Chiar dacă nu face o acceptare pe temei exclusiv 
testamentar, calitatea sa de legatară universală tot îi aneantizează 
propria vocaţie legală neprotejată de vreo rezervă35. Cota corectă de 
rezervă a soției este deci de 1/4, nu de 1/6, pentru că art. 2 se 
coroborează aici cu lit. c) a art. 1 din Legea nr. 319, nu cu lit. b). Ar fi 
trebuit deci să se acorde - în sistemul de calcul Eliescu - soţiei S 14, 
părinților 1⁄2, rezultând o cotitate disponibilă de 1/4 pentru sora S. În 
sistemul Deak, rezerva soţiei ar fi de 1/4, cea a părinţilor de 3/8 (1/2 
din 3/4 rămas după defalcarea rezervei soției), sora legatară primind 
restul de 3/8. Două deficiențe rezultă din ambele moduri de 
calculare: părinţii primesc mai mult (1/2, respectiv 9/24) decât 


33 Deak, Stabilirea ..., p. 34. Contra, dar fără vreun argument: Popescu, Limitele, 
p. 160. 

34 Chirică, Succesiuni, p. 313-314. 

35 V, chiar Deak, Tratat, p. 272 nr. 175.2. În acelaşi sens s-a pronunțat și practica 
judiciară: „tribunalul a apreciat că testamentul lăsat de defunct în favoarea surorii lui 
nu constituie o dispoziţie de exheredare a acesteia, care să aibă drept consecință 
înlăturarea ei de la succesiune ca moştenitor legal, această dispoziţie testamentară 
constituind un legat cu titlu particular ce are ca finalitate gratificarea intimatei” (C. 
Ap. Bucureşti IX civ, dec. 549/5.X.2006, în RRJ 1/2009.109). Se observă cum 
colaterala privilegiată îşi păstrează şi calitatea de moştenitor legal numai pentru că 
fusese gratificată cu titlu particular; din considerentele instanţei rezultă că, per a 
contrario, gratificarea universală i-ar fi eliminat vocaţia legală prin dezmoştenire. 

într-o succesiune legală (1/3, respectiv 8/ 24). şi sora gratificată 
ajunge să ia mai puţin datorită implicării soţiei. 

b) în schimb, dacă dispunătorul scrisese că lasă surorii întreaga 
cotitate disponibilă peste partea ei de moştenitoare legală, această 
instituire universală ar fi condus la soluţia lui Deak, adică nu ar fi 
înlăturat-o de la moştenirea legală. Poziţia profesorului a ajuns să fie 
criticată pentru că nu o detaliase suficient printr-un exemplu. În 
realitatea, ceea ce dorise să transmită era că nu întotdeauna intenția 
liberală a dispunătorului este de natură să-i distrugă vocaţia legală 
surorii instituite. 

Ne întoarcem acum la. firul iniţial al argumentaţiei, observând 
cum toți autorii noştri sunt preocupaţi de ajungerea la o rezervă mai 
mică decât cota de moştenire legală, pentru că „rezerva este o parte 
din moştenire”36 și „în afara unui drept succesoral, nu poate exista 
rezervă  succesorală'37. Calificarea de pars hereditatis este 
încetățenită începând cu tratatul clasic al lui Dimitrie Alexandresco38 
şi până în zilele noastre. Credem însă că aprofundarea problemei 
poate releva un răspuns nuanțat. 

Aşa cum s-a precizat în literatura franceză3, istoria dreptului ne 
arată că natura juridică a rezervei depinde de opţiunea legiuitorului. 
Dacă alege devoluţiunea legală ca regulă, rezerva va fi în mod natural 
un garant al coeziunii familiale şi o pars hereditatis de care 
moștenitorii legali nu pot fi lipsiţi; dacă optează pentru devoluţiunea 
testamentară, voința dispunătorului va numi moştenitorii şi rezerva 
va fi o creanţă (pars bonorum) revenind unor rude de sânge care nici 
măcar nu trebuie să accepte moștenirea. Care dintre aceste concepții 
a fost asumată de codul civil francez de la 1804% şi, implicit, de codul 


36 Vurdea, Stabilirea ... cit. supra, p. 27; Popescu, Limitele, p. 157. 

37 Vurdea, loc. cit., p. 28. Aceeaşi preocupare şi la Deak, loc. cit. 

38 Alexandresco IV/1, p. 508. 

39 Grimaldi, Successions, p. 275-278. Pentru evoluţia istorică a problemei, v. 
RBB, p. 685-686 nr. 1671; teza noastră de doctorat: Testamentul, Evoluţia succesiunii 
testamentare în dreptul roman, Lumina Lex, Bucureşti, 2000, p. 89-94; Levy, Castaldo, 
Histoire, p. 1286-1289 nr. 955-958, cu continuarea pentru vechiul drept francez: p. 
1295 nr. 965, p. 1297 nr. 968 şi p. 1298-1299 nr. 969. 

40 V, pentru codul francez, Grimaldi, Successions, p. 278-279; Levy, Castaldo, 
Histoire, p. 1300-1301 nr. 972; Malaurie, Aynès, Successions, p. 309 nr. 606. 


80 PROBLEME DE MOŞTENIRI ÎN VECHIUL ŞI ÎN NOUL COD CIVIL 
civil român de la 1864? Codul Napoléon adoptă o concepţie 
individualistă a proprietăţii, dar atributul de dispoziţie este grevat de 
o afectațiune familială+1. Nu ne surprinde deci că rezerva succesorală 
se prezintă ca o îmbinare între sistemele pars hereditatis şi pars 
bonorum. Concluzia este evidentă dacă ne aplecăm asupra art. 
913-916 CN (= art. 841-843 C. civ.). Codul reglementa acolo cotitatea 
disponibilă (manieră de procedare specifică concepției pars 
bonorum), nu rezerva (cum se face în sistemul pars hereditatis)+2. 

Se adoptă însă Legea nr. 319/1944, care la art. 1 aduce soțul în 
prim planul devoluţiunii legale: acesta va: dobândi o cotă parte 
variabilă „din averea celuilalt soț” în concurs cu orice clasă, deşi nu 
face parte din vreuna. În continuare, prevede un mod de calculare 
tipic sistemului pars hereditatis: art. 2 determină rezerva soțului 
supravieţuitor, pe care legiuitorul o doreşte acordată fără a atinge 
cotele rezervatarilor tradiționali. Cu alte cuvinte, legiuitorul nostru a 
intenționat să valorifice în dauna rudelor de sânge contribuţia 
afectivă şi pecuniară a partenerului de viață; însă nu a mers până la 
capăt, neputând să se desprindă de optzeci de ani de practicare a 
unui cod civil ostil scoaterii bunurilor din familia de sânge. 

În concluzie, se observă cum argumentele ținând de natura de 
pars hereditatis a rezervei nu sunt decisive, căci Codul civil de la 
1864 nu era consecvent în acest sens. În plus, aşa cum legiuitorul 
francez nu se sinchisise la 1804 de puritatea sistemului adoptat, nici 
soluțiile legislative din 1944 nu ţineau seama de atare aspect. 
Concilierea cotelor de moştenire legală şi de rezervă din Legea nr. 
319/1944 cu cele corespondente stabilite de Codul civil nu se putea 
face deci sub exigenţa unificatoare a teoriei pure a rezervei pars 
hereditatis. Legiuitorul nostru animat în 1944 de intenţii generoase 
şi justificate a scos din păcate la iveală o reglementare laconică, 


41 Flour, Cours, p. 13. 

42 „Art. 841 C. civ. stabilește indirect rezerva succesorală prin raportarea la 
cotitatea disponibilă” (Popa, Rezerva ..., p. 109). i 

43 V, şi Stănescu, Rezerva, p. 533. 

44 Sub imperiul codului din 1864, rezerva a ajuns să fie calificată exclusiv pars 
hereditatis prin contribuţia reinterpretativă a textelor venită din partea 
jurisprudenţei şi doctrinei. La origine, este dovedit că litera codului adoptase o 
mixtură conceptuală (v. Grimaldi, Successions, p. 278-279). 

ambiguă şi insuficient corelată cu codul civil: a limitat drepturile 
moştenitorilor legali în beneficiul soţului, dar nu şi rezervele. 
acestora, ceea ce a dus la un dezechilibru' fundamental45. 

Aplicația practică a acestor constatări o facem revenind la 
exemplul de la care pornisem. Codul francez stabilise ascendenților 
privilegiați la art. 915 CN = 843 C. civ. o rezervă nu mai mică, ci egală: 
„cu cota lor de moştenire legală (1/2, respectiv 1/4)%: intenţia 
legiuitorului fusese să nu permită niciodată exheredarea acestora, 
liberalitățile urmând să îi afecteze numai pe colateralii privilegiaţi+7. 
Soluţia este din start o excepţie de la regula intrinsecă a sistemului 
pars hereditatis, în care rezerva trebuia să fie mai mică decât cota 
legală a rezervatarului. Intervine apoi reglementarea din 1944, care 
prin art. 1 reduce la 1/3 cota legală a părinţilor care vin împreună la 
moştenire, aceasta ajungând să fie sub cea de rezervă de 1/2, ultima 
fiind menţinută prin art. 2. | 

Am expus motivele pentru care credem că, atâta timp cât se vor 
mai aplica în România aceste texte, soluția lui Eliescu este singura 
legală şi nu putem să o „corectăm” folosind argumente teoretice ce 
nu se regăsesc ca atare în intenţia legiuitorului din 1864 şi nici în cea 
din 1944. etapa” 

5.2. Privind lucrurile din alt unghi, soluţiile celor doi autori au 
măcar un merit: acela de a fi încercat să concilieze codul civil (centrat 
pe înrudirea de sânge) cu încercarea legislativă incompletă, între- 
prinsă în 1944 pentru a-i renova concepţia în acord cu mutaţiile de 
ordin sociologic din societatea românească. Au reușit însă să o facă? 
Noi credem că nu. 


ma E ES E IE, a EAI o E, ae] 


15 Pentru critica Legii nr. 319/1944, v. Rarincescu, Curs, p. 131-133; RBB, p. 
694-695 nr. 1689. 

46 Echivalentul românesc de la art. 843 conţinuse în forma sa iniţială o eroare, 
fixând cotitatea disponibilă (şi implicit rezerva) la 1⁄2, indiferent de numărul ascen- 
denţilor privilegiați. Scăparea a fost îndreptată abia prin Legea nr. 134/1947 pentru 
modificarea art. 843 din Codul civil şi coordonarea, prin interpretare a dispoziţiilor 
sale, cu prevederile art. 673 din acelaşi cod (M. Of. nr. 91 din 22 aprilie 1947). 

47 Grimaldi, Successions, p. 296 nr. 301. Cf. „[...] această deosebire făcută în 
favoarea rezervei se explică prin solicitudinea ce legiuitorul a putut avea pentru 
fraţii şi surorile defunctului depărtaţi de la moștenire printr-un testament, căutând a 
le păstra în patrimoniul părintelui supraviețuitor o fracțiune din averea fratelui sau a 
Surorii ce s'a desmoştenit” (Cas. I, dec. 403 /25.X1.1883, în Bul. 1883.1068). 

PORN în licit al let ba eee e N Vie au abea a d (za de 
Poziţia profesorului Deak poate fi reținută numai dacă acceptăm 
că o lege poate fi aplicată și altfel decât autorii săi au intenționat-o, 
atunci când constatăm că scopul ei nu a fost atins sau că este depăşit 
de realitatea cotidiană. Este chiar maniera în care multe dintre 
textele Codului Napoléon au putut funcţiona neschimbate formal 
timp de peste două secole. Problema este că argumentele tehnice 
aduse de către Deak, aşa cum s-a demonstrat mai sus, nu pot fi 
reținute în felul în care au fost formulate. Autorul lor nu a încercat să 
reinterpreteze legea din 1944 pentru a o conecta la sociologia 
prezentului, ci a oferit o interpretare necorespunzătoare în para- 
metrii daţi ai literei legii. Cu alte cuvinte, intenţia a fost una bună, dar 
modul de realizare inadecvat. Dându-și probabil seama de acest 
aspect, propunea în final extinderea într-un viitor cod civil a crite- 
riului de calculare a rezervei supraviețuitor şi la ceilalți rezervatari48. 
Profesorul Chirică, încercând să soluţioneze problema, a raționat 
în logica secolului XXI: soțul supraviețuitor este un rezervatar ca 
oricare altul, deci este normal să-l integrăm în caracterul colectiv al 
rezerveit?. Or, acest mod de abordare a reglementării din 1944 este 
unul nepotrivit ab initio, pentru că am arătat mai sus că nu aceasta a 
fost intenţia legiuitorului. Cele două rezerve sunt globală pentru 
rezervatarii codului şi individuală pentru soţ pentru că nu se 
intersectau conceptual: supraviețuitorul era încă văzut în 1944 ca un 
personaj exotic în ordinea succesorală legală, un intrus căruia i se 
oferă o recompensă echitabilă într-o devoluţiune ce rămânea 
principial fundamentată pe înrudirea de sânge. Art. 2 din Legea nr. 
319/1944 a dorit deci să stabilească în mod direct o rezervă finită 
pentru soțul supravieţuitor, imputabilă numai asupra cotităţii 
disponibile; dacă o adunăm cu cea globală fixată de cod rudelor de 
sânge și apoi le împărțim împreună conform devoluțiunii legale, 
încălcăm. intenţionalitatea Legii nr. 319/1944, acordând soţului o 
altă cotă decât cea fixată expres de textul normativ50. 


48 Deak, Stabilirea ..., p. 34 nota 37, În acelaşi sens, Popescu, Limitele, p. 157. 

4 „[...] atunci când soţul vine la moştenire împreună cu alţi rezervatari, rezerva 
nu poate fi decât globală” (Chirică, Succesiuni, p. 308). 

50 În același sens, Popa, Rezerva, p. 121. Un alt autor concluzionează: „[...] 
Legiuitorul a folosit două sisteme complet diferite de calcul al rezervei succesorale, 

6. Concluzii. Acesta este, sintetic, stadiul problemei înainte de 1 
octombrie 2011. Dificultățile întâmpinate ne apar acum oarecum 
normale, căci juristul român a trebuit să se confrunte la 10 iunie 
1944 cu catapultarea soțului supraviețuitor în prim planul unei 
devoluţiuni legale bazate vocațional pe legătura de sânge. Altfel spus: 
regulile jocului (componenţa claselor, întinderea drepturilor, cuan- 
tumul cotității disponibile şi modul ei de determinare, calculul 
rezervei şi repartizarea acesteia) fuseseră concertate pentru a păstra 
averea în familia de sânge. Apariţia bruscă a unei rude civile cu 
„drepturi consistente i-a răsturnat întreaga logică şi a generat contro- 
versele de felul celei tocmai evocate. 

Concluziile la care am ajuns mai sus ne fac să credem că nici nu 
trebuie privite cu prea multă severitate opiniile autorilor de la sfârşitul 
„sec. XX şi începutul sec. XXI: aceștia au fost contemporanii unei 
schimbări sociologice ce a depășit la un moment dat nobila reformă 
încremenită în textul de lege de la 1944 şi au încercat să dea soluţii cât 
mai consonante cu concepția existentă în realitatea lor cotidiană. 
Experiența dreptului roman ne arată că a fost nevoie de tatonări nu 
întotdeauna strict acceptabile juridic pentru ca textele devenite 
desuete al Legii celor XII Table să fie înlocuite legislativ cu reguli noi, 
acordate concepţiilor unei epoci noi. La fel şi în România, noul Cod 
civil vine în 2009 să fixeze în texte de lege evoluţia semnalată. 


Rezerva în noul Cod civil 


Problema necesită o analiză a metodei de reglementare adop- 
tată, care ne va indica concepţia legiuitorului. Vom expune în con- 
tinuare modul de calculare a rezervei propus de noul Cod şi vom 
încerca să conchidem asupra felului în care s-a răspuns dificultăților 
trecutului şi asupra evoluţiei rezervei în dreptul succesoral român. 
TD O > e pre EPICE: W 
unul consacrat de Codul civil, iar celălalt de Legea nr. 319/1944. Astfel, în sistemul 
Codului civil, rezerva succesorală cuvenită descendenților este stabilită fără a se face 
vreo corelaţie cu cota legală pe care o primesc aceștia. La fel, cuantumul rezervei 


Succesorale cuvenite părinţilor este identic cu cuantumul cotei legale ce se atribuie 
acestora” (Popescu, Limitele, p. 156). 

ART. 1086 - Noţiunea de rezervă succesorală. Rezerva 
succesorală este partea din bunurile moștenirii la care moștenitorii 
rezervatari au dreptul în virtutea legii, chiar împotriva voinţei 
defunctului, manifestată prin liberalităţi ori dezmoșteniri. 


ART. 1087 - Moştenitorii rezervatari. Sunt moștenitori 
rezervatari soțul supravieţuitor, descendenţii și ascendenţii privilegiați 
ai defunctului, 

ART. 1088 - Întinderea rezervei succesorale. Rezerva 


succesorală a fiecărui moștenitor rezervatar este de jumătate din cota 
succesorală care, în absenţa liberalităţilor sau dezmoștenirilor, i s-ar fi 
cuvenit ca moștenitor legal. 

ART. 1089 - Noţiunea de cotitate disponibilă. Cotitatea 
disponibilă este partea din bunurile moștenirii care nu este rezervată 
prin lege și de care defunctul putea dispune în mod neîngrădit prin 
liberalități. 


7. Rezervatarii noului Cod au rămas aceiaşi ca şi până la 1 
octombrie 2011. Menţionăm că forma trimisă Parlamentului în 2008 
acorda rezervă şi colateralilor privilegiați, chestiune respinsă 
ulterior în Comisia juridică a Camerei deputațilorsi, deoarece nicăieri 
în Europa nu se mai păstrează vreo rezervă acestei categorii de 
succesori52. Vedem cum în noul cod modul de exprimare a rezervei 
soțului supravieţuitor i-a inspirat pe toți ceilalți rezervatari. 

Art. 1086 şi 1089 NCC transpun în lege definițiile doctrinare ale 
profesorului Francisc Deaks3. Codul civil român conţine astfel pentru 
prima dată definițiile rezervei şi cotităţii disponibile, în timp ce la 
1864 se considerase suficientă soluţia franceză a reglementării 
întinderii ultimei, fără a defini noţiunile. Faptul că rezerva primeşte 


51 Trebuie precizat că s-a modificat astfel forma iniţială a art. 1087 NCC, dar s-a 
uitat să se opereze elidarea corespunzătoare și la art. 1126 NCC. Calitățile de sezinar 
şi de rezervatar sunt corelate în logica lor instituțională; ca urmare, retragerea în 
2009 a colateralilor privilegiați dintre rezervatari trebuia să fie urmată de ştergerea 
lor dintre sezinari, lucru care s-a făcut abia prin LPA (art. 99 pct. 23 Legea 
nr. 71/2011). 

52 V. concluziile privind evoluţia rezervei (infra nr. 11). Interesant este că 
propunerea de a acorda rezervă colateralilor privilegiați a fost făcută și în timpul 
lucrărilor de elaborare a Codului Napoléon, invocându-se echitatea și conservarea 
bunurilor în familia de: sânge. Pentru ponge respingerii propunerii, v. Stănescu, 
Rezerva, p. 590-591 nr. 894. 

53 Deak, Tratat..., p. 302 nr. 194. 

definiție legală la art. 1086 NCC exprimă opțiunea legiuitorului spre 
natura de pars hereditatis a acesteia5+, consacrată de altfel în evoluția 
doctrinei şi jurisprudenţei franceze şi române. 


8. Art. 1088 NCC vine să reafirme această orientare și să unifice 
simplificator modul de calcul al părţii rezervate. Criteriul unitar 
pentru determinarea cuantumului rezervei este - aşa cum am arătat 
mai sus - tot o consacrare legislativă a unei propuneri de lege ferenda 
la care se raliase profesorul Deak şi pune capăt controversei mai sus 
semnalate asupra modului de calculare. Ca urmare, în concepţia 
noului Cod civil, indiferent de calitatea şi de numărul rezer- 

/ vatarilor, se vor calcula mai întâi cotele pe care rezervatarii 
le-ar fi primit dacă succesiunea era una legală, după care 
acestea se vor împărţi la doi - obținându-se rezervele. Speţa cu 
care pornisem în prezenta analiză se va soluţiona în felul următor: 
soţia S va primi rezerva de 1/8 (jumătate din 1/4), copilul A va 
beneficia de o rezervă de 3/8 (jumătate din 3/4), iar cotitatea 
disponibilă de 4/8 (1/2) va fi atribuită legatarului universal T. Altfel 
spus, în noul cod civil, dacă există liberalităţi, calculăm cotele 
rezervatarilor în ordinea și cuantumul unei devoluțiuni legale, după 
care le înjumătățims5. 

Se observă de asemenea cum cotitatea disponibilă nu se va cifra 
În toate cazurile la 1/2 din întreg. Respectând intenţia lui Deak, 
consacrată în textul legal analizat, cotitatea va fi de 2/3 în celălalt 


54 Concluzia noastră nu este alterată de faptul că art. 1089 NCC definește şi 
cotitatea disponibilă. Definiţia acesteia are mai degrabă caracter didactic, după ce 
art. 1088 NCC a stabilit reperele cifrice prin raportare la rezervă. 

55 Ne surprinde prin urmare faptul că o autoare reproșează noului cod civil că 
nu ar fi rezolvat problema (Genoiu, Moștenire, p. 273). Se vede din cele de mai sus că 
a fost rezolvată, De asemenea, nu putem primi o altă afirmaţie: „Între moştenitorii 
rezervatari nu există niciun fel de ierarhie, de ordine de prioritate, astfel că atât soțul 
Supravieţuitor, cât şi ceilalți rezervatari cu care acesta vine în concurs îşi deduc cota 
de rezervă din aceeași masă succesorală, ceea ce înseamnă că ordinea deducerii este 
indiferentă” (Gabriela Cristina Frențiu, în NCC Comentarii, p. 237 nr. 20). Ordinea 
deducerii în noul cod civil nu este indiferentă, ci este aceea stabilită de succesiunea 
legală: rezerva soţului este jumătate dintr-o cotă imputată pe întreg, în timp ce 
rezervele rudelor de sânge sunt jumătate din drepturile legale rămase după 
defalcarea cotei soțului supraviețuitor. 

exemplu analizat mai sus: soțul supravieţuitor concurent cu părinții 
defunctului şi sora gratificată universal va primi o rezervă de 1/6 
(jumătate din 1/3, cât ar fi primit într-o succesiune legală în care ar fi 
concurat cu ambii reprezentanţi ai clasei a doua), partea rezervată 
părinţilor va fi în total de 1/6 (jumătate din 1/3, cât ar fi primit în 
succesiunea legală), iar cotitatea disponibilă de 2/3 (4/6) va reveni 
gratificatei. Dacă ar fi vorba de un terţ gratificat universal, sora ar fi 
exclusă din cadrul moștenitorilor legali în aplicarea adagiului 
instituer, c'est exclure: moştenirea s-ar împărți între soție în cotă de 
14 şi părinţi câte 1/8 fiecare, astfel că legatarului îi revine cotitatea 
disponibilă de 1⁄2. 


9. Simplificarea în cauză mai are şi efectul de a elimina rezervele 
colective, conferindu-le tuturor caracter individual5s, Nu credem prin 
urmare că ar mai exista rezerve colective57 sau că toate rezervele ar 
fi colectives8. Este adevărat că noul cod reglementează rezerva 
tuturor moştenitorilor rezervatari (a soțului inclusiv) de o manieră 
unitară5?. Dar aceasta nu înseamnă decât că art. 1087 NCC se înscrie 
în mişcarea de absorbire a Legii nr. 319/1944 în conţinutul codului, 
pe care am menţionat-o şi în prima parte a analizei noastre: soțul 
supraviețuitor este integrat enumerării legale a rezervatarilor. Or, 
textul art. 1088 NCC este foarte clar: „Rezerva succesorală a fiecărui 
(subl.ns.) moştenitor rezervatar [...]”. Pentru a rezuma într-o notă 
destinsă după atâtea controverse, am constata că înglobarea nu duce 
în acest caz la ... globalizare. | 

Maniera de reglementare este şi ea elocventă, dacă o comparăm 
cu reglementarea lui Cuza. Rezerva era caracterizată drept colectivă 
în codul din 1864, pentru că la art. 841-843 C. civ. „legiuitorul nu 


56 Albulescu, Discuţii, p. 46; Macovei, Dobrilă, în Comentariu NCC, p. 1116. Este o 
revenire peste timp prin coincidenţă la concepţia prezentă în regiunile de drept scris 
ale Franţei (jumătatea de sud, dominată de dreptul roman) (Stănescu, Rezerva, p. 
534-535). 

57 „Când există o pluralitate de moștenitori rezervatari, rezerva succesorală 
este colectivă, globală şi nu individuală. Excepţie face rezerva soţului supraviețuitor, 
care se atribuie în mod individual [...] (sic)” (Stănciulescu, Curs, p. 152). Credem că 
autorul intenţiona să se refere la vechiul Cod civil, nu la cel nou. - 

58 Popa, Rezerva , p. 33-34; Genoiu, Moștenire, p. 267. 

59 Genoiu, loc. cit. supra. R 

stabileşte rezerva pe cale de atribuțiune individuală, ci se mărginește 
a arăta măsura în care şi felul cum se determină cotitatea disponibilă, 
lăsând ca masa rezervată. să se defere potrivit regulilor privitoare la 
` deferirea moştenirii ab intestat către rudele chemate în puterea legii 
[...]”60. Se vede clar din textele noului cod cum tehnica legislativă este 
diferită, determinându-se cota cuvenită fiecărui rezervatar. 

Tendinţa de trecere la rezerva atribuită individual este constatată 
Şi în literatura franceză, deși art. 913 fr. (= 841 C. civ.) nu s-a schimbat 
şi reglementează în continuare cotitatea disponibilă, de unde se 
` deduce rezerva colectivă. Mutaţiile sociologice sunt cele care au 
provocat schimbări legislative ce influențează schimbarea de 
concepţie instituțională: conservarea bunurilor în familie nu mai este 
un imperativ; rezerva nu mai sancţionează: o datorie de protecție 
globală a grupului familial, ci constată o datorie prezumată a de- 
functului către fiecare rezervatar în parte. Introducerea în 1971 a art. 
919-1 alin. 1 fr. a văzut şi folosirea expresiei „parte de rezervă” 
individuală, în opoziţie cu „rezervă globală”, care este colectivă; re- 
forma succesorală din 2006 a schimbat principiul reducţiunii, dispu- 
nând că aceasta se va face de regulă prin echivalent (art. 924 fr.) etc.61 
„ Opţiunea legiuitorului pentru atribuirea individuală a rezervei se. 
observă şi la efectele dezmoșteniriis?2 reglementate în art. 1075 alin. 2 
NCC: „Dacă, în urma dezmoştenirii, pe lângă soțul supravieţuitor, vin la 
moştenire atât cel dezmoştenit, cât și acela care beneficiază de 
dezmoştenire, acesta din urmă culege partea rămasă după atribuirea 
cotei soțului supraviețuitor şi a cotei celui dezmoştenit'. Textul 
vizează ipoteza în care dezmoştenitul este un rezervatar. De exemplu, 
dacă moştenirea ar fi acceptată de către soția S, de fiii A și.B şi se 
„găseşte un testament prin care A fusese dezmoştenit, atunci S va primi 
cota sa de succesor legal 4/16 (1/4), fiul A va primi numai rezerva sa 
de 3/16 (1/2 din partea sa legală de 3/8) iar fiul B va primi restul: cota 
lui legală de 6/16 (3/8) plus restul de 3/16 rămas prin exheredarea 


60 Cantacuzino, Elementele, p. 281. 

61 Malaurie, Aynès, Succesions, p. 314 nr. 617. 

62 Pentru detalii asupra soluțiilor de la art. 1075 NCC, v. studiul nostru, Propter 
veteris iuris imitationem: nou și vechi în materie succesorală în noul cod civil (11)”, în 


SUBB nr. 4/2011, http://studia.law.ubbcluj.ro/articol.php?articolld=476 nr. 4. 

lui A. Soluţia este consecventă cu poziţia adoptată de profesorul Deak, 
consemnată şi în alineatul secund al art. 964 NCC, conform căreia 
exheredarea nu implică, în lipsă de dispoziţie expresă în testament, 
instituirea comoştenitorilor sau a categoriei subsecvente. Astfel se 
explică de ce, în exemplu redat, soţia S şi fiul B vor primi cotele lor 
legale de 1/4 şi 3/8, nu rezervele de 1/8 şi 3/16. Al doilea alineat al 
art. 1075 NCC este aplicabil şi dacă beneficiarul dezmoșştenirii ar fi un 
rezervatar de ordin subsecvent (precum eventualul tată al lui decuius 
din exemplu de mai sus) sau vreunul dintre moștenitorii neprotejați 
prin rezervă. 


10. Controversa privind calculul rezervei în cazul renunțării sau 
nedemnității unora dintre rezervatari este soluţionată în art. 1091 
alin. 5 NCC. 


ART. 1091 - Stabilirea rezervei succesorale şi a cotităţii 
disponibile. 

__[..] (5) Rezerva succesorală și 'cotitatea disponibilă se calculează î în 
funcţie de valoarea stabilită potrivit alin. (1). La stabilirea rezervei nu | 
se ține seama de cei care au renunţat la moștenire, cu excepţia celor 
obligați la raport, potrivit art. 1.147 alin. (2). 


11. Cotitatea disponibilă specială a soţului supravieţuitor în 
concurs cu descendenți rezultați din altă parte decât din căsătoria cu 
"defunctul era o problemă extrem de controversată pe vechiul cod 
civils3. Textul ce o reglementa pune cititorul în dificultate prin 
desuetudinea sa lingvistică şi legislativă: 


Art. 939 C. civ. — Bărbatul sau femeia care, având copii 
dintr-alt maritagiu, va trece în al doilea sau subsecvent maritagiu, 
nu va putea dărui soţului din urmă decât o parte egală cu partea 
legitimă a copilului ce a luat mai puţin, şi fără ca, nici într-un caz, 
donațiunea să treacă peste cuartul bunurilor. 


Dincolo de exprimarea de acum un secol şi jumătate, reforma 
din 1944 a modificat radical poziţia succesorală a soțului supra- 


63 Pentru detalii, v. nota noastră parţial critică la deC. civ. 2097/2000 a Trib. 
Constanţa, în PR 1/2002.154-162. 

viețuitor şi reforma dreptului familiei întreprinsă în 1954 a adus. 
egalitatea între copiii din căsătorie şi din afara acesteia. Toate 
acestea au afectat implicit şi art. 939 C. civ. Adăugând dificultățile 
legate de modul general de calculare a rezervei soțului supra- 
viețuitor după 1944, nu ne miră că s-a ajuns la o controversă în care 
la un moment dat se puteau număra cinci soluţii posibile6+, 
Lămurirea acesteia necesită în primul rând explicarea raţiunii 
textului (a), urmată de analizarea impactului Legii nr. 319/1944 și a 
Codului familiei asupra acestuia (b). 

(a) Am văzut cum soţul supravieţuitor, nefiind rudă de sânge cu 
defunctul, beneficia în codul de la 1864 de un tratament succesoral 
ostil65. De aceea, art. 939 C. civ. se înscria în concertul măsurilor. de 
protejare a continuatorilor persoanei defunctului (a descendenților 
în primul rând) față de influenţele exercitate de către soț — reunite în 
capitolul VII din cuprinsul titlului II al Cărţii terțe din codul de la 
1864: „Despre dispoziţiile dintre soți, făcute sau în contractul de 
maritagiu, sau în timpul maritagiului”. 

Care sunt direcţiile de acțiune ale acestui capitol? lrevocabi- 
litatea este un caracter fundamental al contractului de donaţie (art. 
822-825 C. civ./1015-1016 NCC)6. Funcționarea îi este suspendată . 
de art. 826 C. civ. în privinţa donațiilor între soți făcute în timpul 
căsătoriei, pe care art. 937. C. civ./art. 1031 NCC le declară revo- 
cabile67. Se derogă astfel radical atât de la caracterul enunțat cât și de . 
la dispoziţia cu valoare generală în materie de contracte a art. 969 C. 


e ŮĖĖĖŘĖŐŐiiŮĖŮ—— 


64 Pentru inventarierea acestora, V. Chirică, Drept civil. Succesiuni, Lumina Lex, 
Bucureşti, 1996, p. 166-172 şi Deak, Tratat, p. 323-324. 

65 V, supra Il.1 şi II.1. V. și Eliescu, Curs, p. 99; Raul Petrescu, Victor Scherer, 
Gheorghe Nichita, Probleme teoretice şi practice de drept civil, Scrisul românesc, 
Craiova, 1987, p. 90-91. 

“56 Pentru detalii asupra importanței acestuia, v. cititi da Elementele, p. 382; 
Deak, Contracte, p. 132-133. 

67 Pentru sinuosul istoric al revocării donațiilor între soți, v. Alexandresco IV/1, . 
nota de la p. 729-732; Corneliu Botez, Actele juridice între soţi, în C.Jud. 1924.227; 
Plastara, Curs, p. 665-670; Ştefan Marinescu-Bolintin, Observaţie la sent. 546/1927 a ` 
Trib. Ilfov III c.c, în PR:1930.11.214; RBB, p. 728; TS civ, dec. 1649/1955 şi 
1665/1956, în Repertoriu 1952-1969, p. 380; id., dec. POON în RRD 1/1989.66; 
Malaurie, Aynès, Successions, p. 359-362. 

civ./1270 NCC68. Textul de la art. 937/1031 se întemeiază în primul 
rând pe imperativul conservării bunurilor în familie, urmăreşte - în 
Subsidiar - să preîntâmpine eventualul abuz de influență al 
donataruluis? şi era consolidat în Codul lui Cuza prin. interzicerea 
donațiilor conjunctive (art. 938 C. civ.)70, respectiv a vânzărilor între 
soți (art. 1307 C. civ.)71. 

Gratificarea partenerului de viață este deci permisă atât inter 
vivos cât și mortis causa”2, dar eventualul concurs al copiilor din 
căsătorii anterioare poate reduce cotitatea disponibilă ordinară la 
cea specială fixată de art. 939 C. civ.73 Legiuitorul s-a preocupat din 
nou să protejeze descendenții împotriva influențelor exercitate de 
soțul supravieţuitor?+, instituind în acest scop o derogare de la 
dreptul comun al art. 841 C. civ.75 


68 Cas. I, dec. 299/26.Vi.1891, în Bul. 1891.758; Cantacuzino, Elementele, p. 348 
şi 397; Trib. Ilfov III c.c., op.cit, p. 215; Deak, Contracte, p. 137-138. 

69 Vasile Minei, Fundamentul juridic al nulităţii donațiilor între soţi, î în Dr. 1914, 
p. 225; C. Ap. lași I, dec. 14/1925, în Jur. Gen. 1925.1222; Rolland, Callu, Libéralités, 
p. 248. 

70 V, şi infra nr. V.5a. 

71 Trib. Ploieşti, dec. 277/1967, în RRD 10/1967.152. V. şi Cas. I, dec. 
319,/12.X1.1882, în Bul. 1882.1028, precum și jurisprudenţa citată în Dan Chirică, 
Drept civil. Contracte speciale, Lumina Lex, București, 1997, p. 40 notele 1-3. Ultimele 
două texte nu se regăsesc în noul cod civil, neexistând actualmente nici în codurile la 
care acesta s-a raportat (francez şi din Québec). Art. 1307 C. civ. a fost eliminat 
pentru că se întemeia pe raţiuni discutabile, motiv pentru care echivalentul său 
francez fusese eliminat în 1985 (Dan Chirică, Tratat de drept civil. Contracte speciale, 
vol. I Vânzarea și schimbul, Ed. C.H. Beck, Bucureşti, 2008, p. 98). 

72 C, Ap. Craiova II, dec. 52/1900, în Dr. 1901.172 şi C. Jud. 1901.544-545. 

73 Pentru istoricul art. 939 C. civ., v. Alexandresco IV/1, p. 750-751; Trib. Ilfov 
III c.c, cit. supra; Ambroise Colin, Henri Capitant, Cours élémentaire de droit civil 
français, vol, IlI, Dalloz, Paris, 1936, p. 810-811; RBB, loc. cit. „Există în realitate şi o 
reminiscență din vechea tendinţă de a considera donațiile între soți în timpul unei 
căsătorii ca un act de prodigalitate antifamilial, căci numai aşa se explică dispoziţiile 
art. 939 C. civ. r. corespunzătoare art. 1098 C. civ.fr.” (Vasile V. Longhin, Observaţie la 
deC. civ. 31/1945 a C. Ap. Bucureşti III, în PR 1946.11.3). 

74 Alexandresco IV/1, p. 750; RBB, loc. cit; TS civ., dec. 1054 şi 1238/1955, în 
CD 1955.1.184 şi 188; Petrescu, Scherer, Nichita, op. cit, p. 144 şi 151. În același 
context se înscriau și art. 334, 335, 347, 348 şi 350 C. civ., abrogate în anul 1954. 

75 TS civ., dec. 1485/1966, în CD 1966.161; id., dec. 1615/1972, în aria 
1969-1975, p. 207 şi în RRD nr. 4/1973.175. 

Ca o ultimă măsură de prevedere, art. 940-941 C. civ./art. 1033 
NCC invalidează încercările de eludare prin simulaţie a dispozițiilor 
art. 937 şi 939 C. civ./1031 şi 1090 NCC. S-a urmărit iarăşi ocrotirea 
rezervei succesorale, a revocabilității donațţiei dintre soți şi a 
libertăţii voinței donatorului76. 

(b) Intrarea în vigoare a Legii nr. 319/1944 a adus soțul 
supraviețuitor în prim-planul devoluţiunii succesorale, fără a 
înlătura art. 939 C. civ.77 Dificultăţile s-au ivit în momentul în care 
respectiva convieţuire a cerut soluţii în concret/8. Vom analiza 
principalele rezolvări propuse, lucrând pe ipoteza concursului dintre 
soțul supravieţuitor S gratificat universal şi copilul A al defunctului, 
provenit dintr-o legătură anterioară. 

Conform unei păreri, la numărul copiilor ce vin efectiv la 
moştenire se adaugă soțul supravieţuitor; apoi se împarte averea la - 
numărul obţinut iar cota rezultată se reduce la nevoie la acel sfert 
prevăzut de art. 939 C. civ. Acest mod de calcul era aplicat înainte de 
intervenirea Legii nr. 319/1944 şi, conform unor autori, ar fi 
funcțional și după aceea”?. 

Jurisprudența constantă a fostului Tribunal Suprem acorda 
(până la nota critică a profesorului Deak din 1989), descendentului A 


ÎN m a a m a ai 


76 Rolland, Callu, Libgralites, p. 253-254; Hugo Friedman (1), Constantin Jitianu 
(2), Observaţii la dec. 1351/1933 a Cas. I civ., în PR 1935.1.25; George D. Maxim, 
Observaţie la sent. 1457/1933 a Trib. Ilfov c.c., în PR 1934.11.50; Nicolae M. 
Gheorghiu, Observaţie la dec. 805/1940 a Cas. I, în Pr 1942.1.34. Pentru corelarea art. 
937 cu art. 940 C. civ.: Trib. Ilfov I, sent. 1393/1925, în PR 1926.111.88. 

77 V, practica Tribunalului Suprem citată în Eliescu, Moștenirea, p. 347 nota 124. 
V. şi Virgil Economu, Dreptul de succesiune al soţului supraviețuitor, în LP 5/1957.535 
urm. Este adevărat că autorul comite ulterior o eroare când aplică pentru o 
moștenire în care sunt implicate donații cotele legale (p. 535-536; de aceea şi ajunge 
la p: 541-542 la concluzia că art. 939 C. civ. ar fi inutil). Pe de o parte, se va vedea în 
“Continuare cum greșeala în cauză s-a perpetuat în practica instanţelor până în zilele 
noastre. Pe de altă parte, important aici este că Economu semnalează „aducerea în 
față” a soţului supravieţuitor. 

78 V, E. Boroi, G. Boroi, op. cit., p. 26 sqq. 

79 Stanciu Cărpenaru, Dreptul la moștenire, Ed. Ştiinţifică şi Enciclopedică, 
București, 1982, p. 70; Ioan Zinveliu, Dreptul la moştenire în RSR, Dacia, Cluj-Napoca, 
1975; p. 92-93; Marin Popa, Drept civil. Succesiuni, Oscar Print, Bucureşti, p. 140; 
Mircea Mureșan, J6szef Kocsis, Rodica Maxim, Drept civil. Succesiuni, Cordial Lex, 
Cluj-Napoca, 1999, p. 89; Macovei, Cadariu, Succesiuni, p. 187-188. 

rezerva sa de 1⁄2, după care drepturile soţiei S sunt satisfăcute din 
restul averii: cota sa succesorală legală de 14 şi cotitatea disponibilă 
specială de 14, indicată de art. 939 C. civ.80 

În fine, mergându-se pe sistemul tert propus de către Profesorul 
Deak, soției S i se cuvine 1/8 cu titlu de rezervă, copilului A îi va 
reveni rezerva sa de 7/16 (1/2 din restul de 7/8), rămânând o 
cotitate disponibilă ordinară de 7/16. Aplicând criteriile de la art. 
939 C. civ., aceasta urma să fie redusă la 4/16 şi acordată soțului cu 
titlu de cotitate disponibilă specială. Restul de 3/16 se împarte 
conform cotelor legale între S (1/4 din 3/16) şi A (3/4 din 3/16). 

Primul sistem de calcul a fost brusc abandonat în practică după 
10 iunie 1944. Doctrina anilor '60-'80 îl mai menţionează, dar 
optează pentru cel de-al doilea fără a oferi vreo motivaţie con- 
cludentă. La fel procedează şi acea parte a literaturii de specialitate 
din anii nouăzeci care s-a pronunţat pentru terţa variantă de calcul. 
Ne-am pus în consecință două întrebări: care sunt raţiunile după 
care se conducea primul sistem de calculare? mai este acesta 
aplicabil după 1944? 

Ne-am întors atunci la rădăcinile franceze ale art. 939 C. civ. şi 
am observat că art. 1098 CN prevedea: „Bărbatul sau femeia [...] nu 
va putea dărui soțului din urmă decât o parte egală cu partea 
copilului legitim care a luat mai puţin [...]”. Varianta românească din 
1864 se referea însă la „[...] o parte egală cu partea legitimă a 
copilului care a luat mai puţin [...]'82. Eroarea de traducere poate fi 
pusă, în lipsa consemnării lucrărilor pregătitoare ale codului român, 
pe seama întâmplării; consecințele acesteia nu sunt însă deloc 
indiferente. La 1804, codul napoleonian împărțea descendenţii în 
legitimi şi naturali, chemându-i la moştenire în calitate de succesori 
regulați şi neregulați. Legiuitorul francez a înțeles să reducă 
gratificarea soţului supraviețuitor numai în concurs cu descendenții 
legitimi, adică cei din căsătoria anterioară, neadmițând ca un copil 


80/E.g., TS civ., dec. 15/1972, în CD 1972. 175; id, dec. “613/1988, în RRD 
3/1989.67. 

81 Deak, Tratat, p. 325-326. 

82 „[...] ne pourra donner à son Wouwe épi qu'une part d'enfant légitime le 
moins prenant [...]”. 


Rezerva succesorală 93 

natural să se prevaleze de art. 1098 CN83. Ca urmare, „pentru a putea 
determina partea pe care noul soț o poate primi, trebuie să-l 
considerăm ca pe încă un copil şi să-i atribuim o parte virilă, 
presupunând că succesiunea trebuie să fie partajată în mod egal 
între toți copiii şi el”84. Cu alte cuvinte, calculul porțiunii disponibile 
speciale se făcea ca şi cum soțul ar fi venit în calitate de descendent 
într-o succesiune legală. În speța noastră, s-ar fi împărţit în prima 
fază la doi (copilul plus soția), după care cota de.%/ ar fi fost 
diminuată la 1⁄4 - conform criteriului secund de la art. 1098 CN = art. 
939 C. civ. În final, copilul A ar fi primit 34 (rezerva sa de 1 plus 
restul de 14 din cotitatea disponibilă ordinară), restul de 14 
rămânând soției S85. 

Se observă că varianta românească înscrisă în art. 939 C. civ. 
prevedea altceva decât art. 1098 CN: cotitatea disponibilă vizată nu 
va putea depăşi rezerva copilului ce ia mai puțin86. Interpretarea se 
validează dacă ţinem seama că porțiunea de care decuius nu poate 
dispune cu titlu gratuit era desemnată sinonim în cod fie prin 
cuvântul „rezervă” (art. 843 C. civ.), fie prin expresia „parte legitimă” 

(art. 798 şi 939 C. civ.). 

Rezultă că legiuitorul român a dat art. 939 C. civ. o altă redactare, 
implicit generatoare a unei alte aplicări; dar practica judiciară și 
doctrina au ignorat-o şi s-au mulțumit să preia modul de aplicare 
francez al art. 1098 CN. Constatarea nu ne surprinde: o situaţie 
asemănătoare am remarcat cu altă ocazie în privinţa art. 550 C. civ.87; 
aceeaşi manieră de procedare am găsit-o puțin mai devreme şi în 
materie de rezervă88. Zorii dreptului civil modern în România au 
prins lumea juridică nepregătită sub aspectul existenței unei 


uom et ep a Noua Mat li 

83 Jean Patarin, în Juris-Classeur Civil, art. 1002-1126 à 1130, sub art. 1091-1100 
fasc. 30 p. 5-6 pct. 9. 
E 84 Charles Demelombe, Cours de Code Napoleon, vol. XIII, Paris, 1855, p. 691. În 
același sens, François Laurent, Principes de droit civil français, vol. XV, Paris, 1878, p. 
440; Colin, Capitant, op.cit., p. 812-813. 

85 C.Ap. Galaţi I, dec. 25/1924, în PR 1924.11.75, Observaţie Teodor Missir. - 

„86 Alexandresco IV/1, p. 508. 

87 V. studiul nostru Natura juridică a legatului de uzufruct al enii moșteniri, 
în Dr. 5/2001.77. 

88 V, supra nr. 11.2. 

literaturi consistente care să sprijine explicativ aplicarea noului Cod. 
Ca urmare, în perioada cuprinsă între 1 decembrie 1865 şi apariţia 
începând din 1886 a tratatului lui Dimitrie Alexandresco, juriştii 
români au căutat soluţiile în lucrările autorilor francezi. S-a ajuns 
astfel uneori la importul unor rezolvări fără corespondent legal în 
codul civil român8?. Porțiunea disponibilă specială din art. 939 C. civ. 
s-a determinat ca o cotă de moştenire legală, în loc să fie exprimată 
în funcție de rezerva copilului ce ia mai puţin. 


12. Răspunzând la întrebările anterior formulate, considerăm că 
prima manieră de calcul nu are bază legală în dreptul nostru civil. Ea 
nu trebuia aplicată, iar astăzi - când copiii naturali sunt asimilați 
celor legitimi - nici nu mai are cum să fie aplicată, În schimb, coin- 
cidența face ca redactarea dată textului în 1864 să fie adecvată 
situației generate de promovarea ca, rezervatar a soțului supra- 
viețuitor în 1944. 

Pe de altă parte, nici interpretarea strictă a art. 939 C. civ. nu ne 
duce la soluții adecvate. Prescripţiile sale sunt ilogice în ipoteza în 
care defunctul gratificase pe copilul din căsătoria anterioară cu o 
liberalitate oarecare: ce rost mai are atunci să determinăm cotitatea 
disponibilă specială în funcţie de rezerva acestuia? Câtă vreme nu 
dispunem de lucrări pregătitoare ale codului civil care să ateste 
univoc sinonimia rezervă-parte legitimă, câtă vreme interpretarea 
literală şi gramaticală a textelor de lege s-a dovedit în mult cazuri 
insuficientă, credem că putem înţelege extensiv art. 939 C. civ.: acesta 
se referă la partea pe care copilul o primește în fiecare speţă 
concretă. Ajungem astfel la o fundamentare care să nu contrazică 
practica şi doctrina constantă (a soluţiilor ce nu jinpărtăşes prima 
manieră de calcul). 


89 V, pentru detalii articolele noastre Problema codificării civile în România - 
repere pentru revizuirea codului civil (1), în PR 1/2003.170-182 şi Dimitrie 
Alexandresco, în PR 4/2005.250-256. 

%9 S-a susținut, de asemenea, insuficiența acestei metode Doi ipotezăle Í în 
care ar mai fi intervenit o gratificare a unui copil sau a unui terț (E. Boroi, G. Boroi, 
op. cit., p. 28). Concluzia izvorăşte din lipsa de clarificare a funcționării sistemului de 
calcul, cauzată de inadvertența de traducere semnalată. 

Nici practica fostului Tribunal Suprem nu ni se pare la adăpost 
de orice critici. Argumentul pentru schimbarea manierei de aplicare 
a art. 939 C. civ. - aducerea soțului supraviețuitor în rândul moște- 
nitorilor regulați şi rezervatari - este corect enunțat dar impropriu 
aplicat: toate aceste decizii acordă 14 soțului în baza art. 1 din Legea 
nr. 319/1944 (cota legală), în timp ce art. 2 din lege este foarte 
explicit: „liberalitățile făcute de soțul predecedat nu vor putea trece 
peste jumătate din drepturile prevăzute la art. 1, în favoarea soțului 
supraviețuitor”. Textul redat nu permite aplicarea cotelor de 
moştenire legală într-o moştenire donativă şi/sau testamentară?!. 
Eroarea a fost perpetuată în literatura noastră prin preluarea ad 
litteram a calculelor făcute de Eliescu: în prezenţa unui copil, autorul 
acordă soțului gratificat 14 cu titlu de cotă legală, în timp ce în 
prezenţa a doi sau mai mulți copii îi acordă rezerva de jumătate din 
cota legală2. . 

Rezolvarea în sistemul de calculare propus de profesorul Deak, 
unanim urmat din 1989 de practica pe vechiul Cod civil, ar fi 
următoarea: soția S primeşte rezerva de 1/8, copilul A rezerva sa de 
7/16 (1/2 din restul de 7/8 rămas după defalcarea cotei sotiei), 
rezultând cotitatea disponibilă ordinară de 7/16; aceasta nu este mai 
mare decât partea copilului A, dar depăşeşte sfertul bunurilor 
(4/16), urmând să fie redusă în aceste limite (cotitate disponibilă 
specială). Rămâne un rest de 3/16. | 

Am arătat mai sus că acest sistem de calcul sub imperiul 
vechiului cod nu este cel corect, soluționarea speţei trebuind să fie 
cea promovată de Eliescu: mai întâi degajăm cota de rezervă a 
descendentului A de 1 din întreg, apoi defalcăm tot din întreg (adică 
din cotitatea disponibilă) rezerva soţiei S de 1/8. Rezultă o cotitate 
disponibilă: ordinară de 3/8 (1 - [4/8 + 1/8]), pe care aplicăm 
cumulativ criteriile art. 939 C. civ.: S nu va putea fi gratificată decât 
cu maximum 2/8, rămânând un rest de 1/8. 

Ce vom face cu acest rest, indiferent în care sistem ne plasăm? 
Inainte de 1944, porţiunea redusă din cotitatea disponibilă ordinară: 
era împărțită între descendenţi conform art. 669 C. civ., indiferent de 


n i iii S a a a 
91 E. Boroi, G. Boroi, loc. cit. 
92 Eliescu, Moștenirea, p. 349-350. 

căsătoria din care proveneau. Ulterior s-a impus soluţia conform 
căreia restul va fi împărţit conform cotelor de moştenire legală între 
soţie și descendenţi. S-a apreciat că vechea soluţie funcționa 
„datorită faptului că soțul supravieţuitor nu era moştenitor legal, 
deci în această calitate nu putea concura cu descendenții defunctului, 
ei fiind singurii moştenitori cu vocaţie legală utilă”94/Unii autori s-au 
pronunțat pentru recunoașterea unei rezerve speciale în favoarea 
copilului din căsătoria anterioară - corelativă cotităţii disponibile 
speciale a art. 939 C. civ.% Profesorul Deak vedea funcțională această 
soluție numai de lege ferenda: „limitarea liberalităţii în favoarea unei 
persoane nu implică necesarmente instituirea unei rezerve succe- 
sorale (speciale) în favoarea unei alte persoane. Numai limitarea 
generală creează indirect şi în mod necesar rezerva succesorală”, 

În ce ne priveşte, deşi argumentasem inițial”? că pe Codul lui 
Cuza eventualul rest? revine cu titlu de rezervă specială copilului din 
legătura anterioară, am mai reflectat și am ajuns la concluzia că 
profesorul Deak avea totuși dreptate de lege lata. 


13. Care este soluția noului cod civil? Am observat anterior că 
acesta receptează în esenţă dispoziţiile vechiului art. 939 C. civ. . 


ART. :1090 - Cotitatea disponibilă specială a soţului 
supravieţuitor | | 

(1) Liberalităţile neraportabile făcute soţului supravieţuitor, 
care vine la moştenire în concurs cu alţi descendenţi decât cei 
comuni lor, nu pot depăşi un sfert din moştenire şi nici partea 
descendentului care a primit cel mai puţin. l 


9% Alexandresco IV/1, p. 757 nota 3 şi p. 762; Cantacuzino, Elementele, p. 397. 

%4 Deak, Tratat, p. 326 nota 2. V și TS civ, dec. 1054/1955 şi 1615/1972 , cit. 
supra; i., dec. 2340/1979, în Repertoriu 1975-1980, p. 28; Trib. Constanța, deC. civ. 
2097/2000, cit. supra; Stoica, Moștenire, p. 244. 

35 Eliescu, Moștenire, p. 341; Petrescu, Scherer, Nichita, op.cit, p. 144; Dan 
Chirică, Succesiuni, ediția 1996, p. 172 (autorul şi-a schimbat părerea în ediția 
următoare din 2003). 

%6 Deak, Tratat, p. 326. j Uen ani 

97 Nota critică la deC. civ. 2097/2000 a Trib. Constanța, cit. supra, p. 161-162. 

% Prin jocul cifrelor, restul rămâne numai dacă în concurs vine un singur 
descendent cu soțul supraviețuitor. În momentul în care apar mai mulți descendenți, 
restul dispare. i . : 

(2) Dacă defunctul nu a dispus prin liberalităţi de diferenţa 3. 
dintre cotitatea disponibilă stabilită potrivit art. 1.089 şi cotitatea 
disponibilă specială, atunci această diferenţă revine descendenților. 

(3) Dispoziţiile alin. 1 şi 2 se aplică în mod corespunzător atunci 
când descendentul mentionat la alin. 1 a fost dezrmoştenit direct, iar 
de această dezrnoştenire ar beneficia soțul supravieţuitor. 


Textul nu exista în forma din 2004 a codului. Comisia de redac- 
tare a amendamentelor l-a reintrodus. Decizia a fost motivată prin 
necesitatea de a-i proteja pe descendenții din legături anterioare ale 
defunctului în concurs cu soțul supraviețuitor, în contextul în care 
modificarea sistemului de calculare a rezervei a creat o cotitate 
disponibilă ordinară ce ar fi prea mare în lipsa unei limite speciale. 
Redactarea primului alineat a ținut seama de criticile aduse în 
literatura de specialitate formulării art. 939 C. civ. 

Alineatul secund se depărtează de soluțiile propuse sub vechiul 
cod şi acordă descendenților eventualul rest rămas din reducțiunea 
cotităţii disponibile ordinare la cea specială. În exemplul de speţă pe 
care am lucrat, soția va primi rezerva de 1/8, copilul A rezerva sa de 
3/8, iar S nu va beneficia din cotitatea disponibilă ordinară de 4/8 
decât de o cotă de 2/8 (mai puţin decât partea de 3/8 a lui A și nu 
mai mult de sfertul bunurilor). Restul: de 2/8 va reveni descen- 
dentului A. În final, S primește 3/8 şi lui A îi revin 5/8 din moştenire. 
Dacă mai adăugăm la ipoteza de lucru un copil B, descendent comun 
sau nu al soţilor, calculele vor fi următoarele: soției S i se acordă mai 
întâi rezerva de 1/8, A şi B vor primi fiecare câte 3/16 cu titlu de 
rezervă (jumătate din cota de 3/8 ce ar fi primit-o în moștenirea 
legală), iar cotitatea disponibilă ordinară de 4/8 va fi partajată ca şi 
în exemplul anterior: 2/8 va fi cotitatea disponibilă specială a lui S, 
restul de 2/8 fiind împărțit pe capete între A şi B. În final, soţia S va 
“primi 3/8 iar copiii A şi B vor contabiliza câte 5/16 fiecare (rezerva 
de 3/16 plus partea de 1/8 din cotitatea disponibilă ordinară 
redusă). 

Ultimul alineat. al art. 1090 NCC este ecoul unei ipoteze 
semnalate în teorie și în practică, urmărind să împiedice eludarea 
dispoziţiilor de protecţie a descendenților când decuius ar dispune 
dezmoştenirea directă a descendentului PREA. şi de aceasta ar 
urma să profite soțul defunctului. 

O privire de ansamblu ne arată că soluţiile conţinute în art. 1090 
NCC sunt rezultatul unei opțiuni a legiuitorului român. Acesta a 
hotărât să actualizeze şi să perfecționeze regimul ce a funcţionat din 
1865 până în 2011. Privind comparativ, vom observa pe de o parte 
că același lucru s-a întâmplat în Franţa: art. 1098 CN fusese modificat 
cu mult înainte de reformele succesorale din 2001-2006, care n-au 
făcut decât să-i perfecționeze regimul, acordându-l cu schimbările 
„intervenite*,. Pe de altă parte, există țări care au pornit ca şi noi de la 
modelul napoleonian dar au ajuns în timp la soluţii diferite. În 
Spania, art. 834 es. acordă soţului supravieţuitor doar un drept de 
uzufruct, pentru a proteja descendenţii. În plus, art. 968 es.100 
instituie o rezervă specială ce se constituie într-o succesiune 
anomală. Persoana care se angajează într-o căsătorie subsecventă, ca 
urmare a încetării căsătoriei sale prin decesul primului soţ, nu poate 
dispune de bunurile primite cu titlu gratuit de la primul soţ. Aceste 
bunuri sunt rezervate descendenților. din prima căsătorie şi sunt 
împiedicate astfel să ajungă la soţul subsecvent sau la descendenții 
rezultați din căsătoria subsecventă. La originea acestei reglementări 
se găseşte defavoarea creştină pentru a doua căsătorie, materializată 
în preocuparea legiuitorului „de a proteja fiii din prima căsătorie față 
de posibilele influenţe contrarii din partea celui de-al doilea soț'1o!. 


14. Tendinţele rezervei succesorale. Unul dintre cei mai 
strălucitori jurisconsulţi francezi şi europeni scria în sec. XVII: 


` „Este o lege imuabilă aceea că taţii trebuie să-şi lase bunurile la 
copiii lor după moarte și este tot o lege pe care o aşezăm îndeobşte 
între legile naturale, aceea că se poate dispune de propriile bunuri 
prin testament"102, 


9% Pentru detalii, v. Maury, Successions, p. 206-208. 

100 Art. 968 - Además de la reserva impuesta en el artículo 811, el viudo o viuda 
que pase a segundo matrimonio estară obligado a reservar a los hijos y descen- 
dientes del primero la propiedad de todos los bienes que haya adquirido de su 
difunto consorte por testamento, por sucesión intestada, donación u otro cualquier 
título lucrativo; pero no su mitad de gananciales. 

101 J.E. Gomá Salcedo, Instituciones de derecho civil común y foral, 111/2 Familia y 
succesiones, Barcelona, 2007, p. 998. 

102 Domat, Les lois civiles - Traité des lois, cap. XI &7, citat de Marcel Beaubrun, 
în L'ordre public successoral, teză, Paris, 1979. 

Din felul în care noul cod înțelege să dimensioneze rezerva şi din 
sistemul de calcul adoptat se vede cum cotitatea disponibilă a crescut 
față de cum era în vechiul cod. Tendința de reducere a importanței 
rezervei este una generală în Europa continentălă, consecință a 


creşterii tendințelor individualiste, care exaltă libera dispoziție de- 


propriile bunuri103. 

Ascendenţii au pierdut în Franţa calitatea de rezervatari în urma 
reformei succesorale din 2006, acordându-li-se oarecum în com- 
pensaţie un drept de retur legal prea puțin important valoric104, 
Îngrădirile tradiţionale ale voinţei lui decuius sunt slăbite de reforma 
din 2006 nu numai în privinţa rezervei, ci şi prin relaxarea de regim 
din materia pactelor asupra succesiunilor nedeschise şi a substitu- 
țiilor fidecomisare195. 

Tendinţa de reducere a cercului rezervatarilor este acompaniată 
de faptul că rezerva devine tot mai mult pars bonorum, titularul 


acesteia având numai o creanță bănească împotriva moştenirii106. 


Este situaţia Germaniei, Austriei, Suediei, Finlandei, Olandei şi 
Poloniei107; după 2006, este o situație spre care tinde şi Franța1°8, în 
timp ce în Elveţia, Spania şi Italia rezervatarul poate cere să fie 


103 V, Katarina Boele-Woelki, Jo Miles, Jens M. Scherpe (coord.), The future of 
family property in Europe, Intersentia Publishing, 2011, p. 229-278; Renate Barbaix, 
Bart Verdickt, Libgralites assorties d'une clause d'exclusion de la jouissance légale à 
concurrence de la reserve : jusqu'où va la liberté contractuelle ou testamentaire?, în 
Liber amicorum Walter Pintens - Confronting the frontier of family and succession law, 
Intersentia Publishing, 2012; vol. I, p. 111-134; Franck Gotzen, Charlotte Declerck, 
La liberté de contracter et de tester dans le doamine du droit moral, în id., p. 663-670. 
Pentru un exemplu într-o situaţie concretă, v. Jean Alaugnier, La reserve héréditaire 
peut-elle survivre à l'assurance-vie ?, în Gaz.Pal. 29/2011.23. pentru evoluţia în sens 
contrar din Québec, unde ocupaţia engleză înlăturase încă din sec. XVIII rezerva, v 
Christine Morin, La liberté de tester: évolution et révolution dans les représentations 
de la doctrine québécoise, în RDUS (38) nr. 2/2008.339-384. 

104 Malaurie, Aynes, Successions, p. 316-317 nr. 623. 

105 Pierre-Marie Reverdy, La contractualisation du droit des successions, în PA 
33/2004.4 sqq. 

106 Alain Verbeke, Yves-Henri Leleu, Harmonization of law of succession in 
Europe, în Towards a European Civil Code, Kluwer, 2004, p. 342-343. 

107 Steinauer, Successions, p. 200 nr. 356. 

108 Malaurie, Aynès, Successions, p. 309-315. 

moştenitor numai dacă decuius nu îi asigurase cuantumul rezervei 
sale prin liberalități109 (soluția dreptului roman!). 

În Franța rezervatarul poate renunţa chiar tacit la rezervă, dar şi 
expres prin ceea ce practica notarială numise „consimţământ la 
executare”110, Acest lucru se întâlnește şi în practica notarială din 
România, sub forma rugăminţii adresate de către dispunător unuia 
sau mai multor rezervatari de a i se respecta voinţa liberală. Într-o 
asemenea situație, am observat cum unii succesibili renunţau la 
succesiune, în vreme ce alţii acceptau dar fără a solicita reducţiunea, 
deşi respectarea voinței defunctului nu le aducea niciun profit. În 
ultimul caz, moştenitorii preferau să-și aproprieze calitatea mai ales 
din considerente de ordin moral, de exemplu pentru a apăra 
memoria sau opera defunctului. 

După reforma din 1971, conform art. 930 alin. 2 fr. (devenit art. 
929 fr. după reforma din 2006), rezervatarul poate renunţa să 
exercite reducțiunea în natură contra terţului achizitor. Este aici un 
pact asupra succesiunii nedeschise, în urma căruia rezervatarul alege 
singur reducțiunea prin echivalenti!1. Reforma din 2006 a schimbat 
regula privind modul de realizare a reducţiunii. Acum aceasta se face 
în echivalent valoric, ceea ce tinde la o mai bună respectare a 
voinţelor lui de cuius112, 

Curtea de casaţie a decis în 1975 că numai rezervatarul poate 
invoca rezerval15, după ce multă vreme privise restrictiv lucrurile 
decizând că oricine o poate face: ordinea publică rezervatară a fost 
astfel înlocuită cu o ordine publică de protecţie!1+. Tot în Franţa se 
constata încă din 1978 cum, deşi se obișnuiește să se spună că în 
materie de rezervă totul este de ordine publică, evoluţia legislativă 
lăsa tot mai multă libertate celor interesaţi. De aici se trăgea 
concluzia că lucrurile s-au schimbat şi că s-a ajuns ca ordinea publică 
doar să predomine în materie de rezervă115, 


109 Steinauer, Successions, p. 201 nr. 356 şi 359. 

110 Jd., p. 311-312. 

111 Michel Dagot, L'esprit des réformes récentes du droit successoral (Liberte- 
Egalité- Fraternité), în Mélanges Marty, Toulouse, 1978, p. 313. 

112 Reverdy, loc.cit.supra. 

113 Cass,civ,, dec. din 10.VI.1975, în Bull. civ. 1975.1. nr. 193 p. 164. 

114 Grimaldi, Successions, p. 336 nr. 338. 

115Dagot, L'&sprit, p. 305-339. 


PROBLEMA IV 


Nedemnitatea şi dezmoştenirea, 
o pereche conceptuală refăcută: 
romanii au avut (din nou) dreptate 


1. Nedemnitatea este una dintre condiţiile generale negative 
pentru a putea veni la o moştenire. Textele esenţiale care o tratează 
în noul Cod civil sunt redate mai jos: 


ART. 958 - Nedemnitatea de drept 

(1) Este de drept nedemnă de a moşteni: 

a) persoana condamnată penal pentru: săvârşirea unei 
infracţiuni cu intenţia de a-l ucide pe cel care lasă moştenirea; 

b) persoana condamnată penal pentru săvârşirea, înainte de 
deschiderea moştenirii, a unei infracţiuni cu intenţia de a-l ucide 
pe un alt succesibil care, dacă moştenirea ar fi fost deschisă la 
data săvârşirii faptei, ar fi înlăturat sau ar fi restrâns vocaţia la 
moştenire a făptuitorului. 

(2) În cazul în care condamnarea pentru faptele menţionate 
la alin. 1 este împiedicată prin decesul autorului faptei, prin 
amnistie sau prin prescripția răspunderii penale, nedemnitatea 
operează dacă acele fapte au fost constatate printr-o hotărâre 
judecătorească civilă definitivă. 

(3) Nedemnitatea de drept poate fi constatată oricând, la 
cererea oricărei persoane interesate sau din oficiu de către 
instanța de judecată ori de către notarul public, pe baza hotărârii 
judecătoreşti din care rezultă nedemnitatea. 


ART. 959 - Nedemnitatea judiciară 

(1) Poate fi declarată nedernnă de a moşteni: 

a) persoana condamnată penal pentru săvârşirea, cu intenţie, 
împotriva celui care lasă moştenirea a unor fapte grave de 
violenţă, fizică sau morală, ori, după caz, a unor fapte care au 
avut ca urmare moartea victimei; 

b) persoana care, cu rea-credin(ă, a ascuns, a alterat, a 
distrus sau a falsificat testamentul defunctului; 

c) persoana care, prin dol sau violenţă, l-a împiedicat pe cel 
care lasă moştenirea să întocmească, să modifice sau să revoce 
testamentul. 

(2) Sub sanctiunea decăderii, orice succesibil poate cere 
instanţei judecătoreşti să declare nedemnitatea în termen de un 
an de la data deschiderii moştenirii. Introducerea actiunii const- 
ituie un act de acceptare tacită a moştenirii de către succesibilul 
reclamant. 

(3) Dacă hotărârea de condamnare pentru faptele prevăzute 
la alin. 1 lit. a) se pronunţă ulterior datei deschiderii moştenirii, 
termenul de un an se calculează de la data rămânerii definitive a 
hotărârii de condamnare. | 

(4) Atunci când condamnarea pentru faptele menţionate la 
alin. 1 lit. a) este împiedicată prin decesul autorului faptei, prin 
amnistie sau prin prescripţia răspunderii penale, nedemnitatea se 
poate declara dacă acele fapte au fost constatate printr-o hotărâre 
judecătorească civilă definitivă. În acest caz, termenul de un an 
curge de la apariția cauzei de împiedicare a condamnării, dacă 
aceasta a intervenit după deschiderea moştenirii. 

(5) În cazurile prevăzute la alin. 1 lit. b) şi c), termenul de un an 
curge de la data când succesibilul a cunoscut motivul de nedem- 
nitate, dacă această dată este ulterioară deschiderii moştenirii. 

(6) Comuna, oraşul sau, după caz, municipiul în a cărui rază 
teritorială se aflau bunurile la data deschiderii moştenirii poate 
introduce acţiunea prevăzută la alin. 2, în cazul în care, cu 
excepția autorului uneia dintre faptele prevăzute la alin. 1, nu mai 
există alţi succesibili. Dispoziţiile alin. aa 5 se aplică. în mod 
corespunzător. 


ART. 960 - Efectele nedemnităţii 

(1) Nedemnul este înlăturat atât de la moştenirea legală, căt 
şi de la cea testamentară. 

(2) Posesia exercitată de nedemn asupra bunurilor moştenirii 
este considerată posesie de rea-credinţă. 

(3) Actele de conservare, precurn şi actele de adrninistrare, în 
măsura în care profită moştenitorilor, încheiate între nedemn şi terţi, 
sunt valabile. De asemenea, se menţin şi actele de dispoziţie cu titlu 
oneros încheiate între nedemn şi tertii dobânditori de bună-credinţă, 
regulile din materia cărţii funciare fiind însă aplicabile. 

ART. 961 - Înlăturarea efectelor nedemnităţii 
(1) Efectele nedemnităţii de drept sau judiciare pot. fi 
înlăturate expres prin testament sau printr-un act autentic notarial 
de către cel care lasă moştenirea. Fără o declaraţie expresă, nu 
constituie înlăturare a efectelor nedemnităţii legatul lăsat nedemn- 
nului după săvârşirea faptei care atrase nedermnitatea. 
(2) Efectele nedemnităţii nu pot fi înlăturate prin reabilitarea 
nedemnului, amnistie intervenită după condamnare, grațiere sau 
prin prescripția executării pedepsei penale. 


2. Nedemnitatea în noul Cod civil. Art. 958-961 NCC se inspiră 
din art. 620-623 ale Codului civil al provinciei Québec (CCQ)! şi 
mențin numai primul caz de nedemnitate al actualului art. 655 
C. civ. Ultimul text a atras în 2009 o condamnare a Statului român la 
CEDO. 

Soțul încearcă într-un amestec de furie şi disperare să o facă pe 
- soția refugiată la părinţi să renunţe la acțiunea de divorț pe care o 
intentase. Discuţia purtată în apartamentul socrilor degenerează şi 
acesta ajunge să îşi ucidă soția şi soacra. Se sinucide şi el două ore 
mai târziu, lăsând o scrisoare în care își recunoaşte faptele. Recla- 
manții socru şi cumnată ai făptuitorului solicită în cadrul acţiunii în 
partaj a averii defunctei lor fiică, respectiv soră, neacordarea de 
drepturi succesorale fratelui ultimului (unicul său succesor). Invocă 
în sprijinul poziţiei lor cazul de nedemnitate de la art. 655 pct. 1 C. 
civ. Instanţele de fond, apel şi de recurs nu le-au admis cererea, 
deoarece textul în cauză se referă la „condamnatul pentru că a 
omorât sau a încercat să omoare pe defunct”. Or, în speţă, decesul 
imediat subsecvent al făptuitorului nu a mai putut duce la 
pronunţarea unei condamnări definitive pentru omor. Reclamantul 
socru sesizează CEDO, care a reținut următoarele aspecte: 

„Curtea relevă că două interese se confruntau în speţă: pe de o 
parte, interesul petentului care dorea să-l vadă pe Aurel A. (defunctul 


1 Intrat în vigoare la 1 ianuarie 1994. Textul complet este disponibil gratuit la 
adresa http://www2.publicationsduquebec.gouv.ac.ca/dynamicSearch/telecharge. 
Php?type=2&file=/CCQ/CCQ.html (în varianta franceză) și http://www2.publication 
sduquebec.gouv.gc.ca/dynamicSearch /telecharge. php?type= 2&file= /CCQ/CCQ_A.ht 
ml (în varianta engleză). 

soț - n.ns.) declarat nedemn să-i moştenească fiica, iar pe de altă 
parte cel al lui Lucian L. de a-şi moşteni fratele, inclusiv partea din 
bunurile ce aparținuseră Tatianei A. (soţia), în absența unei decizii 
definitive de condamnare în privinţa fratelui său. Cerinţa de a exista 
o decizie judiciară definitivă de condamnare pentru omor în scopul 
de a califica o persoană ca nedemnă își poate găsi justificarea în 
protecţia drepturilor şi libertăţilor altuia, unul dintre scopurile 
legitime prevăzute la art. 8 &2 din Convenţie. 

O astfel de decizie aduce în principiu o garanţie de securitate 
juridică în raport cu orice altă constatare de vinovăţie a persoanei 
pretins nedemnă, chestiune ce serveşte interesele societăţii. 

[...] Fără a nesocoti importanţa principiului securității juridice în 
orice ordine naţională, principiu căruia ea i-a afirmat în repetate 
rânduri importanța, Curtea estimează că, față de circumstanţele 
particulare ale prezentei spețe, interpretarea dispoziției din codul 
civil guvernând cauzele de nedemnitate a fost prea restrictivă, fiind 
în detrimentul vieţii familiale a petentului. Conform acesteia, nu 
exista nicio îndoială asupra vinovăţiei lui Aurel A. Neluiând în seamă 
constatarea Parchetului, mărturisirea autorului omorului și recu- 
noașterea de către familie a vinovăţiei ultimului, instanţele au trecut 
dincolo de ceea ce era necesar pentru a asigura respectarea prin- 
cipiului securității juridice. 

Curtea nu va înţelege să admită că, urmare a decesului unei 
persoane, caracterul ilicit al acţiunilor sale rămâne fără efect. 
Desigur, principiile guvernând răspunderea penală a unei persoane 
suspectate a fi săvârșit fapte interzise de legea penală şi aplicarea lor 
de către autorităţile naționale împiedicau pe bună dreptate ca, odată 
decisă clasarea afacerii, să continue anchetarea responsabilității lui 
Aurel A. după decesul acestuia. Curtea nu va înțelege să repună în 
cauză acest principiu fundamental al dreptului penal naţional care 
este caracterul personal și netransmisibil al răspunderii penale. În 
acelaşi timp, recunoaşterea formală de către autorități a caracterului 
ilicit al unor atare acțiuni înainte de a lua decizia clasării afacerii 
datorită decesului celui în cauză ar trebui să constituie, pe de o parte, 
un mesaj clar trimis opiniei publice că autoritățile nu sunt dispuse să 
tolereze astfel de acţiuni şi ar trebui să servească, pe de altă parte, 

interesaţilor în pretenţiile cu caracter civil ce le pot avea (a se vedea, 
mutatis mutandis, Niţă c. România, nr. 10778/02, &36, 4.X1.2008). 
Respectul vieții familiale a petentului ar fi cerut luarea în considerare 
a circumstanțelor particulare şi, ca să spunem așa, excepționale ale 
cauzei pentru a evita o aplicare mecanică a principiilor de inter- 
pretare a dispoziţiilor art. 655 & 1 din Codul civil. Curtea conchide de 
aici că, ţinând seama de situaţia foarte specială în cauză şi ținând 
cont de marja de apreciere îngustă de care Statul pârât beneficia 
pentru o chestiune având legătură cu viața familială, nu s-a amorsat 
un just echilibru între interesele succesorului lui Aurel A., pe de o 
parte şi interesele petentului, pe de altă parte. 

A existat deci o încălcare a art. 8 din Convenţie” 

Vedem cum CEDO a argumentat în sensul unei interpretări 
flexibile a textului din cod incident în problemă, în contextul unei 
stări de fapt foarte particulară. Soluţia Curţii era una de pionierat 
pentru dreptul românesc: Practica Curţii de casație franceze 
cunoscuse încă din 1984 decizii pronunţate în sensul în care a decis 
în 2009 CEDO împotriva României3. 

Denunţul capital calomnios (pct. 2 al art. 655 C. civ.) Co saci o 
sursă de ambiguitate după 1989, în condițiile abolirii pedepsei cu 
moartea prin Decretul-lege nr. 6/19904. Părerea majoritară mergea 
atât în România5 cât şi în Franțać în sensul caducității textului 
consecutiv dispariției pedepsei capitale, deoarece legiuitorul sanc- 
ționase nu gravitatea faptei, ci intenţia calomniatorului de a grăbi 
deschiderea moştenirii?. Un autor a preluat o părere exprimată în 


2 Velcea et Mazăre c. Roumanie, n° 64301/01 (Sect. 3) (fr) - (1.X11.09), publicată 
tradusă în limba română în M. Of. nr. 373 din 7 iunie 2010. 

3 V, deciziile şi autorii care s-au manifestat în acest sens, dar și opiniile contrare, 
în Chirică, Succesiuni, p. 52 nota 2. 

4 Publicat în M. Of., p. |, nr. 4 din 8 ianuarie 1990. Pentru detaliile problemei: 
Deak, Tratat, p. 70 nr. 40.2; Chirică, Succesiuni, p. 53-54 nr. 30. 

5 Cantacuzino, Curs, p. 239; Deak, loc. cit. supra; Macovei, Cadariu, ac asuni: p. 
43; Stoica, Moștenire, p. 57. 

6-Grimaldi, Successions, p. 95. Este vorba, desigur, de situația de până la 
modificarea în 2001 a textului echivalent francez, art. 727. 

7 Deak, Tratat, p. 71. În mod just se arată că există fapte grave ce niciodată nu 
au fost sancţionate cu moartea. 

8 Chirică, loc. cit. supra. 

literatura franceză: sintagma „acuzaţie capitală” ar veni din dreptul 
roman, unde ar fi avut sensul mai larg de denunţ cu privire la 
săvârşirea unei fapte sancţionate cu condamnări infamante, ce 
duceau la pierderea cetăţeniei. S-a mai menţionat în sprijinul acestei 
păreri şi faptul că proiectul de modificare a codului civil francez 
optase pentru menţinerea acestui caz de nedemnitate?. Ca urmare, 
cazul de nedemnitate în discuţie ar fi încă operant. 

Cert este că literatura noastră juridică mai veche luase o poziţie 
asupra problemei. Pentru a o înţelege, două chestiuni ce ţin de 
istoricul legislaţiei civile româneşti trebuie precizate: 

1) textul art. 655 C. civ. fusese tradus fără discernământ direct 
din Codul napoleonian de la 1804 (art. 727), în condiţiile în care la 1 
decembrie 1865 dreptul român nu cunoştea pedeapsa capitală1o. 
Aceasta a fost introdusă mai târziu prin Constituţia din 1923 în 
materie militară şi a primit o aplicare mai largă abia începând cu 
Codul penal Carol al II-lea din 1936. 

2) moartea civilă nu fusese preluată în codul civil român de la 
186411. | 
În acest context legislativ, George Petrescu!2 şi Constantin Nacută 
au optat la sfârşitul sec. XIX şi începutul sec. XX pentru argumentul 
sensului roman al adjectivului „capitală”. Intenţia lor mărturisită a fost 
să asigure cât de cât o aplicare unui text altfel inaplicabil, în condiţiile 
în care admiteau că era intenţionat să se refere la pedeapsa cu 
moartea. Doctrina și jurisprudenţa nu au reținut punctul lor de vedere. 
Alexandresco arăta că „această părere, care se întemeiază pe dreptul 
roman, este astăzi inadmisibilă, căci textul nu întrebuințează cuvintele 
acuzare infamantă, ci acuzare capitală, şi nu se poate considera 
capitală decât denunțarea care atrage după sine pedeapsa morţii 14. La 


° Id., p-53 nota 4. 

10 Istrate Micescu, Curs 'de drept civil, Succesiunile ab intestat, Themis Cart, 
Bucureşti, f.a., p. 43. 

"t V, detaliile oferite în Rarincescu, Curs, p. 36- 37, 

12 George P. Petrescu, Succesiunele, cuprin&nd: succesiunele regulate sei 
legitime şi succesiunele neregulate ..., vol. I, Tipografia Gutenberg, Joseph Göbl 
București, 1895, p. 124. 

13 Constantin Nacu, Curs de drept civil român, vol. lI, Bucureşti, 1903, p*31. 

14 Alexandresco Il1/2, p. 91. 

fel scria patru decenii mai târziu şi Rarincescu: „Această părere a 
Tămas însă izolată. Legiuitorul nostru nu vorbeşte de acuzare 
infamantă, ci de acuzațiune capitală”15. 

Credem şi noi că pct. 2 al art. 655 C. civ. a căzut în desuetudine ~ 
pe data eliminării pedepsei cu moartea. O altă soluţie ne pare a fi 
generatoare de incertitudine (care vor fi atunci acele fapte care atrag 
pedepse „capitale”?16) şi contrară experienţei deja dobândite din 
aplicarea particularizată la realitatea legislativă din România a 
textelor franceze importate!7. 

La o privire concluzivă, se observă cum și la noi, ca şi în Franţa, 
faptele s-au revoltat împotriva codului iar renunţarea în noul cod 
civil la textul analizat curmă discuţiile. În Franţa, pct. 5 al noului art. 
727 a reformulat în anul 2001 ipoteza în acord cu noile concepţii de 
politică penală şi pune capăt controversei18, 

Omisiunea de denunţare de la pct. 3 a fost înlăturată datorită 
aprecierii Comisiei de amendare cum că nu ar fi primit niciodată 
aplicare practică, iar textul ar fivoricum desuet19. 


3. Felurile nedemnităţii Art. 958 şi 959 NCC preiau în esență 
clasificarea canadiană a nedemnității în de drept şi judiciară 
(facultativă), cu o excepție: punctul 2 al art. 620 CCQ se referă la cazul 
special al succesibilului decăzut din autoritatea părintească asupra 
copilului la a cărui moştenire ar intenționa să vină, pe când litera b) a 
art. 958 NCC preia cazul de nedemnitate preconizat de Mihail Eliescu 
în teza finală a art. 841 din Proiectul de cod civil din 197120, 


15 Rarincescu, Curs, p. 159. 

16 Unul dintre cei doi autori români mai vechi care milita pentru 
funcţionalitatea acestui caz de nedemnitate scria: „[...] ce însemnează o denunţare 
gravă şi unde trebuie să se oprească judecătorul cu aprecierea gravităţii denunţării? 
Obiecţiunea este și ar fi serioasă, o recunoaştem singuri.” (Petrescu, p. 124-125) 

17 Alexandresco [I[/2, p. 81 nota 1, p. 89; Macovei, Cadariu, Succesiuni, p. 43 nota 56. 

18 „Celui qui est condamné pour dénonciation calomnieuse contre le défunt 
lorsque; pour les faits d&noncâs, une peine criminelle était encourue”. V. și Donnier, 
loc. cit., fasc. 20 nr. 33. 

19 Deak, Tratat, p. 71 nr. 40.3, cu nota 31. 

20 „Este îndepărtat de la moştenire, ca nevrednic, la data deschiderii acesteia, 
cel care a fost condamnat, potrivit legii penale, pentru că a săvârşit, cu intenție, o 

Aliniatele 2-3 ale art. 958, alineatele 3-6 art. 959 şi alin. 2 al art. 
961 NCC sunt sinteza concluziilor trase de doctrină pe marginea 
efectelor generate de intervenirea unei nedemnități, modernizând 
regimul vechiului cod. Mai multe noutăți legislative pot fi remarcate: 

- calificarea expresă a introducerii acţiunii în constatarea judi- 
ciară a nedemnității de către un succesibil ca act de acceptare tacită; 

- eliminarea condiţiei de a avea o condamnare penală definitivă 
pentru a reține nedemnitatea, fiind suficientă o hotărâre civilă 
definitivă. Această dispensă este funcțională numai pentru cazurile 
expres reglementate la art. 958 alin. 3 şi 959 alin. 4 NCC şi vine în 
întâmpinarea circumstanțelor speciale Ae în hotărârea CEDO 
mai sus redată; 

- limitarea la un termen de deciá&e de un an a exercitării 
acțiunii în declararea nedemnității judiciare. 

Interesant este că toate cazurile de nedemnitate din noul cod 
civil se regăseau în dreptul roman, unde noțiunea de indignitas 
reunea cazuri individuale de aplicare, reglementate de constituțiile 
imperiale. Astfel, un rescript al lui Antoninus Pius (sec. I d.Chr.) 
declara nedemnă de a succede persoana răspunzătoare de moartea 
testatorului, fiind suficienttcavinovătia să fie constatată de o instanță 
civilă2!, Ca urmare, deşi enunțam la începutul secțiunii că în noul cod 
s-a preluat clasificarea canadiană a nedemnităţii, realitatea este că - 
inconștient sau nu - experiență juridică romană dăduse deja acum 
multe secole răspunsurile necesare. Reducerea continuă a ponderii 
învățământului de Drept roman în facultăţile noastre ne va obliga 
astfel tot mai mult să ajungem în postura de a reinventa roata, în loc 
să pornim de la o experiență deja câştigată şi care ne stă gratuit la 
dispoziție... 


4. Primul alineat al art. 961 NCC introduce încă o noutate: 
iertarea, ca posibilitate de a înlătura efectele nedemnităţii. Soluția 


POI O RN AU O NR A aa 


faptă împotriva vieţii persoanei care lasă moștenirea sau împotriva vieții celui care 
înlătura sau restrângea chemarea la moștenire a făptuitorului (subl.ns.)”. 

21 Pentru detalii, v. exemplele și textele din Franciszek Longchamp de Berier, 
Law of succession. Roman Legal Framework and Comparative Law Perspective, 
Wolters Kluwer, Varşovia, 2011, p. 49-50. 

nu a fost primită sub imperiul codului din 1864, considerându-se că 
nedemnitatea este sancţiunea ce urmăreşte să împiedice venirea la 
succesiune a unor indivizi ce s-au manifestat dușmănos față de 
decuius22. Codul civil Carol al II-lea prevăzuse în 1940 la aliniatul 2 al 
art. 815 posibilitatea iertării într-un text aproape identic peste timp 
cu cel din 200923. Noul cod se inspiră principial din art. 622 CCQ,24 
dar este pe fond mai restrictiv decât textul canadian: simpla 
gratificare a nedemnului (sau menţinerea unei liberalităţi prealabil 
consimţite acestuia) nu îl readuce la moştenire, fiind nevoie de o 
manifestare de voinţă expresă în acest sens. 


5. Ultima chestiune ce poate fi atinsă este sfera de aplicare a 
nedemnităţii. Intenţia Comisiei a fost ca textele de mai sus să fie 
aplicabile indiferent de -natura legală sau testamentară a vocației 
moştenitorului vizat (art. 960 alin. 1 NCC25). S-a mers aici în sensul 
deciziei luate în 1994 de legiuitorul Qubec-ului26, părăsindu-se 
modelul tradiţional francez. De remarcat însă că legiuitorul canadian 
a eliminat textele privind revocarea pentru ingratitudine a donațiilor 
şi testamentelor, ce existau în vechiul Cod civil al Canadei de Jos 
(1866). 

Altfel spus, concepția existentă sub imperiul codului de la 1864 
în dreptul nostru succesoral este similară celei a fostului cod civil al 
Qubec-ului, ambele inspirate de modelul-mamă francez: nedem- 
nitatea vizează exclusiv moştenirea legală, echivalentul ei în materie 
de liberalități fiind revocarea pentru ingratitudine??7. Or, noul Cod 
civil a intenţionat să părăsească această concepție, preluând aproape 
Saspi i MNG  ] 

22 Cantacuzino, loc.cit.supra.; RBB, p. 224. 

23 „Cei vinovați de fapte de nedemnitate sunt totuşi admişi la succesiune, dacă 
defunctul i-a iertat în mod expres în mod expres printr-un act autentic sau prin 
testament.” 

24 „L'héritier n'est pas indigne de succéder et ne peut être déclaré tel si le 
défunt, connaissant la cause d'indignite, l'a néanmoins avantage ou n'a pas modifié la 
liberalite, alors qu'il aurait pu le faire”. 

25 Art. 815 alin. 1 C. civ. Carol al II-lea: „Sunt nedemni de a succede sau de a 
dobândi prin legat (subl.ns.)[...].” 

26 Brière, Successions, p. 45. 

27 Alex IH/2, p. 81; RBB, p. 228; Deak, Tratat, p. 66; Chirică, Succesiuni, p. 50; 
Stoica, Moștenire, p. 53; Donnier, loc. cit., fasc. 20 nr. 4-5. 

integral textele canadiene din 1994. Termenul de decădere de un an 
pentru nedemnitatea judiciară (inclus în art. 959 alin. 2 NCC), 
specific în vechiul cod civil revocării pentru ingratitudine (art. 833 
alin. 1 şi art. 931 C. civ.), este o dovadă în plus în acest sens. Se 
observă însă păstrarea concomitentă a dispoziţiilor referitoare la 
revocarea testamentelor pentru ingratitudine în cuprinsul 1069 alin. 
2 NCCZ8, în timp ce capitolul 5 „Despre revocarea testamentului sau a 
unui legat” al Titlului IV „Despre testamente” din codul civil al 
Qubec-ului nu o menţionează. Singura explicaţie pe care o găsim ar 
fi că ultimele texte au o aplicare limitată la testamente (deși cazul de 
la litera a art. 1069 alin. 2 se suprapune parţial cu cel de la litera a 
alin. 1 art. 958), pe când cele referitoare la nedemnitate vor avea o 
aplicabilitate generală. 

La nivel de fundamentare, decizia legislativă mai sus expusă 
izvorăşte dintr-o discuţie mai veche. Și în Codul lui Cuza nedem- 
nitatea era reglementată ca o condiţie generală negativă pentru a 
moșteni (Titlul I, Capitolul II Despre calităţile cerute pentru a 
succede), iar nu în cadrul devoluţiunii legale a moștenirii (Titlul |, 
capitolul HI Despre deosebite ordine de succesiune). Nu exista vreun 
argument de text care să împiedice considerarea cauzelor de 
nedemnitate de la art. 655 C. civ. ca aplicabile oricărui tip de devo- 
luţiune, cele de revocare pentru ingratitudine de la art. 831-835 şi 
930-931 C. civ. venind pur şi simplu să le completeze în materie de 
liberalități. Receptarea tradițională a textelor franceze făcea totuşi ca 
majoritatea părerilor autorizate să meargă în direcţia unui câmp de 
aplicare diferit. 


6. Concluzia ce o putem trage din analiza întreprinsă asupra 
art. 958-961 NCC vizează însăşi fundamentele problematicii şi se 
bazează pe întreaga evoluţie a acesteia. 


28 „Revocarea judecătorească a legatului poate fi solicitată și pentru ingratitu- 
dine în următoarele cazuri: 
a) dacă legatarul a atentat la viața testatorului, a unei persoane sl d i lui 
sau, ştiind că alții intenționează să atenteze, nu l-a înștiințat; 
b) dacă legatarul se face vinovat de fapte penale, cruzimi sau injurii grave faţă 
de testator ori de injurii grave la adresa memoriei testatorului”. 

Succesiunea testamentară era regula în vechiul drept roman 
(sec. VIII-II a.Chr.) şi în cel clasic (sec. I a.Chr. - III p.Chr.), cea legală 
fiind excepția. Nedemnitatea nu îi era cunoscută, ci lăsa la latitudinea 
lui decuius posibilitatea de a înlătura vocaţia la moştenire a 
succesibililor nevrednici: o putea face inter vivos prin emancipare?? 
sau mortis causa prin exheredare. În dreptul roman postclasic (sec. 
III-VI p.Chr.), Iustinian menţine întâietatea voinţei testamentare, dar 
pune ordine între cauzele de dezmoștenire: enumeră limitativ un 
număr de patrusprezece în capitolul IH din Novela 115 (a. 542) și 
impune includerea acestora în testament2, Apar şi cazuri de 
nedemnitate operante în afara unei exheredări exprese din partea lui 
decuius, precum împiedicarea lui decuius prin violenţă sau dol de la 
întocmirea testamentului; sancţiunea era însă confiscarea de către 
fisc a bunurilor moștenite, nu înlăturarea nedemnului de la 
succesiune3l, , 

Vechiul drept francez preia în esență concepția romană. Se 
ajunge la concluzia că, dacă defunctul nu reuşise să își dezmoş- 
tenească urmaşii nevrednici, va interveni nedemnitatea ca 
exheredare tacită pronunţată de lege. Fiind o prezumare a voinţei 
lui decuius, iertarea din partea sa este posibilă32. 

Codul civil francez adoptă la 1804 un alt punct de vedere. Se 
renunță formal la dezmoștenire iar nedemnitatea este o sancţiune 
civilă justificată pe o idee de ordine publică: nu poate fi acceptat să 
moştenească cel care s-a manifestat în mod dușmănos față de 
decuius. S-a receptat aici una dintre reformele dreptului intermediar 
(dreptul francez din perioada 1789-1804), care „a ridicat defunctului 
puterea de a dezmoșteni, înlocuind-o cu nedemnitatea de a succede 
pentru cauze anume determinate, care având de efect de a depărta 
pe erezi de la succesiune, prin aceasta chiar îi privează şi de 


—— ii ni i ei i e ie 


29 Pentru detalii, v. Hanga, Bob, p. 158-159 nr. 22. 

30 V, Raymond Monier, Manuel élémentaire de droit romain, vol. |, Domat 
Montchrestien, Paris, 1947, p. 487 nr. 349; Levy, Castaldo, Histoire p. 1231 nr. 909 şi 
p. 1288 nr. 958. 

31 Dig. XXXIV.9. V. şi Tomulescu, DPR, p. 214 nr. 334. 


32 Marcel Planiol, Traité élémentaire de droit civile, LGD], Paris, 1913, p. 353 nr. 
1734. 

rezervă'33, Precizam mai sus că aceasta era concepţia receptată şi în 
vechiul Cod civil român. 

Observând posibilitatea de iertare oferită de art. 960 alin. 1 NCC, 
concluzionăm în sensul revenirii la concepţia conform căreia 
nedemnitatea este o dezmoștenire prezumată. În același sens se 
aprecia şi în Franţa că, după reforma succesorală, posibilitatea de 
iertare „nu mai este considerată ca decurgând exclusiv din lege, ci - 
din contra - excluderea legală a moștenitorului nedemn este 
subordonată voinţei celui decedat”24. 


7. Dezmoștenirea, o instituţie revigorată. Raţiuni ce ţin de 
împrejurările politice ale Revoluţiei franceze din 1789 au dus la 
eliminarea exheredării din Codul civil. Practica nu a putut-o evita însă, 
mărturie fiind două speţe interesante din jurisprudenţa noastră. 

La moartea lui decuius s-a găsit un testament întocmit în data de 4 
februarie 1998. Acesta conținea două legate. Prin unul lăsa nepoatei 
sale de soră AAE un teren. Prin cel de-al doilea lăsa apartamentul 
soției AV, cu obligația de a-l conserva în scopul ca, la încetarea ei din 
viață, să fie vândut iar preţul să fie dat nepoților AAE și DR. 

Instanţa arată că: „prin testamentul olograf, testatorul a instituit 
cele două legate eu titlu particular, [...] legate care au epuizat întreaga 
moştenire. Or, prin instituirea acestora, s-a realizat exheredarea 
indirectă a pârâţilor EA, IE şi DVM'35. Este adevărat că dezmoște- 
nirea (exheredatio) din dreptul roman a suferit de-a lungul timpului 
schimbări de fond şi de formă36, dar o trăsătură s-a păstrat: aceasta 
se referă exclusiv la transmisiuni universale și vizează numai 
succesori cu vocaţie universală. Profesorul Deak a atras atenţia 
asupra acestui aspect: „noţiunea de exheredare se utilizează numai 
dacă moștenitorul legal este înlăturat de la moştenire (în limitele 


33 Stănescu, Rezervă, p. 531. 

34 Donnier, op. cit., fasc. 20 nr. 12. 

35 Judecătoria sect. 2 București, sent. civ. 4196/2.1V.2001, în PR 2/2002.188. 

36 Pentru detalii, v. Alexandresco IV/1, p. 512 nota 5; Cantacuzino, Elementele, 
p. 356-357; lucrarea noastră, Testamentul. Evoluţia succesiunii testamentare în 
dreptul roman, Lumina Lex, Bucureşti, 2000, p. 84-89; Rolland, Callu, Liberalites, p. 
139 sqq. 

permise de lege), nu şi atunci când se micșorează numai 
emolumentul moştenirii prin legate cu titlu particular sau cu titlu 
universal dar care nu epuizează cotitatea disponibilă”37. Faptul că 
testatorul a dispus prin legatele particulare de toate bunurile sale nu 
schimbă soluţia, pentru că legatarii particulari nu succed la pasivul 
patrimonial (art. 775 şi 909 C. civ. = art. 1114 alin. 2 şi 3 şi 1155 alin. 
1 NCC). Ca urmare, două legate singulare pot aritmetic să acopere cel 


„. mult activul succesoral; juridic însă, nu vor izbuti vreodată să 


epuizeze întreaga moştenire şi să conducă astfel. la exheredarea 
colateralilor privilegiați. Cotitatea disponibilă la care se referea 
profesorul Deak este deci o universalitate- de drept, la a cărei 
integralitate niciodată legatarii particulari nu pot avea vocaţie. Ca 
urmare, greșit a reţinut instanța dezmoștenirea colateralilor pârâţi. 

Într-o altă speță38, testatorul redactase în data de 7 noiembrie 
1997 un testament prin care lăsa apartamentul (unicul său bun) 
surorii sale D.A. Moștenirea deschisă pe 20 iulie 2004 a fost accep- 
tată în termen de către soție, de părinți şi de sora defunctului. 
Părinţii nu au cerut expres reducţiunea legatului; dimpotrivă, prin 
întâmpinarea formulată la cererea reconvenţională a reclamantei, au 
solicitat respingerea capătului de cerere privind reducțiunea 
liberalităţilor excesive, susținere reluată și prin concluziile asupra 
fondului cauzei. Pe de altă parte însă, aceiași părinți au arătat în faţa 
instanţei de fond că nu doresc decât sulta ce li se cuvine în raport de 
cota lor succesorală. Sora a intenționat, se pare, să accepte numai pe 
temei testamentar, 

Judecătoria a acordat 1/6 soţiei cu titlu de rezervă pe temeiul 
art. 1 lit. b din Legea nr. 319/1944 (soţia concurează cu ambele 
categorii de succesori din clasa a doua) şi 5/6 cu titlu de moștenire 
testamentară surorii defunctului. Pentru a hotărî astfel, a considerat 
că părinții sunt moştenitori, dar nu vor primi rezerva pentru că nu au 
solicitat reducțiunea; pe de altă parte, sora legatară a fost reținută în 
ambele calități - de succesor testamentar şi legal. Instanţa de apel a 
fost însă de altă părere, constatând mai întâi că „testamentul lăsat de 
defunct în favoarea surorii lui nu constituie o dispoziţie de 


37 Deak, Tratat, p. 270 nota 1. Cf. Scaevola, citat în Paul, Dig. XXVIH.2.19. 
38 C.Ap. Bucureşţi IX civ., dec. 549/5.X.2006, în RRJ 1/2009.106-112. 

exheredare a acesteia care să aibă drept consecință înlăturarea ei de 
la succesiune ca moștenitor legal, această dispoziție testamentară 
constituind un legat cu titlu particular ce are ca finalitate gratificarea 
intimatei”39, Apoi tribunalul reţine dubla vocație a surorii dar 
continuă apreciind că „câtă vreme s-a reţinut că părinții au fost 
înlăturați de la moştenire prin testamentul întocmit în favoarea 
surorii defunctului și aceştia nu au invocat încălcarea dreptului la 
rezerva succesorală şi implicit a drepturilor lor succesorale, nu există 
temei spre a se reține că ei vin la succesiunea fiului lor (sic/)"40. Ca 
urmare, acordă soţiei o rezervă de 14 prin aplicarea art. 1 lit. c din 
Legea nr. 319/1944, restul de 34 dându-l surorii D.A. Curtea de apel 
aprobă decizia tribunalului, constatând exheredarea prin testament 
a părinţilor: şi faptul că aceştia nu au solicitat reducțiunea. În 
motivare, reţine că legatul din speţă ar fi unul universal, pe motiv că 
epuiza întreaga masă succesorală și că în conţinutul testamentului se 
făcuse mențiunea că testatorului i s-au adus la cunoștință dispoziţiile 
legale privind rezerva soţiei. De aici trage concluzia că reclamanta 
soră, fiind gratificată universal şi acceptând legatul, fusese înlăturată 
„de la moștenirea legală, dar calculează totuşi rezerva şi cotitatea 
disponibilă ţinând seama de prezenţa surorii: „după reducțiune, 
vocaţia succesorală concretă se verifică în persoana reclamantei- 
pârâte în calitate de legatară universală, ca şi în cea a pârâtei- 
reclamante, soţie supraviețuitoare și moștenitoare rezervatară, în 
temeiul art. 2 raportat la art. 1 lit. c din Legea nr. 319/1944, [...] câtă 
vreme calitatea de legatar se verifică în persoana unei rude a 
defunctului, reclamanta pârâtă fiind sora acestuia, aşadar, succesibil 
ce se încadrează în dispoziţiile art. 1 lit. c din lege, împrejurare ce nu 
poate fi ignorată”. 
Considerăm că niciuna dintre cele trei hotărâri judecătorești nu 
reuşeşte să îşi apropie soluţia corectă. 
Legatul particular nu se transformă în universal prin faptul că se 
referă la unicul bun ce compune activul succesoral. Este demult 
câştigată în dreptul nostru concluzia conform căreia diferenţa între 


39 Id., p. 109-110. 
40 Id., p. 110. 
41 Id, p. 112. 

cele două tipuri de legate nu se discută în termenii obiectului 
acestora, ci în cei ai vocației conferite gratificatului: la întreg pentru 
legatul universal, la bunuri determinate pentru cel particular. În 
speţă, dacă între data testării (1997) şi cea a decesului (2004) s-ar 
mai fi ivit şi alte bunuri, acestea nu ar mai fi revenit surorii legatare a 
apartamentului, ci ar fi intrat în succesiunea legală. 

Pe de altă parte, tribunalul stabileşte corect că un legat parti- 
cular nu antrenează vreo exheredare, după care uită ce a stabilit şi îi 
declară dezmoşteniţi pe părinţi prin acelaşi legat. Curtea de apel 
porneşte calificând eronat legatul ca fiind universal, reţine nepro- 
movarea acțiunii în reducțiune de către ascendenţii privilegiati, 
stabileşte dezmoştenirea surorii şi venirea acesteia în calitate de 
moștenitoare testamentară, după care calculează rezerva ca și cum 
sora şi-ar păstra şi calitatea de succesor legal42. 

Părerea noastră este că legatul din speţă era unul particular. Ca 
urmare, nu se punea problema exheredării ci doar a reducțiunii 
liberalităţilor excesive. Ultima chestiune a fost solicitată de către 
soția supraviețuitoare, și, deşi datele redate ale speţei nu sunt 
îndeajuns de clare, chiar şi de către părinţi (care ceruseră o sultă 
corespunzătoare cotei lor succesorale). Rezultatul este că părinţii ar ` 
fi trebuit să primească rezerva lor de 1⁄ din întreg, soția rezerva ei de 
“4 Jumătate din %, fiind în concurs numai cu părinții), iar surorii a fi 
trebuit să-i revină restul de 14 cu titlu de legat particular. 


8. Calcule. Constatăm deci o preocupare a jurisprudenţei şi 
autorilor pentru dezmoştenire, chiar dacă aceasta nu fusese regle- 
mentată expres în Codul lui Cuza. Nu este de mirare deci că noul Cod 
civil a inclus-o în preocupările sale. 

La analiza prevederilor art. 964 NCC ne lovisem de controversa 
pe vechiul cod în ceea ce priveşte efectul dezmoştenirii directe a unui 
rezervatar. Am ajuns la concluzia că acesta va avea dreptul la partea 
sa de rezervă, în timp ce restul va reveni comoştenitorilor săi sau, 


-NA n a A E e 


42 Concluzie ce ar fi corectă, căci am arătat în capitolul anterior că Deak avea 
dreptate în această situaţie particular (v. supra 11[.5.1). Problema în speța noastră 
este însă realitatea preliminară a inexistenţei dezmoştenirii. 

după caz, moştenitorilor din clasele subsecvente - în ambele ipoteze 
cu titlu de succesiune legală4. Nu abordasem în acea secţiune 
ipoteza în care şi soțul este vizat de exhredare, pentru că urma să 
lămurim într-un capitol intermediar controversa privind modul de 
calculare a rezervei acestuia. Ca urmare, într-o speţă pe vechiul Cod 
civil în care dispunătorul dezmoştenise pe fiul său A şi pe soţia sa S, 
dacă fratele F acceptă şi el succesiunea, rezolvarea este următoarea: 
S primeşte rezerva de 1/8 (calculată în concurs cu clasa preeminentă 
a rezervatarului), fiul A primește rezerva sa de 4 (din întreg, pentru 
că am concluzionat că rezerva soțului se va imputa pe cotitatea 
disponibilă), iar F va veni ca moştenitor legal la restul de 3 /8 rămas 
prin dezmoştenirea rezervatarilor. 

Prevederile art. 1075 NCC lămuresc modul în care comisia din 
2006-2008 a conceput dezmoştenirea în noul cod civil: 


ART. 1075 — Efectele. (1) În cazul dezmoştenirii soțului supra- 
vieţuitor, moştenitorii din clasa cu care acesta vine în concurs |: 
culeg partea din moştenire rămasă după atribuirea cotei cuvenite 
soţului supravieţuitor ca urmare a dezmoştenirii. | 

(2) Dacă, în urma dezmoştenirii, pe lângă soţul supra- 
vieţuitor, vin la moştenire atăt cel dezmoştenit, cât şi acela care 
beneficiază de dezmoştenire, acesta din urmă culege partea 
rămasă după atribuirea cotei soţului supravieţuitor şi a cotei celui 
dezmoştenit. LA de-a | 

(3) Atunci când, în urma dezmoştenirii, un moştenitor pri- 
meşte o cotă inferioară cotei sale legale, moştenitorul cu care vine 
în concurs culege partea care ar fi revenit celui dezmoştenit. 

. (%9) Dacă, în urma dezmoştenirii, o persoană este înlăturată 
total de la moştenire, cota ce i s-ar fi cuvenit se atribuie moşteni- 
torilor cu care ar fi venit în concurs sau, în lipsa acestora, moşte- 
nitorilor subsecvenţi. 

(5) Dispoziţiile prevăzute la alin. (1) - (4) nu pot profita 
persoanelor incapabile de a primi legate. i 


Primul alineat nu ridică probleme: supraviețuitorul exheredat 
primeşte cota sa de rezervă. 


6 


43 V, supra nr. IL.4. 
44 V, supra II.4., 

Al doilea alineat este însă puţin mai dificil, din el deducându-se 
că vizează ipoteza în care dezmoştenitul este un rezervatar. E.g., dacă 
moştenirea ar fi acceptată de soția S, de fiii A şi B şi se găseşte un 
testament prin care A fusese dezmoştenit, atunci S va primi cota sa 
de succesor legal 4/16 (1/4), fiul A va primi numai rezerva sa de 
3/16 (1/2 din partea sa legală de 3/8) iar fiul B va primi restul: cota 
sa legală de 6/16 (3/8) plus restul de 3/16 rămas din exheredarea 
lui A. Soluţia este consecventă cu poziţia adoptată de profesorul 
Deak, consemnată şi în alineatul secund al art..964 NCC, conform 
căreia exheredarea nu implică, în lipsă de dispoziţie expresă în 
testament, instituirea comoştenitorilor sau a categoriei subsecvente. 
Astfel se explică de ce, în exemplul redat, soţia S şi fiul B vor primi 
cota lor legală de 14 şi 3/8, nu rezervele de 1/8 și 3/16 (cum s-ar fi 
întâmplat prin aplicarea adagiului exclure; c'est instituer)+5. Aceeaşi 
ar fi situaţia și dacă cel qpzmoŞtenit ar fi unul dintre părinţi: celălalt 
îşi va mări cota. 

Al doilea alineat al art. 1075 NCC este aplicabil şi dacă bene- 
ficiarul dezmoștenirii ar fi un rezervatar de ordin subsecvent 
(precum eventualul tată al lui decuius din exemplu de mai sus) sau 
vreunul dintre moştenitorii neprotejaţi prin rezervă: eg., în urma 
dezmoştenirii fiului A, soţiei S îi va reveni cota legală de 4/16 (1/4), 
A va primi rezerva de 6/16 (jumătate din cota sa legală de 34), iar 
tatăl T ar obţine restul de 6/16. Vedem totodată cum noul cod civil 
soluţionează în sensul propus de profesorul Deak controversa 
asupra determinării rezervei soțului supravieţuitor ce concurează cu 
două clase de succesori legali. 

Alineatul terţ de la art. 1075 face aplicarea aceleași modalităţi de 
soluționare, dar pentru cazul nerezervatarilor, care sunt dez- 
moşteniți parţial prin testarea unui drept inferior cotei lor legale. 
Astfel, D are doi frați buni şi instituindu-l pe fratele A legatar cu titlu 
universal pentru 1/10 din averea sa, îl dezmoşteneşte de fapt în 
limitele a 4/10 - drept pe care îl culege neinstituitul B. Același efect 
l-ar produce instituirea lui A ca legatar particular pentru un anumit 
bun din moștenire (de ex., numai un autoturism), când masa 


45 Supra II.1. 

succesorală ar cuprinde bunuri mult mai valoroase, de care va 
beneficia celălalt frate B (de ex., un teren agricol şi o casă). Dar 
nefiind rezervatar şi testându-i-se mai puţin decât cota sa legală, A 
nu va putea opta decât ca legatar testamentar (v. alin.2 teza a doua 
din art. 1102 NCC)*65. + 

În fine, cel de-al patrulea aliniat acoperă ipoteza în care 
exheredatul nu este un rezervatar, reluând în REA a doua enunţul 
art. 964 alin. 2 NCC. 

Prevederile alineatului ultim survin oarecum surprinzător față 
de întreaga construcție teoretică de până la acest punct. Textele ne 
arătaseră până aici că beneficiarul (determinatconform art. 964 alin. 
2 şi 1075 alin. 1-4) unei dispoziții de dezmoştenire fără instituire 
expresă de legatari culege porțiunea în cauză în calitate de 
moştenitor legal. Alin. 5 pare a dărâma întregul eşafodaj, punându-l 
pe respectivul beneficiar sub incidența incapacităţilor de a primi prin 
legate. În realitate, nu trebuie mers atât de departe cu deducția 
logică, alineatul în cauză limitându-se la ati. tie fixare a unor cauze 
de incapacitate. - 

46 V, infra VIL.4. 


PROBLEMA V 


Cadrul general al actului testamentar 


„Testamentul este singurul act juridic 
erai de drepturi în puterea unei voințe unilaterale” 
(Matei Cantacuzino) 


NY 


1. Voința pentru cauză de moarte generează un context juridic 
aparte. Suntem în fața exercitării dispoziției - atribut al dreptului de 
proprietate - de către o persoană integrată unui grup uman pe care-l 
numim generic familie, efectele exercitării fiind reportate pentru un 
moment în care emitentul voinței nu-şi propune să mai fie de față 
pentru a le gera. Ne găsim deci într-un colț extrem de particular al 
dreptului civil, unde reportarea mortis causa a efectelor voinței face 
ca folosirea unor termeni cunoscuți (act juridic, cauze de inefica- 
citate, prescripţie, viciile voinței etc.) să iasă totuşi din rutina seman- 
tică din materia obligațiilor. Vânzătorul este obişnuit să trateze cu un 
cumpărător prezent, chiar dacă eventual aflat la distanţă: cu el va 
încheia contractul, cu el se va confrunta în executarea vânzării şi în 
stingerea acesteia. Este posibilă, de exemplu, reportarea transferului 
proprietăţii la momentul decesului vânzătorului. Dar aceasta nu 
Schimbă realitatea situării concomitente în prezenţă a părților la 
momentul când consimt la operaţiune. Or, testamentul operează 
aceeaşi amânare nu doar fără a avea nevoie de asentimentul celui 
căruia i se vor transfera drepturile, ci și fără a putea fi sigur că: 
dobânditorul va accepta transferul. Nu este de mirare deci că 
testamentul nu a putut să apară ca act juridic independent decât 
după ce jurisconsulţii Romei, tele scoase regulile de drept de sub 

tutela metafizicului pe baza distincţia între fas (aspectele religioase) 
şi ius (aspectele juridice), au reuşit să degajeze clar noţiunile de 
_persoană, de proprietate şi de patrimoniu și să conceapă că există un 
mâine situat dincolo de decesul emitentului, î în care voinţa sa juridică 
se poate manifestal. 

Această specificitate a actului testamentar ne obligă înainte de toate 
la lămurirea identităţii testamentului în dreptul civil român actual. 


Spre o nouă definiţie a testamentului? 


„2, Secțiunea ce deschide capitolul III dedicat testamentului în noul 
cod civil (art. 1034-1039) se intitulează „Dispoziţii generale”. Aceasta 
vine să particularizeze textele din trunchiul comun de dispoziţii în 
materie de liberalităţi, cu care începe Titlul III (art. 984-986 NCC). 


ART. 984 — Noţiune şi categorii 

(1) Liberalitatea este actul juridic prin care o persoană 
dispune cu titlu gratuit de bunurile sale, în tot sau în parte, în 
favoarea unei alte persoane. 

(2) Nu se pot face liberalităţi decât prin donaţie sau prin legat 
cuprins în testament. 


ART. 986 — Legatul. Legatul este dispoziţia testarnentară prin 
care testatorul stipulează ca, la decesul său, unul sau mai mulţi 
legatari să dobândească întregul său patrimoniu, o fracțiune din 
acesta sau anumite bunuri determinate. 


ART. 1034 - Noţiune. Testamentul este actul unilateral, 
personal. şi revocabil prin care o persoană, numită testator, 
dispune, în una dintre formele cerute de lege, Penia timpul când 
nu va mai fi în viată. 


ART. 1035 - Conţinutul testamentului. Testamentul conţine 
dispoziţii referitoare la patrimoniul succesoral sau la bunurile ce 


1 Pentru detalii, v. Hanga, Bob, p. 206-208 nr. 2 şi p. 211-213, precum și în teza 
noastră de doctorat Testamentul. Evoluţia succesiunii testamentare în dreptul roman, 
Lumina Lex, Bucureşti, 2000, secțiunea dedicată apariţiei testamentului: p. 27-36. 

fac parte din acesta, precum şi la desemnarea directă sau ind- 
irectă a legatarului. Alături de aceste dispoziţii sau chiar şi în lipsa 
unor asemenea dispoziţii, testamentul poate să conţină dispoziţii 
referitoare la partaj, revocarea dispoziţiilor testamentare ante- 
rioare, dezrnoştenire, numirea de executori testamentari, sarcini 
impuse legatarilor sau moştenitorilor legali şi alte dispoziţii care 
produc efecte după decesul testatorului. 


Codul civil de la 1864 inaugura titlul dedicat liberalităților cu 
câteva texte menite a trasa cadrul instituţional. Din acestea aflam că 
dispoziţia gratuită nu se poate manifesta decât în formele stabilite de 
cod pentru donaţie între vii sau pentru testament (art. 800 C. civ.2), 
ultimul fiind „un act revocabil prin care testatorul dispune, pentru 
timpul încetării sale din viaţă, de tot sau parte din avutul său” (art. 
802 C. civ.). | 

Art. 800 C. civ. era echivalentul românesc al art. 893 CN. 
Similitudine peste timp, art. 984 NCC modernizează vechiul art. 800 
C. civ. prin preluarea formei modificate de la 1 ianuarie 2007 a art. 
893 fr. Definirea liberalităţii în alineatul prim al art. 984 NCC nu este 
neapărat cea mai completă, nefăcând referire expresă la elementul 
intelectual al acesteia, intenţia liberală3. 


3, Definiţia dată de codul vechi testamentului a fost criticată 
de autorii noştri. S-a argumentat, în esenţă, că testamentul este un 
tipar juridic, în cuprinsul său putându-și găsi locul pe lângă legate şi 

2 „Nimeni nu poate dispune de avutul său, cu titlu gratuit, decât cu formele 
prescrise de lege pentru donaţii între vii sau prin testament”. Traducerea 
românească lăsa puţin de dorit, sensul pe care l-am redat mai sus fiind cel care 
trebuia să reiasă, lecturând textul model al art. 893 Cod Napoleon. 

3 Pentru detalii, v. loana Romana Munteanu, Cauza liberalităţilor, în SUBB 
2/2003.118-149, accesibil şi la adresa http://studia.law.ubbcluj.ro/articol.php? 
articolld=450; Marius Harosa, aspecte privind manifestările de voinţă pioasă în 
dreptul canonic catolic, în SUBB 1-2/2004.52-88, accesibil. şi la adresa 
http://studia.law.ubbcluj.ro/articol.php?articolld=1404_ednret90; Adina Buciuman, 
Relaţia dintre obligaţia naturală şi liberalităţi, în SUBB 2/2007.11-32, accesibil şi la 
adresa http://studia.law.ubbcluj.ro/articol.php?articolld=260; Dan Chirică, 
Liberalitățile ca specie a actelor juridice, în RRDP 4/2008.15-32; Maury, Successions, 
p. 143-145. ; 

dispoziţii fără conținut patrimonial“. Un autor a exprimat însă şi O 
opinie favorabilă formulării de la art. 802 C. civ., pe motiv că nu poate 
exista testament în sensul strict juridic al noţiunii fără o dispoziţie 
patrimonială (legat)5. Această ultimă opinie nu poate fi primită, 
fiindcă nu ține seama de originea istorică a textului. 

Art. 802 C. civ. reproducea art. 895 CN, text care a avut Sai ra 
sa particulară. Aşa numitul drept intermediar (1789-1804, legislaţia 
generată de Revoluţia franceză) a încercat să clădească în Franţa un 
univers juridic nou, menit a înlocui vechile noțiuni percepute ca 
feudale şi reacționare. În speţă, aveam aici o expresie a concepţiei 
filosofice împărtăşite de marea majoritate. a juriştilor francezi ai 
momentului: proprietatea este un drept natural care încetează însă 
la moartea titularului său; în consecinţă, transmisiunea succesorală 
este o problemă de drept civil ce ține de competenţa suverană a 
legiuitoruluis, În acest sens, decretul din 17 nivâse an. II (6.1.1794) 
interzice la art. 61 alin. 2 vechile moduri de transmisiune succe- 
sorală, deşi nu a reuşit la urmă să desființeze manierele de testare 
instituite de cancelarul Daguesseau la 17357. Legislaţia revoluţionară 
ostilă a dus astfel temporar la înlocuirea cuvântului. „testament” cu 
„donaţie pentru cauză de moarte”, formulare înlocuită ulterior cu cea 
de „donaţie prin testament”, pentru ca în final să se stabilizeze la 
„donaţie testamentară” - aşa cum a apărut în art. 711 CN8. Efortul de 
redenumire a fost justificat prin faptul că noțiunea de „testament” ar 
fi una de tristă amintire feudală, Mirabeau invocând aici despotismul 
testamentar al taţilor de familie din epoca dinainte de 1789. În acest 
context, textul Proiectului de cod civil elaborat de comisia guverna- 


4 Alexandresco IV/1, p. 23; Eliescu, Molina p. 99- 205; Deak, Tratat, p. 
157-160 nr. 89; Macovei, Cadariu, Succesiuni, p. 107. 

5 Chirică, Succesiuni, p. 117, preluând opinia unor autori francezi - Roland, 
Callu, Liberalites, p. 92 nr. 255. 

6 Lévy, Castaldo, Histoire, p. 454- 455 şi 1162. Poate fi consultată şi prezentarea 
lui Eliescu, în Moștenirea, p. 33-34, dar sub rezerva de a o degaja de deformările 
ideologice ce au trebuit să fie introduse la momentul respectiv. 

7 Marc Nicod, La reforme du droit des testaments, în Droit patrimonial, p. 56 cu 
nota 9. 

8 „La propriete des biens s 'aquiert et se transmet par succession, par donation 
entre-vifs ou testamentaire”. 


S; 

mentală (1801) definea inițial la art. 895 „donația pentru cauză de 
moarte”. Observațiile ce i-au fost fäcute de către tribunalele din Caen 
şi din Lyon au vizat unificarea terminologiei, dar s-a ajuns ca în text 
să se scrie „testament” în loc de „legat” (sau de „donaţie prin 
testament”). Se vede deci cum o greşeală făcută de francezi în atmos- 
fera agitată a lucrărilor pregătitoare a dus la definirea testamentului 
la art. 895 CN, când de fapt se intenţiona definirea legatului?. 
Legiuitorul român de la 1864 a avut grijă să înlocuiască la art. 644 C. 
civ. (echivalentul art. 711 CN) sintagma „donaţie prin testament” 
prin cea de „legate”, dar a uitat să corecteze şi definiția preluată la 
art. 802 C. civ. din eronatul art. 895 CN. 

Confuzia între testament și legat a mai avut încă o cauză cu 
caracter mai general. Codul Napoleon a receptat masiv dreptul 
roman, unde principalul obiect al testamentului era o dispoziție 
numită heredis institutio (instituirea de moștenitor)!0. Aceasta avea 
scopul de a desemna pe continuatorul persoanei defunctului: şef al 
familiei, preot al cultului privat şi stăpânitor al tuturor bunurilor. 
Legatul a apărut în dreptul roman ca dispoziţie patrimonială mortis 
causa ce figura în afara testamentului şi nu conferea beneficiarului ei 
calitatea de continuator al persoanei defunctului!!. Or, jurisconsultul 
Dumoulin (sec. XVI) asimilează instituirea de erede legatului 
universal. Consecința a fost că legatul a devenit sinonim dispoziţiilor 
testamentare și s-a ajuns ca singura diferenţă netă între testament și 
legate să fie faptul că testamentul poate conţine legate12. Evoluţia 
redată se reflectă în art. 967 şi 1002 CN35, transpuse simplificat în 


9 Nicod, Reforme, p. 58-59. 

10 Sine heredis institutione, nihil in testamento scriptum valet (Modestin, Dig. 
XXVIII.6.1.3 şi Gaius 11.229 şi 248). Pentru detalii, v. teza noastră Testamentul, p. 52 
sqq. ' 

11 Pentru detalii, v. id., p. 95-96. 

12 Zenati, Revet, Successions, p. 57. 

13 Art-967 CN - Orice persoană va putea dispune prin testament, fie sub titlu de 
instituire de erede fie sub titlu de legat fie sub orice altă denumire aptă să-i 
manifeste voința. 

Art. 1002 CN - Dispoziţiile testamentare sunt sau universale sau cu titlu 
universal sau cu titlu particular. 

Fiecare dintre aceste dispoziţii, fie că a fost făcută sub denumirea de instituire 
de erede, fie că a fost făcută sub denumirea de legat, își va produce efectele stabilite 

art. 887 C. civ. text unic aflat în secţiunea a III-a din capitolul V 

„Despre dispoziţiile testamentare” şi intitulată „Despre instituția de 

moştenitori şi despre legate în genere”: „Se poate dispune prin 

testament de toată sau de o fracțiune din starea cuiva, sau de unul 
sau mai multe obiecte determinate”14, 

În concluzie, vechiul cod civil român enunta la art. 800 faptul că 
dispoziţia gratuită se poate face din punctul de vedere al formei 
numai prin donație sau prin testament şi definea pe fond la art. 801 
donația iar la art. 802 legatul, vorbind în text din greşeală de 
testament!5. i 

Acest mod de procedare a legiuitorului nostru se conforma 
întregii evoluții istorice a noțiunii, prin care s-a înţeles de la juris- 
consulții romani clasici Ulpian:6 şi Modestin17 şi până astăzi ceea ce 
lustinian explica etimologic: „denumirea de testament vine de la 
testatio (mărturisire) şi mens (minte)”18, adică testamentul este o 
mărturisire a intențiilor generale avute de testator, un tipar juridic şi 
nu un act juridic redus la dispoziţiile pecuniare. Civiliştii noştri clasici 
chiar subliniau caracterul mai exact al definiţiilor. romane?9, 
remarcând că „definiţia lui Modestinus prezintă față de definiţiunea 
codului nostru civil superioritatea de a considera testamentul în 
accepțiunea sa cea largă şi de a nu-l confunda cu legatul”20,: Aceiași 
autori ajunseseră la o formulare echilibrată a problemei, în încer- 
carea de a face funcţional textul eronat din cod: „În realitate, când un 
testament conține în același timp legate şi dispoziţiuni de natură 
deosebită, ne aflăm în fața a două acte juridice deosebite, întrunite 


N A A N 
mai jos pentru legatele universale, pentru legatele cu titlu universal şi pentru 
legatele particulare. 

14 Pentru detalii, v. Alexandresco IV/2, p. 6 şi 146. 

15 La aceeași concluzie ajunseseră Macovei, Cadariu, Succesiuni, p. 107, precum 
şi Dan Andrei Popescu, în Este admisibilă recunoașterea în România a unui testament 
conjunctiv încheiat în străinătate?, în PR 3/2004.174 nota 36. 

16 „Testamentul este o manifestare a intenţiei noastre în cadrul legii, pentru a 
avea tărie după moarte” (Reg., XX.1). 

17 „Testamentul este o hotărâre legală a voinţei noastre cu privire la ceea ce 
cineva vrea să se întâmple după moartea sa” (Dig. XXVIII.1.1). 

18 Inst. 2.X pr. 

19 Rarincescu, Curs, p. 500. În același sens, RBB, p. 496 nr. 1266. 

20 Rarincescu, loc. cit.. 

într-acelaşi material; pe de o parte, un testament propriu-zis, pe de 
alta, un act de altă natură, care n-are altceva comun cu testamentul 
decât forma comună şi faptul că i se incorporează”21. Reiese că autorii 
conveniseră să privească art. 802 C. civ. ca definind testamentul stricto 
sensu (adică legatul), prin testament lato sensu înțelegând tiparul 
juridic supus solemnităţilor specifice ultimelor voințe, ce poate 
conţine orice fel de dispoziţie - patrimonială sau nu22. 


4. Soluţia noului Cod. Comisia de amendare a Proiectului de 
cod din 2004 a propus deci corect definiţia testamentului în art. 
1034 NCC, pe care l-a însoţit cu art. 1035 NCC pentru a-i evidenția 
caracterul de tipar juridic, după ce în art. 984 şi 986 NCC se con- 
turase cadrul general al noţiunii de liberalitate. 

În forma din 2004, art. 741 reedita textul art. 800 C. civ.2 
Comisia de amendare a considerat că definirea liberalităţii este 
necesară din considerente practice şi metodologice şi a urmat la art. 
984 alin. 1 NCC tehnica legislativă utilizată în art. 893 fr., rezultat din 
ampla reformă succesorală întreprinsă de francezi în 200624. Forma 
propusă pentru alineatul secund al art. 984 NCC este inspirată din 
art. 893 alin. 2 fr. şi a dorit să evidențieze enumerarea strict 
limitativă a categoriilor de liberalităţi, subliniind concomitent 
raportul dintre legat și testament. Este în final o perfecţionare a 
vechiului art. 800 C. civ. 

Art. 743 din acelaşi Cod din 2004 mergea în continuare pe 
urmele comisiei lui Cuza şi definea testamentul25, încercând să 
perfecționeze art. 802 C. civ. Comisia de redactare a amendamentelor 
a reformulat textul, considerând că legatul este liberalitatea, iar nu 
testamentul. Ca urmare a definit la art. 986 legatul, urmând ca 


21 RBB, loc. cit. 

22 Id., nr. 496. V. şi delimitările făcute de Macovei, Dobrilă, în Comentariu NCC, p. 
1072 nr. 1. 

23 Art. 741 - Forma liberalităților. Nimeni nu va putea dispune cu titlu gratuit de 
bunurile sale, decât în formele prescrise de lege pentru donaţii sau prin testament. 

24 Al cărei model a fost de altfel urmat ca principal şi în textele următoare. 

25 Art, 743 - Testamentul, Testamentul este un act unilateral, esențialmente - 
personal, formal și revocabil prin care testatorul dispune, pentru timpul când nu va 
mai fi în viaţă, de tot sau parte din averea sa. 

„testamentul să fie abordat în partea specială dedicată formei de 
manifestare a liberalităţilor. Nu au fost incluse în definiţia legatului şi 
caracterele juridice ale acestuia, deoarece s-a apreciat că ar fi o 
tehnică legislativă inadecvată, putându-se omite alte caractere 
juridice care nu ar fi cuprinse în enumerare. Comisia de amendare a 
estimat că doctrina şi jurisprudența vor decela respectivele carac- 
tere, fără a fi necesară enumerarea lor expresă în Cod. 

Aceeaşi comisie a eliminat din enumerarea exemplificativă a 
tezei secunde de la art. 1035 referirea la „recunoaşterea unui copil” 
(conținută în art. 784 al Proiectului din 2004). Motivul invocat a fost 
că acest act nu ar corespunde definirii testamentului ca act de ultimă 
voinţă. Este adevărat că recunoaşterea de paternitate /maternitate 
produce efecte imediate şi irevocabile, netrebuind să aştepte 
deschiderea moștenirii pentru aceasta (abrogatele art. 48 alin. 3 şi 
57 alin. 3 C. fam., respectiv actualul art. 416 alin. 3 NCC); dar elimi- 
narea ni se pare prea pedantă, câtă vreme art. 416 alin. 1 NCC 
permite neîndoielnic recunoașterea unui copil prin testament26. 

Caracterul exemplificativ al enumerării?7 permite însă inclu- 
derea în conţinutul testamentului şi a altor aspecte: dispoziţii cu 
privire la funeralii şi la soarta corpului testatorului (art. 80 NCC), 
respectiv la utilizarea acestuia în scop terapeutic sau științific (art. 
81 NCC); împiedicarea de a fi tutore (art. 113 alin. 1 lit. g NCC); 
desemnarea unui tutore (art. 114 alin. 1 NCC); înfiinţarea unei 
fundaţii (art. 15 OG nr. 26/2000); clauza de inalienabilitate (art. 627 
NCC)25 desemnarea unui administrator al bunurilor altuia (art. 792 
NCC); alegerea legii cetățeniei ca lege aplicabilă propriei tă săli 
(art. 2634 NCC). 


26 „Recunoaşterea poate fi făcută prin declaraţie la serviciul de stare civilă, prin 
înscris autentic sau prin testament”. Cu caracter de noutate, vedem cum respectiva 
recunoaştere se poate realiza şi prin testament olograf. * 

27 La fel ca şi în regimul vechiului cod (Macovei, Cadariu, Succesiuni, p. 109) 
procedează şi noul cod (Macovei, Dobrilă, Comentariu NCC, p. 1073 nr. 2. 

28 V, Valeriu Stoica, Clauza voluntară de inalienabilitate, în In honorem 
Alexandru Bacaci, Ovidiu Ungureanu. Culegere de studii, Universul juridic, București, 
2012, p. 139-140. 

Testamentul reciproc 


5. Apare şi el reglementat în secțiunea dispoziţiilor generale în 
materie testamentară. 


ART. 1036 — Testamentul reciproc. Sub sancţiunea nulităţii 
absolute a testamentului, două sau mai multe persoane nu pot 
dispune, prin acelaşi testament, una în favoarea celeilalte sau în 
favoarea unui tert. 


Formularea textului nu se deosebeşte de cea a vechiului Cod29, ci 
nota marginală semnalează înlocuirea denumirii doctrinare de 
conjunctiv cu cea de reciproc. Comisia de redactare a amenda- 
mentelor a dorit să evite confuzia între testamentul conjunctiv şi 
legatul conjunctiv, numindu-l pe primul testament reciproc. 

5.a. Practica şi literatura noastră a cunoscut inițial o controversă 
asupra naturii interdicției: de fond sau de formă?30 

Exemplul unei decizii pronunţate de Curtea noastră de Casaţie 
ilustrează foarte bine prima orientare: „Rațiunea interdicţiei 
testamentului conjunctiv, se află în caracterul de act unilateral de 
voinţă al testamentului şi de preocuparea legiuitorului de a asigura 
aplicabilitatea dispoziţiilor testamentare, căci prin admiterea testa- 
mentului conjunctiv se dă posibilitatea ca testamentul să nu mai fie 
opera voinţei unice a testatorului, ci această voinţă să fie supusă 
Sugestiunii influenţei celorlalți testatori şi, totodată din cauza 
interdependenţei dintre dispoziţiile testamentare, se pot naşte discu- 
iuni şi controverse asupra efectelor pe care le-ar produce revocarea 
dispoziţiilor testamentare, numai de o parte dintre testatori. 

Este conjunctiv şi, deci, interzis de lege, numai acel testament 
prin care două sau mai multe persoane își contopesc, indiferent sub 
ce formă, dispoziţiile de ultimă voinţă în contextul unic al unui singur 
şi acelaşi act, adică în care există o legătură intelectuală între diferite 
dispoziţii testamentare şi aceste dispoziţii sunt dependente unele de 


-ORAT me ape a 
29 Art. 857 C. civ.: „Două sau mai multe persoane nu pot testa prin acelaşi act, 
una în favoarea celeilalte, sau în favoarea unei a treia persoane”, 
30 Analiza detaliată a controversei a fost făcută de Popescu, op. cit, p. 171-172. 

altele, formând un singur act juridic”31. În această concepţie, inter- 
dicția testamentului reciproc ar fi una de fond, cu scopul de a păstra 
caracterul unilateral al ultimei voințe32. 

Pornind de la plasarea legală în secțiunea dedicată formelor 
testamentare şi studiind originile istorice ale interdicţiei, profesorul 
Chirică a demonstrat convingător faptul că justă este opinia celor 
care situează prohibirea în rândul condiţiilor de formă. Argu- 
mentaţia rămâne valabilă şi în noul cod; deși acum textul legal nu 
mai este plasat în aceeaşi secțiune, rațiunea rămâne aceeași: testa- 
mentul rămânând esențialmente revocabil, trebuie împiedicată 
ajungerea la desființarea unilaterală de către unul dintre dispunători 
a voinţei celuilalt când acestea sunt indisolubile pentru că se găsesc 
reunite formal în același act. După cum consemna Dimitrie 
Alexandresco, „legiutorul a voit să curme din rădăcină dificultăţile 
asupra cărora tribunalele erau altă dată în divergență, căci dacă 
testamentele conjunctive ar fi permise astăzi, [...] nu s'ar puteă ști 
dacă revocarea unuia din ele aduce, ca consecinţă neapărată, 
revocarea celuilalt'34. 

La acest argument ne permitem a mai adăuga o observaţie cu 
caracter general. Art. 857 C. civ. se află în secţiunea din codul lui Cuza 
intitulată „Reguli generale pentru forma testamentelor”. Interzicerea 
testamentului conjunctiv a putut fi percepută ca una de fond și 
pentru că această secțiune debutează în mod derutant cu art. 856 C. 
civ., ce se referă la o problemă de ... capacitate! Or, corespondentul 
francez al art. 857 C. civ. era art. 967 CN, care am văzut mai sus35 că 
prevedea următoarele: „orice persoană va putea dispune prin 
testament, fie sub titlu de instituire de erede fie sub titlu de legat fie 
sub orice altă denumire aptă să-i manifeste voinţa”. Textul venea în 


31 Cas. |, dec. 665/18.11.1930, în Jur. Gen. 1930.882.699 şi în PR 1930.1.178, notă 
Fratea Dârlea, redată şi în Practica testamentară, p.223. În acelaşi sens: Cas. civ., dec. 
din 13.11.1867, Bul. 1867.120; Trib. Ilfov I c.c., jurnal 8181/30.1V.1923, Jur.Gen. 
1923.1123.469; Trib. pop. Gura Humorului, sent. civ. 1579/1955, în JN 2/1956, p. 
366-367, notă Betinio Diamant. 

32 Alexandresco IV/2, p. 11; RBB, p. 495-496 nr. 1259-1260. 

33 Chirică, Succesiuni, p. 183, cu autorii citați la nota 2. 

34 Alexandresco IV/2, p. 9. 

35 V, supra nr. 13. 

continuarea evoluției mai sus semnalate în materie de formă a 
dispunerii de ultimă voinţă şi elimina preeminenţa instituirii de 
moștenitor, prezentă încă în regiunile de drept scris ale Franţei 
(partea de sud, dominată de dreptul roman), echivalând-o cu 
noțiunea de legat36. Legiuitorul român a considerat textul francez 
inutil şi, reproducând art. 762 din codul italian (aflat în stadiu de. 
proiect la momentul respectiv) a făcut din art. 967 CN regula de 
capacitate de la art. 856 C. civ.37 şi a tulburat astfel consecvența. 
tematică a secțiunii în care se găseşte. 

Tot la concluzia că este o prohibiţie de formă a ajuns și un alt 
autor. Acesta s-a oprit însă la o altă justificare, după ce a corelat art. 
857 C. civ. cu art. 938 C. civ., din materia donațiilor: „legiuitorul 
nostru a pornit de la premisa că riscul de alterare a voinţei unuia 
dintre dispunători. este considerabil mai ridicat atunci când 
liberalitatea este făcută prin același înscris care constată şi voința 
celuilalt, decât atunci când cele două voințe de gratificare (distincte . 
de altfel) sunt incluse în înscrisuri separate”38, De aici a tras. 
concluzia că vor intra sub incidența prohibiţiei de la art. 857 C. civ. 
orice dispoziţii testamentare reciproce sau în favoarea unui tert, 
atâta vreme cât sunt consemnate pe același suport material3?. 

Părerea noastră este că a ajuns la această concluzie inexactă 
pentru că nu a observat argumentele clare și irefutabile aduse de 
către Alexandresco şi de către profesorul Chirică, precum și pentru 
că a interpretat nepotrivit rațiunea interzicerii donațiilor conjunctive 
între soți (art. 938 C. civ.). Textul prevedea faptul că „soţii nu pot, în 
timpul maritagiului, să-şi facă, nici prin acte între vii, nici prin 
testament, vreo donațiune mutuală și reciprocă printr-unul și același 
act”. Colegul nostru susține mai întâi că argumentul corelării 
identității de rațiune între 857 şi 938 C. civ. ar fi „neamintit în 
doctrină. și jurisprudenţă”4: afirmaţia ne miră, pentru că 


36 Alexandresco IV/2, p. 6-7. 
37 „Orice persoană este capabilă de a face testament, dacă nu este poprită de 
lege”. 3 
-38 Popescu, op. cit., p. 176. 
-39 ]d., p. 176-178. 
401d. p.175. 

Alexandresco făcuse corelarea cu aproape un secol înainte, într-o 
lucrare insistent frecventată de civiliştii români chiar şi în-ziua de 
astăzi+!. Mai apoi, consideră că prohibiţia de la 938 C. civ. ar veghea 
asupra libertăţii exprimării voinţei donative a soţilor, nu asupra 
revocabilității donațiilor între aceştia - chestiune deja proclamată și 
asigurată de art. 937 alin. 1 C. civ.42 Or, după părerea noastră, 
donațiile reciproce între soţi în timpul căsătoriei nu sunt interzise 
pentru că ar fi irevocabile. Acestea sunt interzise tocmai pentru că - 
exact ca și la testamentul reciproc - exercitarea de către unul dintre 
soți a posibilității de revocare conferite de art. 937 alin. 1 C. civ. ar 
putea surprinde buna credinţă a celuilalt soț, căci ar duce implicit la 
revocarea donaţiei pe care ultimul a consimţit-o43. Tocmai de aceea, 
nu orice dispoziţii reciproce consemnate pe aceeaşi foaie de hârtie 
sunt lovite de nulitate. 

5.b. Am observat cum în practică situaţia pune probleme mai 
frecvent în testamentele prin care soţii urmăresc să se conforteze 
patrimonial între ei. Sancţiunea nulităţii absolute va lovi o dispoziție 
de ultimă voință având următoarea formulare: „Eu, A şiieu B 
dispunem ca primul care va deceda să fie moștenit de celălalt”, urmat 
de semnăturile celor doi testatori A și B. Sancţiunea nu va interveni 
însă dacă actul conţine formularea următoare: „Eu, A, dispun ca B să 
mă moştenească, dacă voi deceda primul” urmat de semnătura lui A 
şi de „Eu, B, dispun ca A să mă moştenească, dacă voi deceda primul” 
urmat de semnătura lui B; suntem confruntaţi în această ipoteză cu 
două legate distincte, chiar dacă sunt așezate scriptic pe acelaşi 
suport. 

Lucrurile sunt văzute aproximativ la fel şi în Franţa, de unde 
interdicția a fost împrumutată. Şi acolo sancţiunea interesează cu 
precădere. testamentele între soţi. Dar, „destinată teoretic să prote- 
jeze sinceritatea şi revocabilitatea dispoziţiilor luate, prohibirea 
testamentelor conjunctive este astăzi mai mult jenantă decât utilă. Ea 


41 Alexandresco, 1V/2, p. 12. 

12 „Orice donaţie făcută între soți în timpul maritagiului este revocabilă”. 
Acelaşi argument îl găsim şi la Dogaru, Teoria, p. 291-292. 

#3 V, şi Francisc Deak, Tratat de drept civil. Contracte speciale, Universul juridic, 
Bucureşti, 2001, p. 138-139 nr. 21.3. 

încurcă în practică mai ales testamentele-partaj ale soților căsătoriţi 
sub regimul comunităţii”4. Ca urmare, Curtea de casaţie franceză a 
restrâns câmpul de aplicare a interdicţieits, care în. final se 
suprapune cu ipotezele de genul celei exemplificate mai sus: 
nulitatea nu intervine decât dacă dispoziţiile testamentare cuprinse 
indisociabil într-un singur corp de text sunt urmate de două 
semnături exprimând o voință comună de a dispune4. 

5bis. Ajunşi la finele acestei secțiuni, putem reveni puţin la 
titulatura de „testament reciproc”. S-a opinat în literatura noastră că 
denumirea la care s-a oprit legiuitorul din 2009 nu acoperă ipoteza 
finală a textului (dispunerea în favoarea unui terț) şi s-a propus 
expresia „interdicţia actului separat'/7. Critica adusă denumirii 
marginale de la art. 1036 NCC este îndreptățită, dar remediul propus 
nu ni se pare cel mai potrivit: prohibind testamentul conjunctiv se 
urmăreşte mai degrabă „garantarea actului separat”48. Inexactitatea 
provine fie. dintr-o scăpare 'terminologică fie dintr-o insuficientă 
clarificare a rațiunii prohibiției. Autoarea explicase puţin mai sus 
cum prin interdicţie „se urmăreşte garantarea caracterului personal, 
unilateral și revocabil al testamentului”49. Or, se vede din contro- 
versa rezumată anterior privind fundamentul prohibiţiei, că. aceasta 
nu poate urmări concomitent atât garantarea caracterului unilateral 
(caz în care este o condiţie de fond) cât şi garantarea revocabilității 
(ipoteză în care este o condiție de formă)50. În consecinţă, credem că 
mai bine era dacă legiuitorul pastra epic veche de testament 
conjunctiv. ; 


44 Marc Nicod, Formalisme des testaments, în DPF, p. 883 nr. 321.11. 

45 Terré, Lequette, p. 297. 

46 Cass. civ., dec. din 21.1V.1971, citată de Nicod, loc. cit. la nota 1; v. myy 
numeroase de validare a testamentelor, oferite la notele 2- 6. 

„47 Genoiu, Moștenire, p. 155. 

48 Sau, aşa cum bine ni se pare a fi propus un alt autor, „Obligativitatea 
testamentului separat” (Stăciulescu, Succesiuni, p. 96). În acelaşi sens, Macovei, 
Cadariu, Succesiuni, p. 117s scriu despre „declarația de voință [...] exprimată printr-un 
textseparat”. 

49 Ibid. Aceeaşi imprecizie o RE Em şi la Dogaru, Teoria, p. 496. nr. 1185; 
Stănciulescu, Succesiuni, p. 97; Veress, Drept, p. 48. 

50 Confuzia apare şi la Dogaru, Teoria, p. 496 nr. 1185; Macovei, Cadariu, 
Succesiuni, p. 119. D 

6. Proba testamentului este o chestiune de maximă importanţă 
într-un sistem succesoral ca cel românesc, în care devoluţiunea prin 
act de ultimă voinţă are caracter excepţional față de cea realizată în 
baza legii51. Codul civil român de la 1864 nu-i aloca vreun text, dar o 
face acum alineatul prim al art. 1037 NCC: 


ART. 1037 — Proba testamentului. 

(1) Orice persoană care pretinde un drept ce se întemeiază pe 
un testament trebuie să dovedească existența şi conţinutul lui în 
una dintre formele prevăzute de lege. 

(2) Dacă testamentul a dispărut printr-un caz fortuit sau de 
forță majoră ori prin fapta unui tert, fie după moartea testatorului, 
fie în timpul vieţii sale, însă fără ca' acesta să îi fi cunoscut 
dispariția, valabilitatea formei şi cuprinsul testamentului vor putea 
fi dovedite prin orice mijloc de probă. 


Art. 785 din forma din 2004 a Codului civil prevedea că „Lega- 
tarul (subl.ns.) ce pretinde vreun drept succesoral trebuie să dove- 
dească existenţa şi conţinutul testamentului”. Comisia de amendare a 
propus la primul alineat modificări de natură a corespunde definiţiei 
testamentului, care nu cuprinde în mod obligatoriu legate. Astfel, 
persoană interesată de a dovedi existenţa și conținutul testamentului 
poate să fie nu numai legatarul, ci şi copilul recunoscut prin testament. 

Recuperarea originalului unui testament, mai ales dacă este 
vorba de un olograf, se poate dovedi dificilă. Un concert de împre- 
jurări poate conduce la o dispariţie a testamentului fără ştirea 
autorului său, înainte sau după decesul acestuia. În vechiul cod civil 
se recurgea la dispozițiile din materia probelor, unde art. 1198 alin. 4 
C. civ. deroga de la art. 1191 C. civ. şi permitea folosirea oricărui 
mijloc de probă în cazul în care un caz de forță majoră l-a făcut pe 
creditor să piardă titlul ce-i servea de dovadă scrisă52. Recursul la 
acest text ni se pare echitabil, dar nu neapărat suficient întemeiat în 
drept, fiind mai degrabă forțat de absenţa unui text expres. Forma 


51 Alexandresco [I1/2, p. 42. 

52 RBB, p. 499 nr. 1274, cu practica citată; Chirică, Succesiuni, p. 182 nr. 234, cu 
literatura şi practica citate la nota 3; Bogdan lonescu, Considerente teoretice și 
practice asupra reconstituirii testamentului pierdut, RRDP nr. 4/2008, p. 86-87. 

scrisă este în materie ai testament un aspect esențial de: solem- 
nitate53, de unde decurge necesitatea de a-i. produce originalul 
pentru a-i proba existența. Or, art. 1198 alin. 4 C. civ. reglementa 
numai o excepție de la modesta interdicție generală a art. 1191 C. civ. 
de a proba altfel decât prin înscrisuri actele juridice ce depăşesc un 
plafon valoric. Acesta este motivul pentru care găsim binevenită 
formularea alineatului secund al art. 1037 NCC. pe 

Nu încheiem comentariul textului înainte de a releva o speţă 
interesantă din practica noastră, incidentă aici: succesiunea Amira. 
Pe 23 iunie 1919, la decesul la` Bucureşti al marelui proprietar. 
Niculae D. Amira, se găsesc în casa sa de fier mai multe copii de 
testament şi câteva acte din care rezultau dispoziţii de ultimă voinţă. 
Pe copia testamentului a cărei reconstituire se cere de către legatari, 
s-a găsit scris de mâna lui Amira: „Întocmai este originalul depus la 
Casa de Depuneri la 28 noiembrie 1897 cu recipisa No. 20688”. 
Cercetându-se la Casa de Depuneri, s-a constatat că acest testament 
depus la 1897 a fost retras şi redepus din nou, iar ultima şi definitiva 
depunere a fost cea din data de 5 iunie 1908, cu recipisa nr. 
27761/1908. Casa de Depuneri confirmă evacuarea testamentului la 
Moscova, împreună cu celelalte valori evacuate ca măsură guverna- 
mentală de prudenţă în timpul primului război mondial. În fața 
acestei situaţii, după inventarierea averii şi în lipsă de succesori 
direcţi, cei aproximativ treizeci de nepoți ai defunctului au solicitat 
să fie trimiși în posesie, stabilind calitatea lor, precum și faptul că 
sunt singurii moştenitori. Ministerul Instrucţiei şi Casa Şcoalelor, 
reprezentând Azilul „Elena Doamna”, au cerut trimiterea lor în 
posesie pe baza testamentului ce-ar exista la Moscova şi pe care 
cereau să-l reconstituie prin mijloacele acordate de lege şi pe baza 
actelor aflate în casa de fier a defunctului5+. Întrebarea fundamentală 
în speţă era: poate fi echivalată reținerea unui titlu la Moscova cu 
pierderea involuntară a acestuia, câtă vreme testatorul aflase de 
evacuare şi atâta vreme cât nimeni nu îşi închipuia atunci că regimul 


A E e a ai 
53 RBB, p. 497 nr. 1270; Chirică, Succesiuni, p. 181 nr. 233. 


54 George Alexianu, Notă la dec. 21/31.1.1923 a | C.Ap. Bucureşti IV, în Practica 
testamentară, p. 128. | 

bolșevic va dăinui, astfel că testamentul nu va mai părăsi curând 
Moscova? Răspunsul curții de apel a fost afirmativ, arătând că „în 
speţă, lipsa testamentului este cu totul străină de voinţa testatorului, 
iar pentru legatari, deținerea lui la Moscova constituie cu drept 
cuvânt o imposibilitate actuală de a-l produce de neînlăturat. Că dar, 
într-un atare caz, testamentul neputând fi prezentat, legatarii sunt în 
drept de a dovedi prin martori existenţa şi conţinutul său”55, Soluţia 
s-a mai întemeiat şi pe faptul că testatorul, deși aflase unde îi este 
actul de ultimă voinţă, nu avea cum să-și închipuie că acesta va mai 
zăbovi la Moscova multe decenii după decesul săus6. 


7. Interpretarea testamentului este o chestiune delicată prin 
prisma faptului că emitentul voinţei a trecut un prag peste care - în 
stadiul acceptat al ştiinţei şi tehnicii - nu i se mai pot cere lămuriri. 
Ca urmare, noul Cod civil introduce un text care nu se găsea în Gadu 
anterior: 


ART. 1039 — Interpretarea testamentului 

(1) Regulile de interpretare a contractelor sunt aplicabile şi 
testamentului, în măsura în care sunt compatibile cu caracterele 
juridice ale acestuia. 

(2) Elementele extrinseci înscrisului testamentar pot fi folosite 
numai în măsura în care se sprijină pe cele intrinseci. 

(3) Legatul în favoarea creditorului nu este prezumat a fi 
făcut în compensatia creanţei sale. 


Alineatul întâi este transpunerea în text de lege a unei constatări 
prezente în practica şi literatura noastră de specialitate57. Codul de la 
1864 oferea juristului confruntat cu un testament interpretabil 
numai dispoziţiile art. 908 C. civ., aplicație particulară la situaţia celui 
obligat la plata legatului unui bun nedeterminat: debitorul era ţinut 
să procure un bun de calitate medie. Pentru restul ipotezelor, se 
făcea apel la art. 977-985 C. civ. Noul cod practică Pisi, aceeaşi 


55 C. Ap. Bucureşti IV, dec. 21/31.1.1923, în PR 1923. 11.198, redată în Practica 
testamentară, p. 117. 

56 Id., p. 118. 

57 Deak, Tratat, p. 160-161 nr. 91; Chirică, Succesiuni, p. 213-214. 

disciplină, alineatul întâi de la art. 1039 trimiţându-ne la art. 
1266-1269 NCC58, 

Alineatul secund conţine o prevedere cu caracter de noutàte față 
de vechiul cod. Este vorba de o concluzie ce rezultă din formalismul 
constitutiv de voinţă al testamentului, măsură de prudenţă necesară 
față de caracterul său mortis causa. O vom regăsi valorificată din plin 
în materie de testament olograf5?. 

La soluţia alineatului terţ se ajungea înainte de 1 octombrie 
2011 prin aplicarea art. 978 C. civ.6%, deoarece art. 1023 CNS. nu 
fusese reprodus în Codul lui Cuza. Astfel, dacă un debitor lasă prin 
testament creditorului său o sumă egală cu cea datorată, clauza 
testamentară va fi interpretată ca liberalitate şi nu ca legat de 
stingere a datoriei, dacă nu există o precizare expresă în acest sens 
din partea dispunătorului. Soluţia rezultă din regula generală a 
interpretării actului. juridic (legatul, în speță) în. sensul în care 
intenţia liberală ce o conţine să producă efecte: „testamentul fiind un 
mod de a dispune cu titlu gratuit, este natural de a se admite că acel 
care dispune în favoarea cuiva prin testament a înțeles să-i facă o 
liberalitate iar nu o plată, cu atât mai mult cu cât calitatea de creditor 
nu este incompatibilă cu aceea de legatar”62, 


58 V, pentru detalii Macovei, Dobrilă, comentariile de sub art. 1039, în 
Comentariu NCC, p. 1076 nr. 2; Frențiu, comentariile ej sub art. 1039, în NCC . 
Comentarii, p. 160 nr. 2-7. 

59 V. infra VI. 8-10 şi 15. 

60 „Când o clauză este primitoare de două înţelesuri, ea se interpretează în 
sensul ce poate avea un efect, iar nu în acela în care n-ar putea produce niciunul”. 

61 „Le legs fait au créancier ne sera pas censé fait en compensation de sa 
créance [..]”. 

62 Alexandresco IV/2, p. 178. 


PROBLEMA VI 


Formalismul testamentar, încotro? 


„Le premier principe fondamental en matière est celui 
du formalisme” (Germaine Brière) 


ENY) 


Făcusem la începutul Problemei anterioare câteva considerații 
prin care am încercat să conturăm specificitatea testamentului. 
Observasem cu acea ocazie importanța caracterului mortis causa în 
determinarea unui regim juridic aparte. Din acest punct de vedere, 
formalismul devine esențial în materie, garant al certitudinii unei 
voințe care se exprimă peste mormânti. 


Evoluția formalismului testamentar a avut însă o traiectorie 
sinuoasă în timp?. 


1. Născut în cadrele religioase ale necesității de a avea un conti- 
nuator pentru calitatea de pater familias (şef al grupului familial, 
implicând concomitent atribuțiile de preot al cultului privat al 
familiei şi de administrator al bunurilor acesteia), testamentul avea 
în vechiul drept roman unicul scop de a-l nominaliza pe cel instituit. 
Ca urmare, voința astfel exprimată era ad validitatem înconjurată de 
un formalism rigid în simbolismul său. Emanciparea progresivă a - 
dreptului de sub tutela religiei a permis pretorului să propună în a 
doua jumătate a Republicii forme mai degajate, tendința de desolem- 


1 V. şi RBB, p. 497 nr. 1269, cu practica citată acolo. 

2 V, pentru detalii Tomulescu, p. 202-206; Hanga, Bob, p. 211-213; Lévy, 
Castaldo, p. 1189-1195 şi teza`de doctorat a lui Jean-François Montredon, La 
désolenisation des libéralités, LGD], Paris, 1989. : 

0-7 A II 


nizare accentuându-se în dreptul postclasic. Formele testamentare 
din această ultimă perioadă au fost urmate în Europa occidentală în 
sec. XII, căci receptarea dreptului roman s-a făcut pe baza 
Corpus-ului iustinianeu. În 1735, ordonanța cancelarului Daguesseau 
revine însă la un formalism rigid, care a fost preluat în codul civil din 
1804, implicit şi în vechiul nostru Cod civil. 

Vom încerca să analizăm în continuare care este situaţia actuală, 
mergând pe formele testamentare indicate în codul civil. Vom 
încheia printr-o secțiune dedicată consecinţelor pe care ponderea 
formalismului o are asupra altor probleme din dreptul testamentar. 


A dispărut testamentul mistic! 


2, Secţiunea a doua din capitolul III, intitulată „Formele testa- 
mentului”, se deschide cu un text RA care goeducem sec dispariția 
formei mistice: 


An. 1040 — Formele testamentului ordinar. Testamentul 
ordinar poate fi olograf sau autentic. 


Decizia eliminării s-a luat pe motivul absenței utilizării acestui 
tip de testament în practică. Se pomeneşte chiar de căderea în 
desuetudine sub imperiul vechiului Cod3. 

Ultimul exemplu concret a fost cel al Constanţei Stocler, într-o 
Succesiune ajunsă în' fața instanţelor noastre la sfârșitul anilor 
nouăzecit, Speţa era interesantă în sine, căci concubinul legatar 
universal al testatoarei cerea să i se recunoască drepturile pe baza 
unui înscris tehnoredactat, ce fusese datat şi semnat de testatoare și 
afişând ştampilele a doi avocaţi bucureşteni. Petentul pretindea că 
este vorba de un testament mistic, deoarece fusese introdus într-un 
plic, sigilat şi avocaţii redactaseră procesul verbal de suprascriere 
cerut de art. 864 C. civ. Legatarul pretindea în susținerea acestei 


3 Macovei, Dobrilă, Comentariu NCC, p. 1077. 

4 C. Ap. Bucureşti IV civ., dec. 3974/ 28 noiembrie 2000, în Curtea de Apel 
București. Culegere de practică judiciară în materie civilă 2000, Ed. Rosetti, Bucaresti, 
2002, p. 208, redată și în Practica testamentară, p. 355-368. 

calificări că art. 3 din Legea nr. 51/1995 permite avocaţilor să 
îndeplinească formalităţi analoage celor solicitate de textul indicat 
din vechiul cod, argumentaţie ce a fost respinsă de curtea de apel: 
formalitatea suprascrierii, esenţială existenţei formei mistice, este de 
competența exclusivă a judecătorului, aşa cum o cere art. 864 C. civ. 
și nu poate fi înlocuită în baza textului invocat din legea avocaţilor, 
care permite acestora să ateste înscrisuri. Particularitatea pro- 
blemei de drept discutate ne-a stârnit interesul, astfel că am exa- 
minat dosarul succesoral al testatoarei. Aceasta ne-a pricinuit 
surpriza de a deduce, din tot ce s-a instrumentat în dosar, că 
testamentul invocat de concubin era în realitate un fals. Trecând cu 
vederea acest aspect, decizia Curţii ar fi una corectă pe fond: actul 
este nul ca testament mistic, pentru că numai judecătorul putea 
îndeplini formalităţile de la art. 864-867 C. civ.6 Succesiunea Stocler a 
mai produs şi o altă constatare colaterală: nu există vreun impe- 
diment legal pentru ca avocaţii să ateste în temeiul art. 3 din Legea 
nr. 51/1995 un testament olograf legal întocmit de testator (nu era 
cazul în speţă, unde am precizat că actul era tehnoredactat). Avocatul 
ar avea competenţa să ateste identitatea testatorului, conţinutul 
testamentului şi data acestuia, ceea ce i-ar spori forţa probantă?. | 

Nu în ultimul rând, mergând pe filieră, am constatat că decizia de 
a înlătura forma mistică a pornit de la Eliescu8. 


3. Nu ni se pare a fi fost cea mai inspirată, părere pe care o 
sprijinim pe următoarele argumente: 


5 V, şi Viorel Paşca, D. Lămăşanu, Înscrisurile certificate de avocat şi valoarea lor 
juridică, în Dr. 4/1999.71. 

6 Aşa dispune art. 74 din Instrucţiunile generale ale Ministerului Justiţiei privi- 
toare la notariatul de stat, date în decembrie 1951 (v. Eliescu, Moștenirea, p. 221 
nota 60). 

7 Viorel Paşca, Claudia Roşu, Acte juridice mortis causa întocmite ori atestate de 
avocat, în Dreptul nr. 5/2001.84. | 

8 „Acest testament [..] nu răspunde unei adevărate nevoi. Într-adevăr, în 
dreptul român, singurul folos pe care el îl înfăţişează este acela de a pune la 
dispoziţia celui care, neștiind să scrie, nu poate recurge la forma testamentului 
olograf, dar care ştie să semneze și să citească, o formă testamentară care ocroteşte 
într-o măsură mai largă decât testamentul autentic secretul dispoziţiilor de ultimă 
voință” (id., p. 221). 

- caracterul mortis causa al testamentului îl obligă pe legiuitor să 
încorseteze ultimele voințe într-un numerus clausus de solemnități 
excepționale, pentru a le asigura certitudinea. Or, de ce să eliminăm o 
formă de testare, câtă vreme acestea sunt oricum reduse numeric?? 

- cercetările pe care le-am întreprins numai în arhiva Camerei 
Notarilor Publici București ne-au revelat câteva zeci de testamente 
mistice localizate temporal mai ales în deceniile patru-șase ale 
secolului XX. Estimăm că numărul lor real este mult mai mare, ţinând 
cont că vremurile tulburi de după război au făcut ca nu toate să 
ajungă în arhiva menționată. Ni se pare deci puţin pripit argumentul 
adus de autorii noştri!0 şi -de legiuitorul civil saga la 
nepracticarea formei mistice. 

- textul referitor la varietatea mistică nu deranja cu nimic restul 
articolelor din cod, constituindu-se și într-o portiță lăsată deschisă 
pentru eventualitatea unui. dispunător dornic să menţină secretul 
intențiilor sale la adăpostul unei forme mai puţin privată decât cea 
olografă. Astfel a procedat legiuitorul belgian, când Legea din 2 
februarie 1983 a abrogat testamentul mistic din cod şi l-a înlocuit cu 
testamentul internațional 'al “Convenţiei de la Washington din 
26.X.1973, care este în esență un mistic simplificat!2. 

Credem deci că mai eficientă ar fi fost menţinerea singurei forme 
într-adevăr secrete a testamentului, cu corelativul publicității exis- 
tenței acestuia prin registru. În acest fel se evita neluarea în consi- 
derare cu ocazia deschiderii succesiunii. 


LS ar E d 


9 V. în acelaşi sens, argumentaţia comparativă din Dogaru, Teoria, p. 500-503. 

10 Deak, Tratat, p. 197 cu nota 1, unde se propune eliminarea sa; Chirică, 
Succesiuni, p. 204 nr. 261; 

11 Nicolas Geelhand, în Verwilghen, Régimes, vol. I, p. 870; Nicod, }, Réforme, p. 
64-65; Vincent Wyart, în Van Gysel, Précis, p. 171-172. 

12 Sau, cum s-a scris în Franţa, „o declinare edulcorată a lu mistic” 
(Zenati, Revet, Successions, p. 60). Pentru detalii asupra regimului acestuia, v. Chirică, 
Succesiuni, p. 209-212. Statul român nu a ratificata încă această convenție 
internațională. 

Avatarurile testamentului olograf 


4. Unul dintre clasicii dreptului civil român surprinsese într-o 
formulare sintetică, înfrumuseţată de talentul său poetic, figura 
testamentului olograf: „Forma olografă care constă în scrierea în 
întreg, datarea și semnarea cu mâna testatorului, e forma cea mai 
simplă şi totodată cea mai personală în care omul își poate manifesta 
ultima sa voinţă, cea în care gândul testatorului se oglindeşte în chip 
mai original şi mai neatârnat”13, 

Această formă testamentară este concret reglementată de un 
text care a tranzitat aproape neschimbat din vechiul în noul cod civil: 
„Testamentul olograf nu este valabil decât când este scris în tot, datat 
şi subsemnat de mâna testatorului” (art. 859 C. civ.). Dispoziţia sună 
actualmente astfel: 


ART. 1041 — Testamentul olograf. Sub sancţiunea nulităţii 
absolute, testamentul olograf trebuie scris în întregime, datat şi - 
semnat de mâna testatorului. 


Art. 859 C. civ. preluase la 1864 textul francez al art. 970 CN, 
renunțând numai ca inutilă remarca finală a legiuitorului francez: „il 
n'est assujetti ă aucune autre forme”. Redactarea art. 1041 NCC a avut 
ca repere vechiul art. 859, precum şi art. 1002 Cod civil Carol al II-lea, 
art. 602 it. şi 505 C. civ. elvețian: conţinutul este păstrat și se adaugă 
precizarea sancțiunii, anterior prevăzută la art. 886 C. civ. Identic pe 
formă, textul a rămas oare identic şi pe fond? Cu alte cuvinte: 
interpretarea de care beneficia la 1804 a rămas aceeași în 2011? 

Interogaţia ni se pare necesară ținând cont de configuraţia testa- 
mentului olograf: solemnitățile sale simple îl fac extrem de accesibil 
și, concomitent, lesne atacabil!+. Comentând un caz practic de con- 
testare a validității testamentului, un autor francez observa: 


13 Cantacuzino, Curs, p. 364. i 

14 V, pentru detalii Deak, Tratat, p. 185; Chirică, Succesiuni, p. 187; Macovei, 
Cadariu, Succesiuni, p. 121. Asupra fragilității formei olografe, v. şi Plastara, Curs, p. 
487-488; Nicod, Reforme p. 65; Murzea, Poenaru, DT, p. 118-120 nr. 170-171; 
Jubault, Successions, p. 438 nr. 738. 

„Această speţă ne face să vedem limpede o dată în plus 
nenumăratele dificultăţi şi contestaţii ce se ridică zilnic în ceea ce în 
mod paradoxal se numeşte comunitatea de moştenitori, o comu- 
nitate în care, în ciuda numelui, divizarea este la ordinea zilei. 
Constatarea se verifică mai ales în succesiunea testamentară, căci 
reacționăm cu mai multă animozitate împotriva voinței uni om pe 
care l-am văzut trăind şi despre care considerăm a ne fi exclus decât 
împotriva deciziei abstracte şi impersonale a legii”15. 


lată motivele pentru care considerăm că este necesar să răspun- 
dem la întrebările mai, sus formulate. O vom face analizând 
jurisprudența română şi cea străină în materie, urmărind analizele 
teoretice ce le-au acompaniat şi încercând în final o concluzie 
sintetică asupra evoluţiei formalismului testamentar. 


5; EAN trebuie să ne ofere certitudinea că provine de la 
dispunător. După cum se exprima un judecător din Québec, „faptul că 
testamentul olograf trebuie să fie scris de către testator este o 
condiție esenţială cerută de forma sa, iar un document care este 
scris de către un terț nu o satisface în aspectele sale esenţiale”17, 

Este o solemnitate .care se poate prezenta foarte variat în 
concret, putând „îmbrăca forme mai puţin obișnuite. A. Rădulescu 
aminteşte un testament scris pe nisip, Fr. Terre şi Yves Lequette un 
testament scris cu dinţii, M. Girault un testament tatuat pe piept, [...] 
fostul Tribunal Suprem a validat un testament olograf realizat sub 
forma unei autobiografii, [...] N. Nicolaescu menţionează un 
testament descoperit pe grinda de lemn a unei case, sub tencuială”18, 
iar o instanţă bucureşteană a validat un olograf în care textul, data și 
numele cu majuscule erau inserate cu ajutorul hârtiei copiative, în 
timp ce semnătura fusese aplicată direct cu instrumentul de scris1?, 
eat? N ali PE îi 

„15 Henri Vialleton, notă la C.Ap. Paris, dec. din 10.X.1959, în D. 1960.].269. 

16 Chirică, Succesiuni, p. 187-191; Deak, Tratat, p. 185-187. 

17 Paradis c. Groleau-Roberge, (1999) R.].Q. 2585 (C.A.), citată de Brière, 
Successions, p. 221 nota 350. 

18 Mihaela Florescu, Tideâiitentul olograf. Privire asupra doctrinei şi 


jurisprudenţei, lucrare de licenţă, Cluj-Napoca, 2001, p. 9 nota 32 și p. 10. 
19 C, Ap. Bucureşti IV civ., dec. 898/14.V1.2010, în Nica, DT, p. 198. 

Indiferent de suport, de instrumentul de scris uzitat, de limba 
redactării, de caracterele folosite, de destinaţia principală a actului 
material în care a fost integrat, cerința formei olografe poate fi 
satisfăcută. Unitatea de context nu este necesară, putând fi terminat 
la finele unei perioade mai scurte sau mai lungi de scriere 
progresivă. Dacă este aşteirnut pe foi diferite, între acestea trebuie să 
existe o legătură intelectuală. 

Ajutorul unui terţ la redactare nu este interzis: acesta poate oferi 
testatorului un model, fără însă a i-l impune și poate ghida mâna 
testatorului, câtă vreme nu o forțează dincolo de voinţa acestuia20. 
Astfel, judecătorii au putut aprecia că ghidarea mâinii testatoarei nu 
pusese în pericol caracterul liber şi voluntar al semnăturii acesteia, 
care era bolnavă și întâmpina dificultăți în scriere21. Condiţia de formă 
nu este însă satisfăcută când dispunătorul analfabet copiază mecanic, 
inconştient de sensul semnelor pe care le reproduce, testamentul scris 
de altcineva22. Într-o altă cauză s-a reținut că testatoarea, debilă mintal 
din naştere şi având capacități intelectuale limitate, chiar dacă 
înțelegea scopul unui testament, nu era capabilă să ia iniţiativa de a 
testa, nici să-i conceapă conţinutul şi să-l scrie singură. Judecătorii au 
constatat deci nulitatea actului în care scrisese cu pixul peste un n text 
deja scris cu creionul de către tatăl ei23. 

Testatorul poate interveni ulterior semnării pe text prin 
ştersături, corecturi şi adăugiri; dacă schimbă fondul dispoziţiei, 
acestea vor fi voințe noi şi vor trebui scrise, semnate și datate de 
autorul lor. Intervenţia pe text a unui terț contează numai când a fost 
făcută cu ştirea testatorului, la momentul redactării actului şi se 
referă la conținutul său: testamentul este atunci nul. 


6. În prima jumătate a sec. XX, pe fondul avansării tehnicilor de 
scriere mecanice și în contextul tendinței de consensualizare a 
actelor juridice, s-a cochetat cu ideea de a valida un document 
dactilografiat de către dispunător, apoi datat şi semnat. Într-o notă 


20 V. practica și literatura citate în Chirică, Succesiuni, p. 189 nota 4. 

21 Didone c. Didone-Gagnon, J.E. 94-1772 (C.A.). 

22 Nicod, Formalisme, p. 887 nr. 321.54; Cass.be, dec. din 5. XI. 1965, în Pasicrisie 
belge 1966.1.305, citată de Wyart, în Van Gysel, Précis, p. 140 nota 7. 

23 Cass.civ. I, dec. din 9.1.2008, în Dr. fam. 2008.comm.31, notă Bernard 
Beignier. 

critică la o decizie franceză ce refuza dactilografierea?4, un autor 
român a susținut că art. 859 C. civ. nu limitează instrumentele de 
scriere, iar printr-o expertiză s-ar putea stabili dacă testatorul 
cunoștea dactilografia şi s-ar putea identifica autorul după cum 
apăsarea este mai ușoară sau mai puternică25. Soluţia era practicată 
de unele instanţe franceze, motivându-se că scrisul la mașină devine 
obişnuit şi găsindu-se o asemănare cu validarea testamentului scris 
de testator cu ajutorul unui terţ. Actul urma deci să fie validat dacă se 
stabileşte cu precizie că defunctul l-a scris la maşină26. La fel s-a decis 
sub vechiul Cod civil al Canadei de Jos27, după care Curtea Supremă a 
Canadei a revenit în sensul invalidării?8 iar art. 726 alin. 1 CCQ a 
curmat dezbaterea prin impunerea unei scrieri „altfel decât cea prin 
vreun mijloc tehnic”. În nota aprobativă la decizia franceză 
anterioară, s-a arătat însă că „formalităţile cerute de lege au o bază 
cât se poate de raţională care îşi păstrează toată utilitatea azi şi 
asupra căreia opera de desolemnizare a jurisprudenţei nu poate 
lucra fără a denatura instituția în însuşi spiritul ei” şi precizează că 
pericolul aici este semnarea în alb a testamentului2?, | 

Dezbaterea doctrinară relatată folosea o. expresie introdusă 
pentru prima dată de către profesorul francez Louis Josserand:. 
desolemnizarea liberalităților. Diminuarea exigenţelor formale în 
materie testamentară a fost remarcată și evaluată de acesta într-un 
studiu rămas de notorietate. Autorul constata în plan general 
existența unei tendințe de consensualizare a actelor juridice şi, în 
particular, faptul că donația nu mai este demult un act formal. 
ea ai A ADU? d/a e 

24 Casaţia. franceză s-a pronunţat constant pentru nulitatea absolută a 
olografului dactilografiat (v. deciziile citate în Nicod, Formalisme, p. 886 notele 8-9). 

25 Elias Grünberg. Obs. critică la dec. din 29.11.1932 a C. Ap. Aix, în Jur. Gen. 
1932.32.1018 citată în Florescu, Testamentul, p. 9. 

„26 Trib. civ. Rouen I, dec. din 20.1V.1931, în PR 1932.11.103, citată în loc. cit. 
„Supra. 
„27 Desroches c. Viau (1971) C.S. 264, p. 275; Abbott c. Beaudry, (1973) C.S. 982, 
citate de Brière, Successions, p. 220 nota 343. 

28 Jacques c. Alain-Robitaille, (1978) 2. R.C.S. 897, notă Roger Comtois 
(1978-79) 81 Revue du notariat 252; Demers (Succ. de), J.E. 98-2003 (C.S.) şi 
Thériault (Succ. de), B.E. 99-426 (C.S.), 

29 Alexandru Văllimărescu, Notă la dec. din 29.11.1932 a C.Ap. Aix, cit. supra. 

30 O constata apropo de generalizarea eludării art. 931 CN = 813 C. civ. prin 
admiterea darurilor manuale, a donațiilor deghizate și a celor indirecte. . 

Josserand se pronunţa în final împotriva tendinței de desolemnizare, 
dar această concluzie viza numai exigenţa scrierii în testamentul 
olograf, nu și pe cea a datei: 

„Motivele care au dus la instituirea formalismului rămân valabile 
astăzi ca şi în trecut, şi mai ales dubla preocupare de a asigura 
concomitent cu libertatea, independenţa testatorului, verificarea 
lesnicioasă şi sigură a originii testamentului. [...] într-o astfel de 
materie, o libertate extremă ar însemna ruinarea libertăţii ... Uşurinţa 
de a testa nu trebuie să devină uşurinţa de a frauda”3i, 

Practica instanței noastre supreme din sec. XXI a negat vali- 
ditatea ca testament olograf a două scrisori dactilografiate, arătând 
că „înscrisurile analizate nu au nici valoarea unui act de ultimă voinţă 
a defunctei, adică a unui testament, deoarece, pentru a fi valabil, el 
trebuia să întrunească cumulativ cerințele prevăzute în art. 859 C. 
civ., proprii testamentului olograf, anume să fie scris, datat și semnat 
de mâna testatorului, autorul actului. Înscrisurile din dosar sunt 
dactilografiate, inclusiv data (la una dintre ele data fiind incompletă) 
şi poartă doar semnătura defunctei, care probabil îi aparţine, dar 
care este insuficientă, în lipsa scrierii şi a datării de autoare pentru ca 
actul să constituie un testament valabil”32. 

Mijloacele de scriere au devenit între timp electronice, astfel că 
în practica din Québec a apărut o problemă similară cu cele mai sus 
raportate. Formele testamentelor ordinare fiind încă din vechiul Cod 
civil al Canadei de Jos (1866) o combinaţie între cele franceze şi 
engleze33, testamentul olograf nu are la ei nevoie de dată. Art. 850 
din acest cod se regăseşte în actualul art. 726 din Codul civil Québec 
(1994): „Le testament olographe doit être entièrement écrit par le 
testateur et signé par lui, autrement que par un moyen technique. Il 
n'est assujetti à aucune autre forme”. Într-o cauză, testatoarea îşi 
manifestase ultimele voințe într-un document Word, pe care îl 
salvase pe o dischetă, pe a cărei etichetă semnase. Avocaţii legata- 
rului au susținut în faţa instanţei posibilitatea de-a asimila discheta 


31 Louis Josserand, La desolennisation des libéralités, în DH 1932.Chron.74 şi 76). 
32 CS] civ., dec. 2203/31.V.2002, în PR 2/2003.145-146. 
33 Brière, Liberalites, p. 160. 

unui plic conţinând un testament olograf3f. Ei porneau de la 
jurisprudența dezvoltată pe vechiul cod din 1866, care recunoştea 
validitatea unui testament nesemnat, dar conţinut într-un plic 
purtând semnătura autorului său, jurisprudenţă care ar trebui să se 
aplice mutatis mutandis şi testamentului informatic35, La circum- 
stanțele descrise s-a mai adăugat şi o lege intrată în vigoare în 
noiembrie 2001, care echivala în materie de procedură civilă toate 
probele tradiţionale cu cele echivalente electronice36. Față de 
ezitările judecătorilor confruntaţi cu atare cereri, doctrina s-a 
pronunțat în manieră extrem de critică: admiterea validității reduce 
„regulile de formă ale testamentelor la reguli de probă, în loc să le 
considere așa cum au fost întotdeauna și cum continuă să fie, reguli 
esențiale pentru existența actului”37. Unul dintre proiectele de 
revizuire a vechiului Cod din 1866 vizase aşa-numitul testament 
declarat, ce ar fi putut cuprinde și pe cel informatic. Dar niciunul 
dintre proiectele ulterioare ce au precedat versiunea finală din 1991 
nu l-au acceptat, de unde s-a concluzionat că legiuitorul din Québec 
nu a intenționat așa ceva; dimpotrivă, cere act scris de însuşi 
testatorul în mod fizic38. Și în Franţa se concluzionează că, „în stadiul 
actual al legislaţiei, testamentul olograf electronic nu este valabil39. 


7. Data testamentului olograf este tratată de jurisprudenţele 
română, franceză și belgiană în câteva decizii ce merită examinate. 

Practica franceză a determinat înainte de toate ce se înțelege 
prin dată în sensul art. 970 CN (art. 859 C. civ.). În tăcerea Codului, 
Casaţia a stabilit că aceasta cuprinde indicarea zilei, lunii şi anului, 
nefiind necesară precizarea orei şi locului testăriit0. In aceeași 


34 Perreau c. Desrochers, 2000 DCQI 98 (C.S.). 
35 Jacques Beaulne, L'article 714 cu Code civil du Québec huit ans plus tard: 
- erreur du législateur ou égarement des tribunaux? , în Mélanges Ernest Caparros, 
Wilson&Lafleur, Montreal, p. 48-49. 

36 Loi concernant le cadre juridique des technologies de l'information, L.Q. 2001, 
c. 32 (v. Briere, Successions, 2002, p. 205 nota 259). 

37 Pierre Ciotola, La verification d'un testament sur disquette ou l'art de mettre le 
formalisme testamentaire à la corbeille informatique, în Entracte 15.1V.1997, p. 10. 

38 Beaulne, L'article 714, p. 49-51. 

39 Zenati, Revet, Successions, p. 58. 

40 Req„ dec. din 9.X1.1814 şi dec. din 22.X1.1870, citate de Marc Nicod, 
Formalisme des testaments, în DPF, p. 888 nota 11. 

direcţie s-a orientat şi jurisprudenţa românăt. Soluţia se bazează pe 
nişte date fundamentale. Codul nostru din 1864 împrumutase 
aproape integral dispoziţiile în materie de moşteniri din Codul 
Napoleon, ambele neabrogând din dreptul anterior lor decât 
dispoziţiile contrare (art. 1912 C. civ.). Or, Codul civil francez la 1804 
şi, implicit, cel român la 1864, preluaseră textele celebrei Ordonanţe 
a cancelarului Daguesseau din 1735 asupra testamentelor, iar art. 38 
din Ordonanţă care cerea ca testamentul olograf să precizeze ziua, 
luna şi anul nu era în contrarietate cu noile codurit?. 


8. Curtea noastră de casație a apreciat într-o cauză că „data fiind 
un element esenţial al testamentului olograf, lipsa ei atrage nulitatea 
testamentului. O dată greşită sau incompletă nu este însă tot una cu 
lipsa de dată și nu poate avea întotdeauna drept consecință anularea 
testamentului. Astfel, dacă judecătorii de fond constată că data 
testamentului este inexactă nu din cauza voinţei testatorului, ci 
numai din cauza nebăgării sale de seamă și dacă pe lângă aceasta se 
poate îndrepta eroarea și fixa în mod sigur data cu ajutorul dispo- 
zițiilor din testament sau a altor fapte sau probe, chiar afară din 
testament, dar care sunt în strânsă legătură şi dau înţelesul dispo- 
zițiilor din testament, atunci nu mai este nici un motiv a se anula 
testamentul''43. Instanţa de fond, respectiv cea de recurs, „examinând 
diferitele dovezi produse de părți a constatat în fapt mai întâi că 
antedatarea testamentului nu este făcută cu ştiinţă și voință, cum 
pretinde recurenta, ci este numai rezultatul inadvertenţei testa- 
torului; că apoi, pentru a stabili că adevărata dată este 15 iulie 1897, 
Curtea de apel s-a întemeiat pe dispoziţiile din testament și pe faptul . 
că testatorul s-a căsătorit cu soţia sa în anul 1880, cum şi pe faptul că 
tocmai în anul 1887 luna septembrie, au fost terminate casele care 
prin testament sunt lăsate soţiei sale”44. | 

Observăm cum, urmând poziția adoptată începând din 1855 de 
Casaţia franceză“, Curtea de Casaţie de la Bucureşti a utilizat ele- 


+1 V, deciziile citate în Alexandresco IV/2, p. 57 la notele 1 și 3. 

+2 Plastara, Curs, p. 338-339 şi 492. 

43 Cas. I, dec. 421/2.X.1905, în Bul. 1905.1211 şi redată în Practica 
testamentară, p. 84. y 

44 Practică testamentară, p. 85. : 

45 Req., dec. din 8.V.1855, citată de Nicod, Formalisme, p. 889 nota 10. 


Formalismul testamentar, încotro? 

IAJ SE 
mente intrinseci ale testamentului, coroborate cu elemente. ex- 
trinseci dar legate de acesta, pentru a reconstitui data şi a valida în 
final testamentul olograf. 


9. Într-o acţiune de ieșire din indiviziune, intentată de frații unui 
soldat decedat în războiul din 1916, împotriva altor fraţi şi a văduvei 
defunctului pentru împărţirea averii rămasă pe urma acestuia“, 
soția produce în fața tribunalului un testament emanând de la 
defunct, susținând că averea arătată în acţiune i se cuvine, întrucât îi 
fusese lăsată în întregime prin actul de ultimă voinţă invocat. 
Chestiunea a fost complicată de împrejurarea că testamentul fusese 
scris pe o carte poştală trimisă nedatată soției pârâte: instrucţiunile 
militare interziceau ostaşilor de pe front să pună data sau localitatea 
de unde scriau. La:obiecţia reclamanţilor. care, deşi recunoștea. că 
testamentul este scris şi subscris de testator, susțineau însă că este 
nul fiindcă nu este datat, soţia invocă cazul de forță majoră notoriu şi 
necontestat care a împiedicat pe testator de a-şi data testamentul, 
motivând că această împrejurare poate să-l dispenseze de condiţia 
datei şi să-l facă valabil ca testament olograf. 

În hotărârea Tribunalului Prahova s-a reținut: „împrejurarea că 
un testament olograf, scris de un militar de pe front pe o carte 
poştală, este lipsit de dată din cauza instrucţiunilor militare care 
interziceau ostașilor în timpul războiului să pună data şi localitatea 
de unde scriau, nu poate dispensa testamentul de condiţia datei, 
întrucât, legiuitorul prevăzând atât pentru testamentele obișnuite cât 
și pentru cele excepţionale anumite condiţii de formă, aceste condiţii 
trebuiesc îndeplinite, indiferent de forma la care a recurs testatorul 
pentru a-și redacta actul său. 

Deşi după art. 859 C. civ. data este, ca şi scrierea și subscrierea 
testatorului, o condiţie de validitate a testamentului olograf, totuşi 
rațiunea datei fiind de a se stabili dacă testatorul a fost capabil în acel 
moment și, în acest caz de pluralitate de testamente cu dispoziţii 
contrarii, de a se şti care e cel din urmă şi a revoca pe celelalte, 
înseamnă că data nu mai e necesară și poate chiar lipsi când e 
necontestat că testatorul a fost capabil şi că nu a mai lăsat nici un alt 
p/u, i 10-a e 


46 Trib. Prahova s. I, sent. civ. 223/16.V.1927, în PR 1928.1.111, notă Barbu 
Scondăcescu, redată în Practică testamentară, p. 210-219. 

testament decât cel în discuţie. [...] Stabilindu-se că testatorul a murit 
la începutul lunii octombrie 1916 şi că a plecat în război ca rezervist 
după 15 august 1916, iar de altă parte prezumția fiind că scrisoarea a 
trimis-o după câtva timp de la plecare, urmează că data se poate 
determina în luna septembrie 1916, aşa că în acest caz se poate 
spune că testamentul are dată şi poate fi considerat ca valabil din 
acest punct de vedere”77, 

Vedem deci cum judecătorii au validat. un testament olograf 
pentru care au putut reconstitui numai parţial data. Adnotatorul 
speței critică hotărârea acestora, pronunțându-se pentru nulitate. El 
se raliază astfel la poziţia jurisprudenţei şi doctrinei franceze din 
prima jumătate a sec. XIX, conform căreia absenţa totală a datei din 
textul testamentului nu poate fi indiferentă4; acceptă însă posibi- 
litatea rectificării sau completării acesteia. Pe urmele practicii fran- 
ceze+%, rectificarea o consideră posibilă numai în caz de eroare din 
partea testatorului; altfel, nulitatea va sancţiona data falsă50, În am- 
bele ipoteze, la restabilirea datei se va putea proceda „numai cu 
elemente sau indicaţii trase din cuprinsul testamentului. [...] În fine, 
„este în afară de orice îndoială că împrejurările din afară de testa- 
ment, care, luate izolat, nu sunt suficiente pentru completarea datei, 
pot să se coroboreze cu enunţările făcute de testator în cuprinsul 
testamentului, pentru a întări astfel dovada precisă a datei. Pentru 
aceasta însă, trebuie ca elementele furnizate chiar de testator în act 
să restabilească suficient data testamentului și numai apoi să se 
recurgă la împrejurările externe”st. 

Tot un testament redactat în vreme de război a provocat Curtea 
de casaţie franceză să decidă: „Este valabil testamentul scris pe o 


47 Practica testamentară, p. 210-211. 
48 Practica testamentară, p. 218-219. 
49 Req., dec. din 19.11.1818 şi din 12.VI.1821, citate de Nicod, Formalisme, p. 889 
nota 7. E 
50 În acelaşi sens: „Dacă se stabileşte că testamentul a fost ante- sau postdatat, 
acest testament este nul, ca având o dată falsă, deci ca neavând nici o dată. Această 
nulitate este ireparabilă, în asemenea caz, data actului neputând să mai fie rectificată 
nici chiar cu elementele ce judecătorii le-ar culege din chiar termenii testamentului” 
(Trib. Botoşani, sent. civ. 351/1930, Jur. Gen. 193 1.815.667.). 
51 Practica testamentară, p. 215. În același sens, Fratea Dârlea, Notă la dec. 
743/16.V.1933 a Cas. I civ, în Practica testamentară, p. 241. 

carte poştală interzonală şi datat „4 noiembrie”, de vreme ce s-a 
dovedit că testatorul Perronet nu se găsea în locul în care cartea 
fusese scrisă nici în 1940 nici în 1941, că respectivele cărți poştale au 
circulat numai în perioada 1940-1942 şi că dispunătorul a decedat în 
1943, Instanţa poate reconstitui astfel data testamentului. ca fiind 4 
noiembrie 1942"52. Vedem cum instanţa franceză adoptă. o poziţie 
mai rigidă decât cea a Tribunalului Prahova mai sus raportată și, aşa 
cum preconizase nota sa Barbu Scondăcescu, nu validează 
testamentul până nu îi reconstituie integral data. 

Aceeași soluție completă este reținută și pentru un testament 
din care data lipsea inițial cu desăvârșire. După testatoarea care se 
sinucisese s-a găsit un plic conținând o hârtie scrisă şi semnată de 
aceasta: „Adio, Albert! Îţi dau tot ceea ce îmi aparține. Alice Gilbert”. 
Casaţia franceză a concluzionat că „trebuie respins recursul pro-. 
movat împotriva deciziei prin care. judecătorii fondului conside- 
raseră că fraza „Adio, Albert!”, prin scurtimea şi solemnitatea expri- 
mării, nu permite nicio incertitudine cu privire la succesiunea 
aproape instantanee a redactării actului şi a  consumării 
sinuciderii”53. Tonul melodramatic (element intrinsec) permite 
situarea redactării imediat înaintea sinuciderii, datată prin expertiza . 
medicală (elementul extrinsec)5?. 


= 10. Printr-un testament datat „marţi, 15 aprilie”, dispunătorul ` 

lăsa un bun anume servitoarei sale. Testatorul decedase pe 21 aprilie 
1941 în spital, unde fusese internat pe 15 aprilie, în timp ce legatara 
intrase în serviciul său din 1934. Cum între 1934 şi 1941 numai ziua 
de 15 aprilie 1941 căzuse într-o marţi, judecătorii belgieni au con- 
cluzionat că din elementele extrase din conţinutul testamentului 
rezultă că fusese redactat în această ultimă datăs5. 

52 Cass. civ., dec. din 24.V1.1952, în JCP 1952.11.7179, notă Pierre Voirin, RTDciv. 
1952.531, notă René Savatier. 

53 Cass. civ. I, dec. din 11.X.1955, în D. 1956, p. 5. 

54 Grimaldi, Liberalites, p. 280. 


55 Trib. Charleroi, s. civ., dec. din 19.1V.1942, citată de Wyart, în Van Gysel, 
Précis, p. 142. 

În România5, legatara a cerut notarului să constate că este 
titulara drepturilor patrimoniale de autor de la scriitorul Anton 
Holban, în temeiul testamentului său olograf. Starea materială și 
cuprinsul acestui testament au fost stabilite, potrivit art. 892 C. civ., 
de către notar prin procesul-verbal din 2 iunie 1958, constatându-se 
că decuius a lăsat discoteca sa unui prieten, iar celelalte bunuri 
petiționarei, logodnica sa. În cuprinsul cărţii poştale cu clauze 
testamentare, dispunătorul arată că este în spital, printre operaţi şi 
că joi dimineaţa va fi supus unei intervenţii chirurgicale, mani- 
festându-şi regretul că nu şi-a întocmit din timp testamentul. Prin 
încheierea din 7 august 1958, notarul a respins cererea de eliberare 
a certificatului de moştenitor, motivând că testamentul olograf 
prezentat de petiționară nu este datat, neavând indicată decât 
mențiunea „marţi, cu două zile înainte de operaţie”. Tribunalul 
sesizat cu acțiune în constatare de către legatară a validat testa- 
mentul, reținând că „deşi incomplet datat, este valabil, putându-se 
stabili când a fost întocmit. [...] Reiese din numeroase scrisori primite 
de petiționară de la Anton Holban că acesta menționa în mod 
obișnuit ca dată numai ziua conceptării corespondenţei și anume 
ziua din săptămână când a scris scrisoarea. În același fel a fost datată 
şi cartea poştală în care se cuprinde testamentul în discuţie. Această 
carte poştală poartă şi ştampila oficiului poştal din Bucureşti, Gara 
de Nord, cu data de 7 ianuarie 1937, iar decesul lui Anton Holban a 
avut loc la 15 ianuarie 1937, consecutiv operaţiei la care a fost supus. 
În consecinţă, tribunalul constată că testamentul a fost datat de 
Anton Holban în stilul său propriu, utilizat de acesta în întreaga sa 
corespondenţă și că, faţă de existenţa elementelor de fapt ce stabilesc 
cu mare aproximaţie ziua conceptării testamentului olograf, acesta 
este valabil, întrunind condiţiile cerute de art. 859 C. civ.”57, În nota 
redactată de Octavian Căpățână la această sentinţă, se arată că: 
„Testamentul olograf cu dată incompletă constituie un act 
inform, deoarece nu satisface una din condiţiile de solemnitate 
impuse de lege pentru validitatea sa (identificarea precisă a zilei 


56 Trib. pop. raion 1 mai Bucureşti, sent. civ. 327/ 19.1.1959, Notă Octavian 
Căpăţână, în LP 12/1959.13 și redată în Practica testamentară, p. 318-321. 
57 Practica testamentară, p. 319. 

când a fost întocmit). Ca atare, data incompletă - asimilabilă cu lipsa 
totală de dată - justifică, într-o interpretare strictă sancţiunea 
anulării în temeiul art. 859 şi 886 C. civ. O soluţie atât de rigidă 
contrazice însă, prin formalismul ei, principiul că enunţările inserate 
într-un înscris (cum sunt şi indicaţiile incomplete referitoare la dată) 
trebuie înţelese în sensul în care pot produce un efect juridic, după 
cum recomandă art. 978 C. civ, aplicabil prin extensie şi testa- 
mentelor. E preferabilă interpretarea care urmăreşte să valideze, iar 
nu să infirme actul juridic. Tendinţa de a evita nulitatea își găsește 
însă limitarea firească în necesitatea de a respecta caracterul solemn 
al testamentului olograf's8, 

Octavian Căpăţână ajungea pe aceste baze teoretice la concluzia 
posibilităţii de a valida o dispoziție mortis causa olografă, comple- 
tând data prin utilizarea de elemente intrinseci testamentului pentru 
a o recupera). Autorul admite în plus apelarea, la nevoie, la elemente 
de fapt exterioare actului, dar numai în măsura în care „îşi află 
originea în enunțările actului de ultimă voință”59, Dar Căpăţână 
precizează în final - asemenea lui Barbu Scondăcescu - că nu admite 
validarea testamentului decât dacă data poate fi complet reconsti- 
tuită: „din cuprinsul cărții poştale rezultă că testatorul a scris-o fiind 
internat în spital, cu două zile înainte de intervenţia chirurgicală la 
care a fost supus. Data nu se reduce prin urmare la simpla indicație 
„marți” (care echivalează cu o totală nedatare), ci menţiunile care o 
compun, deduse numai din enunţările testamentului, sunt urmă- 
toarele. „marţi, cu două zile înainte de operaţie”. Elementele intrin- 
Seci arătate puteau fi completate, stabilindu-se exact ziua când a avut 
loc intervenţia chirurgicală. În cazul când această circumstanţă de 
fapt, extrinsecă, dar trăgându-şi izvorul direct din contextul testa- 
mentului, se putea preciza neîndoielnic, însăși data actului de ultimă 
Voinţă se întregea de la sine; ca mijloc suplimentar de verificare 
Putea servi şi ştampila aplicată de oficiul poştal pe corespondenţa 
dispunătorului. Dacă din probele arătate s-ar fi desprins - nu cu 
aproximație, ci în mod precis - ziua întocmirii testamentului, soluția 


a- DO 4 a 
58 Practica testamentară, p. 319-320. Eliescu se raliase la soluţia lui Căpăţână 


(Eliescu, Moștenirea, p. 210). 
59 Practica testamentară, p. 320 şi 321. 

validării acestuia, corectă în principiu, ar fi devenit judicioasă şi în 
speţă”s0. 

Judecătorii belgieni au abordat reconstituirea datei într-o speță 
delicată. Decuius lăsase două testamente cu texte identice, primul 
datat „17 octombrie 1951” dar nesemnat iar al doilea semnat dar 
datat numai „17 octombrie”. Lipsa semnăturii lăsa primul testament 
fără nicio valoare în sine. Curtea a admis însă că testamentul semnat 
şi datat numai cu ziua şi luna putea fi completat cu ajutorul celui nul 
care, deşi nesemnat, conținea exact același text și o dată completăf!. 


11. Fostul Tribunal Suprem a trebuit să se pronunţe la începutul 
anilor şaptezeci asupra unei ipoteze (cel puţin în aparență) asemă- 
nătoares2; colateralii privilegiați ai unei defuncte .pictorițe din 
București au avut surpriza de a fi confruntaţi cu amantul antece- 
soarei lor, care s-a prezentat în calitate de legatar universal. Pre- 
tenţiile și le întemeia pe inscripționarea realizată cu penelul pe 
spatele unui tablou al decedatei: „las moștenire tot ce am lui Vadi”, 
semnat „Vavilina - 1969”. Reclamanțţii au invocat nulitatea acestui 
testament, în principal pentru că nu este datat și în subsidiar pentru 
că scrisul nu aparţine defunctei. Fostul Tribunal al municipiului 
Bucureşti a admis acţiunea, considerând că inscripţia de pe tablou 
este „o abilă adăugire”, dar instanța de recurs a casat cu trimitere 
spre rejudecare. Tribunalul greşise, a considerat instanţa de recurs, 
mai întâi când nu permisese legatarului să probeze autenticitatea 
testamentului. De asemenea, „nulitatea relativă pentru datarea 
incompletă a testamentului poate fi acoperită în situaţia în care se 
învederează că, la data întocmirii lui, nu au existat efecte care să 
contrazică scopul - de ocrotire - al dispoziţiilor art. 859 C.civ. şi a 
căror înlăturare să fie necesară prin mijlocirea nulității'63. Aceasta 
înseamnă că, din moment ce incapacitatea testatoarei nu fusese 


60 Practica testamentară, p. 321. 

61 C. Ap. Bruxelles, dec. din 26.X1.1969, citată de Wyart, în Van Gysel, Précis, p. 
142-143, 

62 TS civ, dec. 2841/18.X11.1974, în RRD 11/1975.47, redată în Practica 
testamentară, p. 334-336. 

63 Practica testamentară, p. 334. Trecem aici peste eroarea gravă a instanței, 
care aplică nulitatea relativă pentru ignorarea unei condiţii de formă... 

invocată şi nici nu se produseseră testamente ulterioare celui litigios, 
sancțiunea nulității nu mai are rațiune de a fi aplicată. Prima 
adnotare făcută speței este una critică: „Pornind însă de la 
necesitatea unui control efectiv asupra realității actului invocat, 
credem că nu se poate afirma că [...] formalităţile cerute de lege 
pentru validitatea testamentelor ar putea fi înlăturate, şi anume, 
chiar acelea prevăzute de lege sub pedeapsă de nulitate. Scopul 
acestor formalități este tocmai să garanteze că actul cuprinde voinţa 
testatorului şi că nu a fost plăsmuit de persoane interesate. Astfel, în 
speţă, era mai uşor să se adauge pe un tablou care purta semnătura 
pictorului şi anul în care a fost pictat, cele câteva cuvinte care 
cuprindeau legatul, decât să se completeze data: această completare 
ar fi sărit în ochi că este adăugată”64, Al doilea adnotator îşi însușeşte 
poziţia Tribunalului Suprem, arătând că data în testamentul olograf 
“nu prezintă importanţă prin ea însăşi, adică ca element formal , ci 
pentru că îndeplineşte o dublă funcţie: aceea de a stabili capacitatea 
de a dispune a testatorului, verificată în momentul redactării 
înscrisului și aceea de a permite, eventual, înlăturarea testamentelor 
anterioare, dat fiindcă ultimul datat revocă pe toate celelalte”65. 
Opinia ultimă consacră ceea ce se numește data indiferentă în 
testamentul olograf. FTT Maí 
Se observă cum jurisprudența română a pornit de la aplicarea 
întocmai a exigenţei datării, așa cum o prevedea textul din Cod şi 
cum o practica jurisprudența mamă din Franţa. A ajuns însă treptat 
la o interpretare flexibilă, în care data nu trebuie integral reconsti- 
tuită şi poate fi chiar indiferentă, câtă vreme raţiunile identificate ale 
datei nu sunt lezate. Autorii noștri i-am văzut însă reacționând în 
consens cu poziția tradițională conservatoare franceză. 
Această ultimă poziţie a avut un prim reviriment fundamental 
Prin decizia Payan: „judecătorii fondului s-au înşelat pronunţând 
nulitatea unui testament olograf datat numai „ianuarie 1975”, câtă 
vreme nici incapacitatea testatorului nici existența unui testament 


Nane “E! MR e E, E ai Ra 

64 Gheorghe D. Dumitrescu, Nota (I) la dec. dec. 2841/18.X11.1974 a TS civ. cit. 
supra, p. 338. 

6 Octav G. Gheorghiu, Nota (I) la dec. dec. 2841/18.X11.1974 a TS civ, cit 
supra, p. 338-340. 

ulterior incompatibil nu fuseseră dezbătute între părți”66. Era pentru 
prima dată când practica franceză accepta indiferența datei: acolo 
unde o dată completă este inutilă, absența zilei este lipsită de 
consecință*?. Evoluţia s-a finalizat prin decizia în cazul testamentului 
Garon. Un preot de ţară din zona orașului Limoges dispusese prin 
testament de veniturile slujbelor ce urma să le țină. Mustrat mai apoi 
de conştiinţă în fața unei morți iminente, a scris în grabă un act prin 
care lăsa respectivele venituri unui colateral cu sarcina de a le vărsa 
episcopiei din Limoges, uitând însă să-l datezes8. Curtea de casaţie a 
decis: „în pofida absenței datei, un testament olograf nu va fi lovit de 
nulitate când elemente extrinseci actului, coroborate prin elemente 
intrinseci, stabilesc că a fost redactat în cursul unei perioade deter- 
minate şi că nu s-a demonstrat că în cursul acestei perioade testa- 
torul ar fi fost lovit de o incapacitate de a testa sau ar fi redactat un 
testament revocator sau incompatibil”69. Teoria datei indiferente în 
testamentul olograf a ajuns deci să fie acceptată în jurisprudența 
franceză mai târziu decât în cea română. De asemenea, acceptarea 
vizează numai situaţia în care se poate totuşi identifica un interval de 
“timp în care ultima voință fusese manifestată (în speţă, Garon testase 
cândva între 28 septembrie 1999 - data primului testament - şi 4 
august 2000, când a decedat) și numai dacă moștenitorii contestatari 
nu demonstrează necesitatea de a cunoaşte precis data pentru acest 
interval (problemă de incapacitate sau de testament subsecvent 
revocatoriu)70. | 

Ultima decizie românească cunoscută în materie aparţine curții 
de apel craiovene. Un act cu titlul „Consimțământ scris” era ma- 
nuscris şi semnat de testator, nu era datat, dar cuprindea semnă- 


66 Cass, civ. I, dec. din 9.11.1983, în Bull. civ I, nr. 95 şi în RTD civ. 1983.775 notă 
Jean Patarin. Practica belgiană a identificat aceleaşi raţiuni ale datei: C. Ap. Bruxelles, 
dec. din 8.X1.1999 şi Cass. be., dec. din 17.1V.1958, citate de Wyart, în Van Gysel, 
Precis, p. 142-143 notele 16 şi 17. 

67 Michel Grimaldi, La jurisprudence et la date du testament olographe, în D. 
1984.Chron.253. 

68 Malaurie, Successions, ediția 2008, p. 257 nota 39. 

69 Cass. civ. I, dec. din 10.V.2007, în D. 2007.Pan.2135 notă Marc Nicod şi în RTD 
civ. 2007 p. 604 notă Michel Grimaldi. 

70 Nicod, Formalisme, p. 890-891 

turile martorilor şi data la care aceştia semnaseră. Deşi admite 
rațiunile mai sus detaliate ale datei în testamentul olograf, Curtea 
conchide totuşi în sensul nulităţii: „se pot administra probe pentru 
lămurirea unei date incomplete sau involuntar eronate aplicate de: 
testator pe testament, nu și în ipoteza inexistenţei acestui element 
esențial pentru validitatea actului. Nu rezultă din niciunul dintre 
elementele intrinseci ale actului că data aplicată de martori la finele 
testamentului coincide cu data exteriorizării manifestării de voinţă 
din partea defunctului”?71. Se observă cum judecătorii au adoptat 
astfel o poziție mai intransigentă decât cea a confraţilor francezi în 
decizia Garon, neadmiţând indiferența datei. La fel se poziţionează şi 
0 opinie exprimată în literatura noastră72. 


12. Semnătura a fost definită de către Curtea de casaţie bel- 
giană ca fiind expresia manuscrită prin care autorul unui act are 
obiceiul de a revela terţilor personalitatea sa în viața civilă (adică în 
actele juridice) şi de a face actul al său aprobându-i conţinutul?3, 
Rațiunea pentru care Codul civil solicită manuscrierea se regăseşte şi 
la semnătură: certitudinea asupra autenticităţii ultimei voințe. Sem- 
nătura se particularizează însă prin faptul că marchează diferența 
între stadiul de proiect şi cel definitiv al voinţei mortis causa”. Ea 
este din acest punct de vedere o formalitate esenţială?5, ce nu admite 
un echivalent precum punerea de deget, a unei cruci sau aplicarea 
unei ștampile. 7 

Imperative practice au încercat să-i detensioneze totuși rigidi- 
tatea: nu este nevoie de redarea în clar a numelui şi prenumelui, 
traseul grafic folosit uzual ca semnătură fiind suficient; dispunătorul 
Tamci. Maini (ed mimi, Tau 

71 Curtea de Apel Craiova, nr. 376/2010, în NCC Comentarii, p. 167 nr. 3 şi 5. 

72 Genoiu, Moștenire, p. 163. Ni se pare totuşi că este o opinie radicală, care 
Şterge cu buretele tot ce s-a construit jurisprudenţial şi doctrinar până acum și nu 
ține seama de necesara interacțiune a art. 1041 NCC cu alte texte corelative din cod 
(v. infra nr. 15). i 

73 Cass. be. dec. din 7.1.1955, în Pas. 1955.1.456 şi dec. din 2.X.1964, în Pas. 
1965.1.106, citate de Wyart, în Van Gysel, Précis, p. 144 nota 29. 

74 Brière, Successions, p. 223 nr. 398; Deak, Tratat, p. 189-190; Chirică, 
Succesiuni, p. 196-198. i | 

75 Eliescu, Moștenirea, p. 212. 

poate semna şi cu pseudonimul, porecla sau chiar inițialele sale, 
important fiind să nu existe îndoieli privind cine a semnat şi de ce a 
semnat (pentru a-și marca ultima voință). 

Discuţii s-au purtat asupra locului semnăturii. Toţi sunt de acord 
că se aşează în mod normal la finele actului, căci prin ea testatorul își 
însuşeşte voinţele consemnate în scris până în acel punct. Pe modelul 
dreptului succesoral francez, s-a conturat însă la noi o orientarea 
permisivă de acceptare ca valabil şi a unui testament semnat în alt 
loc decât la sfârşit sau chiar pe plicul ce-l conţine?6. Problema 
necesită în opinia noastră a fi examinată separat. 


'13. Observând, pe de o parte, cum art. 859 C. civ. solicita ca 
testamentul olograf să fie „subsemnat” (faţă de textul francez care 
cerea să fie „semnat”), ni se pare a fi fost greşită preluarea în practica 
și literatura noastră a soluţiei franceze. Preluarea se datorează 
probabil unei mai vechi metehne a practicii noastre: aceea de a imita 
jurisprudenţa franceză chiar și în chestiunile în care cele două 
legislații diferă77. Pe malul Senei s-a constatat corect că amplasarea 
este indiferentă, deoarece „legea nu precizează locul pe care 
semnătura trebuie să-l ocupe”78. Or, autorii noştri dinainte de 1950 
arătau argumentat că legiuitorul român modificase la 1864 
intenţionat textul model al art. 970 CN şi impusese ca testamentul să 
fie subsemnat. Credem deci că nulitatea absolută ar trebui să 
lovească orice dispoziţie olografă de ultimă voinţă făcută înainte de 1 
octombrie 2011, dacă semnătura apare în alt loc decât la sfârşit??. 

Poziţia pe care o combatem s-a încetățenit însă, astfel că a trecut 
în art. 1041 NCC, care a revenit la redactarea franceză a textului. 
Putem de aceea implicit accepta ca valabil un testament olograf 
redactat sub noul cod şi semnat pe foaia (foile) cu textul, dar nu 
neapărat la final. Dezbaterea după 1 octombrie 2011 a unei 


76 RBB, p. 507 nr. 1290 şi p. 508 nr. 1292; Eliescu, Moștenirea, loc. cit. supra; 
Deak, Tratat, p. 190; Chirică, Succesiuni, p. 197-198 nr. 252. 

77 Cantacuzino, Elementele, p. 323. 

78 Cass. civ. I, dec. din 21.VI[.1980, în Bull. civ. 1, nr. 233. 

79 Alexandresco IV /2, p. 51; RBB, p. 508 nr. 1292. Contra, Plastara, Curs, p. 492, 
care arată că jurisprudenţa a respins necesitatea subsemnării, pentru că ar fi expus 
prea des testamentul olograf la nulitate. 

moşteniri deschise înainte de această dată nu va putea valida însă un 
testament olograf semnat altundeva decât la sfârşitul textului său. 
Soluţia este identică dacă testamentul a fost redactat înainte de data 
menţionată iar moştenirea s-a deschis ulterior acesteia, pentru că ne 
raportăm la data întocmirii testamentului pentru a-i aprecia 
întrunirea condiţiilor de formă. 

Pe de altă parte, semnarea pe plicul în care a fost pus testa- 
mentul şi nu pe foaia pe care acesta este scris este o chestiune 
diferită. Parafrazându-l pe Deak, vom constata că în cod se cere 
semnarea testamentului, nu a ambalajului acestuia. Prin excepţie, 
nulitatea nu va interveni dacă se poate stabili în fapt o legătură 
strânsă între plicul semnat şi conţinutul său neiscălit: e, g., testatorul 
depune în depozit la notar un plic pe care a semnat şi în care se 
găseşte ultima sa voinţă, chiar nesemnată. În schimb, găsirea deschis 
printre hârtiile defunctului a aceluiaşi plic nu este suficientă pentru 
a conduce la validare, 

O evoluţie asemănătoare s-a produs în EAS unde fostul art. 
854 CcBC impunea ca tot ce apare scris după semnătura testatorului 
să fie considerat un nou act, necesar a fi scris şi semnat de testator. 
Jurisprudența asupra amplasamentului semnăturii generată de acest 
text a fost ezitantă, acceptând totuşi în final semnarea la începutul 
testamentului sau pe plicul ce-l conţine. Art. 726 CCQ nu mai conține 
prevederea incriminată, astfel că locul semnăturii a devenit indife- 
rent, fiind de ajuns ca între aceasta şi conţinutul testamentului să se 
stabilească o legătură materială și intelectuală suficient de strânsă 
pentru a forma un tot indivizibilsi. 


14. Reacţii faţă de evoluţiile mai sus semnalate au apărut 
imediat. Am arătat la exigența scrierii cum Josserand constatase 
teoretic desolemnizarea liberalităţilor şi se Pro punilase împotriva 
respectivei tendințe&?. 

S-a constatat mai apoi cum notarii francezi ea, până în anii 
șaizeci ai sec. XX obiceiul de a-şi sfătui clienţii să testeze olograf şi 
LII n reci „Ad: Setati Alp ruinate 


80 Chirică, Succesiuni, p. 198. 
81 V, doctrina şi jurisprudenţa citate în Brière, Successions, p. 224 nr. 399. 
82 Josserand, Desolennisation, p. 74 şi 76. 

să-şi depună testamentul la ei, ceea ce a dus la raritatea testa- 
mentului autentic. Aici s-a produs o schimbare inevitabilă. Testa- 
mentul olograf este etalonul actului sub semnătură privată, fiind 
suficient pentru validitatea sa formalismul redus la de la 970 fr./859 
rom. C. civ., formalism care în final se tinde a fi uitat. Era unul dintre 
rarele acte solemne la care forma cerută ad validitatem nu este cea 
autentică83. Matricea de ultimă voinţă fiind discretă, aceste ultime 
voințe tind să ocupe primul plan, iar determinarea conţinutului şi 
existenţa lor ajunge să pară esenţialul. 

De aici au rezultat numeroasele ezitări jurisprudenţiale din 
perioada respectivă, Curtea de casaţie franceză ajungând, de 
exemplu, să constate în mod surprinzător că „ruperea. unui 
„testament nu atrage prezumția de revocare a acestui act. Revine 
judecătorilor fondului să cerceteze [...] în funcţie de circumstanţele 
cauzei şi de cele ale distrugerii însăși, dacă voinţa testatorului a fost 
de a aneantiza dispoziţiile testamentare anterioare”. Jurisprudenta 
menționată are la bază următorul raționament: faptul în sine că 
testamentul este găsit rupt nu dovedeşte nimic. Dacă se descoperă că 
testatorul a făcut-o, atunci trebuie cercetat dacă a vrut sau nu să-l 
revoce. Curtea de Casaţie franceză a fost astfel treptat condusă să 
încurajeze judecătorii fondului la investigații subtile, uneori 
cvasidivinatorii. Voința revocatorie trebuie să reiasă din starea în 
care titlul este descoperit. Determinarea acestei voințe conducea 
astfel judecătorii la un dialog unic, desfășurat dincolo de tăcerea 
mormântului, cu cel căruia încearcă să-i pătrundă adevăratele 
intenţii. Magistraţii au ajuns să aibă uneori nevoie de tehnica unui 
Sherlock Holmes pentru a desluși enigme provocate de testatori. În 
aceste condiţii, interpretarea suverană a judecătorilor fondului era 
deseori supusă hazardului. Voința de a cerceta cu orice preţ 
veritabilele dorințe ale autorului ruperii a ajuns să se învecineze cu 
arta de a face să vorbească morții85. 


83 Pentru consecinţele trase de aici, v. Genoiu, Moștenire, p. 154. 

84 Cass. I civ., dec. din 28.1V.1969, în Bull.civ. I, nr. 152. În același sens, dec. din 
5.11.1965, în JCP 1965.11.14311, notă René Savatier; dec. din 2.11.1971, în D. 
1971.421, notă Jean Maury. l 

85 Jean Maury, notă la Cass. I civ., dec. din 2.11.1971, în D. 1971.J.422-423. 

Constatăm aici o tendinţă voluntaristă în dauna uneia care a fost 
numită formalistă6, dezvoltată pe fondul practicării un formalism 
pragmatic în locul celui instinctiv, simbolic, specific începuturilor 
romane?” şi epocii adoptării Codului Napoléon. 


15. Concluzia sintetică a acestor evoluţii o vedem bine ilustrată 
în următoarele rânduri: „Autoritatea publică este deseori ferm 
convinsă că actele private mai importante trebuie să fie însoţite de 
forme riguroase (ca şi cum procedurile pe care ea însăşi le practică 
ar trebui să găsească ecou în obișnuitul sau în extraordinarul 
cetățenilor). Rezistenţa celor care încheie respectivele acte este 
adesea la înălțimea convingerii autorităţii: sursă de cheltuieli, 
formele impuse au toate şansele de a revela celuilalt (de la primul la 
infinit) un act asupra existenţei căruia secretul era în plan imediat de 
dorit. Cât priveşte pe cei a căror meserie este redactarea actelor, 
preocupați să răspundă solicitărilor clienţilor lor, ei construiesc 
formule apte a împăca evicţiunea formalismului legal şi validitatea 
operațiunii juridice: excesul de formalism suscită expedientul care îl 
va neutraliza. [...] Pe terenul liberalităților, legiuitorii și magistraţii 
n-au abolit defel regulile de formă; le-au îmblânzit doar, din preo- 
cuparea de a împăca două exigenţe contradictorii: evitarea anihilării, 
datorită unei simple neregularități de formă, a voinţelor exprimate; 
asigurarea sincerității dispoziţiilor testamentare. Căci formalismul 
nu este întotdeauna o înfloritură inutilă. Dacă este important să se 
evite o invazie paralizantă, nu trebuie ca denunțarea excesului de 
formalism să alimenteze vreo cruciadă care, în numele exaltării 
voinţei, ar pretinde expulzarea oricărui formalism. [...] Jocul formelor 
Poate constitui un instrument major de securitate juridică”88. 

MURE E i pie ee N pal -i 


36 Grimaldi, Liberalites, p. 395-396 nr. 1505; Maury, Successions, p. 165 nr. 264. 

87 „Dreptul de a testa avea la Romani însemnătatea unei dogme religioase. 
Testamentul era aparatul unei continuări măiestrite şi supranaturale a existenţei” 
(Alexandru Degré, Testamentele făcute sub o condițiune pente putinţă sau neiertată, 
in Degré, Scrieri, p. 229). 

88 Bernard Teyssié, prefață la Jean-François Montredon, La désolennisation des 
libéralités, teză, LGDJ, Paris, 1989, p. XIII-XIV. În același sens nota şi Jacques Flour, 
care privea problema formalismului în materie contractuală: „reacţia judecătorului 
impotriva regulii de formă este deci, pe undeva, inevitabilă. Este unul dintre 

Profesorul Grimaldi observa cum interpretarea testamentelor în 
maniera criticată a dus în practică franceză la excese: refacerea 
testamentelor prin metode ce frizează arta divinatorie. Dar jurispru- 
dența asupra datei în testamentul olograf este una care nu cade în 
exces înprivinţa desolemnizării testamentului8?. 

Suntem şi noi de părere că în materie testamentară trebuie 
aplicat un formalism rațional: părăsirea rigidităţii specifice formalis- 
mului instinctiv despre care am scris mai sus nu trebuie lăsată să ne 
conducă la un liberalism total, care să răpească orice rol condițiilor 
de formă. Noul Cod civil solicită la art. 1041 manuscrierea, semnarea 
autografă şi datarea testamentului olograf iar la art. 1039 alin. 2 se 
arată că „elementele extrinseci înscrisului testamentar pot fi folosite 
numai în măsura în care se sprijină pe cele intrinseci”. Aceste texte 
oferă temei pentru rezultatele la care s-a ajuns prin evoluţia rezol- 
vărilor de speţă redate mai sus: data incompletă, greşită involuntar 
sau absentă în testamentului olograf poate fi reconstituită sau poate 
fi considerată ca fiind indiferentă - cu condiţia în ultimul' caz ca 
nimeni nu invocă incapacitatea testatorului sau vreun testament 

_revocatoriu. 

Un autor nota: „Dreptul testamentelor continuă să fie împărţit 
între exigenţele contradictorii ale voluntarismului şi cele ale 
formalismului. Este un echilibru instabil, în care nu se va putea 
menține la nesfârşit. Mai devreme sau mai târziu, va trebui să se 
fixeze într-o parte sau în alta”, S-ar putea spune din cele mai sus 


aspectele reacției sale mai generale împotriva întregului sistem care, înlănțuindu-i 
prea strâns libertatea, pretinde să-l facă să dea - în numele unei reguli abstracte 
căreia nu-i contestă pentru acest singur motiv autoritatea - decizii pe care el le 
consideră nejustificate în concret. Prin formă, legiuitorul înţelege să facă să 
domnească buna credinţă în generalitatea contractelor. Prin negarea acestei forme, 
judecătorul vrea să o facă să domnească într-un contract anume. Ei urmează 
orientări diferite, plus că ei nu sunt în contradicţie propriu-zisă”. Legiuitorul vede 
deci în formalism partea preventivă, judecătorul trebuie să găsească o sancţiunea 
pentru reaua credință (Jacques Flour, Quelques remarques sur l'évolution du 
formalisme, în Le droit privé français au milieu du XXe siècle - Etudes offertes à Georges 
Ripert, tomul I Etudes générales; droit de la famille, LGD], Paris, 1950, p. 113). 

89 Michel Grimaldi, L'intention liberale, în Conferences George Comtois nr. 
2/2003, Thémis, Montreal, 2004, p. 25. ` 

%0 Maury, nota precitată, p. 421. 

expuse că s-ar fi ajuns la o stare de echilibru. Constatarea respectivă 
este însă periculoasă, căci înțelepciunea soluţiei echilibrate de astăzi 
poate fi răsturnată mâine de schimbările din realitatea cotidiană. Ca 
urmare, nu este rău că textul de la 1041 NCC nu se prezintă altfel 
decât o făcea în cuprinsul art. 859 C. civ.: o formulare principială 
bazată pe experienţa multiseculară a practicării testamentului privat, 
ce lasă prin laconismul şi generalitatea ei loc pentru adaptarea la noi 
circumstanțe. 

Din punctul de vedere al practicii, observăm că nu avem deo- 
camdată multe decizii importante mai recente decât cele din anii 
şaptezeci ai secolului trecut”. Dacă este să apreciem gradul de 
utilizare al testamentului olograf, trebuie să dăm cuvântul în primul 
rând lui Matei Cantacuzino. Profesorul ieşean vedea în împrumutul 
fidel al art. 970 CN (art. 859 C. civ.) instituirea unei forme fără fond, 
căci „nu e la îndemâna celor care nu ştiu să scrie, deşi ştiu să 
iscălească. Legea noastră prea riguroasă pentru starea noastră de 
cultură n'a reprodus dispoziţiunile din vechea noastră legiuire (&& 
738 şi urm. C.Cal.) care admitea valditatea unor testamente adeverite 
de martori instrumentari”*2. Din acest motiv, Codul civil din 1940 
prevăzuse pentru locuitorii comunelor rurale (art. 1006) posibi- 
litatea de a dispune printr-o simplă declaraţie orală în faţa notarului 
comunei și a patru martori știutori de carte. Notarul urma să verifice 
identitatea testatorului şi a martorilor, transpunea în scris declarația 
Primului și îi dădea citire, întocmind apoi un proces-verbal semnat 
de toți cei implicaţi (sau arătând eventualele împiedicări la 
semnare). Înţelepciunea deciziei legiuitorului român din 1940 a fost 
retroactiv probată de un interesant studiu publicat două decenii mai 
târziu, Autorul cercetării arată cum în testamente din sec. XVIII 
întocmite pe Valea Jaleşului-Gorj se lasă preotului satului pământ sau 

"Pământ cu vii pentru a face comândul. Obiceiul se transmite până în 
sec. XX, fiind semnalat în două procese verbale referitoare la 


— NV PL EP so e a 


91 Singura de care am putut afla a fost cea raportată mai sus, pronunţată de 
Curtea de Apel Craiova. 

92 Cantacuzino, Curs, p. 364.. 

%3 Vasile Cărăbiş, Danii şi diate de pe Valea Jaleșului-Gorj, în „Mitropolia Olteniei” 
12/1960.726. .- 

testamente orale redactate de doi soți în 1938 în comuna Târgul 
Logreşti, județul Dolj. 

Dacă este să dăm crezare autorilor interbelici, testamentul 
olograf ajunsese totuşi să fie cel mai practicat în acea perioadă. 
Situația pare a se fi schimbat după ultimul război mondial în 
favoarea formei autentice, din motive asupra cărora nu avem încă 
suficiente date pentru a ne pronunţa. Cert este că am discutat 
personal cu notari având vechime în profesie de peste douăzeci şi 
cinci de ani şi niciunul nu şi-a amintit să fi văzut mai mult de unul, 
maximum două testamente olografe în toată activitatea lor. Nici 
practica judiciară publicată în ultimii cincizeci de ani nu ne conduce 
la altă concluzie, în pofida a ceea ce se susţine în literatura noastră? 

Notarii români sunt de altfel reticenţi în a valida un testament 
olograf impropriu datat şi preferă să trimită cauza succesorală la 
instanţă pentru soluţionare. În Franţa, unde varietatea olografă este 
frecventă, s-a acţionat deja în această direcţie: urmare a jurispru- 
denţei nesigure referitoare la dată, Congresul notarilor francezi din 
1975 a adoptat rezoluţia nr. 72 prin care s-a solicitat ca legislația să 
fie modificată în sensul de a prevedea depunerea testamentului 
olograf în depozit la notar, care să menţioneze data pe documentul 
închis ce îi este remis. Propunerea a fost inclusă în Oferta de lege a 
grupului condus de regretatul profesor Pierre Catala%, este aplicată 
în practica notarială franceză% și este recomandată și la noi, mai ales 
că art. 92 din Legea nr. 36/1995 o permite”. | 


* 
x * 


Am operat până acum cu o verificare din interior a statutului 
formalismului testamentar. Concluzia la care am ajuns trebuie să o 
validăm şi prin o verificare exterioară condiţiilor de formă. 


94 Chirică, Drept civil, p. 187; Murzea, Poenaru, DT, p. 118 nr. 170. 

95 Nicod, Reforme, p. 65-66. 

95 Maury, Successions, p. 159-160; Jubault, loc. cit. supra. 

97 Deak, Tratat, p. 185; Macovei, Dobrilă, în Comentariu NCC, p. 1077 nr. 1 sub 
art. 1041. 

16. Revocare şi formalism. Testamentul, act solemn, poate fi 
revocat conform Codului lui Cuza numai expres prin act autentic sau 
printr-un alt testament (art. 920 C. civ. = art. 1051 NCC)%. Avem în 
acest text o chestiune moştenită din dreptul roman arhaic, al cărui 
punct de vedere de sorginte religioasă fusese continuat de textele 
romane din perioada clasică (sec. I a.Chr. - III p.Chr.): paralelismul 
formelor. Astfel, Ulpian consideră că paralelismul este o chestiune 
naturală99, iar Gaius scrie că „o obligaţie contractată într-un fel se 
desființează prin regula contrară”1%. Jurisconsultul Paul notează că 
prin orice mod ne-am fi obligat, ne liberăm prin aceleaşi mijloace 
prin care ne-am obligat, cu sentimente contrarii celor care le aveam 
când ne-am angajati0!. În fine, Pomponius concluzionează că „o 
obligaţie trebuie să se desfacă prin aceleași mijloace cu care am 
contractat-o”102. Soluţiile redate sunt aplicabile şi testamentelor, 
deoarece acestea s-au desprins ca acte mortis causa din formele de 
origine religioasă utilizate în materie de transfer de proprietate103, 
Paralelismul formelor s-a estompat însă până la sfârşitul Imperiului: 
nu a fost abandonat, dar - pe iaca decăderii religiei - era folosit 
doar la nevoie104. 

Examinând deci istoria dreptului, se observă cum „formalismului 
instinctiv şi simbolic al începutului i se substituie, din ce în ce mai 
mult, un formalism reflectat și utilitar”105. Pe de altă parte, paralelis- 
mul formelor este o chestiune de analogie între actul model şi cel 
reflex, dar care se analizează numai prin formalism cauzal. Aceasta 
înseamnă că paralelismul există numai dacă se justifică, dacă 


98 Ar. 920 - „Un testament poate fi revocat, în tot sau în parte, decât sau prin un 
act legalizat de judecătoria competentă, care act va cuprinde mutarea voinței 
testatorului, sau prin un testament posterior”. 

99 Dig. L.17.35. 

100 Dig, 17.100. 

101 Dig. [1.1 7.153. 

102 Dig. XLVI.3.80. 

103 V, detaliile oferite în bibliografia indicată supra, nota 2. 

104 Solange Becque-lckowicz, Le parallélisme des formes en droit privé, teză, 
Editions Panth&on-Assas, Paris, 2004, p. 22-23. 

105 François Gény, Science et tehnique en droit privé positif, vol. HI, Paris, 1921, 
nr. 203 p. 103. 

finalitatea formei reflexe există. Altfel, un formalism automat, nejus- 
tificat decât prin concepţia arhaică, nu poate fi reținut106. 

Testamentul poate fi ca urmare revocat prin orice formă de 
testament, nu neapărat cea iniţială (art. 1051 alin. 2 NCC), deoarece 
“diferența de formă eventuală provine din facultatea de opţiune 
prevăzută de lege şi nu dintr-o violare a principiului paralelismului 
formelor"107. Mai avem și art. 923 C. civ. (rezultat din art. 1038 CN şi 
preluat în art. 1068 alin. 2 și 3 NCC). Din text rezultă că revocarea 
operează datorită intenţiei pe care înstrăinarea o reflectă, intenţie 
deductibilă atât dintr-un act de înstrăinare chiar desfiinţat ulterior, 
cât şi - deși textul legal nu prevede - dintr-un antecontract ce nu a 
mai apucat să fie executat pentru a deveni înstrăinare definitivă108. 
Art. 923 C. civ. nu aduce un paralelism de forme, dar protecţia testa- 
torului este respectată și finalitatea paralelismului formelor de 
asemenea10. În fine, la cazurile de revocare expres reglementate de 
vechiul cod, au fost adăugate pe cale pretoriană distrugerea volun- 
tară a testamentului și distrugerea voluntară a obiectului legatului 
particular - ambele făcute de către testator sau cu ştiinţa acestuia110, 
Soluţii moștenite tot din dreptul roman clasic, noul cod le-a con- 
sacrat expres la art. 1052 alin. 1 și 2, respectiv la art. 1068 alin. 4. 


17. O altă verificare exterioară a concluziilor privind formalis- 
mul testamentar poate fi făcută examinând câteva exemple practice 
ce au pus instanţele în dificultate, în ceea ce s-a discutat sub numele 
de caducitate prin dispariţia cauzei. 

Curtea de Apel din Iaşi s-a confruntat cu o cauză în care doi soți 
testaseră inițial unul în favoarea celuilalt prin două testamente 


106 Este concluzia tezei d-nei. Becqu-Ickowicz. 

107 Becque-lckowicz, op. cit, p. 316. Cf. Deak, Tratat, p. 247: „pentru revocarea 
dispoziţiilor testamentare nu se impune respectarea principiului simetriei formelor”. 

108 Trib. jud. Timiş, deC. civ. 323,/26.111.1987, în RRD 2/1988.49 note Dumitru 
Radu şi Cristiana-lrinel Stoica, redată și în Practica testamentară, p. 342-354. Pe un 
text similar (art. 686 alin. 1 it.) doctrina italiană nu acceptă totuși operarea revocării 
decât dacă înstrăinarea s-a produs efectiv (Palazzo, Successioni, vol. II, p. 830-831. V. 
și A. Scacchi, L'alienazione della cosa legata, în RDciv. 4/2008. 1.425). 

109 Becqué-Ickowicz, op.cit., p. 319-320. 4 

110 Deak, Tratat, p. 245-246; Chirică, Succesiuni, p. 244-245. 

separate. Soţul şi-a revocat ulterior testamentul său și a intentat 
acțiune de divorț. Desfacerea căsătoriei a fost urmată de un act de 
partaj autentic al averii dobândite de cei doi în timpul mariajului. 
Deşi soția nu și-a revocat expres testamentul, instanţa a decis că din 
circumstanţe rezultă că afecțiunea - ca motiv determinant al testării 
- nu mai putea să subziste; în consecinţă, „un legat poate fi con- 
siderat caduc atunci când au încetat motivele care l-au 
determinat”1i1, Opinia separată  susținuse -însă eficiența 
testamentului, motivând că acest caz de caducitate nu este 
reglementat, că divorțul şi împărțirea bunurilor nu denotă neapărat 
alterarea afecțiunii şi nu deranjează persistenţa intenţiei liberale, că 
- deşi trecuse mult timp de la divorț - testatoarea nu era în termeni 
buni cu rudele ei, nu își manifestase regretul față de cum testase şi 
nici nu dorise să testeze pentru altcineva!12. 

Un litigiu asemănător a fost rezolvat în sensul opiniei separate 
de mai sus. La câtva timp după ce soțul testase în favoarea soţiei, 
aceasta a intentat acțiune de. divorț pentru injurii grave şi a cerut 
autorizarea de a părăsi domiciliul conjugal. Procesul de divorț s-a 
suspendat pentru neprezentarea părților şi de atunci a rămas în 
nelucrare, soţul pârât decedând în cursul instanţei. După moartea 
acestuia, sora lui a intentat o acțiune prin care a susținut, între altele, 
că testamentul a devenit caduc prin încetarea cauzei ce a determinat 
testarea şi anume prin încetarea motivelor de ordin sentimental 
prevăzute în testament; a adus ca dovadă introducerea de către soție, 
posterior testării, a acţiunii de divorţ şi a cererii de părăsire a 
domiciliului conjugal. Tribunalul a respins acțiunea: „Când un fapt 
oarecare survenit posterior testării ar contrazice motivele invocate 
de testator, voinţa testatorului nu încetează, căci cauzele arătate de 
cele mai multe ori nu dau decât o stare sintetică rezumativă, iar 
voinţa e rezultat unui întreg complex de împrejurări, incompatibil cu 
enunțări precise şi limitate. Prin urmare, în speță, introducerea unei 
acțiuni de divorț nu e o dovadă sigură a dispariţiei cauzei testării 
prin dispariția afecțiunii dintre soți [...]'115. 

E SED REP) raaa l 
111 C, Ap. laşi I, deC. civ. din 30.1V.1916, în Justiţia 9/1916. 275, redată şi în 
Practica testamentară, p. 100. 


112 Practica testamentară, p. 101. 


113 Trib. Dorohoi, sent. din 2.VI.1921, în C. Jud. 1922.399 notă Constantin 
Bosianu. 

Într-o altă speță, testamentul unui avocat începea cu următorul 
legat: „Las toată averea mea, precum şi drepturile succesorale la 
averea părintelui meu, baroului de Covurlui, cu sarcina să dobân- 
dească un local propriu pentru sediul Decanatului, consiliului 
disciplinar și bibliotecii”. Fratele dispunătorului, avocat Şi el, a invocat 
caducitatea pentru dispariţia cauzei datorită faptului că baroul legatar 
primise un sediu la doi ani de la redactarea testamentului şi înaintea 
deschiderii succesiunii, prin legea pentru organizarea şi unificarea 
corpului de avocaţi. Reclamantul pretinde că legea impune un sediu 
legal baroului, în Palatul de justiţie, ceea ce face legatul anacronic! 
Legatarul pârât a depus şi el concluzii scrise, arătând că discuţia ar fi 
inutilă, câtă vreme - din motive de lipsă de spaţiu - nici până la data 
litigiului Baroul Covurlui nu primise sediul instituit de lege. „Dar 
întrucât, precum am arătat mai sus, decanatul poate avea un imobil al 
său, de altă parte dat fiindcă destinaţia imobilului este şi pentru 
bibliotecă, nu se poate susține că azi avem local pentru bibliotecă şi 
deci legatul este caduc. Chiar dacă am avea local pentru bibliotecă încă 
dorința defunctului de. a cumpăra un local în acest scop trebuie 
împlinită. Şi nu este nici o caducitate. Numai la un caz ar fi caduc acest 
testament, dacă altcineva ne-ar fi dat o casă în acelaşi scop şi condiţii 
în care este făcut întreg legatul”115. Judecătorii au adoptat acest ultim 
punct de vedere şi au validat testamentul, argumentând în plus că art. 
60 alin. 2 din legea invocată conţine doar o recomandare de instalare 
în Palatul de justiție, neexcuzând instalarea în alt imobil: „În localurile 
instanțelor judecătorești, se va pune la dispoziţia corpului de avocaţi 
un număr de încăperi necesare exerciţiului profesiei şi organizării 
corpului” 116, 
În fine, într-o altă cauză, testatoarea căsătorită de şapte ani şi 
neavând copii, dar însărcinată în luna a cincea, își lasă toată averea 
unchiului după mamă. Peste două luni şi jumătate, decedează la o 


114 Concluziile scrise depuse de Remus Benişache, în Practica testamentară, 
p. 188-189. l A 

115 Concluziile scrise depuse din partea Baroului Covurlui, în Practica 
testamentară, p. 196. 

116 Trib. Covurlui II, deC. civ. 488bis/15.X11.1924, în C. jud. 1925.165, redată şi 
în Practica testamentară, p. 198-199. 

jumătate de oră după ce dăduse naştere unui copil. Soțul testatoarei 
a cerut să se constate revocarea de drept a testamentului prin 
naşterea descendentului. Curtea de casație a aprobat hotărârile 
instanţelor inferioare prin care se respinsese acțiunea pe motiv că, 
sub imperiul vechiului Cod civil, revocarea pentru survenire de copil 
era aplicabilă numai în materie de donaţii (art. 829, coroborat cu art. 
836-837 C. civ.). În plus, a apreciat că, „chiar dacă principial s-ar 
putea admite anularea legatelor pentru eroare asupra cauzei, atunci 
când testatorului i-a survenit un copil postum a cărui concepţie nu o 
cunoştea, instanţa de fond este suverană să aprecieze dacă testatorul 
s-a găsit în eroare”117, Ceea ce instanța de fond şi făcuse, constatând 
că testatoarea nu putea fi în eroare, din moment ce a dispus fiind 
însărcinată în luna a cincea. Adnotatorul acestei decizii conchide: „În 
cazul survenirii de copii, eroarea în care se găsea dispunătorul cre- 
zând că va muri fără descendenți, se caracterizează deci ca o cauză 
de nulitate sau de caducitate, după cum copilul născut ulterior fusese 
conceput la data testamentului sau concepţia lui s-a întâmplat 
ulterior”118, i l Fe np r jat 

Se observă cum practica noastră a ezitat în a accepta că un testa- 
ment nerevocat poate fi considerat totuşi ineficace pe motiv de 
dispariție a cauzei sau peʻeroare asupra acesteia. În absența unei 
jurisprudențe relevante după 1948, autorii noştri au acceptat 
teoretic ineficacitatea legatului în asemenea ipoteze, însă sunt divi- 
zaţi asupra fundamentării acesteia1!19. Nici noul Cod civil nu regle- 
mentează ipoteza. 

Pentru a avea un tablou complet al problemei, o privire în curtea 
modelului nostru de ieri şi de azi va fi utilă. 


18. Constatăm astfel cum practica franceză a evoluat aici într-o 
„direcţie prudentă. | 
„117 Cas, I, dec. 536/11.X11.1944, în PR 1946.1.6 notă Ovid Sachelarie, redată și în 
Practica testamentară, p. 303.89 E pe 49 Mit 
118 Practica testamentară, p. 310. 
119 Caducitate pentru dispariţia cauzei: Eliescu, Moștenirea, p. 268; Chirică, 


Succesiuni, p. 260-262. Condiţie rezolutorie tacită: Deak, Tratat, p. 263. Eroare 
Asupra cauzei: Chirică, Succesiuni, p. 142 nr. 161. 

Doi dintre copiii unei familii fuseseră gratificaţi în 1994 printr-o 
donaţie autentică cu un fond de comerț al părinţilor lor. Un an mai 
târziu, părinţii dispun prin testament autentic în favoarea celorlalți doi 
copii ai lor, în intenția declarată expres în act de a reface echilibrul 
patrimonial afectat de donația anterioară. Pentru a curma disputele 
iscate în cadrul familiei, frații gratificați returnează în 1996 părinţilor 
printr-o donaţie în sens invers fondul de comerț primit. Ascendenţii 
decedează în 1998, respectiv în 2004 iar copiii ex-donatari solicită să 
se constate caducitatea testamentului din 1995 pentru dispariția 
cauzei, de vreme ce echilibrul pecuniar se restabilise în 1996 prin 
restituirea bunului donat. Curtea de Apel Bastia a admis acţiunea 
astfel formulată, dar Casaţia s-a pronunţat în sens contrar: „nu face: 
decât să adauge la cauzele legale de caducitate a testamentului și 
violează, prin aplicare eronată, art. 1131120 şi 1039-1043121 din codul 
civil, curtea de apel care declară caduce testamentele, pe motiv că 
singura lor cauză ar fi dispărut odată cu restituirea donaţiei, în vreme 
ce revine exclusiv testatorului să tragă consecințele pretinsei dispariţii 
a cauzei ce îl determinase să dispună”122. | 

Casaţia franceză s-a menţinut pe aceeași poziţie şi într-o decizie 
ulterioară123. Considerând-că prin înstrăinările succesive din:1960 și 
1962 avantajase pe fiica mai mare în dauna mezinei, tatăl acestora a 
redactat în 1963 un testament în care explica acest lucru,. grati- 
ficând-o pe ultima în consecinţă. Testatorul'a decedat în 1972, iar la 
moartea soției sale în 2005 s-a găsit ultima voință a acesteia, 
redactată în 2003. Actul arăta că defunctul soț fusese în eroare.când 
lăsase numai mezinei. întreaga cotitate disponibilă a averii sale 
numai pentru a compensa dezechilibrul patrimonial creat în anii 
şaizeci. În realitate, fiica cea mare nu primise mai mult decât sora ei, 
astfel că - pentru a reechilibra situația - mama dispunea de averea ei 
în favoarea primei născute. Sora cea mare a solicitat. instanţei 
anularea testamentului din 1963 pentru cauză falsă. Cea mică a cerut 


120 Corespunzând art. 966 C. civ., art. 1236 alin. 1 şi 1238 alin. 1 NCC. 

121 Corespunzând art. 924-928 C. civ., art. 1071 NCC. 

122 Cass. civ. |, dec. din 15.X11.2010, în RTD civ. 2011. 165 notă Michel Grimaldi și 
în D. 2011.795 notă Estelle Naudin. 

123 Cass. civ. |, dec. Din 15.11.2012, în JCP.N.2012. Act.284, 

ca, dacă acțiunea surorii sale va avea succes, acelaşi tratament juridic 
să fie administrat şi pentru ultima voinţă a mamei. Instanţa de fond 
anulase ambele testamente, pe motiv că rezulta univoc din însăşi 
cuvintele testatorului că a dispus pentru a restabili echilibrul patri- 
monial, că a făcut-o din eroare asupra caracterului gratuit al 
înstrăinării din 1960, că motivul determinant îi dispăruse şi că astfel 
lăsase fără cauză şi testamentul din 2003 al soţiei sale - soluție 
casată în recurs. 

Care este semnificaţia acestor jurisprudenţe? Majoritatea prac- 
ticii şi a autorilor din Franța consideră că rolul cauzei se rezumă la a 
verifica validitatea actului la momentul formării sale, nu eficacitatea 
acestuia în momentul executării!24, Ca urmare, soluţiile de mai sus ar 
fi corecte. Totuşi, în materie de liberalităţi, o serie de autori francezi 
admit caducitatea.prin dispariția cauzei125. Argumentul Curţii cum că 
dispariţia cauzei la testamente nu este reglementată în cod nu poate 
fi primit; este suficient să îi aplicăm dreptul comun al actelor juridice, 
unde soluţia este posibilă126, Așa se explică de ce ultima decizie 
raportată nici nu se mai referă în motivare decât la art. 1131 fr. (= 
art. 966 C. civ., art. 1236 alin. 1 şi 1238 alin. 1 NCC), renunțând la 
textele ce enumeră cauzele de caducitate a legatelor. 

Respingerea caducității prin dispariţia cauzei mai beneficiază în 
optica Curţii de casaţie franceze de un argument. Revocabilitatea 
discreționară este de esența testamentului. Prin urmare, menținerea 
sa de către testator înseamnă că a înțeles să substituie motivatiei 
inițiale o alta. Argumentul are meritul de a evita încercări de 
(re)interpretare a voinţei dispunătorului care frizează - așa cum 


— e poe me ist pet easy Aal ri 


124 La fel judecă şi Curtea de casaţie belgiană, afirmând că „existenţa cauzei 
trebuie să fie apreciată la momentul formării actului căruia îi este condiţie de 
validitate şi că dispariția sa ulterioară rămâne, de regulă, fără efecte asupra validității 
actului. [...] Dispariţia cauzei nu poate antrena caducitatea acestei liberalităţi decât în 
măsura în care survine înainte de decesul testatorului; că dacă ea survine după 
acesta, rămâne fără efect” (Cass. be., dec. din 21.1.2000, în J.T. 2000, p. 573 notă 
Paul-Alain Foriers, citată în Van Gysel, Précis , p. 103). | 

125 V, literatura și practica citate în Grimaldi, Liberalites, p. 194-195 nr. 1259 şi 
P. 405-406 nr. 1519. 

126 Estelle Naudin, Disparition de la cause et caducită d'un testament, în 
JCP.N.2012.Comm.1256. 

arătasem şi în materia formei olografe!27 - arta divinatorie şi care 
pot ajunge să răpească orice efect unui testament valabil întocmit. 
Este o poziţie prudentă, prin care judecătorii francezi încearcă să 
evite contenciosul prea abundent. În critică, s-a arătat că poate fi cu 
nimic mai puţin divinatoriu să se mizeze pe lipsa de reacţie a 
testatorului, câtă vreme el indicase expres motivele ce-l îndemnaseră 
la gratificare!?8. Adăugăm la acest argument și acela că inerția 
menționată se poate datora lipsei de cunoștințe juridice sau pur şi 
simplu indolenței dispunătorului. 


19. În ce ne priveşte, acceptăm cauza ca un element esenţial al 
voinţei juridice, ce trebuie să existe şi să fie reală la momentul 
exprimării acesteia (art. 948 C. civ. = art. 1179 alin. 1 NCC). 
Remarcăm însă faptul că actul testamentar este o realitate în 
mișcare: este realizat în mod valabil într-un moment în care, din 
perspectiva efectelor sale, nu generează decât o simplă expectativă; 
validitatea obiectului unui legat se apreciază la momentul deschi- 
derii moştenirii, deşi condiţiile acestuia ar trebui în mod normal să 
fie definitiv întrunite la momentul testării; predecesul (ipotetic) al 
legatarului instituit antrenează imposibilitatea ultimei voințe de a-și 
mai produce vreodată efectele; la data decesului testatorului, succe- 
sibilii testamentari dobândesc un drept eventual; acesta se consoli- 
dează (retroactiv) prin acceptarea moștenirii; fapte juridice ulte- 
rioare devoluţiunii testamentare efective - ca neexecutarea unei 
sarcini, injuriile aduse memoriei lui decuius etc. - pot atrage 
ineficiența actului mortis causa. | 

Prin urmare, cauza - element esenţial al voinţei testamentare - 
trebuie, într-adevăr, să întrunească. cerinţele art. 966 C. civ. (1236 
alin. 1 și 1238 alin. 1 NCC) la momentul testării, dar credem că se 
poate accepta varianta dispariției acesteia în jocul circumstanțelor 
concrete în care testamentul îşi produce efectele. Teoria condiţiei 
rezolutorii negative tacite ne apare ca o intruziune în voinţa lui 
decuius, o forţare a testamentului. De aceea, mai ales că în România 


127 V, supra nr. 14. 
128 Naudin, Disparition, cit. supra. 

de astăzi testamentul autentic este forma de elecție, am 
recomanda!2? ca notarii să investigheze intenţiile testatorilor şi să 
sfătuiască pe viitorul decuius să le includă expres în calitate de 
condiţii rezolutorii. Ar fi o manieră prin care s-ar preîntâmpina 
contestările. 

În concluzie, observând argumentele pro şi contra emise, nu 
respingem teoria caducității testamentului prin dispariția cauzei. 
Aplicarea ei o vedem însă ca esenţial dependentă de circumstanţele 
„concrete. Va trebui de fiecare dată probat dacă: testatorul căruia i s-a 
născut ulterior un copil a înţeles să-şi menţină testamentul? sau din 
circumstanţele cauzei rezultă că, în optica dispunătorului, a devenit 
caduc iar dispunătorul nu s-a mai gândit la acesta din pură como- 
ditate? Divorțul de legatara instituită se datorează sau nu unui deficit 
de afecțiune suficient de mare încât să facă anacronică intenția 
liberală?130 Soluţia caducităţii nu credem că poate fi negată când 
textul testamentului menționează expres scopul gratificării. Altfel, o 
prudenţă ca aceea a Casaţiei franceze în admiterea caducităţii este 
recomandată când testatorul avusese ocazia de a-şi modifica ultima 
voință. Dar ezitările pot dispărea când dispunătorul nu cunoscuse 
Schimbarea situaţiei concrete!31, aceasta fiind şi poziția practicii 
belgiene132, HUALLA: F 


* 
x x 

129 Așa cum s-a recomandat și în Franţa - v. Naudin, loc. cit. supra. 

130 „În speţă, Curtea de fond, constatând şi motivând suficient din examinarea 
testamentului de la 1910 că motivul determinant pentru defunct de a testa în 
favoarea recurentei a fost calitatea de soție iubită pe care aceasta o avea în 
momentul facerii testamentului, iar, pe de altă parte, că recurenta a pierdut această 
Calitate în timpul vieţii testatorului prin desfacerea căsătoriei prin divorţ, bine a 
decis că prin aceasta, dispărându-i motivul determinant, testamentul a devenit caduc 
Și nu mai poate produce nici un efect” (Cas. I, dec. 64/1930, Jur. Gen. 
1931.1006.825-826). . 

131 Deak, Tratat, p. 263 nota 2; Naudin, loc. cit. supra. 

132 Caducitatea pentru dispariţia cauzei intervine pentru legatul adresat unui 
nepot de către un testator care nu ştia că are copii, pentru legatul remuneratoriu al 
unor servicii deja plătite sau pentru legatul făcut soţului contra căruia testatorul a 
introdus o acţiune în divorţ (v. detalii despre aceste jurisprudenţe în Léon Raucent, 
Les libéralités, Bruylant, Bruxelles, 1991, p. 241). 

20. Analizele din paragrafele de mai sus ne ajută să verificăm 
concluzia la care ajunsesem: condiţiile de formă ale testamentului 
există, sunt necesare, dar interpretarea lor este una suplă, prag- 
matică. Dacă nu ar fi astfel, dezbaterea asupra caducităţii prin dispa- 
riția cauzei nu ar putea avea loc. S-ar adopta direct soluţia simplă şi 
formalistă a menţinerii testamentului ~- act solemn care nu fusese 
revocat prin vreuna din solemnitățile expres reglementate în cod. 

Conchidem că poziționarea mai relaxată faţă de exigenţele 
formalismului a permis reconstituirea datei, semnătura pe plic etc. 
Tot ea justifică şi admiterea unei revocări a testamentului /legatului 
prin distrugerea actului sau a obiectului de care s-a dispus - consa- 
crate expres în noul cod. Aceeași abordare permite emiterea unei 
teorii precum caducitatea prin dispariţia cauzei, Experiența romană 
ne arată că nu s-ar putea discuta despre cauză (condiţie de fond, 
ținând de voinţa juridică) dacă nu s-ar fi renunţat la punctul de 
vedere rigid, influenţat de religie al vechiului drept roman, conform 
căruia haina în care este îmbrăcată voința nu poate fi depășită. 


20bis. Flexbilitatea în abordarea juridică se poate observa, şi 
într-o decizie interesantă a Curţii de Apel Cluj, din câte știm unică 
până acum în jurisprudenţa noastră. 

În speţă, MN testase apartamentul - cumpărat în baza Legii nr. 
112/1995 - pârâţilor BL şi BE. În cursul aceleiași zile, a semnat cu 
legatarii un înscris sub semnătură privată intitulat „Contract de 
vânzare-cumpărare şi întreţinere viageră”, având următorul 
conținut: „Eu MN vând apartament situat în [...] lui BL şi BE cu suma 
de 14 milioane lei și întreținere viageră pe perioada vieţii, după care 
apartamentul rămâne în proprietatea sus-numiţilor cu drepturi 
depline şi irevocabile, după cum reiese și din testament. [...] Subsem- 
natul MN, în dăruire irevocabilă las cu aplicarea legalității locuinţa 
mea proprietate personală, în schimbul a 14 milioane lei şi 
întreţinerea cu uzufruct viager până la deces”. Conform instanţei de 
recurs, din conținutul contractului reiese că intenţia testatorului nu a 
fost de a revoca legatul, ci, dimpotrivă, de a-i consolida efectele. 
Testatorul a încercat să asigure pârâţilor legatari o dublă modalitate 
de dobândire a proprietăţii imobilului. Menţiunea din contract că 

apartamentul rămâne în proprietatea pârâților „cu drepturi depline 
și irevocabile după cum reiese şi din testament” relevă clar intenția 
testatorului de a transmite pârâților mortis causa bunul proprietatea 
sa. Adnotasem aprobativ soluția Curţii, observând argumentat cu 
doctrină și jurisprudență română și franceză că prezumția de la art. 
923 C. civ. (art. 1068 lin. 2 şi 3 NCC) poate fi răsturnată şi că la 15 
octombrie 1997, prin testamentul urmat imediat de contractul de 
vânzare-cumpărare cu clauză de întreţinere, pârâţii BL şi BE au fost 
înzestrați cu un titlu alternativ de dobândire a proprietăţii asupra 
apartamentului în litigiu. La 6 decembrie 1997 ei s-au găsit, prin- 
cipial, în situația de a beneficia fie de vocaţia testamentară fie de 
dobândirea convențională. În cauză însă, existase de la bun început 
intenția de a se prevala de testament133. 

Soluţia instanţei şi nota aprobativă ce a însoțit-o au iregistrat e) 
critică cel puțin discutabilă 134. 
„ Astfel, s-a afirmat înainte de toate că soluţia menţinerii testa- 
mentului ar fi „în principiu inacceptabilă, încheierea actului între vii 
cu titlu oneros, trebuie subliniat foarte clar, echivalând cu revocarea l 
legatului, chiar dacă este încheiat cu beneficiarul legatului”. Nu este 
aşa, deoarece art. 923 C. civ. (= art. 1068 alin. 2 NCC) instituie o 
modestă prezumție relativă, nu un principiu. Este adevărat deci că 
înstrăinarea oneroasă subsecventă dispunerii mortis causa reflectă 
intenţia revocatorie. Dar în nota explicativă am arătat amănunţit că 
eram în fața unei aplicări particulare, rezultată din intenţionalitatea 
celor implicaţi, aplicare pe care Curtea de casaţie franceză o accep- 
tase încă din prima jumătate a sec. XIX. Autorul criticii nu pare să fi 
observat aceste argumente... << 

În continuare s-a arătat că, în cauză, „înstrăinarea cu sarcina 
întreţinerii dispunătorului fiind făcută în favoarea a doi dintre copiii 
acestuia, ar fi fost vorba de o înstrăinare cu capital pierdut, care intră 
sub incidenţa dispoziţiilor art. 845 C. civ. (= art. 1091 alin. 4 NCC), 
fiind prezumată a fi o donaţie, astfel încât legatul nu s-ar putea fi 
considerat revocat”. Observăm cu regret c cum autorul critică fără a fi 
E D=: elita erat li ee e NE a 

133 C. Ap. Cluj civ., dec. 2461/2000, în SUBB 1/2001.60 sqq., cu nota comună a 


lui Valentin Mitea și a subsemnatului, redată şi în Practica aa iara p- 355 sqq. ` 
134 Chirică, Succesiuni, p. 243 nota 5. 

lecturat cu atenţie speța. Dacă ar fi făcut-o, ar fi remarcat că destina- 
tarii înstrăinării nu erau nicidecum copii ai acestuia, ci niște terţi 
soț-soţie care îl îngrijeau și îi vizau locuinţa ca răsplată. 


Un alt fel de testament autentic? 


Vom putea răspunde la întrebare lucrând pe segmentul de texte 
corespunzător din noul cod civil. 


ART. 1043 - Testamentul autentic | 

(1) Testamentul este autentic dacă a fost autentificat de un 
notar public sau de o altă persoană învestită cu autoritate publică 
de către stat, potrivit legii. 

(2) Cu ocazia autentificării, testatorul poate fi asistat de unul 
sau de 2 martori. 


ART. 1044 - Întocmirea testamentului autentic 

(1) Testatorul îşi dictează dispoziţiile în faţa notarului, care se 
îngrijeşte de scrierea actului şi apoi i-l citeşte sau, după caz, i-l dă 
să îl citească, menţionându-se expres îndeplinirea acestor for- 
malităţi. Dacă dispunătorul îşi redactase deja actul de ultimă 
voință, testamentul autentic îi va fi citit de către notar. 

(2) După citire, dispunătorul trebuie să declare că actul 
exprimă ultima sa voinţă. 

(3) Testamentul este apoi semnat de către testator, iar 
încheierea de autentificare de către notar. 


ART, 1045.—Autentificarea în situaţii particulare 

(1) În cazul acelora care, din pricina infirmităţii, a bolii sau 
din orice alte cauze, nu pot semna, notarul public, îndeplinind 
actul, va face mențiune despre această împrejurare în încheierea 
pe care o întocmeşte, menţiunea astfel făcută ţinând loc de 
semnătură. Menţiunea va fi citită testatorului de către notar, în 
prezența a 2 martori,. această formalitate suplinind absenţa 
semnăturii testatorului. 

(2) Declaraţia de voinţă a surdului, mutului sau surdornutului, 
ştiutori de carte, se va da în scris în faţa notarului public, prin 
înscrierea de către parte, înaintea semnăturii, a „menţiunii "consimt 
la prezentul act, pe care l-ar citit". 

(3) Dacă surdul, mutul sau surdomutul este, din orice motiv, 
în imposibilitate de a scrie, declaraţia de voinţă se va lua prin 
interpret, dispozițiile alin. (1) aplicându-se în mod corespunzător. 

(4) Pentru a lua consimțământul unui nevăzător, notarul 
public va întreba dacă a auzit bine când i s-a citit cuprinsul 
testamentului, consemnând aceasta în încheierea de autentificare. 


ART. 1046 — Înregistrarea testamentului autentic 

În scop de informare a persoanelor care justifică existența 
unui interes legitim, notarul care autentifică testamentul are 
obligaţia să îl înscrie, de îndată, în Registrul naţional notarial ținut 
în format electronic, potrivit legii. Informaţii cu privire la existența 
unui testament se pot da numai după decesul testatorului. 


21. Regimul testamentului autentic a avut o evoluţie particulară 
în dreptul nostru civil. Reglementarea reținută în art. 860-863 C. civ. la 
1864 se îndepărta de modelul Codului Napoléon, conferind 
competenţa de instrumentare judecătoriei şi creând un act juridic ce 
beneficia de un regim de autentificare derogatoriu. Acest regim era 
însă insuficient de clar reglementat135, astfel că procedura propriu-zisă 
a fost completată cu prevederile clarificatoare ale art. 33 din Legea 
autentificării actelor din 1886136, Prin modificări legislative succesive 
(1944, 1950, 1960), testamentul autentic a devenit un act autentic ca 
oricare altul şi a fost trecut ca regulă în competenţa notariatului137, 
evoluţie confirmată de Legea nr. 36/1995. 

Noul cod civil s-a inspirat în redactarea art. 1043-1044 NCC din 
legislația notarială română în vigoare la 1 octombrie 2011 (Legea nr. 
36/1995 şi Regulamentul ei de punere în aplicare, adoptat prin 
Ordinul 710/C/1995 al MJ) şi din codul civil francez. Diferenţa 


135 „Aceea ce legea n6stră a negles (neglijat - n.ns.) să facă, este că n'a creat o 
disposiţiune generală, în care să se fi enumerat formalităţile de cari actele autentice 
trebuiesc a fi înconjurate sub pedâpsă de nulitate şi să se fi determinat cu 
de-amenuntul atribuţiunele judecătoriei în materie de acte autentice, sfera 
competinţii lor şi incapacitatea lor în cas de înrudire cu disponentul sau cu vre-una 
din părțile contrahente (contractante - n.ns.). Aceasta este o lacună fatală.” 
(Alexandru Degré, Dreptul de a testa este un drept natural? Regule speciale pentru 
forma testamentelor (art. 856-857 cod civ.), în Degré, Scrieri, p. 227). 

136 Pentru detalii, v. Alexandresco IV/2, p. 73-93 şi HRB, p. 521-525. 

137 Pentru detalii asupra evoluţiei legislative, v. Eliescu, Moștenirea, p. 214. 

tnt: lit > încă: lua uimit cint ie 

constă în faptul că, de la legea din 8 decembrie 1950, în, Franţa 

testarea autentică are nevoie de doi notari sau de un notar şi doi 

martori (art. 971 fr.), pe când în România este suficient un singur 
notar și martorii sunt ca regulă facultativi (art. 1043 NCC): 

S-a exprimat părerea că în categoria persoanelor investite cu 
autoritate publică de către stat ar putea fi incluşi şi avocaţii, soluţie 
fundamentată pe dispoziţiile art. 3 alin. 1 lit.c din Legea nr. 
51/1995138. Nu putem primi această opinie, pentru că atribuţiile 
respective nu au nimic de a face cu cele de autoritate publică dele- 
gată conferite notarului public pentru a face autentificarea. Nu este 
prima tentativă de a aduce atribuţiile de autentificare a testa- 
mentului (și) în competenţa avocaţilor: Înalta Curte a avut ocazia de 
a se pronunţa în sens contrar, față de texte similare introduse în 
epocă în art. 18 şi 20 ale Legii corpului de advocați139, Nu în ultimul 
rând, între modificările aduse Legii nr. 36/1995 prin Legea nr. 
77/20121%0 figurează şi cea de la art. I pct. 60 cu privire la art. 45 alin. 
1, care va avea din 2013 următorul conţinut: „Actele juridice pentru 
care legea prevede forma autentică ad validitatem vor fi redactate 
numai de notarii publici”. | 

„Art. 1044 NCC prevede o suită de operațiuni ce trebuie urmate 
întocmai, componente esenţiale ale formalismului prescris sub 
sancţiunea nulității absolute. Îndeplinirea fiecărei etape trebuie 
consemnată în scris -până la Decr. nr. 79/1950141 în procesul verbal 
de autentificare dresat de către magistratul instrumentator, apoi 
până la Decr. nr. 377/1960142 în procesul verbal de autentificare 


158 Cristina Gabriela Frențiu, în NCC Comentarii, p. 169 nr. 2. í 

139 Cas. I, dec. 300,/30.VI.1920, în Jur. Rom. 4/1921, redată în C. civ. adnotat Il, 
p. 284 nr. 11. i 

140 Legea pentru modificarea şi completarea Legii notarilor publici şi activității 
notariale nr. 36/1995, nr. 77/1.VI.2012, publicată în M. Of. nr. 386 din 8 iunie 2012. 
Modificările vor intra în vigoare la 1 ianuarie 2013 (art. VI alin. 1 din Lege). 

141 Privind organizarea notariatului de stat, publicat în B. Of. nr. 31 din 31 
martie 1950. 

142 Decretul pentru organizarea şi funcţionarea notariatului de stat, însoțit de 
Regulamentul din 14.X.1960 privind aplicarea dispoziţiilor sale şi de Instrucţiunile 
Ministerului Justiţiei nr. 4/]/1961 referitoare la Aplicarea dispoziţiilor normative 
privind organizarea şi funcţionarea Notariatului de stat (textele sunt integral redate 
în Dumitru Viorel Mănescu, Doina Dunca (coord.), Principalele acte normative cu 

dresat de către notar, respectiv în încheierea de autentificare 
redactată de notar din 1960 şi până azi - sub ameninţarea aceleiaşi 
nulităţi!43, Curtea noastră de casaţie a decis la începutul sec. XX că 
procesul-verbal de autentificare nu poate fi întocmit după decesul 
testatorului!4+, Soluţia Curţii rămâne valabilă peste timp: rezultă din 
art. 65 alin. 1 Legea nr. 36/1995 (ce va deveni de la 1 ianuarie 2013 
art. 64 alin. 2 că testatorul trebuie să fie în viaţă şi la momentul 
autentificării testamentului, nefiind suficient să se fi obţinut numai 
consimțământul său145. 


22. Martorii nu sunt obligatorii decât la autentificarea testa- 
mentului în situaţiile particulare reglementate la art. 1045 NCC. 

O problemă practică s-ar pune aici: unde semnează martorii? 
Din textele codului putem deduce că rolul lor se rezumă la a certifica 
faptul că testamentul conţine voința dispunătorului, deoarece l-au 
auzit declarând că îi corespunde. La marea rigoare, dacă testatorul 
nu dorește ca: martorii să îi: cunoască ultimele voințe, aceştia ar 
trebui să aştepte în antecameră şi ar putea fi chemați în biroul 
notarului numai pentru a participa direct la etapa procedurală 
menţionată. În aceeași notă de rigoare, martorii ar putea fi puşi să 
semneze pe verso, înainte de încheierea de autentificare a notarului. 
Credem însă că scopul legii poate fi atins iar interesele și suspiciunile 
celor implicaţi pot fi menajate procedând într-o manieră mai rezo- 
nabilă. Practica ne arată că martorii sunt de față la întreg procesul de 
redactare; prin urmare, vor fi limitați să participe doar la declaraţiile 
finale numai dacă testatorul o solicită pentru a păstra secretul (şi, 
Piler te E e SERI ie e a e o 
incidență asupra activităţii notariale adoptate până la apariţia Legii nr. 36/1995, 
Notarom, Bucureşti, 2006). udă 

143 HRB, p. 523-524 nr. 1264; Rarincescu, Curs, p. 510; RBB, p. 512-513 nr. 
1304, cu jurisprudenţa exemplificativă acolo citată, respectiv p. 514 nr. 1307; 


Eliescu, p. 217-218. „La formalismul tradiţional al actelor notariale [...], Codul civil 
adaugă articolelor 972, 973 şi 974 un anumit număr de solemnităţi specifice, 


destinate a garanta o corespondenţă exactă între gândul testatorului şi expresia sa 
Scrisă datorată notarului” (Nicod, Formalisme, p. 893 nr. 321.42). 

144 Cas. I, dec. din 9.1.1906, în Bul. 1906 p. 3 redată în C. civ. adnotat II, p. 284 nr. 
9. În acelaşi sens s-a pronunţat şi literatura de specialitate (Dogaru, Teoria, p. 
473-474 nr. 1122). | 


145 Frențiu, NCC Comentarii, p. 171 nr. 12-13. 

desigur, dacă ei acceptă). Semnătura martorilor nu are ce căuta pe 
pagina rezervată încheierii de autentificare, urmând să figureze 
imediat după textul testamentului146. Dacă dispunătorul se crampo- 
nează de secretizare, notarul va putea să acopere textul testa- 
mentului față de martorii care semnează147. Maniera de procedare la 
care ne-am oprit este consacrată şi de noul art. 612 alin. 4 din Legea 
nr. 36/1995 modificată, unde la teza secundă se prevede că „martorii 
vor semna înscrisul alături de testator şi vor fi identificaţi în înche- 
ierea de autentificare, cu menţiunea justificării prezentei | lor și a 
faptului că sunt martori-asistenţi”. 


23. Modificările aduse Legii nr. 36/1995 au introdus după 
art. 61 trei noi articole: 611-613. Acestea reiau şi detaliază minuţios 
procedura de realizare a testamentului autentic, sumar ARAS la art. 
1044-1045 NCC. 


24. Art. 1046 NCC instituie o noutate față de regimul vechiului cod 
civil: înregistrarea informatică a existenței testamentului autentic. 

Ideea nu este însă nouă. Prin art..110 al Decretului-lege nr. 
358/1944148 se înființa la secția notariat a Tribunalului Ilfov cazierul 
testamentelor autentice şi mistice. Toți judecătorii şi notarii publici 
care investeau cu formulă autentică testamente sau revocări de 
testamente erau obligați să comunice în termen de zece zile numele, 
prenumele şi domiciliul testatorului sau declarantului, caracterul * 
autentic sau mistic al testamentului, precum și data şi numărul sub 


146 Aşa se recomandă şi în UNNPR, Ghid de practică notarială, Notarom, 
Bucureşti, 2011, p. 187-189. 

147 Nu am fi foarte departe aici de ceea ce se întâmpla în antichitatea romană, 
când testamentul reglementat de dreptul pretorian se inscripționa pe tăblițe cerate 
şi ulterior legate, pentru a i se păstra secretul. Ca urmare, poetul Horatius ne 
relatează într-una din Satirele sale cum Tiresias îl îndeamnă pe Ulise : „De-ţi întinde 
cineva testamentul ca să-l citeşti, nu uita să-l refuzi; depărtează totuși tăblițele, î în așa 
chip, ca să zăreşti cu coada ochiului ce se cuprinde în rândul al doilea și în pagina 
întâi, Află dintr-o ochire de eşti singurul moştenitor sau de mai sunt şi alții” (Sat. 
11.5.51). 

148 Pentru autentificarea şi legalizarea înscrisurilor, pentru învestirea cu dată 
certă şi legalizarea copiilor de pe înscrisuri, publicat în M. Of. nr. 152 din 3 iulie 1944. 

care au fost autentificate sau înregistrate. Un opis general şi unul 
alfabetic trebuiau înființate și ţinute de fiecare instanță competentă 
prin grija prim-grefierului, pentru a înregistra zilnic astfel de 
înscrisuri. Opisele aveau prin lege caracter confidenţial în privinţa 
testamentelor mistice, până la decesul testatorului (art. 111). 
Această prevedere legală a fost considerată inutilă, „conţinutul 
testamentului mistic fiind - prin însăși natura lui — necunoscut, iar 
faptul înregistrării unui asemenea testament neavând în el însuşi 
nimic confidenţial, din moment ce el se petrece în pretoriul instanţei 
în condiții asemănătoare cu acelea ale autentificării testamentelor 
autentice, cari sunt acte publice”149. Cele două texte au dispărut 
consecutiv abrogării Decretului-lege nr. 358/1944 prin art. 17 al - 
Decr..nr. 377/1960. 

Evidenţa informatizată a testamentelor autentice funcționează 
încă din 2007, când la nivelul UNNPR s-a înființat Registrul naţional 
de evidenţă a testamentelor autentice. În acesta sunt înregistrate atât 
testamentele cât şi revocarea acestora, suportul logistic fiind 
încredințat SC Infonot Systems SRL. Orice notar care a instrumentat 
un testament autentic sau a autentificat o revocare are obligaţia de a 
furniza informaţia în aceeaşi zi la Registru, unde informaţia poate fi 
consultată de către persoanele interesate apelând la un notar şi 
numai după deschiderea succesiunii (art. 1046 NCC teza a Il-a şi art. 
37 Legea nr. 36/1995). Prin art. I pct. 111 din Legea nr. 77/2012, 
Registrul naţional de evidență a testamentelor autentice a fost 
redenumit: se va numi Registrul naţional notarial de evidenţă a 
liberalităților (RNNEL) și în el se vor înregistra toate actele de 
donație, dispoziţiile testamentare, revocarea lor, precum și retrac- 
tarea revocării acestora (noul art. 1002 alin. 1 lit. b din Legea 
nr. 36/1995). 


25. În concluzie, formalismul în materie de testamentul autentic 
a efectuat o mişcare de îndepărtare la 1864 de modelul francez al 
textelor din cod, pentru a reveni principial în codul din 2009 la 
tehnica acestuia. Este un alt fel de testament autentic? Ni se pare mai 
degrabă că este o perfecționare a celui practicat până acum. 


149 Rarincescu, curs, p. 517. 

Fiind vorba de practicare, forma autentică este una rar utilizată în 
Franța. Indiscreția martorilor îi descurajează pe dispunători, căci 
jurisprudența franceză a decis că martorii trebuie să asiste la dictarea 
şi la lectura testamentului. Notarii sunt și ei reticenţi, solemnitățile 
complexe făcându-i să se teamă de posibilitatea de angajare a 
răspunderii lor profesionale!50. Testamentul autentic pare a fi însă 
forma de elecție în România de după al doilea război mondiali51. 


În căutarea unui succesor pentru testamentul 
sumelor de bani depuse la CEC -art. 1049 NCC 


„26. Decretul nr. 224/1948 a transformat Casa de depuneri şi 
consemnațiuni înființată în 1864 în instituție menită a gera 
centralizat economiile băneşti ale populaţiei din întreaga ţară. Era 
astfel normal ca în Decretele nr. 387/1949 şi 371/1958 (prin care 
statutul i-a fost perfecționat succesiv) să apară texte referitoare la 
dispunerea mortis causa de sumele depuse, reluate şi în art. 22 din 
Statutul CEC aprobat prin HG nr. 888/1996: „Titularul depunerii are 
dreptul să indice CEC persoanele cărora urmează să li se elibereze 
sumele depuse, în caz de deces. Depunerile asupra cărora nu s-au dat 
dispoziţii testamentare se eliberează de CEC moștenitorilor legali şi 
testamentari"152, Dispoziţia pentru cauză de moarte a fost asimilată 
unui testament olograf simplificat. 

Un astfel de text era suficient într-o economie socialistă şi pentru 
o instituţie financiară încadrată funcţional acesteia. Transformarea 
CEC-ului într-o bancă comercială ce funcționează la fel ca altele 
nenumărate apărute după 1990 a reclamat necesitatea unui text 
aplicabil erga omnes, chestiune în întâmpinarea căreia a încercat să 
vină noul Cod civil: 


150 Nicod, Formalisme, p. 892 nr. 321.130; Malaurie, Aynăs, Successions, p. 262 
nr. 484. 

151 În același sens, Genoiu, Moștenire, p. 171. 

152 V. ampla analiză din Eliescu, Moștenirea, p. 226-242. Pentru sinteza 
problematicii, cu trimiteri bibliografice, v: Deak, Tratat, p. 201-205. 

ART. 1049 — Testamentul sumelor şi valorilor depozitate 

(1) Dispoziţiile testamentare privind sumele de bani, valorile 
sau titlurile de valoare depuse la instituţii specializate sunt valabile 
cu respectarea condiţiilor de formă prevăzute de legile speciale 
aplicabile acestor instituţii. - 

(2) Instituţiile specializate nu vor putea proceda la predarea 
legatului având ca obiect sume de bani, valori sau titluri de 
valoare decât în baza hotărârii judecătoreşti ori a certificatului de 
moştenitor care constată valabilitatea dispoziţiei testamentare şi 
calitatea de legatar, prevederile referitoare la raport şi reducţiune 
fiind aplicabile. 

(3) Instituţiile de credit au obligaţia ca, la instituirea de către 
clienţii acestora a unei dispoziţii testarnentare, să comunice, de 
îndată, menţiunea acesteia în registrul prevăzut la art. 1.046. 


27. Varianta din 2009 a Codului nu conţinea decât primul 
alineat. Cu ocazia dezbaterilor din cadrul comisiei de redactare a legii 
de punere în aplicare, UNNPR a propus amendamente bazate pe 
experiența practică a activităţii notariale. 

Textul în sine exprima o chestiune de principiu, încercând să 
extindă adaptat la noul context social-economic experiența legislaţiei 
privind fostul CEC153, Problema rezida în caracterul său prea general, 
ce lăsa aspecte neacoperite, situație susceptibilă a conduce la 
eludarea regulilor devoluţiunii unei moşteniri. În cazul unei 
succesiuni vacante, de exemplu, notarul putea inventaria bunurile 
rămase de la decuius, cu excepția conturilor bancare. Practica arătase 
cum interogările adresate instituţiilor financiare şi de credit se 
loveau de secretul bancar, câtă vreme art. 113 alin. 2 din OUG nr. 
99/2006154 nu enumera notarul public între cei având dreptul să-l 


153 Genoiu, Moștenire, p. 175. 

154 Privind instituţiile de credit și adecvarea capitalului. 

Art. 113 alin. 2 prevedea: „Informaţii de natura secretului bancar pot fi 
furnizate, în măsura în care acestea sunt justificate de scopul pentru care sunt cerute 
ori furnizate, în următoarele situaţii: 

a) la solicitarea titularului de cont sau a moștenitorilor acestuia, inclusiv a 
reprezentanților legali şi/sau statutari, ori cu acordul expres al acestora; 

b) în cazurile în care instituţia de credit justifică un interes legitim; 

c) la solicitarea scrisă a altor autorităţi sau instituţii ori din oficiu, dacă prin 
lege specială aceste autorităţi sau instituţii sunt îndrituite, în scopul îndeplinirii 

interogheze. Ca urmare, inventarierea completă a bunurilor unei 
succesiuni lăsa de dorit. 

Astfel se explică prevederile art. 99 pct. 9 LPA, care au adăugat 
încă două aliniate versiunii iniţiale a art. 1049 NCC. Alineatul secund 
fixează procedura de urmat pentru ca banii, valorile și titlurile de 
valoare să poată fi predate legatarului lor. Din textul acestui alineat 
rezultă că beneficiarul clauzei testamentare nu poate să se prezinte 
pentru a ridica bunurile pe baza unui simplu certificat de calitate de 
moştenitor. Al treilea alineat supune testamentul sumelor şi valorilor 
depozitate publicităţii testamentelor autentice. 

În plus, art. 100 pct. 1 LPA a introdus o literă nouă g după litera f 
a art. 113 alin. 2 OUG 99/2006, permiţând notarului consultarea 
secretului bancar în cadrul și necesitățile procedurii succesorale ce o 
instrumentează. Punctul secund al aceluiași text din Legea nr. 
71/2011 adaugă un art. 117! după art. 117, conform căruia „în 
vederea aplicării prevederilor art. 1049 din Codul civil, condiţiile de 
formă necesare pentru valabilitatea dispoziţiilor testamentare 
privind sumele de bani, valorile sau titlurile de valoare depuse de 
clienţii instituţiilor de credit se vor stabili prin ordin al ministrului 
justiției, după consultarea Băncii Naţionale a României”. Este vorba 
de Ordinul MJ nr. 1903/C/20.1X.2011 privind condiţiile de formă 
necesare pentru valabilitatea dispoziţiilor testamentare privind 
sumele de bani, valorile sau titlurile de valoare depuse de clienții 
instituţiilor de credit15s, 


atribuțiilor lor specifice, să solicite şi/sau să primească astfel de informaţii şi sunt 
identificate clar informaţiile care pot fi furnizate de către ik jul de credit în acest 
scop; 

d) la solicitarea scrisă a soţului titularului de cont, atunci când face dovada că a 
introdus în instanţa o cerere de împărţire a bunurilor comune, sau | la solicitarea 
instanței; 

e)la solicitarea instanței, în scopul soluționării diferitelor cauze :deduse 
judecății. 

f) la solicitarea eeri bancar, în aip cala executării silite, pentru 
existența conturilor debitorilor urmăriţi”. 

155 Publicat în M. Of. nr. 684/2011. 

Încercări legale de salvare a testamentului informal 


Am observat când am analizat tendinţele formalismului testa- 
mentar o preocupare importantă a jurisprudenţei din ultimii o sută 
de ani (parţial validată în doctrină) de salvare a voinţei dispună- 
torului nerespectuos sau neglijent față de solemnităţile ultimei 
voințe. Există însă şi dispoziții legale care manifestă 


28. Codul lui Cuza conţinea într-una din secţiunile dedicate 
stingerii obligaţiei un text care reglementa cu titlu excepţional o 
ipoteză de confirmare a nulității absolute: cel de-al treilea aliniat al art. 
1167 C. civ, conform căruia „confirmarea sau ratificarea, sau 
executarea voluntară a unei donaţiuni, făcută de erezi sau de 
reprezentanții donatorului după moartea sa, ţine loc de renunțare, atât 
în privinţa viciilor de formă, cât şi în privinţa oricărei alte excepții”. 

- Textul era considerat aplicabil şi în materie testamentară, deşi se 
a nominal numai la donaţii. Proiectul din 2004 încercase 
renovarea sa terminologică şi reunirea sferei de aplicare: 


Art. 760 - Confirmarea liberalităţilor. Confirmarea unei 
liberalităţi, de către succesorii dispunătorului, după moartea 
acestuia, atrage renunţarea la dreptul de a opune viciile de formă 
sau alte motive de nulitate, rezervate fiind excepţiile de ordine 
publică. 


În urma intervenţiei comisiei de redactare a amendamentelor, 
noul cod se prezintă cu următoarea formulare: 


ART. 1010 — Confirmarea liberalităţilor. Confirmarea unei 
liberalităţi de către moştenitorii universali ori cu titlu universal ai 
dispunătorului atrage renunţarea la dreptul de a opune viciile de 
formă sau orice alte motive de nulitate, fără ca prin această 
renunțare să se prejudicieze drepturile terţilor. 


Soluţia reținută s-a reapropiat de Codul lui Cuza. Pe de o parte, 
însăşi confirmarea, ca act juridic, este supusă ordinii publice (deci nu 

ar putea avea, spre exemplu, o cauză ilicită care ar prejudicia 
interesul public ocrotit). Pe de altă parte, atunci când interesul 
ocrotit este privat și constă în protecţia dreptului unui terț, s-a 
considerat firesc ca renunţarea moștenitorilor să nu îl poată afecta 
(art. 1167 alin.2 C. civ.). Comisia a înlocuit referirea la „succesori” cu 
cea la „moştenitorii universali ori cu titlu universal”, pentru că nu se 
admite ca un succesor cu titlu particular să poată confirma libera- 
litatea. Fiind vorba despre moştenitori, confirmarea nu s-ar putea 
realiza decât după decesul dispunătorului şi după acceptarea 
moştenirii acestuia. Nu în ultimul rând, teza finală a fost eliminată, 
căci multitudinea de excepţii de ordine publică ar fi redus drastic 
aplicabilitatea textului şi s-ar fi creat o stare de incertitudine cu 
privire la efectele confirmării. 


29. Un adagiu important venit din dreptul roman (actus inter- 
pretandus est potius valeat quam ut pereat) a fost transpus. în cod 
pentru a fi aplicat în materia formelor testamentului. 


ART. 1050 - Conversiunea formei testamentare. Un testa- 
ment nul din cauza unui viciu de formă produce efecte dacă înde- 
plineşte condiţiile prevăzute de lege pentru altă formă testamentară. 


Dispoziţiile art. 1172 C. civ. erau invocate ca bază juridică pentru 
ca un testament mistic invalid formal să poată fi valorificat ca 
olograf!56. S-a hotărât astfel că „actul declarat nul ca testament mistic 
poate fi valabil ca testament olograf dacă se constată că e scris, 
subscris şi datat de testator; căci scopul testatorului a fost de a avea 
un testament, Este adevărat că el a voit pentru a asigura în mod mai 
eficace conservarea şi execuțiunea lui, să-l revestească (să-l îmbrace 
- n.ns.) cu formele testamentului mistic, dar el n'a voit de sigur să 
lasă legei chiar regularea succesiunei lui”157. Dar varietatea mistică a 


156 Plastara, Curs, p. 500; Deak, Tratat, p. 198-199 nr. 126; Chirică, Succcesiuni, 
p. 207 nr. 266. 

157 Trib. Tutova, dec. din 4.11.1886, în Dr. 41/1886, redată în C. civ. adnotat, p. 301 
nr. 2. 

fost eliminată din noul cod (art. 1040 NCC), astfel că ne întrebăm ce 
aplicare ar mai putea avea textul art. 1050 NCC? 

Profesorul Deak generaliza, considerând că şi un testament 
autentic sau unul privilegiat nul pentru vicii de formă să poată fi 
primit ca olograf, în măsura în care îi îndeplineşte condiţiileIsg, 
Exemplul ar funcţiona probabil pentru testamentele privilegiate, însă 
ne raliem autorilor care - în conformația actuală a procedurilor 
notariale - nu văd cum s-ar putea întâmpla aşa ceva în cazul 
autenticelor15%. Niciun notar nu va pune încheierea de autentificare 
pe verso-ul unui înscris sub semnătură privată, testamentul autentic 
apărând întotdeauna tehnoredactat. Eventuala foaie pe care sunt 
schițate intenţiile dispunătorului când se prezintă la biroul notarial 
este doar un proiect; forma definitivă rezultă din discuţia cu notarul 
pe tema manierei optime de exprimare a voinţei mortis causa. 


În loc de epilog 


30. Am remarcat în cele expuse mai sus cum ultimul secol de 
drept succesoral a înregistrat un efort de reevaluare a semnificației 
formalismului testamentar, sub influența preocupărilor de a valoriza 
voinţa în actul juridic. Formalitățile nu pot fi înlăturate, dar se vreau 
degajate de balastul solemnităților inutile, cu preocuparea venită din 
sens opus de a nu afecta certitudinea dispunerii pentru cauză de 
moarte lăsând-o să cadă în investigaţii divinatorii. 

Am dori să încheiem această Problemă ilustrând concluziile de 
mai sus cu un exemplu din dreptul provinciei Québec. O situaţie 
oarecum specială se întâlneşte în codul lor civil din 1994, care 
cuprinde un text controversat160; 


Art. 714 CCQ - Testamentul olograf sau cel făcut în faţa marto- 
rilor care nu satisface pe deplin condiţiile cerute pentru forma sa 
este totuși valid dacă le îndeplineşte în aspectele esenţiale şi dacă 
conține în mod cert şi neechivoc ultimele voințe ale defunctului. 

E ÎL ARE Ca API Si i 4 
„158 Deak, Tratat, p. 180. V. şi Eliescu, Moștenirea, p. 247. 
159 Macovei, Dobrilă, NCC comentarii, p. 1086 nr. 1. 


160 Pentru detalii, v. Beaulne, L'article 714, p. 25-62; Brière, Successions, p. 
234-235 nr. 421; 

Legiutorul a dorit prin acest text să atenueze rigorile formalis- 

mului testamentar, încercând să evite sancţiunea nulităţii în intenția 
de a salva voinţa mortis causa161, 

Baroul din Québec se opusese la cuprinderea în Cod-a art. 714, 
„susceptibil de a face să freamăte [...] puriştii dreptului şi de a 
deschide o breșă importantă în principiul formalismului testa- - 
mentelor"162. Una din variantele de revizuire a materiei moștenirilor 
din vechiul cod al provinciei, Proiectul de Lege 107 din 17 decembrie 
1982, nu conţinea pasajul „... dacă le îndeplineşte în aspectele 
esenţiale”. Adăugirea s-a făcut la cererea celor care au studiat 
Proiectul de Lege nr. 20 din 1984 (ce reunea şi proiectul anterior), 
„pentru a nu duce la transformarea oricărui înscris într-un testament 
și la apariţia unei noi forme - testamentul judiciar163, 

Analiza critică aprofundată a textului a fost prilejuită de cauza 
Perreau c. Desrochers, pe care am redat-o când am examinat 
exigenţa scrierii!64. În speţă se pusese întrebarea dacă se poate 
asimila o dischetă conținând un document Word unui plic conținând 
un testament olograf? Întrebarea fusese posibilă prin prisma 
obişnuinței create de practica stabilită pe fostul Cod civil al Canadei 
de Jos, care recunoştea valabilitatea unui testament nesemnat, dar 
conținut într-un plic semnat de autorul său; mutatis mutandis, şi 
testamentul informatic din speţă trebuia admis ca valid. Argumentul 
în favoarea unui răspuns afirmativ a fost că, „pentru a da o aplicare 
acestui articol (714 CCQ - n.ns.) care urmăreşte să respecte 
libertatea și voinţa testatorului și să le facă să prevaleze asupra 
exigențelor formale atunci când nu există îndoială în privința 
semnificației înscrisului, acesta trebuie interpretat în mod liberal. j] 
În plus, discheta, care putea fi asimilată unui plic conținând un 


161 „Acest articol este de drept nou. El permite astfel tribunalului să recunoască 
validitatea unui testament altfel nul pentru neobservarea formalităţilor obligatorii, 
atunci când este convins, după ce a ascultat pe cei interesaţi, că înscrisul conține, de 
manieră certă şi neechivocă, ultimele voințe ale defunctului. Textul urmăreşte să se 
respecte libertatea și voinţa testatorului şi să facă ca acestea să prevaleze asupra 
exigențelor formale, atunci când nu există îndoială asupra semnificației înscrisului” 
(Code civil du Québec - Commentaires du Ministere de la Justice, Montréal, 1993, p. 252). 

162 V, Brière, Traité, p. 552 nota 2. 

163 Id, p. 551. 

164 V, supra nr. 6. 

testament, poartă semnătura testatoarei. Aceeași soluție s-ar aplica 
dacă testatoarea şi-ar fi imprimat ea însăşi testamentul şi nu l-ar fi 
semnat'165, Critica a arătat că textul „reduce regulile de formă ale 
testamentelor la reguli de probaţiune, în loc de a le considera aşa 
cum au fost considerate întotdeauna şi cum continuă să fie, reguli 
esenţiale pentru existenţa actului”166. 

Continuând să caute o aplicare pentru art. 714 CCQ, jurispru- 
denţa!67 a ajuns să-l interpreteze astfel: „ultimele voințe scrise de 
către un defunct într-un document preimprimat pot constitui un 
testament valid, cu condiţia de a regăsi în chiar cuvintele testatorului 
o intenție reală de a testa”168, 

Textul în dezbatere nu se bucură de aprecierea pozitivă a 
doctrinei. Se consideră că a mers prea departe şi a făcut tabula rasa 
cu conceptele fundamentale ale dreptului succesoral, astfel că 
desolemnizarea testamentului - despre care scria Josserand cu şase 
decenii înainte ~ redevine actuală169, Este adevărat că voinţa 
testamentară trebuie respectată, ferind-o de ipotezele concrete în 
care omiterea unei simple formalități aneantizează intenţiile 
evidente ale unui testator. Dar jurisprudenţa din Québec dădea sub 
codul anterior suficiente soluţii în absenţa unui astfel de text, iar 
incertitudinea pe care acesta a creat-o se dovedeşte a fi un rău mai 
mare decât aparenta inflexibilitate a vechiului formalism 170, 

Ca urmare, la ora actuală practica este atât de derutată şi de 
divizată, încât este greu să-i găseşti vreo tendinţă. Singura ipoteză 
exemplificată pentru aplicarea indubitabilă a art. 714 CCQ ar fi aceea 
a testamentului făcut pe un formular semnat de către testator, acesta 
completând manu propria spaţiile lăsate albe. Exemplul nu vine însă 
din practică, ci a fost imaginat din dezbaterile şi comentariile 
Ministerului Justiției171. pi 


165 Beaulne, L'article 714, p. 48-49. 
166 Pierre Ciotola, La vérification d'un testament sur disquette ou l'art de mettre 
le formalisme testamentaire à la corbeille informatique, în Entracte 15.1V.1997, p. 10. 
167 Brown c. Bruneau şi Relaver Estate, notă Charest, citată de Beaulne, L'article 
714, p.60 notele 97 şi 98. 
„168 Roger Comtois, citat de Beaulne, L'article 714, p. 60 nota 96. 
-169 Roger Comtois, De la « desolennisation » du testament, în (1994-95) Revue 
du notariat 408. 
170 Beaulne, L'article 714, p. 61-62; Roger Comtois, Testaments, p. 22.. 
171 Brière, Traité, p. 553.. 


PROBLEMA VII 


Opţiunea succesorală, sau cum poate 
fi Iustinian contemporanul nostru 


Opţiunea succesorală este reglementată în cuprinsul Titlului al 
IV-lea, dedicat transmisiunii şi partajului moştenirii. Îi vom analiza 
regulile, după care o concluzie sintetică va încerca să răspundă 
interogației din titlu. 


Terminologie 


1. Secţiunea „Dispoziţii generale” în materie de transmisiune 
debutează cu art. 1100 NCC: | uy 


ART. 1100 - Noţiunile de opţiune succesorală şi de succe- 
sibil. (1) Cel chemat la moştenire în temeiul legii sau al voinţei 
defunctului poate accepta moştenirea sau poate renunţa la ea. 

(2) Prin succesibil se înţelege persoana care îndeplineşte 
condiţiile prevăzute de lege pentru a putea moşteni, dar care nu 
şi-a exercitat încă dreptul de opțiune succesorală. 


Textul explică conţinutul noțiunii de opţiune succesorală şi 
enunță totodată o regulă de bază în materie: libertatea opțiunii. 
Alineatul întâi se concretizează în acest sens în secțiunea specială a 
acceptării moştenirii prin art. 1106 NCC? iar în secţiunea referitoare 
la renunțare prin art. 1121 alin. 1 NCC3. Toate trei textele sunt forme 


1 V. şi art. 630 CCQ: „Tout successible a le droit d'accepter la succession ou d'y 
renoncer”. i 

2 ART. 1106 - Libertatea acceptării moștenirii. Nimeni nu poate fi obligat să 
accepte o moştenire ce i se cuvine. 

3 ART. 1121 - Efectele renunțării. (1) Succesibilul care renunță este considerat 
că nu a fost niciodată moştenitor. 

actualizate lingvistic ale art. 686, 696 şi 697 C. civ.4 Alineatul secund 
al art. 1100 NCC aduce ca noutate includerea în cod a definiţiei 
noțiunii de succesibil, practicată până acum doar în jurisprudenţă şi 
în doctrină. Observăm deci cum regulile de bază ale jocului au rămas 
aceleaşi: decesul unei persoane fizice activează pentru un cerc de 
persoane delimitat şi ierarhizat de lege speranţa, până atunci doar 
latentă, de a moşteni ceva după decuius - succesibilii. Aceştia se 
afirmă ca titulari ai unei vocaţii legale sau testamentare eventuale. 
Acceptarea o transformă în vocaţie concretă, aparținând de acum 
unui succesor al cărui titlu s-a născut odată cu deschiderea 
moştenirii, în timp ce renunțarea o aneantizează retroactiv. 


Caracterele dreptului de opţiune succesorală 
Sunt vizate de art. 1101 şi 1102 NCC. 


ART. 1101 — Caracterele juridice ale opțiunii. Sub sancţiu- 
nea nulităţii absolute, opțiunea succesorală este indivizibilă şi nu 
poate fi afectată de nicio modalitate. 


ART. 1102 — Vocaţia multiplă la moştenire. 

(1) Moştenitorul care, în baza legii sau a testamentului, 
cumulează mai multe vocaţii la moştenire are, pentru fiecare 
dintre ele, un drept de opțiune distinct. 

(2) Legatarul chemat la moştenire şi ca moştenitor legal îşi va 
putea exercita opţiunea în oricare dintre aceste calităţi. Dacă, deşi 
nu a fost încălcată rezerva, din testament rezultă că defunctul a 
dorit să diminueze cota ce i s-ar fi cuvenit legatarului ca 
moştenitor legal, acesta din urmă poate opta doar ca legatar. 


(2) Partea renunţătorului profită moştenitorilor pe care i-ar fi înlăturat de la 
moştenire sau celor a căror parte ar fi diminuat-o dacă ar fi acceptat moștenirea. 

4 Art. 686 - Nimeni nu este obligat de a face acceptarea unei moşteniri ce i se 
cuvine, Art. 696 - Eredele care renunţă este considerat că n-a fost niciodată erede. 
Art. 697 - Partea renunţătorului profită coerezilor săi; dacă este singur, succesiunea 
trece la gradul următor. 

2. Caracterul principial indivizibil şi cel pur și simplu al opțiunii 
succesorale sunt bunuri câștigate în literatura noastră de 
specialitates. 

Indivizibilitatea este dedusă din teoria clasică a patrimoniului, 
conform căreia o persoană fizică are un singur patrimoniu unitar$. 
Este normal prin urmare ca, la decesul ei, moştenitorii să nu poată 
opta diferit pentru componentele acestuia. În consecință, autorii 
noştri” identifică în mod tradiţional o serie de excepții de la 
caracterul indivizibil, printre care şi ipoteza succesorului înzestrat cu 
vocaţie multiplă. Codul civil din 1864 nu avea un text dedicat 
problemei. Literatura de specialitate a ultimelor patru decenii o 
accepta totuşi, invocând o decizie din 1972 a fostului Tribunal 
Suprem: „Renunţarea la moștenirea legală nu operează şi pentru 
legatul cu titlu particular (subl.ns.). Dreptul legatarului cu titlu 
particular nu derivă din lege ci din testament, încât beneficiarul unui 
atare legat nu este obligat să accepte succesiunea în termenele şi cu 
procedura prevăzute de art. 685 și urm. C. civ. (sic))”8 Autorii au 
aprobat această jurisprudență găsind un temei legal în dispoziţiile 
art. 752 C. civ.: moştenitorul legal care renunță la succesiunea legală 
poate păstra donația sau poate cere legatul ce i s-a făcut, în limitele 
cotităţii disponibile”. Textul a fost lecturat în sensul că un moştenitor 
legal care este concomitent și gratificat testamentar poate renunța la 


5 V. Deak, Tratat, p. 435 nr. 259 și p. 441 nr. 261; Chirică, Succesiuni, p. 378 nr. 
501 şi 502; Macovei, Cadariu, Succesiuni, p. 221-223 nr. 3 şi 4. 

é Pentru detalii, v. Ovidiu Ungureanu, Cornelia Munteanu, Tratat de drept civil, 
Bunurile. Drepturile reale principale, Hamangiu, Bucureşti, 2008, p. 9-10 nr.10. 

7 Eliescu, Transmisiunea, p. 91; Deak, Tratat, p. 436; Chirică, Succesiuni, p. 378; 
Macovei, Cadariu, Succesiuni, p. 221; Florin Vădeanu, Aspecte teoretice și practice 
referitoare la actul de opțiune succesorală, în Studii și cercetări juridice europene. 
Volumul Conferinţei internaţiionale a doctoranzilor în drept ... Timișoara 16-18 iulie 
2009, Wolters Kluwer, Bucureşti, 2010, p. 854. 

8 TS civ., dec. 1984/ 24.X.1972, în Repertoriu ... 1969-1975, p. 202 nr. 507. De 
menționat că în acelaşi sens se decisese şi de către C.Ap. Craiova I, dec. 86/1887, în 
Dreptul 1888.143; Cas. I, dec. 660/1938, în F. Mihăilescu, S.C. Popescu, Jurisprudenţa 
ICC] ... 1934-1943, Bucureşti, 1944, p. 444, 

? Conform textului original: „Eredele ce renunţă la succesiune poate popri 
darul, sau a cere legatul ce i s-a făcut, în limitele cotității disponibile”. 

vocația sa legală şi să vină la succesiune în calitatea de legatar10, Noi 
am considerat eronată această fundamentare, pentru căl!: 

- decizia Tribunalului Suprem de la care s-a pornit nu avea 
intenția să fixeze vreo excepție de la indivizibilitatea principială a 
opțiunii succesorale. Regăsim acolo doar reflexul unei opinii greşite 
conform căreia legatarii particulari nu ar fi fost constrânşi să opteze 

în termenul de șase luni prevăzut de art. 700 alin. 1 C. civ.13; 

| - art. 752 C. civ. era situat în secțiunea din cod intitulată „Despre 
raporturi”. Autorii în cauză au susținut nu numai că textul ar 
întemeia soluţia pe care o analizăm, dar şi că ar include rezultatul 
unei neatenţii din partea redactorilor din 1864. Concluzia pornea de 
la faptul că legiuitorul nostru a părăsit în art. 751 C. civ. sistemul 
francez al raportării legatelor (art. 843 CN13), a tradus art. 1001 din 
Proiectul de cod civil italian al lui Pisanelli, apoi a uitat acest lucru 
pentru textele următoare. Ca urmare, art. 752, 754, 756 şi 846 C. civ. 
-~ preluate mots-ă-mots din Codul Napoleon - s-ar referi în mod greşit 
şi la legate!4. Nu putem accepta decât parţial concluzia, raliindu-ne 
soluţiei la care ajunsese acum nouă decenii piei sosul Alexandru 
Cerban: 


10 V, autorii citați la nota 7. 

11 Pentru detalii, v. Nota noastră critică la sent.civ. nr. 4196/2. 1V.2001 a 
Judecătoriei sect. 2 Bucureşti, în PR nr. 2/2002, p. 192-193. 

12 Pentru critica acesteia, v. Deak, Tratat, p. 443-445; Chirică, Succesiuni, p. 387 
nr, 518. V. şi infra nr.6. 

13 Este vorba de textul din forma de la 1804 a Codului Napoléon. Legea din 24 
martie 1898 a modificat art. 843 pentru ca legatele să fie expres prezumate a fi 
făcute cu dispensă de raport, iar Legea nr. 2006-728 din 23 iunie 2006 i-a amenajat 
formularea fără a-i afecta substanța sub aspectul care ne interesează: 

„Tout: héritier, même ayant accepte à concurrence de l'actif, venant à une 
succession, doit rapporter à ses cohéritiers tout ce qu'il a reçu du défunt, par donations 
entre vifs, directement ou indirectement ; il ne peut retenir les dons à lui faits par le 
défunt, à moins qu'ils ne lui aient été faits expressément hors part successorale. 

Les legs faits à un héritier sont réputés faits hors part successorale, à moins que 
le testateur n'ait exprimé la volonté contraire, auquel cas le -ogia ne peut 
réclamer son legs qu'en moins pregnant”. 

14 „[...] în art. 752, 754, 756 şi 846 trebuie suprimate cuvintele care se referă la 
raportul legatelor” (Cantacuzino, Elementele, p.:272). V. şi Cas. I, dec. 46/1915, în 
Jurisprudența Română 1915, p. 180; Rarincescu, Curs, p. 429-430; Deak, Tratat, p. 
396 nota 196; Chirică, Succesiuni, p. 489 nr. 667. 

„În ce priveşte art. 752 C. civ., el reglementează ipoteza când cel 
chemat la o succesiune renunță la moştenire; în acest caz, ca şi un 
străin, renunţătorul este în drept să păstreze donația care i-a fost 
făcută de defunct pe când trăia sau să ceară legatul ce i s-a lăsat până 
la concurenţa cotității disponibile. Există vreo legătură între acest 
text și chestiunea de a şti dacă legatele sunt raportabile? Evident că 
nu, căci oricare ar fi soluţia dată asupra cestei chestiuni, în toate 
cazurile rămâne exactă și juridică dispoziţia art. 752 C. civ. Acest 
lucru este atât de adevărat încât şi în Codul italian găsim art. 1003, 
care conţine o dispoziţie identică cu art. 752 din codul nostru, deşi 
art. 1001 admite că numai donațiile sunt raportabile; pe de altă 
parte, în codul francez , art. 845 corespunzător textului nostru 752, a 
rămas neschimbat, deşi art. 843 a fost modificat prin legea de la 24 
martie 1898"15, 

Suntem şi noi de părere că decizia Tribunalului Suprem se 
referea la cu totul altceva, iar art. 752 C. civ. nu era decât un text 
formal!6; acesta nu fundamenta alternativa analizată, ci se mulțumea 
numai la a-i exprima o aplicare. 

Putem enunța deci trei chestiuni despre posibilitatea unui 
succesibil cu vocaţie multiplă de a se pronunţa diferit cu privire la 
fiecare aspect al unei succesiuni deschise înainte de 1 octombrie 
2011: 
a. este o excepție de la indivizibilitatea actului de opțiune17; 

b. orientarea practicii judiciare18 și a autorilor de specialitate 


15 Alexandrescoandru Cerban, Notă la dec, 1139/1921 a Cas. I civ., în C. Jud. 
1922, p. 217. ' 

16 RBB, op. cit, p. 378 nr. 946; v. şi p. 710-711 nr. 1717-1718. 

17 În acelaşi sens, Vădeanu, Aspecte, loc. cit. supra. 

18 „[...] Soţia (legatară universală) poate, renunțând la legat, să moştenească 
întreaga masă succesorală în calitatea ei de succesoare legală” (Trib.jud. Suceava, 
dec. 839/12.VIll.1980, în RRD 3/1981.60); „Prin opțiune, legatarul a renunţat la 
calitatea de moștenitor testamentar şi a acceptat succesiunea legală [...]” (Trib. jud. 
Suceava, dec. civ. 736/26.V1.1984, în RRD 12/ 1984.73); „Persoana care este chemată 
la moştenire de lege și, totodată, gratificată printr-un legat particular poate opta, în 
mod diferit, cu privire la moştenirea legală sau la legat, aceasta fiind una din 
excepţiile de la regula indivizibiltății opțiunii succesorale” (CSJ civ., dec. 
698/31.1.2011, în Dr. nr. 4/2002.241-242 şi C. Jud. 2/2002.86-87); „Moştenirea 

francezi, români şi din Qubec!? se manifestase în sensul acceptării 
acestei posibilităţi; | 

c. îşi putea găsi la nevoie fundamentarea nu în art. 752 C. civ., ci 
în prevederile art. 650 C. civ.: „Succesiunea se deferă sau prin lege, 
sau după voinţa omului, prin testament”. Un act de opţiune vizează o 
succesiune, iar art. 650 C. civ. indica două feluri de succesiuni: legală 
şi testamentară?0, fiecare deschizând posibilitatea unei opțiuni 


independentez1. | 

legală, ce constituie regula în dreptul nostru, nu exclude moştenirea testamentară: 
ele coexistă atunci când există moştenitori rezervatari, aceștia dobândind partea lor 
din moştenire corespunzătoare rezervei, urmând ca numai pentru ceea ce reprezintă 
cotitatea disponibilă devoluţiunea succesorală să fie testamentară. Legea conferă 
moștenitorului legal, gratificat prin testament, dreptul de a opta diferit cu privire la 
moştenirea legală şi la legat, manifestarea voinţei de a accepta legatul fiind şi ea 
limitată în timp, prescriptibilă în 6 luni de la deschiderea succesiunii” (C. Ap. Cluj civ., 
dec. 2700/5.X11.2001, în Ricu, Moștenirea, p. 212 nr. 210). Soluţia se sprijină şi pe un 
argument de tradiţie juridică: „După principiile admise în Codul Caragea, 
moștenitorul poate să păstreze moştenirea şi legatul date lui, sau numai pe unul 
dintr-însele, după cum îi va conveni. Primirea legatului nu implică eo ipso renunţarea 
la moştenire” (C. Ap. Galaţi I, dec. 144/1886, în Dr. 1887.614). 

19 V, şi Terré, Lequette, p. 539. „Dacă compunerea succesiunii defunctului este 
de natură a da loc la deschiderea unui drept de reîntoarcere legală în folosul 
adoptatorului donator (art. 316-317 C. civ., abrogate în 1954 - n.ns.), acesta va putea 
refuza succesiunea anormală, acceptând însă pe cea de drept comun sau viceversa. 
Se poate spune că în această ipoteză există două succesiuni, în privinţa cărora 
Succesibilul poate lua hotărâri independente. Însă, acceptările respective sunt 
indivizibile” (RBB, p. 295 nr. 719). Soluţia este acceptată şi în Québec, ca o atenuare a 
principiului indivizibilităţii opțiunii, deşi dreptul de retur a fost de asemenea abrogat 
de noul lor cod civil în 1994, (Briere, Successions, p. 83-84 nr. 138). Doctrina a mers 
chiar mai departe, acceptând să vadă în art. 736 CCQ un text care lasă să se înțeleagă 
existența cumulului de vocaţii succesorale și posibilitatea de a exercita opțiuni 
distincte când un legatar cu titlu universal este concomitent și moştenitor legal: „Les 
biens que le testateur laisse sans en avoir disposé, ou à l'égard desquelles les 
dispositions sont privées d'effet, demeurent dans sa succession ab intestat et sont 
dévolus suivant les règles relatives à la devolution légale des successions”. 

20 „Această dualitate a modurilor de transmisiune este prevăzută de art. 650, 
după care succesiunea se deferă sau prin lege, sau după voința omului, prin 
testament!” (RBB, p. 218 nr. 500) 

21 Ceea ce nu constrânge în practică pe succesibili să menţioneze expres în 
fiecare caz vocaţia pe care o vizează prin opțiune; eventuala distincţie între temeiuri 
este cea care trebuie să apară expres: „Împrejurarea că nu s-a menţionat expres în 

3. Acesta era -stadiul problemei la 1 octombrie 2011. Este 
momentul acum să analizăm art. 1102 NCC, care reglementează 
ipoteze derogatorii de la indivizibilitate. Articolul preia în alineatul 
întâi formularea art. 769 alin. 2 fr. (identică cu a art. 630 alin. 2 
CCQ)22 şi se completează cu teza întâia de la al doilea alineat: primul 
text permite succesibilului chemat la moștenire pe temeiuri multiple 
să opteze separat pentru fiecare; cel de-al doilea oferă succesibilului 
care are atât chemare legală cât şi testamentară la acelaşi (aceleași) 
bun (bunuri) să aleagă una dintre vocaţii sau să le exercite 
concomitent. Consacrarea legală a soluţiei de la alineatul doi ne 
apare ca binevenită, cât timp - așa cum am arătat mai sus - Codul 
civil al lui Cuza nu reglementa distinct problema. La coroborarea art. 
1101 cu art. 1102 NCC, rezumatul ar suna în felul următor: opţiunea 
succesorală este indivizibilă în sensul că pentru o vocaţie de un 
singur tip este permisă o singură opţiune. 

În concluzie, în condiţiile înlocuirii art. 650 C. civ. cu art. 955 NCC 
și a noii formulări din art. 1100 NCC, enunţul din art. 1102 era 
necesar pentru o întemeiere legală adecvată. Scopul art. 650 C. civ. 
era şi al art. 955 NCC este de a expune felurile devoluțiunii succe- 
sorale. Referirea la art. 650 C. civ. am identificat-o mai degrabă ca pe 
o soluţie de avarie. Nu putem decât să salutăm includerea în noul 
nostru cod a unui text care consfințeşte expres şi în mod direct 
alternativa tratată. 


4. Pentru a termina expunerea privind art. 1102 NCC, observăm la 
teza a doua a alineatului secund o prevedere nouă: „Dacă, deşi nu a 


E ma 
conţinutul procurii prin care s-a acceptat succesiunea defunctului, că este avută în 
vedere atât moştenirea legală, cât şi cea testamentară, nu are nicio relevanţă, câtă 
vreme din cuprinsul înscrisului nu rezultă că s-ar fi dorit renunţarea la beneficiul 
legatului și deci, la calitatea de moştenitor testamentar. De aceea, însuşindu-și 
calitatea de erede, soția supraviețuitoare poate opta între moștenirea legală şi cea 
testamentară, legatul universal dându-i posibilitatea să culeagă întreaga succesiune, 
în condiţiile în care mai există un moştenitor legal nerezervatar” (C. Ap. Bucureşti IV 
civ., dec. 451/1999 în Curtea de Apel București. Culegere de practică judiciară în 
materie civilă 1999, p. 151-153). 

22 „Toutefois, celui qui cumule plus d'une vocation successorale à la même 
succession a, pour chacune d'elles, un droit d'option distinct.” 

fost încălcată rezerva, din testament rezultă că defunctul a dorit să 
diminueze cota ce i s-ar fi cuvenit legatarului ca moștenitor legal, 
acesta din urmă poate opta doar ca legatar”. Intenţia comisiei care a 
amendat Proiectul din 2004 a fost de a introduce o ipoteză de 
dezmoştenire parțială a moștenitorilor legali. Observăm doar că 
reglementarea codului, fidelă în materie de dezmoșştenire concepţiilor 
lui Francisc Deak, pare a-l contrazice introducând o exheredare 
parțială sub aspectul întinderii acesteia - chestiune neacceptată de 
profesor23. l 


Termenul de opţiune succesorală 


5. Neexistând inițial un termen de opţiune succesorală, o 
neplăcută incertitudine plana la Roma asupra perspectivei credito- 
rilor unei moșteniri de a-și recupera creanţele. Solicitat în acest sens, 
pretorul a luat aminte la ce se întâmpla în practică: testatorii 
obișnuiau să prevadă în testament obligația pentru erezii instituiţi24 
de a accepta în termen de o sută de zile de la deschiderea moştenirii, 
Sub sancţiunea exheredării și trecerii bunurilor la cei substituiți lor25. 
Acest mod de a proceda i-a fost sursă de inspiraţie: la cererea 
creditorilor şi a legatarilor interesaţi, el somează erezii instituiţi prin 
testament să se manifeste în termenul stabilit de testator. Dacă 
ultimii nu acceptau în interiorul acestui spatium deliberandi, pretorul 
trimitea în posesiune pe următorii succesibili îndreptăţiţi sau - în 
absența acestora - pe creditorii petenţi, care procedau la vinderea 
publică a bunurilor. Atât a putut interveni pretorul pentru a ameliora 


23 „Noţiunea de exheredare se utilizează numai dacă moştenitorul legal este 
- înlăturat de la moştenire (în limitele permise de lege), nu şi atunci când se micşorează 
numai emolumentul moştenirii prin legate cu titlu particular sau cu titlu universal dar 
Care nu epuizează cotitatea disponibilă” (Deak, Tratat, p. 299 nota 177). 

24 În dreptul roman, prin erede instituit se înțelege continuatorul persoanei 
defunctului desemnat prin testament; v. detaliile de la supra V.3. 

25 Substituţia vulgară era frecvent folosită în testamente de către romani, în 
principal pentru a nu rămâne fără un continuator al persoanei defunctului. 

regimul dreptului civil. În dreptul pretorian însă26, eliberat de 
constrângerile formaliste ale lui ius civile, orice succesibil trebuia să 
ceară pretorului trimiterea în posesiunea bunurilor moştenirii: copiii 
şi părinţii defunctului în termen de un an, celelalte rude în o sută de 
zile - sub sancţiunea trecerii bunurilor la categoria subsecventă. 
Ulterior, legislaţia lui Iustinian (sec. VI p.Chr.) uneşte regimul civil cu 
cel pretorian şi fixează un interval unic de opţiune de un an pentru 
toţi succesibilii; neobservarea termenului atrage însă acceptarea 
moştenirii pentru succesibilul indolent??7. Acelaşi termen cu aceleaşi 
efecte le instituie peste timp și noul Cod civil român. 


ART. 1103 — Termenul de opţiune succesorală. 

(1) Dreptul de opțiune succesorală se exercită în termen de 
un an de la data deschiderii moştenirii, 

(2) Termenul de opțiune curge: 

a) de la data naşterii celui chemat la moştenire, dacă 
naşterea s-a produs după deschiderea moştenirii; 

b) de la data înregistrării morţii în registrul de stare civilă, 
dacă înregistrarea se face în temeiul unei hotărâri judecătoreşti de 
declarare a morţii celui care lasă moştenirea, afară numai dacă 
succesibilul a cunoscut faptul morţii sau hotărârea de declarare a 
morții la o dată anterioară, caz în care termenul curge de la 
această din urmă dată; 

c) de la data la care lesatarul a cunoscut sau trebuia să 
cunoască legatul său, dacă testamentul cuprinzând acest legat 
este descoperit după deschiderea moştenirii: 

d) de la data la care succesibilul a cunoscut sau trebuia să 
cunoască legătura de rudenie pe care se întemeiază vocaţia sala 
moştenire, dacă această dată este ulterioară deschiderii moştenirii. 


a 


26 Dualitatea drept civil - drept pretorian a fost caracteristică dreptului roman. 
Dreptul civil era bazat pe Legea celor XII Table (anul 449 a.Chr.) şi conţinea un set de 
reguli specifice începuturilor Cetăţii Eterne. Acestea au devenit în timp desuete, 
incapabile de a mai soluţiona problemele societății romane de la sfârșitul Republicii 
(sec. II a.Chr.). Așa cum în Anglia sistemul Equity a venit începând din sec, XVI să 
corecteze common law-ul ajuns în anchiloză, la Roma soluţiile propuse de pretor în 
baza competenţei conferite de legile Aebutia (149-126 a.Chr.) și Iulia iudiciaria (17 
a.Chr.) au format un sistem paralel și progresist - cel al dreptului pretorian. 

27 Hanga, Bob, p. 224 nr. 15; Lévy, Castaldo, Histoire, p. 1308 nr. 708-709. 

(3) Termenului prevăzut la alin. (1) i se aplică prevederile 
cuprinse în cartea a VI-a referitoare la suspendarea şi repunerea în 
termenul de prescripţie extinctivă. 


6. Problemele vechiului Cod. Art. 700 C. civ., în forma sa 
originară de la 1864, prevedea un termen de opţiune de treizeci de 
ani28, Acesta a fost redus în 1951 la șase luni iar textul a fost 
reform(ul)at în 195429: „Dreptul de a accepta succesiunea se prescrie 
printr-un termen de 6 luni socotit de la deschiderea succesiunii” (art. 
700 alin. 1). O serie de probleme s-au ridicat pe marginea textului 
astfel rezultat30; 

- ce natură juridică are termenul de opţiune succesorală: este 
unul de prescripţie extinctivă sau de decădere? S-a reţinut în final 
prima calificare, rezultat al unei evoluţii. jurisprudenţiale şi 
legislative sinuoase31. 

- ce consecințe are scurgerea termenului de opţiune față de lipsa 
de reacţie a succesibilului: va putea sau nu să fie considerat el un 
renunțător tacit? Legislaţia a fluctuat asupra acestui aspect, practica 
şi autorii au ezitat la rândul lor, după care lucrurile s-au aşezat în 
sensul considerării succesibilului indolent ca fiind un străin de 
moştenire. În practica notarială (unde se dezbat majoritatea 


28 Art. 700 C. civ.: „Facultatea de a accepta sau a se lepăda de o succesiune se 
prescrie prin timpul ce se cere pentru prescripția cea mai lungă a drepturilor 
imobiliare”. Acest termen era determinat de art. 1890 C. civ.: „Toate acţiunile atât 
reale cât și personale pe care legea nu le-a declarat neprescriptibile, și pentru care 
n-a defipt un termen de prescripțiune, se vor prescrie prin 30 de ani, fără ca cel ce 
invocă această prescripţiune să fie obligat a produce vreun titlu şi fără să i se poată 
opune reaua credință”. 

29 Pentru detalii asupra succesiunii actelor normative, v. Eliescu, Transmisiunea, 
p. 96-97; Vădeanu, Transmisiunea, p. 62-64. 

30 Rezumăm aici doar principalele controverse. Pentru detalii asupra tuturor 
problemelor ce s-au ridicat, v. Eliescu, Transmisiunea, p. 97-113; Deak, Tratat, p. 
441-454; Chirică, Succesiuni, p. 385-394, cu jurisprudenţa şi doctrina acolo indicate. 

31 Pentru detalii asupra evoluţiei legislative şi contribuţiei jurisprudenţei şi 
teoriei la aceasta, v. Micescu, Curs, p. 81-87; Mircea Costin, Principiul prescripti- 
bilităţii dreptului de opţiune succesorală, în Aurelian lonaşcu, Mircea Mureşan, Mircea 
Costin, Constantin Surdu, Contribuţia practicii judecătorești la dezvoltarea principiilor 
dreptului civil român, Editura Academiei RSR, București, 1973, p. 180-182; Vădeanu, 
Transmisiuhea, p. 64-66. 

covârşitoare a succesiunilor), deşi cei mai mulți s-au raliat soluţiei de 
mai sus, au existat şi unele nuanţe. Unele încheieri au invocat 
caracterul necontencios al procedurii succesorale și au mers pe 
soluția de maximă prudență a suspendării acesteia, chiar dacă cel 
puțin un acceptant se prezentase; or, fostul art. 78 lit. a) din Legea nr. 
36/199532 (actualmente art. 75 alin. 1 lit. a, în forma republicată33) 
dispunea suspendarea numai dacă, deși legal citați, niciun succesibil 
nu s-a mai prezentat sau dacă au abandonat procedura fără a cere 
eliberarea certificatului de moştenitor. În cealaltă extremă s-au situat 
încheierile finale care declarau renunţător tacit pe succesibilul ce nu 
reacționase în vreun fel; 

- legatarii particulari intră sau nu sub incidența art. 700 alin. 1 C. 
civ.? Răspunsul obișnuit al practicii noastre este negativ3f. El a fost 
susținut teoretic și de către Eliescu, care a adus un argument 
Suplimentar: textul referindu-se la „dreptul de a accepta succe- 
siunea”, adică o universalitate, nu ar viza legatarul particular, care nu 
este un moştenitor ci un simplu succesor la bunuri35. Soluţia a fost 
demontată cu contraargumente pertinente încă din 1956 de către 
Mircea lonescu6, reluate şi îmbogăţite de către profesorul Chirică în 
199637, cărora li s-a raliat în 1999 şi profesorul Deak38. Critica a fost 
însuşită3%, dar un număr deloc neglijabil de autori şi de practicieni au 
continuat totuşi să marșeze pe soluţia criticatăt0, Art. 79 din 
Regulamentul de punere în aplicare a Legii nr. 36/1995 pare a fi şi el 


d 

32 Legea notarilor publici şi a activităţii notariale, publicată în M. OFf, p. 1, nr. 92 
din 16 mai 1995. 

33 Republicată cu modificările cerute de art. 218 din Legea nr. 71/2011 pentru 
punerea în aplicare a codului civil, în M. Of. nr. 732 din 21 octombrie 2011. 

34 V, jurisprudenţa citată de Speranţa Bona, Aspecte privind dreptul de opţiune 
succesorală a legatarului cu titlu particular, în Dr. nr. 7/2001, p. 61 la nota 2. | 

35 Eliescu, Transmisiunea, p. 107. 

„36 Mircea Ionescu, Notă critică la dec. 4280/1955 a Trib. reg. Bucureşti III civ., 

în LP 7/1956, p. 885 sqq. 

37 Dan Chirică, Drept civil. Succesiuni, Lumina lex, Bucureşti, 1996, p. 210-211. 

38 Deak, Tratat, p. 399-401 nr. 264. 

39 Bona, op. cit, p. 65; C. Ap. Braşov civ., dec. 42 /12.V1.2002, în Ricu, Moștenirea, 
p. 210; C. Ap. Bucureşti, III civ., dec. 671/7.VI.2010, în PR 12/2010, p. 215. 

40 V, eg. Costin, op. cit, p. 198-203; C. Ap. laşi civ., dec. 1127/14.VIL.1999, în 
Ricu, Moștenirea, p. 147 nr. 135; Stoica, Moștenirea, p. 279. 

tributar acestei concepții eronate: „În cadrul procedurii succesorale, 
notarul public va stabili, pe baza declarațiilor părţilor, a martorilor și 
a celorlalte documente prezentate, dacă succesorii au acceptat în 


termen, în mod expres sau tacit, moștenirea, ori, după caz, legatul 


universal sau cu titlu universa!”. 


7. Termenul de opţiune în noul Cod. Acesta fiind stadiul 
problematicii la 1 octombrie 2011, răspunde noul Cod civil cu. un 
regim novator? 


Formularea art. 1103 este sotiei multiplelor amendamente 


aduse art. 840 din Proiectul de cod civil din 200441 de către Comisia 
ce l-a amendat în 2006-2008. 

Primul alineat al art. 1103 anunţă un nou termen de exercitare a 
opțiunii succesorale: un an, față de cele șase luni fixate prin Decr. nr. 
88/21.V1.1951 şi păstrate în art. 840 din Proiectul din 2004. 
Intervalul a fost prelungit, fiind apreciat ca prea scurt. 


Mai observăm eliminarea din art. 840 Proiect a referirilor la 


prescriere și prescripţie. În intenția Comisiei de amendare, termehul 
de la art. 1103 NCC este unul de decădere dintr-un drept 


41 Art.840 - Prescripția dreptului de opțiune succesorală. (1) Dreptul de opțiune 
succesorală se prescrie în termen de 6 luni de la data deschiderii succesiunii. 

(2) Termenul de prescripţie curge de la data: 

a) naşterii celui chemat la moştenire, dacă naşterea s-a produs după 
deschiderea succesiunii; 

b) înregistrării morții în registrul de stare civilă, dacă înregistrarea se face în 
temeiul unei hotărâri judecătoreşti de declarare a morții celui care lasă moştenirea, 
afară numai dacă succesibilul a cunoscut faptul morţii sau hotărârea de declarare a 
morții la o dată anterioară, când va curge termenul de la această din urmă dată 

c) la care legatarul a cunoscut sau trebuia să cunoască testamentul prin care a 
fost instituit ca legatar, dacă acesta este descoperit după deschiderea succesiunii; 

d) la care succesibilul a cunoscut sau trebuia să cunoască legătura de rudenie 
pe care se întemeiază vocaţia sa succesorală, dacă el a cunoscut-o după deschiderea 

„Succesiunii. 

(3) Pentru moştenitorii legali din clasele subsecvente, termenul de prescripţie 
este de 2 luni şi începe să curgă de la data expirării termenului în care succesibilii din 
clasa anterioară puteau să-şi exercite dreptul de opţiune succesorală, dispoziţiile 
alin. 2 lit. a şi d fiind aplicabile. 

(4) Succesibilul care nu a acceptat succesiunea în termenul de prescripţie a 
dreptului de opțiune succesorală este considerat străin de moştenire. 


PN PO aaa caii ce 

potestativ: trecerea unui an de zile stinge însăși posibilitatea 
succesibilului de a mai opta42, Alineatul ultim al art. 1103 NCC îl 
Supune cauzelor de repunere în termen şi de suspendare de la 
prescripția extinctivă, ceea ce nu îi schimbă calificarea43, 

Deformaţia profesională ne face probabil să vedem drepturi 
peste tot, formulându-ne automat noțiunea de drept de opţiune 
succesorală ca drept potestativ. În realitate, avem de-a face mai 
degrabă cu o facultate secundară de a acționa asupra situaţiei 
juridice născute din decesul unui titular de patrimoniu. „Drepturile 
potestative - arată un autor - constau în puterea pe care o are 
titularul lor de a interveni, prin voința sa unilaterală, în situaţii 
juridice în care sunt prezente şi interesele altor persoane, care au 
obligaţia să se supună”44, Așa cum scrie unul dintre autorii codului, 
„dacă dreptul potestativ se exercită printr-un act juridic unilateral 
[...] care depinde exclusiv de voința titularului său, el este, în sine, 
imprescriptibil extinctiv, deoarece încălcarea lui este imposibilă 
juridic (subiectul pasiv nu poate să împiedice declaraţia unilaterală 
de voință), nedând naştere la un drept la acţiune; în acest caz, nu 
există drept la acţiune și, deci, dreptul potestativ este imprescriptibil 
extinctiv (desigur, el se poate stinge prin [...] decăderea titularului în 
caz de neuz, adică de neexercitare a dreptului [...], însă aceasta 
reprezintă o chestiune distinctă de problema prescriptibilității 
drepturilor potestative)”45, Această abordare este racordată la o 
teoretizare necunoscută la momentul redactării codurile civile 


N A E pe pei 

42 Mai precis, de a renunța - așa cum se va vedea mai jos (v. infra, nr. 17). 

43 Dimpotrivă, i-o confirmă (Macovei, Dobrilă, în Comentariu NCC, p. 1144 nr.2). 

V. însă Genoiu, Moștenire, p. 350, unde se reține corect calificarea de termen de 
decădere, dar la p. 357-358 autoarea scrie din nou despre „Efectele prescripției 
dreptului de opțiune succesorală (sic!)”; la fel, la p. 383 scrie că „nulitate declarației 
de renunțare la moștenire determină redobândirea de către succesibil a dreptului de 
opțiune succesorală, ce poate fi exercitat în termenul de prescripţie de un an (sic!)”. 
Contradicţia este evidentă. V. şi Stănciulescu, Curs, p. 177-180, unde autorul scrie 
despre „prescripţia dreptului de opţiune succesorală” (sic!). 

44 Liviu Pop, Acţiunea oblică, în PR 1/2006, p. 150. Pentru analiza teoretică 
complexă a problemei, v. şi Marieta Avram, Actul unilateral în dreptul privat, teză, 
Hamangiu, Bucureşti, 2006, p. 139-170. 

45 Marian Nicolae, Tratat de prescripţie extinctivă, Ed. Universul Juridic, 
București, 2010, p. 453 cu nota 3. 

moderne (sec. XIX), cunoscută dar ignorată în dreptul român 
postbelic şi consacrată legislativ abia astăzi, la început de sec. XXI. 

Aşa cum s-a observat, natura de termen de decădere este 
confirmată şi de coroborarea dispozițiilor art. 2500, 2545 şi 2547 
NCC. | 

Un alt aspect de noutate este faptul că redactarea textului nu mai 
lasă să planeze vreo îndoială asupra faptului că și legatarii particulari 
sunt supuși termenului de opţiune succesorală. S-a opinat în 
literatură că „deoarece Codul civil face trimiteri exclusiv la „moşte- 
nire”, în sensul unei universalități (al unui patrimoniu), rezultă că 
termenul de un an vizează numai transmisiunile succesorale 
universale sau cu titlu universal'+7. Astfel formulată, concluzia.ni se 
pare că perpetuează forțat un-argument adus pe vechiul cod. La 
simpla lectură a textelor, se observă cum art. 700 alin. 1 C. civ.. 
reglementa „Dreptul de a accepta succesiunea se prescrie printr-un 
termen ...”, în timp ce în art. 1103 alin. 1 NCC referirea la moștenire 
este una marginală: „Dreptul de opțiune succesorală se exercită în 
termen de un an de la data deschiderii moștenirii”. Formularea art. 
700 C. civ. mai putea lăsa loc de discuţie, fiind una centrală în 
înțelesul textului, pe când referirea finală din art. 1103 NCC este o 
simplă precizare finală a momentului de la care curge termenul de 
opțiune (se putea la fel de bine scrie în text: „ .. un an de la data 
decesului celui în cauză”). 

Ultima consecință ce se poate trage din textul analizat priveşte 
calitatea succesibilului care, prin ipoteză, a rămas inactiv pe toată 
durata termenului de opţiune. Analizând textele din materia 
acceptării şi renunţării, vom vedea cum noţiunea de străin de 
moştenire nu îşi mai are locul aici: după scurgerea termenului de 
un an, succesibilul areactiv va fi în principiu un acceptant tacit (art. 
13 şi 1120 alin. 1 NCC) sau, prin excepţie, va fi prezumat renunțător 
tacit (art. 1112 şi 1113 alin. 2 NCC). Cert este însă că, în ambele 
Situaţii, dreptul său de opțiune succesorală este stins. Acesta a fost 
motivul pentru care Comisia de amendare a eliminat alineatul patru 
al art. 840 Proiectul de Cod civil din 2004. 


46 Macovei, Dobrilă, în Comentariu NCC, p. 1144-1145. 
47 Stănciulescu, Curs, p. 178. 

8. Momentele de la care poate începe să curgă termenul analizat 
sunt expuse detaliat la alineatul al doilea al art. 1103 NCC: elemente 
cunoscute, fără alt caracter de absolută noutate pentru dreptul 
nostru decât reunirea lor codificată. Art. 840 Proiect mai conținea un 
terț aliniat care consacrase una dintre ideile dragi lui Mihail Eliescu: 
opțiunea în scară. Aceasta fusese inclusă în Proiectul de Cod civil din 
19714, însă Comisia a decis în 2008 să o elimine, datorită compli- 
caţiilor pe care le-ar genera. Dincolo de pertinența argumentului 
practic invocat, apreciem că soluţia lui Eliescu trebuia respinsă ab 
initio: exercitarea opțiunii succesorale nu este un concurs reveren- 
tios, ci unul de vocații existente şi exercitabile concomitent - adică 
din momentul deschiderii succesiunii - indiferent de calitatea şi 
rangul în care se găsesc succesibilii. Prin urmare, eliminarea alinea- 
tului menționat transmite intenţia legiuitorului ca termenul de 
opțiune să înceapă să curgă concomitent pentru toţi succesibilii, fără 
a ține cont de temeiul şi forța vocației acestora50, 


9. Prelungirea termenului este posibilă în baza art. 1104 NCC: 


ART. 1104 - Prorogarea termenului. (1) În cazul în care 
succesibilul a cerut întocmirea inventarului „anterior exercitării 


48 Deak, Tratat, p. 445-448 nr. 265; Chirică, Succesiuni, p. 388 nr. 519. 

49 Art. 881 - Prescripţia dreptului de opţiune. Alineatul 2: „[..] Pentru cei din 
clasa chemată în al doilea rând la moștenire, dretul de a alege între acceptare sau 
renunțare se prescrie prin 2 luni socotite de la expirarea termenului de 6 luni, afară 
numai dacă ci din clasa chemată în prim rând au renunţat mai înainte, când termenul 
de 2 luni va curge de la această dată. În toate cazurile, termenul nu poate fi mai scurt 
decât 6 luni de la dechiderea moştenirii”. Ideea avusese partizani în pratica şi în 
literatura noastră: e.g., Marian Enache, Nota I la deC. civ. 599/8.X.1985 a Trib.jud. 
Vaslui, în RRD 10/1986, p. 52. 

50 „Cu alte cuvinte, termenul de opţiune este unic și începe să curgă de la data 
morții celui care lasă moştenire nu numai pentru succesibilii chemați în primul rând 
la moştenire (moştenitori dintr-o clasă mai apropiată sau de un grad mai apropiat 
ori legatarul desemnat în primul rând în cadrul substituţiei vulgare), dar şi pentru 
succesibilii subsecvenţi (dintr-o clasă sau de un grad mai îndepărtat ori legatarul 
desemnat pentru cazul în care primul gratificat nu ar putea sau nu ar voi să 
primească legatul)” (Deak, Tratat, p. 446-447). În acelaşi sens: Costin, în op. cit., p. 
183-184 nr. 3.1; Chirică, loc. cit. supra. l 

dreptului de opţiune succesorală, termenul de optiune nu se va. 
împlini mai devreme de două luni de la data la care i se comunică 
procesul-verbal de inventariere. 

(2) Pe durata efectuării inventarului, succesibilul nu poate fi 
considerat moştenitor, cu excepția cazului în care a acceptat 
moştenirea. 


Textul nu are vreo legătură cu ceea ce a fost acceptarea sub 
beneficiu de inventar, aceasta dispărând ca noțiune în noul Cod. Este 
vorba aici de un articol ce nu figura în Proiectul din 2004. A fost. 
considerat util pentru ipotezele când succesibilul are anumite 
îndoieli cu privire la conţinutul patrimoniului succesoral şi, mai 
înainte de a-şi exercita dreptul de opțiune succesorală, solicită 
întocmirea inventarului. 

S-ar putea susține că ponderea A pal ară de ordin pur 
personal în materie de opțiune succesorală este suficient de 
importantă . pentru a justifica prezența art. 110451: eg., cutare 
succesibil nu ar fi acceptat moştenirea dacă ar fi știut de existenţa 
unui imobil pe care nu-l poate întreține și a cărui fiscalitate îi este 
împovărătoare; sau nu ar fi acceptat-o, dacă ar fi ştiut că datoriile 
defunctului sunt atât de mari încât există perspectiva de a epuiza 
întreg activul. Soluţia ridică însă unele îndoieli: 

- rămâne de văzut care va fi rata de aplicabilitate practică a 
textului, câtă vreme. oricum răspunderea : acceptanţilor pentru 
pasivul succesoral este age intra vires hereditatis (art. 1114 alin. 
2 NCC); 

- rămâne de văzut și dacă nu cumva, în contextul unei societăți 
mondializate, al unor indivizi care nu mai trăiesc numai local ci 
global, textul nu va constitui o piedică pentru celeritatea soluționării 
moștenirii sau, mai rău, nu va fi folosit ca instrument temporizator, 
şicanator (e. g: ., „încă nu am inventariat toate bunurile, căci mai are şi 
în Spania şi în Italia de când a lucrat acolo; probabil are şi peste 
Ocean, de când a fost pigeat cu prostamul Vona ev). 


51 Rămâne însă de văzut ce-a mai rămas în concepția legiuitorului din caracterul 
pronunţat personal al opțiunii, câtă vreme art. 1107 NCC permite creditorilor unui 
Succesibil să accepte moştenirea pe cale oblică (v. infra nr. 12). 

Nu în ultimul rând, art. 850 din Proiectul de cod 200452, care 
reedita art. 694 C. civ., a fost eliminat în 2008. Acest text reglementa 
o leziune între majori: un moştenitor își poate invalida opțiunea, 
dacă acceptase o succesiune al cărei conţinut se videază cu mai mult 
de jumătate prin descoperirea ulterioară a unui testament 
necunoscut inițial. Or, observăm cum în 2008 Comisia motivase 
corect eliminarea art. 850 prin faptul că literatura juridică franceză şi 
română reprezentativă îl privea ca edictând o soluție enigmatică și 
inadecvată53, Art. 1104 NCC ni se pare acum a reedita intenţia 
textului eliminat, doar că o face într-o manieră care îi permite să-şi 
atingă scopul printr-o întemeiere legală acceptabilă. 


10. Unul dintre textele ce necesită atenţie pentru practician este 
cel referitor la retransmiterea dreptului de opţiune. 


Art. 1105 - Retransmiterea dreptului de opţiune. (7) 
Moştenitorii celui care a decedat fără a fi exercitat dreptul de 
opțiune succesorală îl exercită separat, fiecare pentru partea sa, în 
termenul aplicabil dreptului de opţiune privind moştenirea 
autorului lor. | 


(2) În cazul prevăzut la alin. (1), partea succesibilului care 
renunţă profită celorlalţi moştenitori ai autorului său. | 


Codul civil de la 1864 soluţionase problema într-o manieră 
simplă și conformă situaţiei generate: „moştenitorii celuia care 
transmite o moştenire altora formează o singură persoană; de unde 
rezultă că ei nu pot lua decât o singură hotărâre în privinţa întregii 
moșteniri transmise. Unii n-ar putea să primească moştenirea, iar 
alții să o lepede, pentru că nici autorul lor n-ar. fi putut să o 
primească numai pro parte”54, Ca urmare, opțiunea succesibilului: 


5? „Majorul nu poate invoca leziunea decât în cazul în care succesiunea ar fi 
absorbită cu mai mult de jumătate, prin descoperirea unui testament necunoscut în 
momentul acceptării succesiunii”, fi d il 

53 Eliescu, Transmisiunea, p. 115-117; Deak, Tratat, p. 386; Chirică, Succesiuni, 
p. 380-381; Grimaldi, Succesiuni, p. 486 nr. 496. 

54 Alexandresco III/2, p. 260. În același sens se exprima şi profesorul Deak: 
„fiind vorba de dreptul de opţiune unic şi indivizibil al defunctului, retransmis - ca 
atare - asupra propriilor moştenitori, el urmează să fie exercitat unitar, aşa cum l-au 
dobândit” (Deak, Tratat, p. 390). 

decedat înainte de a o exercita se transmitea erezilor săi, care puteau 
accepta sau renunţa în intervalul rămas din termenul legal de 
deliberare al autorului lor55. Dezacordul erezilor asupra variantei de 
opţiune era soluționat forțat de legiuitor: acceptare sub beneficiu de 
inventars6, Criticile unanime au vizat contrazicerea libertăţii de 
opțiune instituită de art. 686 C. civ. şi obligarea erezilor = prin soluţia 
forțată a art. 693 C. civ. - la raportul unei eventuale donaţii 
consimțţite de defunct succesibilului decedat”. | 

Legiuitorul din 2009 a preluat una dintre soluţiile propuse de 
lege ferenda de către profesorul Deak și a divizat opțiunea 
retransmisă erezilor, de porțiunea virtual cuvenită unui erede 
renunțător urmând a beneficia ceilalți coerezi acceptanţi58. Câteva 
observaţii decurg din această decizie legislativă: 

a. Soluţia propusă este o revenire la rezolvarea dată de către 
Iustinian în consultaţia adresată unui oarecare Demosthenes în sec. 
VI59, apreciată și de către Alexandresco ca fiind mai justăs0. În Franţa, 
reforma succesorală din 2006 a înlocuit art. 782 CN (după care a fost 
tradus la noi art. 693 C. civ.) cu alineatul secund al art. 775 fr.: „Les 
héritiers de celui qui décède sans avoir opte exercent l'option 
séparément, chacun pour sa part”. 

b. În practică, notarul public va conexa cele două moșteniri 
pentru a le dezbate succesiv. Dacă nu este posibilă conexarea și 
soluţionarea succesivă a cauzelors1, întâi se va dezbate succesiunea 
ultimului decedat, apoi cea a primului. Exercitarea opțiunii faţă de 
moştenirea acestuia în condiţiile art. 1105 NCC este concomitent un 


55 Art. 692 C.civ.: „Când cel căruia se cuvine o succesiune a murit fără să se fi 
lepădat de dânsa, sau fără s-o fi acceptat expres sau tacit, erezii săi pot de-a dreptul 
să o accepte sau să se lepede de dânsa”. 

56 Art. 693: „Dacă erezii nu se învoiesc pentru acceptarea sau pentru lepădarea 
succesiunii, succesiunea se va accepta sub beneficiu de inventar”. 

57 Alexandresco IH/2, p. 261; Eliescu, dusi e p. 89; Deak, loc.cit.supra; 
Chirică, Succesiuni, p. 372. 

58 4 Capași propunere o făcuse și profesorul Safta- Romano, în Moștenire, 
Buz: 

5 Cod VI.30.19. 

60 Alexandresco [11/2, p. 262. 

61 Eg., procedura pentru primul decedat este deja deschisă de un alt succesibil 
al său, pe rolul altui notar decât cel sesizat de erezii succesibilului care nu a apucat să 
opteze. 

act de acceptare tacită a moștenirii succesibilului care a decedat fără 
a fi optat; dar pentru a beneficia de retransmitere este nevoie în 
prealabil ca eredele respectiv să aibă vocaţie concretă la averea 
succesibilului prematur dispărut. Terminologia primului alineat este 
clară, când vorbeşte de „moștenitorii celui decedat”, nu de 
succesibilii acestuia. 

c. Textul de lege indică la alineatul întâi că titularii retransmiterii 
ar trebui să exercite opțiunea autorului lor la moştenirea primului 
decedat în termenul care le este afectat pentru a opta cu privire la 
moştenirea acestui autor. De exemplu: dacă bunicul D decedase pe 1 
ianuarie 2012 și fiul său A încetează din viață pe 1 martie 2012 fără 
a-şi fi exercitat opţiunea, nepoții de fiu A1 şi A2 vor putea opta 
pentru tatăl lor A în moştenirea lui D până la data de 28 februarie 
2013, nu până la cea de 31 decembrie 2012. 

Soluţia pare să fie una de drept nou, justificată probabil pe 
următorul raționament: dreptul de opţiune al celui de-al doilea 
decedat (tatăl A) este unul patrimonial ce. se transmite prin 
moştenirea sa în patrimoniul nepoțilors?. Ca urmare, A1 şi A2 vor 
trebui să opteze cu privire la drepturile tatălui lor A în succesiunea 
bunicului D în termenul de opțiune ce guvernează propria lor vocație 
la moştenirea celui de-al doilea decedat. 

Nu ni se pare adecvată această rezolvare. Alineatul întâi al art. 
1105 NCC prevede expres că moştenitorii (nepoții A1 şi A2) exercită 
dreptul autorului lor (tatăl A); ei nu au niciun fel de vocaţie în 
succesiunea primului decedat. Acceptând soluţia pe care codul pare 
să o reglementeze, se ajunge la exercitarea opțiunii aparţinând 
autorului şi pentru acesta în afara termenului pe care legea i-l 
repartizase; aşa cum s-a arătat pe vechiul cod, o atare soluţie 
contravine „atât principiului că moartea celui împotriva căruia curge 
prescripţia nu poate constitui cauză de întrerupere sau de 
suspendare a acesteia, cât şi principiului conform căruia moșşte- 
nitorul poate dobândi pe calea succesiunii numai drepturile pe care 
le avea defunctul”63. Soluţia mai contravine şi intenţiei profesorului 
Deak, receptată aşa cum am văzut în art 1105 NCC. 


62 Macovei, Dobrilă, Comentariu NCC, p. 1147. 
63 Costin, op. cit., p. 188. 

În sprijinul părerii -noastre vine si. un argument de drept 
comparat. Codul civil al Republicii Moldova (2003) reglementează 
problema î în discuţie la primul alineat al art. 1523: 


Art. 1523. Transmisia succesorală | 

„(1) Dacă moştenitorul a decedat după deschiderea 
succesiunii şi până la acceptarea moştenirii, dreptul de a primi 
„cota succesorală trece la moştenitorii săi (transmisia succesorală). 
Succesorii rmoştenitorului decedat trebuie să accepte moştenirea în 
partea rămasă din termenul stabilit pentru acceptare. Dacă acest 
termen este mai mic de trei luni, el se prelungeşte până la trei 
luni”. 


Vedem pe de o parte cum legiuitorul de peste Prut a folosit mai 
corect termenul de transmitere, nu cel de retransmitere, păstrat la - 
noi prin forţa tradiției (mai avusese loc înainte vreo altă transmitere? 
evident că nu). Pe de altă parte, textul moldovenesc merge pe aceeași 
„soluţie ca și art. 1105 NCC, arătând însă expres că dreptul de opţiune 
al autorului secund decedat trece prin moştenire la moştenitorii săi. 
Dar aceștia îl vor exercita în intervalul de timp rămas, ce poate fi 
prelungit la nevoie: nemo sava iuris ad alium transferre potest quam 
ipse haberets+. 

Apreciem în consecință că textul ar trebui interpretat în practică 
În sensul normal, al opțiunii în termenul ce a mai rămas de la decesul 
autorului şi până la împlinirea unui an de zile de la deschiderea 
moștenirii primului decedat. 

d. Care este consecința retransmiterii? Dacă toți cei îndreptățiți 
renunță sau dacă toți acceptă în locul autorului lor, nu vor fi 
probleme deosebite: partea cuvenită acestuia va fi împărțită între ei 
sau va reveni coerezilor autorului lor. Noutatea apare în ipoteza 
alineatului secund, când - de exemplu - un succesibil renunţă şi un 
altul acceptă moştenirea primului decedat pentru autorul lor 
dispărut intempestiv. Textul a receptat una dintre cele două variante 
propuse de către Deak: partea pentru care s-a pronunţat 


64 V, pentru detalii Alexandra Piatac, î în Mihil Buruiană, Oleg Efrim, Nicolae 
Eşanu (coord.), Comentariul Codului civil al Republicii Moldova, vol. II, Arc, Chişinău, 
2006, p. 1190-1191. 

i L 
renunțătorul va reveni coeredelui său care a acceptat prin 
retransmiteres5. | 

S-a susținut în literatura noastră că textul art. 1005 NCC ar fi 
contradictoriu în acest punct: „cum poate profita partea renunță- 
torului celorlalţi moştenitori ai autorului, dacă aceştia au o vocaţie 
limitată, numai la partea lor din moștenire? Pentru a profita celorlalți 
moștenitori ai defunctului partea renunțătorului, ar fi trebuit ca cei 
dintâi să aibă vocație la universalitatea moştenirii, adică să opteze 
(accepte) cu privire la întreaga moştenire retransmisă, şi nu numai 
cu privire la o parte a acesteia”66. 

Părerea noastră este că doar în aparenţă ar fi aici o contradicţie, 
în realitate fiind o chestiune de opţiune legislativă. Să presupunem că 
nepotul A1 din exemplul de mai sus exercită opțiunea tatălui său A în 
moştenirea bunicului D în sensul renunţării, în timp ce nepotul A2 
acceptă. Opţiunea a fost divizată de legiuitorul din 2009 numai 
pentru a garanta celor doi libertatea de alegere, evitând soluţia 
forțată de compromis a art. 693 C. civ. De partea din averea lui D care 
ar fi ajuns la A1 va beneficia nepotul acceptant A2 pentru simplul 
motiv că legiuitorul nu a dorit să sacrifice integral indivizibilitatea 
dreptului de opțiune retransmis de la A. 

e. În practică, se va putea întâmpla ca moştenirea celui de-al 
doilea decedat să fi fost dezbătută înainte de cea a primului. După ce 
se va dezbate şi moştenirea acestuia, consecinţa va fi că - în ultimul 
exemplu - moștenitorul care a exercitat acceptarea pentru re- 
transmitere se va trezi cu o masă suplimentară de bunuri, intrate în 
patrimoniul autorului comun, dar la care coeredele care a exercitat 
renunțarea pentru retransmitere nu are dreptul. Va fi prin urmare 
necesară suplimentarea certificatului de moştenitor al autorului lor, 
cu apariția unei mase de bunuri ce contrazice principiul indivizi- | 
bilității. Soluţia este însă acceptabilă, pentru că reformarea 
retransmiterii în noul Cod civil tocmai asta a făcut. 


65 Deak, Tratat, p. 390. 

66 Bogdan Pătraşcu, Continuitate și discontinuitate în reglementarea opțiunii 
succesorale, în vol. Noul Cod civil. Comentarii (coord. Marilena Uliescu), ed. Universul 
juridic, Bucuresţi, 2010, p. 256 ; Genoiu, Moștenire, p. 338. 


Opțiunea succesorală 


209 —— 


În concluzie, legiuitorul a avut de decis între a încălca libertatea 
opțiunii (cum o făcea soluţia vechiului Cod) şi a-i încălca 
indivizibilitatea. A ales ultima variantă, totul fiind la urma urmei o 
chestiune de opţiune legislativă. | 


Libertatea acceptării 


11. Am observat la începutul acestei secțiuni cum regulile 
generale ale opțiunii succesorale au rămas neschimbate: art. 1106 
NCC păstrează peste timp dispoziţiile art. 775 CN57, preluate la 1864 
în art. 686 C. civ. 


de 


ART. 1106 — Libertatea acceptării moştenirii. Nimeni nu 
poate fi obligat să accepte o moştenire ce i se cuvine. 


„ART. 1119 — Acceptarea forţată 

(1) Succesibilul care, cu rea-credință, a sustras ori a ascuns 
bunuri din patrimoniul succesoral sau a ascuns o donaţie supusă 
raportului ori reducţiunii este considerat că a acceptat moştenirea, 
chiar dacă anterior renunţase la ea. El nu va avea însă niciun 
drept cu privire la bunurile sustrase sau ascunse şi, după caz, va fi 
obligat să raporteze ori să reducă donația ascunsă fără a participa 
la distribuirea bunului donat. 

(2) Moştenitorul aflat în situaţia prevăzută la alin. ] este ținut 
să plătească datoriile şi sarcinile moştenirii proporțional cu cota sa 
din moştenire, inclusiv cu propriile sale bunuri. 


ART. 1122 - Renuntarea frauduloasă. 

(1) Creditorii succesibilului care a renunţat la moştenire în 
frauda lor pot cere instanţei revocarea renunţării în ceea ce îi 
priveşte, însă numai în termen de 3 luni de la data la care au 
cunoscut renunțarea. 

(2) Admiterea acţiunii în revocare produce efectele acceptării 
moştenirii de către succesibilul debitor numai în privința 
creditorului reclamant şi în limita creanţei acestuia. 


67 Art. 785 CN: „Le successeur qui renonce est censé n'avoir jamais été 
successeur”. 

Art. 1106 NCC vine să aplice art. 1100 alin. 1 NCC, exprimând 
libertatea principială a însuşirii calității de moștenitor. Nu trebuie 
mers prea departe în lectura textului, astfel încât să-l înțelegem că 
nu poţi deveni acceptant fără a te fi exprimat în acest sens: art. 1119 
NCC ne arată că este posibil. Întocmai ca predecesorul său din Codul 
lui Cuza (art. 686 C. civ.), art. 1106 NCC se mulțumește să ne arate 
cum un succesibil nu poate fi constrâns la acceptare pe durata 
termenului de opţiune succesorală, având permanent deschisă calea 
repudierii moștenirii. 

Art. 1119 NCC prevede o excepție de la libertatea acceptării 
moştenirii, cunoscută şi sub imperiul vechiului cod civil (art. 703 şi 
712 C. civ.). Nouă este includerea în text a referirii la ascunderea unei 
donații raportabile sau supuse reducţiunii, preluată din art. 778 fr. 

Art. 1122 NCC reiterează în esenţă art. 699 C. civ.58, ținând seama 
şi de art. 863 C. civ. 194069. Textul era considerat aplicabil sub vechiul 
cod și acceptării frauduloase70, soluție ce nu mai poate funcţiona faţă 
de prevederile art. 1114 alin. 2 NCC: acceptarea pură şi simplă a 
“dispărut, astfel că succesibilul în cauză nu își mai poate produce sau 
agrava insolvabilitatea prin asumarea calității de moștenitor. 

Practica și autorii sunt unanimi în a vedea în art. 699 C. civ./art. 
1122 NCC o aplicare a acţiunii pauliene. Adăugăm că la art. 699 C. civ. 
/ 1122 NCC avem o aplicaţie particulară a respectivei acţiuni. Faţă de 
regimul său de drept comun (art. 975 C. civ./1562 alin. 2 NCC), în 
cazul revocării pauliene a unei renunțări frauduloase, nu se pune 
problema participării terţilor dobânditori la fraudă: renunțarea nu 
poate fi decât pur abdicativă, iar coerezii sau erezii subsecvenți 
dobândesc în virtutea legii (sau testamentului) şi cu titlu gratuit - 
deci cunoaşterea fraudei de către aceștia este irelevantă. 


68 Art. 699 C. civ.: „Creditorii celui care renunţă în paguba lor pot să ia autoriza- 
țiunea justiţiei ca să accepte succesiunea pntru debitorele Si în locul și în rândul 
său. 

În acest caz, renunţarea este anulată numai în favoarea creditorilor şi numai 
până la concurența rea lpu lor. pu cenial aa nu se face î în folosul eredelui care a 
renunţat”, 

69 Art. 863 C.civ. 1940: „Creditorii moștenitorului vor putea cere prin acţiunea 
pauliană revocarea acceptării sau renunțării acestuia la moştenire, în termen de trei 
luni, socotite din ziua când le-au cunoscut”. 

70 Chirică, Succesiuni, p. 382. 

O primă controversă priveşte efectul admiterii acestei acțiuni 
promovate de creditorul succesibilului: are sau nu are loc prin aceasta 
o acceptare a moștenirii, făcută chiar pe cale oblică de către creditorul 
reclamant”1? Soluţia corectă pe vechiul cod ni se pare a fi un răspuns 
negativ: renunțarea frauduloasă este inopozabilă reclamantului, 
bunurile reîntorcându-se în patrimoniul succesibilului numai printr-o 
ficțiune grefată pe raporturile dintre creditor şi terţii dobânditori. 
Altfel spus, admiterea acţiunii pauliene permite creditorului reclamant 
(şi numai acestuia) să îşi recupereze creanţa din bunurile ce ar fi 
revenit succesibilului dacă ar fi acceptat moștenirea. Ultimul a fost şi 
râmăne. un renunțător, încât eventualul excedent rămas după 
satisfacerea creditorului îndreptăţit va rămâne dobândit coerezilor 
sau erezilor subsecvenți, beneficiari ai renunțării72. 

Către aceeaşi rezolvare se îndreaptă și noul Cod, care a dorit să 
simplifice lucrurile. Observăm că alineatul secund al art. 1122 NCC 
prevede că „admiterea acţiunii. în. revocare produce. efectele - 
acceptării moştenirii de către succesibilul debitor numai în privinţa 
cr editorului reclamant și în limita-creanţei acestuia”, iar art. 1562 
alin. 1: şi 1565 NCC declară inopozabilă creditorului reclamant și 
creditorilor intervenienți repudierea dovedită a fi frauduloasă. Se 
vede clar din text că nu este vorba de acceptare, ci de producerea 
efectelor acceptării în măsura în care creditorul fraudat are 
nevoie să-și recupereze creanţa. Soluţia nu s-a schimbat deci: 
renunțătorul fraudulos nu devine acceptant, nici creditorul nu poate 
opta pentru acceptarea moştenirii pe cale oblică73, ci doar admiterea. 
acțiunii revocatorii-produce - în: limita creanţei și numai față de 
creditorul(-ii) reclamant(-ţi) — efecte specifice unei acceptări pentru 
a repara prejudiciul încercat de creditor74. Spre deosebire de regimul 
de drept comun al acţiunii pauliene, la alineatul întâi al art. 1122.NCC 


71 Pentru detalii, v. Chirică, Succesiuni, p. 382-383 nr. 511. 

72 Liviu Pop, Drept civil român. Teoria generală a obligaţiilor, Ed. Lumina Lex, 
București, 1998, p. 421 pct. b. 

73 Deak, Tratat, p. 384; Macovei, Dobrilă, în Comentariu NCC, p. 1168 nr.3. 

74 Stelian loan Vidu, în Liviu Pop, lonuţ-Florin Popa, Stelian loan Vidu, Tratat 
elementar de drept civil. Obligaţiile, Ed. Universul Juridic, Bucureşti, 2012, p. 775-776 
nr. 569 pct. A. 

se instituie un termen de prescripţie de trei luni de la cunoaşterea 
faptului prejudiciabil, față de cel de un an prevăzut la art. 1564 NCC. 

Concluzia acestei prime controverse a fost formulată în 1912 de 
către Dimitrie Alexandresco: 


„Creditorii care au izbutit, prin acţiunea pauliană, a revoca 
renunțarea făcută de debitorul lor, vor fi deci autorizați a primi 
moştenirea. Ei n'o primesc însă în locul și în rândul renunţătorului”, 
după cum se exprima art. 699 C. civ, „pentru că renunțarea 
rămânând validă în privinţa moştenitorului care a făcut-o (art. 699 
&2), şi el fiind considerat ca cum n'a fost niciodată moştenitor (art. 
696), creditorii n'au putut să primească succesiunea în locul Şi în 
rândul lui; de aceea se şi cere intervenţia justiției. Judecătorii 
autoriză deci pe creditori a primi moştenirea în virtutea legei. 

Această acceptare fictivă din partea creditorilor nu-i face deci să 
devie moştenitori ai defunctului, de unde rezultă că ei nu pot fi 
urmăriţi de către creditorii moştenirei”75, 


O a doua controversă s-a născut legat de una dintre consecinţele 
admiterii acțiunii revocatorii: evingerea coerezilor sau a erezilor 
subsecvenţi acceptanţi de cel puţin o parte din bunurile moştenite. 
Eliescu scria pe această temă: „comoştenitorii sau moştenitorii 
subsecvenţi care au acceptat moştenirea [...] se vor putea întoarce 
împotriva renunțătorului, dacă starea sa de avere s-ar îmbunătăţi, 
pentru a-l obliga să le înapoieze valoarea bunurilor succesorale 
scoase în vânzare de către creditorii săi, căci altfel renunțătorul ar 
profita indirect, de pe urma revocării renunţării sale”76. Opinia lui 
Eliescu a fost preluată de autori ulteriori77. Alţii au respins-o însă în 
mod just, arătând că numai „terțul dobânditor cu titlu oneros se va 
putea îndrepta împotriva debitorului printr-o acțiune în regres 
„pentru a obține ceea ce a plătit creditorului”78, câtă vreme cei evinşi 


75 Alexandresco [11/2, p. 308-309. 

76 Eliescu, Transmisiunea, p. 119-120. 

77 Deak, loc. cit; Macovei, Dobrilă, loc. cit. supra. 

78 Pop, Drept civil, loc. cit. supra. „Întrucât obligația de garanţie (pentru 
evicţiune - n.ns.) este proprie numai contractelor cu titlu oneros, terțul dobânditor 
cu titlu gratuit nu are un drept de regres împotriva debitorului” (Vidu, în op. cit, 
p. 777). 

urmăresc să păstreze un câștig gratuit, în timp ce creditorul 
reclamant încearcă să își recupereze prejudiciul suferit ca urmare a 
unei fraude”. Adăugăm că renunţătorul fraudulos nu are cum să 
profite, el trebuind oricum să-și plătească datoriile; s-a văzut mai sus 
cum întoarcerea bunurilor se face prin efectul legii, care urmărește 
să protejeze pe creditorul fraudat: „renunţătorul nu datoreşte nicio 
restituire moştenitorului care ar fi acceptat în lipsa lui, căci dacă 
partea ce i s'ar fi cuvenit lui profită creditorilor, iar nu comoşte- 
nitorilor săi, aceasta nu este prin voinţa lui, ci prin efectul legei”80. 

În plus, doctrina franceză și canadiană consideră mai nou că, 
dimpotrivă, .terțul dobânditor (coerezii şi. erezii subsecvenți 
acceptanţi) este pasibil de a fi ţinut de o obligaţie de despăgubire 
întemeiată pe îmbogățirea fără justă cauză, când urmărirea şi 
valorificarea bunului nu mai este posibilă81.. 


Acceptarea de către creditorii succesibilului 


12. Ne aflăm în fața unei probleme sensibile, obiect de 
controversă sub vechiul Cod, 


ART. 1107 - Acceptarea moştenirii de către creditori. 
Creditorii succesibilului pot accepta moştenirea, pe cale oblică, în 
limita îndestulării creanţei lor. 


Textul soluţionează în sensul propus de profesorul Dealk82 
controversa privind posibilitatea unui creditor al unui succesibil de 
exercita opțiunea acestuia pe cale oblică, pentru a-şi recupera 
creanţa. Profesorul Chirică adusese argumente pertinente împotriva 
acestei soluţii, legate de caracterul potestativ şi de cel pronunțat 
personal ale dreptului de opţiune83. | 


79.Chirică, Succesiuni, p. 383. 
80 Alexandresco, op. cit., p. 309 continuarea notei 6 de la pagina anterioară. 
81 V, autorii citați de Vidu, în op. cit., p. 776 la notele 2-4. 
82 Deak, Tratat, p. 424 nr. 251. | 
"83 Chirică, Succesiuni, p. 369-370 nr. 488, cu autorii şi practica citați pentru 
opiniile pro şi contra exprimate. 

Observăm aici un detaliu ce pare a fi scăpat legiuitorului: poziția 
lui Deak și a somităților literaturii franceze şi româneşti fusese 
formulată sub vechiul cod civil, în care termenul de opțiune era 
considerat a fi unul de prescripţie extinctivă. Este normal ca autori 
francezi de marcă să susţină în continuare acest lucru, căci calificarea 
legală nu s-a schimbat în Franţa în urma reformelor succesorale din 
2001 şi 2006. Am văzut însă cum la noi art. 1103 NCC s-a orientat 
univoc spre natura de drept potestativ a opțiunii, strâns legată de 
natura de termen de decădere a termenului de opţiune. Or, „titularii 
drepturilor potestative, de regulă, nu pot fi substituiţi, pe cale oblică, 
în executarea lor. Şi aceasta cu atât mai mult că, de cele mai multe 
ori, drepturile potestative au un pronunțat caracter personal, numai 
titularii lor putând aprecia dacă este sau nu este cazul să exercite 
această putere care presupune întotdeauna obiectivarea ei într-un 
act juridic unilateral, opera exclusivă a voinței individuale a 
acestora”84, | 

Ca urmare, argumentele profesorului Chirică legate de caracterul 
potestativ al opțiunii au primit în noul Cod civil consacrare legală, iar 
soluţia art. 1107 NCC contravine concepției adoptate la art. 1103 NCC. 
Altfel exprimat, dreptul de opţiune succesorală are un pronunțat 
caracter personal, pe care art. 1107 NCC i-l încalcă brutal, 

Poate fi primită opţiunea legiuitorului nostru din 2009? Depinde 
de opinia în care ne plasăm în ce priveşte aria de cuprindere a 
acțiunii oblice. Sunt autori care susțin că, deşi succesibilul a dobândit 
de drept moştenirea de la deschiderea acesteia (art. 1114 alin. 2 
NCC), opţiunea succesorală este o simplă facultate ce implică o 
alegere a titularului, care nu poate fi exercitată pe cale oblică. 
Aceasta este şi părerea noastră. Alţi autori merg mai departe şi văd 
respectiva facultate ca fiind legată de dreptul patrimonial. care, în 
virtualitatea sa, este deja dobândit de către succesibil86, Aceasta a 


e et a E 

8 Pop, Acţiunea, op. cit., p. 150. 

85 Nu ne surprinde prin urmare deruta produsă de text în literatura de 
specialitate, unde s-a ajuns să se afirme prin răsturnarea logică a raționamentului: 
„Având în vedere aceste dispoziţii legale, apreciem că dreptul de opțiune succesorală 
nu are natură exclusiv personală, putând fi exercitat şi de către creditorii 
Succesibililor” (Genoiu, Moștenire, p. 342). i 

36 V. detaliile oferite de Pop, Acţiunea, loc. cit. supra. 

fost şi poziția profesorului Deak, care ni se pare însă a fi un pas prea 
departe8?. 


Felurile acceptării 


13. Analiza acestora ne conduce mai departe în studierea 
problemei opțiunii. 


ART. 1108 — Felurile acceptării. 

(1) Acceptarea poate fi expresă sau tacită. 

(2) Acceptarea este expresă când succesibilul îşi însuşeşte 
explicit titlul sau calitatea de moştenitor plati înscris autentic 
sau sub semnătură privată. 

(3) Acceptarea este tacită când su Atsibilul face un act sau 
fapt pe care nu ar putea să îl facă decăt în calitate de moştenitor. 


ART. 1109 — Înregistrarea actelor de acceptare. În situaţia în 
care acceptarea este făcută printr-un înscris autentic, declaraţia de 
acceptare se va înscrie în registrul naţional notarial, ţinut în format 
electronic, potrivit legii. 


ART. 1110 — Actele cu valoare de acceptare tacită. 

(1) Actele de dispoziţie juridică privind o parte sau totalitatea 
drepturilor asupra moştenirii atrag acceptarea tacită a acesteia. 
Sunt astfel de acte: 

a) înstrăinarea, cu titlu gratuit sau oneros, de către succesibil 
a drepturilor asupra moştenirii; 

b) renunţarea, chiar gratuită, în folosul unuia sau mai multor 
moştenitori determinaţi; 

c) renunţarea la moştenire, cu titlu oneros, chiar în favoarea 
tuturor cornoştenitorilor sau moştenitorilor subsecvenţi. 


87 Poziţia lui Deak şi opţiunea legiuitorului nostru civil poate fi susținută prin 
argumentele de ordin istoric (ţinând de dreptul roman şi de vechiul drept francez) 
aduse în literatura franceză (Zenati, Revet, Successions, p. 167-170). În esenţă, autorii 
încearcă să demonsteze că moştenirea este cu necesitate de drept dobândită 
succesibililor la deschiderea acesteia, astfel încât printr-o eroare de receptare a 
dreptului roman s-ar fi reglementat în Codul Napoléon libertatea opțiunii: în realitate, 
acceptarea nu ar mai fi necesară şi opțiunea succesorală s-ar reduce la simpla 
renunțare. Nu insistăm asupra demonstraţiei, fiindcă porneşte de la o improprie 
înțelegere a problemei din dreptul roman din partea autorilor francezi menţionaţi. 

(2) De asemenea, pot avea valoare de acceptare tacită a 
moştenirii actele de dispoziţie, administrare definitivă ori folosinţă 
a unor bunuri din moştenire. 

(3) Actele de conservare, supraveghere şi de administrare 
provizorie nu valorează acceptare, dacă din împrejurările în care 
acestea s-au efectuat nu rezultă că succesibilul şi-a însuşit prin ele 
calitatea de moştenitor. 

(4) Sunt considerate a fi de administrare provizorie actele de 
natură urgentă a căror îndeplinire este necesară pentru normala 
punere în valoare, pe termen scurt, a bunurilor moştenirii. 


Art. 1108 şi 1110 NCC nu aduc elemente esențialmente noi faţă 
de art. 689-691 C. civ. Art. 1108 NCC reia fidel fostul art. 778 CN88 
(modelul art. 689 C. civ.), ce a devenit prin reforma succesorală 
franceză din 2006 art. 782 fr.89. Pentru alineatul terț a fost avut în 
vedere și art. 476 it.% Art. 1110 NCC este o variantă revizuită a art. 
691 C. civ,, cu detalierile făcute în literatura de specialitate şi având 
ca reper şi prevederile art. 783 fr.91 (pentru primul alineat) și ale 
art. 784 alin. 1 fr.%2 (pentru al treilea alineat). 


O A 

88 „L'acceptation peut être expresse ou tacite : elle est expresse quand on prend 
le titre ou la qualité d'héritier dans un acte authentique ou privé ; elle est tacite 
quand l'héritier fait un acte qui suppose nécessairement son intention d'accepter et 
qu'il n'aurait droit de faire qu'en sa qualité d'héritier”. 

89 „L'acceptation pure et simple peut être expresse ou tacite. Elle est expresse 
quand le successible prend le titre ou la qualité d'héritier acceptant dans un acte 
authentique ou sous seing privé. Elle est tacite quand le successible saisi fait un acte 
qui suppose nécessairement son intention d'accepter et qu'il n'aurait droit de faire 
qu'en qualité d'héritier acceptant”. i 

%0 Art. 476 - Accettazione tacita. L'accettazione è tacita quando il chiamato 
all'eredità compie un atto che presuppone necessariamente la sua volontà di 
accettare e che nonavrebbe il diritto di fare se non nella qualità di erede. 

91 „Toute cession, à titre gratuit ou onéreux, faite par un héritier de tout ou 
partie de ses droits dans la succession emporte acceptation pure et simple. l 

Il en est de même : po l l 

1° De la renonciation, même gratuite, que fait un héritier au profit d'un ou de 
plusieurs de ses cohéritiers ou héritiers de rang subsequent; i 

2° De la renonciation qu'il fait, même au profit de tous ses cohéritiers ou 
héritiers de rang subsequent indistinctement, à titre onéreux”, 

%2 „Les actes purement conservatoires ou de surveillance et les actes 
d'administration provisoire peuvent être accomplis sans emporter acceptation de la 
succession, si le successible n'y a pas pris le titre ou la qualité d'héritier.” 

14. Art. 1109 NCC este însă nou prin schimbarea ce o operează 
în procedura notarială: înființarea Registrului naţional de opţiuni 
succesorale. Acest registru electronic a fost în realitate funcțional 
încă din 2007, când UNNPR a făcut demersurile necesare pe lângă o 
companie informatică cu experiență în domeniu pentru a o asista la 
înființarea tuturor registrelor electronice necesare în vederea 
previzibilei intrări în vigoare a unui nou cod civil. 

Forma modificată în 2012 a Legii nr. 36/1995 include acest 
registru la noul art. 1002 alin. 1 pct. c. 

Lipsa de publicitate a unei acceptări autentice nu îi afectează 
valabilitatea şi nici nu este probabil să intervină în practică: notarul 
public care a autentificat declaraţia de acceptare are obligaţia de a 
transmite informaţia la Infonot până la sfârșitul zilei în cauză 
(art. 561 şi 564 alin. 1 Regulamentul de punere în aplicare a Legii 
nr. SOAR 


Declarația de neacceptare 


15, Caracter de relativă noutate în acelasi domeniu al acceptării 
îl are art. 1111 NCC: 


ART. 1111 — Declaraţia de neacceptare. Succesibilul care 
intenţionează să îndeplinească un act ce poate avea semnificaţia 
„acceptării moştenirii, dar care doreşte ca prin aceasta să nu fie 
considerat acceptant, trebuie să dea în acest sens, anterior 
îndeplinirii actului, o declaraţie autentică notarială. 


Am ales să-l calificăm ca fiind de o noutate relativă din două 
considerente: 

a) Codul nostru civil de la 1864 conţinea un asemenea text la art. 
707: „Dacă cu toate acestea, sunt în succesiune obiecte supuse 
stricăciunii, sau obiecte a căror conservare ar costa mult, eredele 
poate în calitatea sa de persoană în drept a succede și fără să se 
poată zice că s-a făcut acceptare din parte-i, să ia autorizarea justiţiei 
ca să se vândă acele obiecte”. Dar acest text era component al 
procedurii acceptării sub beneficiu de inventar, reglementând o 

ipoteză susceptibilă de a apărea în interiorul termenului maximal de 
trei luni şi patruzeci de zile pe care îl instituia: necesitatea de a 
valorifica bunurile succesorale perisabile, printr-un act de dispoziţie 
ce să nu atragă acceptarea. Modificarea art. 700 C. civ. în sensul 
reducerii drastice a termenului de opțiune succesorală de la treizeci 
de ani la şase luni a diminuat semnificativ utilitatea practică a 
termenului de inventar și de deliberare (art. 706 C. civ.), rămas tot de 
trei luni şi patruzeci de zile; în plus, procedura succesorală a fost 
încredințată notarilor de stat prin art. 1 din Decr. nr. 40/1953. Cu 
contextul în care fusese conceput să funcţioneze astfel profund 
schimbat, art. 707 C. civ. (ca şi alte texte din secțiunea sa) nu a mai 
putut primi în a doua jumătate a sec. XX aplicarea frecventă pentru 
care fusese proiectat. Nu în ultimul rând, se va vedea imediat cum, 
începând cu 1 octombrie 2011, acceptarea sub beneficiu de inventar 
a dispărut din dreptul nostru succesoral (art. 1114 alin. 2 N CC) 93, 

b) noțiunea de declarație de neacceptare nu este străină practicii 
noastre notariale. Este ştiut faptul că într-un număr foarte mare de 
cazuri notarul ajunge să fie sesizat pentru deschiderea procedurii 
succesorale după epuizarea termenului de opțiune, când interesații 
se confruntă cu necesităţi precum cea de a îndeplini formalităţile de 
publicitate imobiliară înainte de a înstrăina. Prudența izvorâtă din 
experiența profesională a dus la instalarea unei practici ce a devenit 
un uz profesional (în sensul art. 1 alin. 6 NCC): cei care nici nu 
acceptaseră şi nici nu renunțaseră la moştenire puteau declara în 
fața notarului că nu au acceptat-o în termenul de şase luni prevăzut 
de art. 700 alin. 1 C. civ. | | | 

Care era scopul declaraţiei de neacceptare? Se urmărea prin 
aceasta să se facă profilaxia unei anulări a certificatului de moşte- 
nitor prin invocarea retroactivă, după epuizarea termenului de 
opțiune, a unei acceptări tacite făcute în termen. Altfel spus, notarii 
încercau să se asigure că străinii de moştenire rămân definitiv 
străini. Astfel s-a reținut într-o speţă, în care „Certificatul de vacanţă 
succesorală nr. 1460 din 25 octombrie 1995, a cărui anulare a fost 
cerută în instanță de reclamantă, a fost eliberat după ce aceasta a dat 


9% V, infra nr. 20. 

declaraţia autentificată nr. 14170 din 10 aprilie 1995, prin care se 
arată că nu a făcut „niciun act de acceptare expresă, tacită sau forțată 
asupra succesiunii defunctei DE decedată la 13 noiembrie 1980”, 
astfel încât înțelege „să rămână străină de succesiune”. Prin urmare, 
determinantă în cauză era stabilirea naturii juridice a acestei 
„declaraţii”, care a stat la baza certificatului de vacanţă succesorală. 
Curtea constată că declaraţie în cauză nu are natura juridică a 
renunţării la moştenire, astfel cum în mod greșit a reținut tribunalul, 
din moment ce, fiind dată la 15 ani de la deschiderea succesiunii, nu 
îndeplineşte condiţiile privind exercitarea dreptului de opţiune 
succesorală în termenul de 6 luni de la deschiderea succesiunii (13 
noiembrie 1980), prevăzute de art. 700 şi 701 din C. civ. Această 
declarație, ca manifestare unilaterală de voinţă, are natura juridică a 
unei mărturisiri (recunoaşteri) extrajudiciare, al cărei regim juridic 
este reglementat, în principal, prin art. 1204 şi art. 1206 C. civ. De 
altfel, din cuprinsul acestei declaraţii rezultă în mod neîndoielnic că 
scopul urmărit de reclamantă nu a fost acela de a renunţa la 
moştenire, ci de a consolida o situaţie juridică preexistentă, cu efecte 
până la data deschiderii succesiunii, în sensul că se consideră străină 
de moştenire, întrucât nu a făcut niciun fel de act de acceptare”94. 
Acesta era oarecum scopul imediat; cel mediat era de multe ori 
nevoia de a transpune în juridic o eventuală înţelegere privată 
intervenită între moștenitori după expirarea termenului de opțiune, 
de genul celei din următoarea speță: deşi părinții decedaseră unul în 
1959 şi celălalt în 1993, cei trei copii ai acestora se prezintă abia în 
14 iunie 2001 la notarul public. Doi dintre descendenţi declară în 
fața acestuia că nu au făcut niciun act de acceptare după părinţii lor, 
astfel că notarul constată că cel de-al treilea .copil este unicul 
succesor şi îi eliberează certificatul de moştenitor în acest sens. Frații 
se înțeleseseră în prealabil ca numai unul să figureze ca moştenitor, 
urmând să le achite celorlalți doi care au dat declaraţia de 
neacceptare contravaloarea părților fiecăruia. Se pare că acceptantul 
a „uitat” de înţelegere după ce s-a văzut cu certificatul de moştenitor 
în mână, astfel că fraţii nemulțumiți au ajuns până la formularea unei 


%4 C. Ap. Bucureşti, IV civ., dec. 436/16.11.2001, în PR 1/2004, p. 133. 

plângeri penale împotriva notarului pentru abuz în serviciu contra 
intereselor persoanelor (art. 246 C. pen.). Plângerea a fost respinsă, 
de vreme ce nu s-a dovedit că prin primirea în formă autentică a unei 
declaraţii de neacceptare notarul ar fi urmărit prejudicierea intere- 
selor vreuneia dintre părţi, 

Şi alte jurisprudenţe au validat uzanța notarială în discuţie. 

Recurentul contestase dispoziţia dată de Primarul General al 
„Capitalei, prin care acesta îi negase calitatea de a revendica pe Legea 
nr. 10/2001. Autoarea contestatorului dăduse la 9 mai 1963 o 
declaraţie autentică în fața notarului de stat, prin care afirma că nu a 
acceptat moştenirea ce i s-ar fi cuvenit după soţul ei decedat pe 17 
august 1962, solicitând să fie considerată străină de aceasta. 
Respectiva declarație a fost şi înscrisă în registrul de renunţări. 
Dispoziţia dată de Primarul General i-a refuzat recurentului posibi- 
litatea de a beneficia de dispoziţiile reparatorii ale legii menţionate, 
pentru că autoarea sa ar fi renunţat la moştenire. Instanţa a admis 
recursul, reținând pe de o parte că nu se putea face o renunțare după 
expirarea termenului de opțiune succesorală, iar pe de altă parte că 
declaraţia autentică notarială este validă pentru că a fost una care 
afirma doar că declaranta nu a acceptat moştenirea. Ca urmare, 
recurentul contestator avea dreptul de a fi repus în termen pentru 
revendica conform prevederilor Legii nr. 10/2011, numai renun- 
țătorii expreşi fiind excluşi de la acest beneficiu. 

Acest sens al declaraţiei de neacceptare dispare nominal sub 
imperiul noului cod, pentru că art. 1111 NCC umple forma cu un alt 
conţinut. Se va vedea însă puţin mai târziu cum modificările aduse 
legii notarilor publici restabilesc art. 73 alin. 8 sensul redat mai sus, 
chiar dacă nu o mai pot numi expres declaraţie de neacceptare?. 


95 Cas. pen, dec. 4027 /22.V1.2006, în Ricu, Moștenirea, p. 157-158 nr. 148 pct. 3. 

% C. Ap. București IX civ., dec. 211/2.VI[.2009, în Nica, DM, p. 55-58. Se observă 
cum instanța pornește de pe bazele dec. X1/5.[.2007, pronunţată de Cas.SU (M.Ofnr. 
733/30.X.2007), conform căreia renunţătorii expreşi la moştenirea persoanei 
îndreptăţite la măsuri reparatorii în baza legilor proprietăţii nu beneficiază de 
repunere în termen. l 

7 V, infra nr. 18. 

Din aceste motive am afirmat că art. 1111 NCC, inspirat Comisiei 
din 2006-2008 de către art. 707 C. civ. şi de art. 784 alin. 2 fr.%, 
conține o noutate relativă. Textul dă un sens nou unei sintagme 
consacrate din practica notarială: e.g., fiul defunctului care plăteşte 
din banii moştenirii impozitul aferent unui imobil succesoral nu va fi 
considerat acceptant tacit în sensul art. 1110 NCC dacă face, înainte 
de a achita, o declaraţie autentică notarială de neacceptare vizând 
respectiva plată. Mai observăm şi cum declaraţia de neacceptare pe 
care o reglementează nu închide posibilitatea declarantului de a-şi 
exercita ulterior opțiunea în orice fel, cât timp se mai găseşte în 
interiorul termenului de la art. 1103 NCC. | 


Efectele scurgerii termenului de opţiune 


16. Acceptarea (expresă sau tacită) şi renunţarea expresă la 
moştenire în interiorul termenului de opțiune nu ridică probleme: 
succesibilul îşi consolidează sau după caz își şterge retroactiv 
calitatea născută la momentul deschiderii succesiunii. Ce se întâmplă 
însă dacă un succesibil nu reacționează în niciun fel pe parcursul 
termenului de opțiune? 


ART. 1112 — Prezumția de renunțare 

(1) Este prezurnat, până la proba contrară, că a renunţat la 
moştenire succesibilul care, deşi cunoştea deschiderea moştenirii 
şi calitatea lui de succesibil, ca urmare a citării sale în condiţiile 
legii, nu acceptă moştenirea în termenul prevăzut la art. 1.103. 
Citaţia trebuie să cuprindă, sub. sancţiunea nulităţii acesteia, pe 
lângă elementele prevăzute de Codul de procedură civilă, şi 
precizarea că, dacă succesibilul nu îşi exercită dreptul de a 
accepta moştenirea în termenul prevăzut la art. 1.103, va fi 
prezumat că renunţă la moştenire. 

(2) Prezumtia de renunțare operează numai dacă citația i-a 
fost comunicată succesibilului cu cel puţin 30 de zile înainte de 
expirarea termenului de opțiune succesorală. - | 


9% „Tout autre acte que requiert l'intérêt de la succession et que le successible 
veut accomplir sans prendre le titre ou la qualité d'heritier doit être autorisé par le 
juge.” l 

ART. 1113 - Reducerea termenului de opţiune 

(1) Pentru motive temeinice, la cererea oricărei persoane 
interesate, un succesibil poate fi obligat, cu aplicarea procedurii 
prevăzute de lege pentru ordonanța preşedinţială, să îşi exercite 
dreptul de opţiune succesorală înăuntrul unui termen stabilit de 
instanţa judecătorească, mai scurt decât cel prevăzut la art. 1.103. 

(2) Succesibilul care nu optează în termenul stabilit de instanța 

judecătorească este considerat că a renunţat la moştenire. 


ART. 1120 — Forma renunţării 

(1) Renunţarea la moştenire nu se presupune, cu excepția 
cazurilor prevăzute la art. 1.112 şi art. 1.113 alin. (2). 

(2) Declaraţia de renunțare se face în formă autentică la orice 
notar public sau, după caz, la misiunile diplornatice şi oficiile 
consulare ale României, în condiţiile şi limitele prevăzute de lege. 

(3) Pentru informarea terţilor, declaraţia de renunțare se va 
înscrie, pe cheltuiala renunţătorului, în registrul naţional notarial, 
ținut în format electronic, potrivit legii. 


Alăturarea art. 1120 NCC, din secțiunea privind renunțarea la 
moştenire, la art. 1112 şi 1113 NCC nu este întâmplătoare. În forma 
proiectată de Comisia de amendare a Proiectului din 2004, art. 1112. 
NCC avea o redactare sensibil diferită şi completa un cerc conceptual 
format din trei texte: | 


Art. 13 - Renuntarea la drept Renuntarea la un drept nu se 
prezurnă. 

Art. 1112 - Expirarea termenului de opţiune. Succesibilul 
care nu a renunțat la moştenire în termenul de opţiune succe- 
sorală este considerat că a acceptat în mod tacit moştenirea 

Art. 1120 - Forma renunţării. (1) Renunţarea la moştenire nu 
se presupune, 


Instituind în Titlul preliminar al codului principiul de securitate 
juridică conform căruia un drept nu se pierde prin tăcere (art. 13 
NCC), legiuitorul din 2006-2008 a tras din acesta o concluzie simplă 
în materie de opţiune succesorală: renunţarea la moştenire nu poate 
fi decât expresă”. Interdicţia renunţării tacite era prezentă şi în 


9% Pentru detalii sumare asupra art. 13 NCC şi unele conexiuni cu alte texte din 
cod, v. Dan Chirică, O privire asupra noului Cod civil — Titlul preliminar (II), în PR 
4/2011, p. 121-124. 

Codul lui Cuza (art. 695 C. civ.100, abrogat prin art. 25 Decr. nr. 
40/1953). Reluarea acesteia în noul Cod dobândea o semnificație 
diferită în prezenţa art. 13 NCC: făcea să dispară noţiunea de străin 
de moştenire și lăsa fără obiect discuţiile pe marginea art. 700 alin. 1 
C. civ. Astfel, Comisia de redactare a amendamentelor a introdus 
după art. 844 din Proiectul de cod din 2004 două texte noi: art. 8441, 
devenit în 2009 art. 1111 NCC analizat mai sus și art. 8442, ajuns prin 
renumerotare art. 1112 NCC. Ultimul a fost inserat pentru a scoate şi 
mai mult în evidență noua orientare în materia opțiunii succesorale: 
succesibilul inactiv pe durata termenului de opţiune este 
considerat acceptant la expirarea acestuia. 

Dezbaterea amendamentelor în Parlament a adus în atenţie o 
observație importantă, venită din partea UNNPR: ideea de a nu 
pierde dreptul printr-o simplă inacţiune este una generoasă teoretic, 
dar aptă a genera dificultăți practice importante. S-a apreciat că noua 
regulă este poate jena soluționarea unei moşteniri, prin incertitu- 
dinea pe care o poate întreține cu privire la calitatea tuturor 
succesibililor (toți fiind prezumtiv acceptanţi). Mai mult, s-a estimat 
că o rea-credință abil condusă în scop şicanator de către unul dintre 
Ssuccesibili ar putea duce respectiva dezbatere într-o stare de şah 
permanenti01. Comisia juridică a Camerei Deputaţilor a ținut seama 
de această observaţie, ajungându-se prin dezbateri la forma revizuită 
din codul promulgat în anul 2009: 


ART. 1112 — keia de renuntare. Este prezumat, pånă la 
proba contrară, că a renunţat la moştenire succesibilul care, deşi 
cunoştea deschiderea moştenirii şi calitatea lui de succesibil, ca 


100 „Renunţarea la moştenire nu se presupune [.. j Pentru istoricul şi soarta 
textului, v. Vădeanu, Transmisiunea, p. 135. 

101 De aceea se precizează legat de forma actuală a art. 1112: „Rațiunea 
existenţei acestei prevederi conferă certitudine dreptului moștenitorilor de a 
dispune de bunurile dobândite în această calitate în urma dezbaterii procedurii 
succesorale notariale și a ieșirii din indiviziune. În lipsa unei asemenea reglementări 
S-ar crea incertitudini cu privire la numărul moştenitorilor. acceptanți (atâta timp cât 
aceștia nu au înţeles să îşi manifeste opțiunea succesorală), circuitul civil al bunurilor 
dobândite în urma moştenirii ar fi întrerupt sine die, lăsând la bunul plac al 
succesibililor să abuzeze de prezumția de acceptare a moştenirii” (UNNPR, Codul 
civil al României. Îndrumar notarial, Monitorul Oficial, București, 2011,p.421). 

urmare a noltificării sale în condiţiile legii, nu acceptă moştenirea 
în termenul prevăzut la art. 1.103, i 


Lucrările din lunile aprilie-mai 2010, desfăşurate în cadrul 
Comisiei de redactare a Legii de punere în aplicare, au dus la 
modificarea şi completarea art. 1112 şi 1120 NCC. 

Astfel, cuvântul notificare a fost înlocuit cu citare, pentru că 
notificarea poate fi făcută de o persoană interesată (comoştenitor 
sau debitor), iar nu de către instanță sau notarul public. Or, 
legiuitorul a prezumat renunțarea ca urmare a îndeplinirii unei 
proceduri judiciare sau notariale, iar nu prin notificarea adresată de 
un moștenitor către alt succesibil cu care ar urma să vină la 
succesiune. Această modificare terminologică s-a făcut şi pentru 
corelare cu terminologia agreată de Comisia de redactare a LPA 
pentru formularea modificată a fostului art. 75 din Legea nr. 
36/1995. S-a mai ajuns la concluzia că în citație trebuie să se 
menţioneze, pe lângă elementele prevăzute de lege, și faptul că, dacă 
nu-şi exercită dreptul de a accepta în termenul prevăzut de art. 1103, 
succesibilul va fi prezumat că renunţă la moştenire. | 

S-a mai adăugat și un alineat secund la art. 1112 NCC: „Pre- 
zumţia de renunțare operează numai dacă citaţia i-a fost comunicată 
succesibilului cu cel puţin trei luni înainte de expirarea termenului 
de opțiune succesorală”. Textul a izvorât din preocuparea de a da 
efectiv succesibilului. citat timpul necesar pentru a reacționa. 
Termenul a fost redus de la trei luni la numai treizeci de zile, la 
propunerea Comisiei juridice a Camerei Deputaţilor. 

În fine, alineatul întâi al art. 1120 NCC a fost completat la 
inițiativa Comisiei de redactare a LPA: s-a acoperit Şi cazul prevăzut 
la art. 1112 NCC, astfel încât să nu existe posibilitatea să se deducă 
faptul că unica formă de renunțare ar fi cea prevăzută de art. 1120 
alin. 2 NCC. i mA 


17. Aceasta a fost odiseea textelor în discuție. Forma lor finală a 
fost fixată prin art. 99 pct. 18 şi 21 ale LPA. La o privire concluzivă, 
observăm cum art. 13, 1112 şi 1120 NCC se susțineau reciproc în 
2008 pentru a face funcţională o concepție cu privire la opțiunea 

succesorală: renunțarea la calitatea de succesibil nu se prezumă (13, 
aplicat de 1120) şi, pe cale de consecinţă, cel care nu a renunţat 
expres este un acceptant tacit (1112). Reformularea art. 1112 
reținută în varianta din 2009 a codului a urmărit ameliorarea 
regimului opțiunii dar a destabilizat formula de echilibru inițială. 
Tulburarea a trebuit să fie aplanată prin măsuri de reechilibrare a 
textelor, luate prin legea de punere în aplicare și modificare a 
codului. Dar care este atunci la nivelul lui 1 octombrie 2011 regimul 
stabilit de cele trei texte? De două aspecte trebuie ținut seama pentru 
a răspunde: 

a) în practică, majoritatea moştenirilor se dezbat după expirarea 
termenului de opţiune. Ca urmare, termenul prevăzut la alin. 2 al art. 
1112 NCC pentru efectuarea procedurii de citare a succesibililor va fi 
depăşit şi prezumția de renunțare nu va mai putea fi construită; 

b) procedura are oricum ca rezultat o prezumție relativă, 
susceptibilă de probă contrară. 

Nu putem conchide decât că rata de aplicare concretă a 
renunţării tacite instituite la art. 1112 NCC va fi suficient de redusă 
pentru a nu modifica funcționarea regulii intenţionate de Comisia din 
2006-2008: lipsa de reacţie din partea unui succesibil îl aşează 
în postura de acceptant implicit. La expirarea termenului de un an 
prevăzut de art. 1103 NCC, succesibilul inactiv sau nehotărât este 
decăzut din posibilitatea de a renunţa la moştenire. El nu mai 
poate după acest moment să repudieze transmisiunea moștenirii 
operată la data deschiderii acesteia (art. 1114 alin. 1 NCC). 

Este adevărat că reformularea art. 1112 NCC face ca niciun text 
din cod să nu mai edicteze expres faptul că lipsa de renunțare duce la 
acceptare implicită. Ca urmare, la o primă vedere grăbită s-ar putea 
înţelege că regimul opțiunii nu s-a schimbat fundamental şi că 
noţiunea de străin de moştenire nu a dispărut. Realitatea este însă 
alta: din laconicul art. 13 NCC rezultă suficient de clar regula 
fundamentală conform căreia inacţiunea succesibilului nu poate 
conduce la pierderea dreptului său succesoral. De asemenea, așa 
cum arătam mai sus, art. 1112 NCC fusese oricum introdus numai 
pentru a evidenția o dată în plus schimbarea de paradigmă în 
materie de opțiune. Dispariţia sa nu schimbă nimic, nefiind deci 
prevăzut de comisie ca un text decisiv. 

Așa cum anticipam ceva mai sus, regimul instituit de noul Cod 
civil român în această materie este reeditarea fidelă peste timp a 
reformei opțiunii tutelată de Iustinian în sec. VI. Împăratul avea 
nevoie de resurse financiare pentru a-și susține efortul militar de 
recucerire a teritoriului ce constituise odată Imperiul Roman; 
transformarea succesibilului indolent din renunţător tacit (cum era 
până la Iustinian) în acceptant tacit a mărit baza de impozitare, prin 
supunerea la capitația de 5% a cetăţenilor neglijenți în privinţa 
moştenirilor la care au vocaţie. Nivelul scăzut al impozitului 
Succesoral în stadiul din 2008 al legislaţiei românești ne arată că nu 
acestea au fost motivele pentru care s-a schimbat regula în 
materie!02. Motivația se află în intenţia principială sintetizată la art. 
13 NCC - de a nu permite pierderea unui drept prin simpla tăcere a 
titularului acestuia. Aceeași evoluţie, deși motivele diferă. 

Ni s-a părut, de asemenea, interesant faptul că această con- 
strucţie teoretică legislativă (succesibil inactiv = acceptant implicit) a 
fost oarecum anticipată într-o excepţie de neconstituţionalitate a art. 
700 alin. 1 C. civ., ridicată în anul 2000. Petenţii, după ce au solicitat 
constatarea neconstituționalității reducerii termenului de opţiune de 
la treizeci de ani la şase luni, au încheiat cerând nici mai mult nici 
mai puțin decât repunerea în vigoare a abrogatului în 1953 art. 695 
C. civ., prin care toți succesibilii cu vocaţie succesorală erau socotiți 
acceptanţi, iar renunțarea la succesiune se făcea doar în mod expres. 
Autorii excepţiei considerau că numai în felul acesta s-ar putea 
restabili „garanţiile legale pe care le prevedeau actele normative și 
legislaţia existente în vigoare când acest drept era garantat”. Cu alte 
cuvinte, deși Codul lui Cuza nu conţinea vreo prevedere de principiu, 
nişte justițiabili (este adevărat, interesați de atare interpretare 
pentru că pierduseră termenul de opţiune) au ajuns la. o soluţie 
similară cu cea pe care o reținem aici pe noul Cod civil. Curtea 
constituțională nu s-a pronunţat asupra problemei, fiind constrânsă 
să răspundă doar că „această solicitare nu are nicio legătură cu 
E JND E Miha 


102 Pentru sinteza fiscalității succesorale la noi Şi, comparativ, în alte ţări 
europene, v. materialul nostru „Elements de droit roumain applicables aux 
successions et aux donations”, în *** La fiscalité des successions et des donations 
internationales (coord. Edouard-Jean Navez), Bruylant, Bruxelles, 2011, p. 557-565. 

constituționalitatea sau neconstituționalitatea dispoziţiilor art. 700 
din C. civ., depășind astfel atribuţiile Curţii Constituționale”103. În 
schimb, o altă decizie ne arată că soluția considerării succesibilului 
inactiv ca acceptant tacit este una prudentă, profilactică: 
reclamantul-pârât pierduse datorită propriului dezinteres termenul 
de opţiune de șase luni prevăzut de art. 700 alin. 1 C. civ. şi 
moştenirea revenise succesibililor subsecvenţi acceptanți. Ca 
urmare, a încercat să îşi recâștige locul invocând art. 46 din 
Constituţie: acesta i-ar garanta dreptul la moştenire şi ar abroga 
implicit art. 700 C. civ., care instituie neconstituțional un termen de 
opţiune susceptibil a-l face să piardă un drept garantat constitu- 
tional. Instanţa a respins cu justeţe această susținere „vădit greşită, 
fiind rodul unei interpretări personale şi în afara problemei de drept 
în cauză”104, 


18. Concluzia acestei expuneri ar arăta cam în felul următor: 
Comisia de amendare a construit în 2006-2008 un mecanism 
coerent, în care succesibilul înzestrat cu libertatea de a opta între . 
acceptare şi renunțare (art. 1106 NCC) urma să fie considerat 
acceptant implicit, dacă nu a renunţat la moștenire în termenul de 
opţiune succesorală (art. 1112 NCC), pentru că renunțarea nu se 
presupune (art. 1120 NCC). Dezbaterea în Parlament a încercat să 
restaureze logica sistemului practicat sub vechiul cod civil, 
impunând transformarea prezumţiei de acceptare de la art. 1112 
NCC într-una de renunțare, ceea ce a. dat peste cap echilibrul 
edificiului iniţial. Comisia de redactare a LPA a încercat să concilieze 
cele două tendințe şi a adăugat două alineate procedurale la art. 
1112 NCC, prin care se dorea să se refacă regimul proiectat de 
Comisia de redactare a amendamentelor. 


103 CCR, dec. 138/11.VI1.2000, publicată în M.of.nr. 484/4.X.2000 şi redată în 
Ricu, Moștenirea, p. 221. Accesibilă la adresa www.cdep.ro/pls/legis/legis:pck.htp_a 


ct?ida=25946. 
104 Ç, Ap. București TIE civ., dec. 796/11.V.2009, în Nica, DM, vol. I, p. 6. 

Punctul final este pus însă de modificarea adusă Legii nr. 

36/1995 prin art. I pct. 86 din Legea nr. 77/2012, conform căruia art. 
73 primeşte un nou alineat opt: 


(8) Declaraţia dată peste termenul de opțiune prin care un 
succesibil declară că nu şi-a însușit calitatea sau titlul de moştenitor 
în termenul prevăzut la art. 1.103 din Codul civil şi înţelege să 
renunţe la succesiune se înscrie în RNNEOS. 


Textul revigorează ceea ce arătam mai sus cum uzanta notarială 
numea „declarație de neacceptare” înainte de 1 octombrie 2011. Un 
succesibil areactiv pe durata termenului de opţiune va putea deci să 
se prezinte la notar pentru a declara că nu a acceptat, înțelegând 
astfel.să fie un renunţător. 

Această soluție nu a fost neapărat vizată de către autorii codului, 
în intenția cărora termenul de opţiune succesorală era unul de 
decădere din dreptul de a renunța la moștenire; în consecință, o 
renunțare după scurgerea termenului nu mai era posibilă. Textul 
conţine în schimb o rezolvare echitabilă şi necesară, pentru că 
previne posibilitatea indolentului în cauză de a şicana bunul mers al 
procedurii succesorale prin eventualul refuz de a se prezenta pentru 
finalizarea acesteia (este vorba de o atitudine de genul: „în zadar mă 
tot citați comunicându-mi că am ajuns să fiu acceptant tacit, pentru 
că pe mine nu m-a interesat şi nici nu mă interesează respectiva 
succesiune! ). Textul este acceptabil și juridic, pentru că declarantul 
nu renunță după expirarea termenului de opțiune, când deja este 
decăzut din acest drept: el declară numai că nu a acceptat în 
interiorul respectivului interval legal. Soluţia analizată este posibilă 
şi pentru că modificările succesive aduse codului au făcut să nu mai 
apară menţionat expres nicăieri că succesibilul indolent este un 
acceptant tacit; coroborând-se aceasta cu faptul că nimeni nu este 
obligat să accepte (art. 1106 NCC), soluţia alineatului 8 al art. 73 din 
Legea nr. 36/1995 a fost considerată ca posibilă. 

Justificarea se situează la limita regimului de opțiune instituit de 
noul Cod: s-ar putea contraargumenta că legea notarilor publici 
consacră peste interdicţia art. 1120 alin. 1 NCC un caz de renunțare 

implicită. Dar, aşa cum s-a văzut din deciziile ceva mai sus raportate, 
nu este vorba formal de vreo renunțare tardivă. Credem că soluția 
poate fi primită, de vreme ce ideea centrală a legiuitorului din 2009 a 
fost să împiedice pierderea unui drept prin simpla inacţiune; or, dacă 
însuşi titularul respectivului drept declară că nu a dorit să 
beneficieze de acesta, interesul protejat în ipoteză este salvgardat. 


19. Pentru a epuiza problema jocului acceptare-renunţare în 
noul Cod civil, mai trebuie examinate prevederile art. 1113 NCC. 
Primul alineat conţine o prevedere nouă pentru dreptul nostru 
succesoral: prin excepţie de la art. 1101. și 1106 NCC (libertatea 
acceptării sau renunţării), motive temeinice pot justifica obligarea pe 
cale de ordonanţă preşedințială a succesibilului de a se pronunța 
înainte de expirarea termenului de opţiune de la art. 1103 NCC. 
Alineatul al doilea îl declară renunțător la moştenire pe succesibilul 
care a rămas inactiv pe durata termenului redus conform primului 
alineat. 


Efectele acceptării şi renunţării 


Am grupat din considerente metodologice efectele acceptării cu 
cele ale renunţării: 


ART. 1114 — Efectele acceptării | | 

(1) Acceptarea consolidează transmisiunea moştenirii 
realizată de plin drept la data decesului. 

(2) Moştenitorii legali şi legatarii universali sau cu titlu 
universal răspund pentru datoriile şi sarcinile moştenirii numai cu 
bunurile din patrimoniul succesoral, proporţional cu cota 
fiecăruia. 

` (3) Legatarul cu titlu particular nu este obligat să suporte 
datoriile şi sarcinile moştenirii. Prin excepţie, el răspunde pentru 
pasivul moştenirii, însă numai cu bunul sau bunurile ce formează 
obiectul legatului, dacă: 

a) testatorul a dispus în mod expres în acest sens; 

b) dreptul lăsat prin legat are ca obiect o universalitate, cum 
ar fi o moştenire culeasă de către testator şi nelichidată încă; în 
acest caz, legatarul răspunde pentru pasivul acelei universalităţi; 

c) celelalte bunuri ale moştenirii sunt insuficiente pentru 
plata datoriilor şi sarcinilor moştenirii. 

(4) În cazul înstrăinării bunurilor moştenirii după deschiderea 
acesteia, bunurile intrate în patrimoniul succesoral prin efectul 
subrogaţiei pot fi afectate stingerii datoriilor şi sarcinilor moştenirii. 


ART. 1121 — Efectele renunţării. 

(1) Succesibilul care renunță este considerat că nu a fost 
niciodată rnoştenitor. 

(2) Partea renunţătorului profită moștenitorilor pe care i-ar fi 
înlăturat de la moştenire sau celor a căror parte ar fi diminuat-o 
dacă ar fi acceptat moştenirea. 


ART. 1123 - Revocarea renunţării 

(1) În tot cursul termenului de opțiune, renunţătorul poate 
revoca renunţarea, dacă moştenirea nu a fost deja acceptată de 
alţi succesibili care au vocaţie la partea care i-ar reveni, dispoziţiile 
art. 1.120 aplicându-se în mod corespunzător. 

(2) ' Revocarea renunţării valorează acceptare, bunurile 
moştenirii fiind preluate în starea în care se găsesc şi sub rezerva 
drepturilor dobândite de terţi asupra acelor bunuri. 


20. Alineatul întâi al art. 1114 NCC nu este o noutate, 
conținând o formulare acceptată în literatura noastră sub imperiul 
vechiului cod civil şi preluată, sub aspectul redactării textului, din art. 
645 CCQ105. Corelarea sa cu regimul opțiunii succesorale a fost bine 
surprinsă într-o jurisprudenţă: „Cu toate că transmisiunea patri- 
moniului succesoral se produce de drept din momentul deschiderii 
moștenirii, ea nu are caracter definitiv şi obligatoriu. Succesibilul are 
dreptul de a alege între consolidarea titlului de moştenitor prin 
acceptarea moștenirii şi desființarea acelui titlu prin neacceptare”19%. 

Alineatul secund este însă o schimbare a regimului tradiţional 
practicat sub vechiul cod civil, ce fusese preluat din Codul civil 


105 „L'acceptation confirme la transmission qui s'est operee de plein droit au 
moment du décès”. 
106 Ç, Ap. Bucureşti, IX civ., dec. 11/15.1.2008, în PR 3/2008, p. 179. 

francez de la 1804, la rândul său purtător al soluției dreptului roman: 
succesorul universal continuă persoana defunctului, patrimoniul său 
şi al defunctului confundându-se ca urmare a acceptării principial 
pură şi simplă. Succesibilul putea, în mod excepțional, să blocheze 
confuziunea patrimoniilor și accederea creditorilor succesorali la 
activul său personal prin declanșarea procedurii de acceptare sub 
beneficiu de inventar (art. 704-723 C. civ.). Aceste coordonate ale 
efectelor acceptării au dispărut pentru moștenirile deschise după 1 
octombrie 2011. Art. 1114 alin. 2 NCC limitează exclusiv la activul 
moştenirii posibilitatea creditorilor succesorali de a-şi recupera 
creanţele. Un astfel de regim pune la adăpost pe succesibilii care 
ignoră de bună credință existența unui pasiv succesoral necon- 
venabil. Soluţia este binevenită într-o perioadă de criză economică, 
unde credite nerambursate de către decuius şi necunoscute 
succesibililor le pot ocaziona surprize nedorite. Excepţia este 
reglementată la art. 1119 alin. 2 NCC, unde legea face din succesibilul 
culpabil un acceptant forțat pur şi simplu107. 

Cel de-al treilea alineat reiterează cunoscuta regulă a scutirii 
legatarilor particulari de suportarea pasivului moştenirii (art. 775 şi 
909 C. civ.). Cazurile de excepţie de la literele a-c se completează, în 
intenţia legiuitorului, cu dispoziţiile de la garanţii, pentru că în 
2006-2008 s-a eliminat din textul art. 845 alin. 3 Proiect 2004 
referirea la grevarea cu garanții sau alte sarcini reale108. 

În fine, ultimul alineat a fost introdus special de Comisia de 
amendare a Proiectului din 2004, considerat a fi o soluţie importantă 
în cazul înstrăinării bunurilor moştenirii după deschiderea acesteia. 


21. Art. 1121 alin. 1 NCC reia actualizând lingvistic dispoziţiile 
art. 785 CN109, prezente la 1864 în art. 696 C. civ. Este un argument 


107 V, supra nr. 11. 

108 „Legatarul cu titlu particular nu este obligat să suporte datoriile şi sarcinile 
succesiunii. Prin excepţie, el răspunde pentru pasivul succesoral, însă numai în limita 
valorii bunului sau bunurilor ce formează obiectul legatului, valoare socotită la data 
deschiderii succesiunii, dacă testatorul a dispus în mod expres în acest sens sau a grevat 
bunul ori bunurile respective cu garanții sau alte sarcini reale (subl.ns), precum și atunci 
când legatul are ca obiect un grup de bunuri cuprinzând atât drepturi cât şi obligaţii”. 

109 Art. 785 CN: „Nul n'est tenu d'accepter une succession lui Echue”. 

important în sprijinul ideii că termenul de opţiune succesorală este 
unul de decădere. În vechiul cod civil, calificarea expresă ca termen 
de prescripţie conținută în art. 700 împiedica textul analizat să fie 
deplin valorificat!10, 

Alineatul secund al art. 1121 NCC reia şi completează în acord cu 
practica şi literatura existente art. 697 C. civ.111 O concluzie importantă 
reiese însă sub aspect terminologic din acest alineat, corelat cu art. 
1065 alin. 2112 și 1072 NCCI43. Există în doctrina şi jurisprudenţa 
noastră o neclaritate în privința semnificației noţiunii de (drept de) 
acrescământ. Astfel, s-a considerat că renunţarea unui succesibil (e.g., 
fiul defunctului) ar face să opereze acrescământul în favoarea 
comoștenitorilor săi (ceilalți fii ai defunctului) într-o succesiune 
legală!14; că nedemnitatea unuia dintre cei trei fii ai defunctului ar face 
să opereze acrescământul în favoarea celorlalți doi!15; că predecesul 


110 V, practica și literatura citate în Eliescu, Transmisiunea, p. 97. 

111 „Partea renunțătorului profită coerezilor săi; dacă este singur, succesiunea 
trece la gradul următor”. 

112 ART. 1065 - Legatul conjunctiv. 

(1) Legatul cu titlu particular este prezumat a fi conjunctiv atunci când 
testatorul a lăsat, prin același testament, un bun determinat individual sau generic 
mai multor legatari cu titlu particular, fără a preciza partea fiecăruia. 

(2) În cazul legatului conjunctiv, dacă unul dintre legatari nu vrea sau nu poate 
să primească legatul, partea lui va profita celorlalți legatari. 

(3) Prevederile alin. 2 se aplică şi atunci când obiectul legatului conjunctiv îl 
constituie un dezmembrământ al dreptului de proprietate. 

113 ART. 1072 - Destinația bunurilor constituind obiectul unui legat ineficace. 
Ineficacitatea legatului din cauza nulităţii, revocării, caducităţii sau desființării 
pentru nerealizarea condiţiei suspensive ori pentru îndeplinirea condiţiei rezolutorii 
profită moștenitorilor ale căror drepturi succesorale ar fi fost micşorate sau, după 
caz, înlăturate prin existenţa legatului sau care aveau obligaţia să execute legatul. 

114 Eliescu, Moștenirea ..., p. 283-284 $4; C. Ap. Cluj civ., dec. 1480/19.V1.2001, în 
Ricu, Moștenirea, p. 197-198. 

115 Chirică, Succesiuni, p. 56 nr. 33, unde autorul scrie - ca şi Eliescu - despre 
„comoştenitorii chemaţi la moştenire împreună cu nedemnul, care vor beneficia de 
dreptul de crescământ”. În aceeași carte însă, afirmă (p. 264) că „în mod impropriu 
noțiunea este utilizată şi în contextul moştenirii legale în cazul în care un moştenitor 
renunță la succesiune, iar de acest lucru profită comoșştenitorii în sensul că le sporesc 
cotele succesorale” și îl critică pe Eliescu în nota 2 de subsol; după care continuă: „ne 
întrebăm de ce sporirea drepturilor comoştenitorilor legali ca urmare a renunțării 
unuia sau altuia dintre ei la moştenire este „acrescământ”, iar sporirea drepturilor 

unui legatar universal atrage caducitatea dispoziției făcute în favoarea 
sa şi, în consecinţă, operarea acrescământului în favoarea celuilalt 
legatar universal!16; că renunțarea unui legatar particular la legatul 
conjunctiv permite colegatarilor săi să dobândească prin acrescământ. 
Soluţiile citate și altele similare au fost întemeiate legal pe art. 697 şi 
929 C. civ. 

Fără a intra în toate detaliile privind originile problemei şi 
consecinţele ei practice, expunem pe scurt concluziile la care am 
ajuns şi care ne-au motivat alegerea făcută în textele noului cod. Din 
motive de ordin istoric - felul cum au fost receptate soluţiile drep- 
tului roman şi maniera în care juriştii le-au interpretat în fiecare țară -, 
noţiunea de acrescământ (numit şi adăugire, creştere sau sporire) 
apare folosită în dreptul succesoral comparat pentru una, mai multe 
sau toate ipotezele similare din devoluțiunea legală şi testamentară. 
Neclaritatea este prezentă şi la Dimitrie Alexandresco, a cărui operă 
a influenţat literatura și practica româneşti subsecvente. Lectura 
atentă a complexei sale analize!17 arată că, deşi nu a tranșat clar 
terminologic, a redus noțiunea de drept de acrescământ la aplicarea 
art, 929 C. civ.118 Neclaritatea persista şi în forma din 2009 a noului 
cod civil român, unde art. 1072 A, se intitula „Dreptul de 
acrescământ”. 

Ca urmare, am intervenit cu ocazia lucrărilor la legea de punere 
în aplicare a noului cod pentru a clarifica chestiunea în sensul în care 
şi profesorul Deak considerase!i?: că numai ultima ipoteză 
exemplificată mai sus și reglementată în vechiul cod la art. 929 se 
încadrează la noţiunea de acrescământ. Fiii comoştenitori nu au 
nevoie de vreun drept de creştere pentru a împărți partea fratelui lor 
renunțător sau nedemn: o vor face în virtutea vocației la întreg 
conferite de regulile devoluţiunii succesorale legale. La fel, legatarul 


NP 


=» 


celor ţinuţi la plata legatelor ineficace nu? Inconsecvenţa este evidentă”. Credem că 
evidenta contrazicere se datorează unei scăpări a profesorului nostru. 
116 Alexandresco IV /2, p. 487. 
117 V, Alexandresco IV /2, p. 481-496 şi Alexandresco [II /2 p. 287-288. 
“118 V, în acest sens enumerarea condiţiilor cerute pentru a opera 
acrescământul, în vol. IV/2 la p. 486-487. 
119 Deak, Tratat, p. 291-293 nr. 172. 

universal va culege în virtutea chemării sale testamentare la întreg 
partea colegatarului său universal renunţător; raționamentul se 
aplică mutatis mutandis şi legatarilor cu titlu universal. În sinteză, 
regula este următoarea: de ineficacitatea unei vocații legale sau 
testamentare beneficiază succesibilul/succesorul ale cărui drepturi 
urmau să fie desființate/reduse dacă ar fi fost eficace (sau, cum se 
mai spune, beneficiază succesibilul/succesorul din a cărui parte 
urma să fie plătită). Prin art. 99 pct. 11 din Legea nr. 71/2011 am 
modificat în acest sens denumirea marginală a art. 1072, din 
„Dreptul de acrescământ” în „Destinația bunurilor constituind 
obiectul unui legat ineficace”. În intenţia codului din 2011, dispo- 
zițiile alineatului secund al art. 1065 NCC-au caracter excepțional 
raportat la regula mai sus expusă; aplicarea acestora este redusă 
numai la legatul particular conjunctiv, determinat în condiţiile 
primului alineat al aceluiaşi 1065. 


22. Art. 1123 NCC reglementează retractarea renunţării la o 
moștenire, rebotezând-o revocare. Lectura textului ne relevă fidel 
expunerea profesorului Deak asupra problemei!20, Deosebirile față 
de reglementarea conținută în art. 701 C. civ. nu sunt de esenţă: 
renunțătorul nu poate reveni asupra gestului său decât în forma 
expresă prevăzută la art. 1120 NCC; revocarea renunțării îl aduce 
ope legis pe retractant în postura de acceptant al moştenirii. Per 
ansamblu, textul dă seamă de contribuţiile practicii şi literaturii 
noastre, urmărind și să soluţioneze controversele ce au existat pe 


vechiul cod. 
x 
* x 


23. Sinteza schimbărilor operate în materia opțiunii succesorale 
este acum atât posibilă, cât ṣi necesară. | 

Acceptarea sau renunțarea la o moştenire rămâne o alegere cu 
caracter pronunţat personal a succesibilului (art. 1101 alin. 1 şi 1106 
NCC), contrazis numai de prevederile art. 1107 NCC. Această alegere 
este irevocabilă în privința acceptării, nu şi a renunţării (art. 1123 
NCC). Dreptul său este unul potestativ, a cărui exercitare nu va putea 
Pau i SN ere a BR etil 

120 Deak, Tratat, p. 436-439. 

fi forțată decât de propria culpă!21: renunţarea tacită de la art. 1111 
şi 1113 alin. 2 NCC, respectiv cazul actelor de rea credință regle- 
mentate în art. 1119 alin. 1 NCC. Lipsa de reacţie a succesibilului în 
termenul de decădere de un an de zile (art. 1103 NCC) îl aduce în 
postura de acceptant implicit (art. 13 şi 1120 alin. 1 NCC), cu 
corectivele contrare instituite de art. 1112 NCC și de art. 73 alin. 8 
din Legea nr. 36/1995.. 

Acceptarea expresă (art. 1108 alin. 2 NCC) sau tacită (art. 1108 
alin. 3, 1110 şi 1120 alin. 1 NCC) nu duce la confundarea patrimo-. 
niului moștenitorilor cu cel al defunctului (art. 1114 alin. 2 NCC). Mai 
mult, conform art. 1143 alin. 2 NCC122 coroborat cu art. 680 alin. 1 
NCCI23, partajul a primit caracter translativ; aceasta înseamnă că, pe 
durata cuprinsă între deschiderea moştenirii şi data partajului, 
patrimoniul se va transmite de la decuius la indiviziunea succesorală 
(art. 1114 alin. 1 NCC), se va lichida pasivul succesoral, urmând ca 
succesorii să dobândească începând cu data partajului numai activul. 


` 12i Din nou cu excepţia de la art. 1107 NCC. 
` 122 „Dispoziţiile art. 669-686 se aplică şi partajului succesoral în măsura în care 
nu sunt incompatibile cu acesta”. 

123 „Fiecare coproprietar devine proprietarul exclusiv al bunurilor sau, după 
caz, al sumelor de bani ce i-au fost atribuite numai cu începere de la data stabilită în 
actul de partaj, dar nu mai devreme de data încheierii actului, în cazul împărțelii 
voluntare, sau, după caz, de la data rămânerii definitive a hotărârii judecătoreşti”. 

859: VI.4; VI.6; VI.7; VI.9; VI.11; 
VI.13; VI.14; VI.15 

860: VI.21 

861: VI.21 

862: VI.21 


938; 111.11; V.5 

939: IL11; HL1 n.75; I.11 n.79; 
111,12 I.13 

940: I.11; HI.11 n.78 
941: [11.11 

948: VI.19 

965: 1.4 

966: VI.18 n.120 . 
969: [11.11 

975: VIIL.11 

977-985: V.7; VI.10 
1172: VI.29 

1167: VI.28 

1191: V.6 

1198: V.6 

1204: VII.15 

1206: VII.15 
12799401 

1307: et 
1526: 1.4 

1890: VIL6 n.28 
1912: VI.7 


Noul cod civil român 2009 


1: VIL15 . 

13: VIL7; VII.16; VII.16 n.99; 
VII.17; VII.23 

36:1.5 

531.5 

80: V.4 

81: V.4 

113: V.4 

114: V.4 

208: 1.5 

416: V.4 

SS7A PO bal 

627: V.4 

680: VII.23 

792: V.4 

953: I.1 

954: 1.2 

955; 1.3; VII.3 

956: 1.4 

957: 1.5; 1.7; H.6; 11.7 | 
958: 1V.1; 1V.2; 1V.3; 1V.5; IV.6 
959; 1V.1; IV.2; IV.3; IV.5; IV.6 
960: IV.1; IV.2; IV.5; IV.6 
961: 1V.1; 1V.2; IV.3; IV.4; IV.6 
964: 11.4; 111.9; 1V.8 

965: 1.1; 11.4; 11.6; 11.8 

966: 1.1 

967: 1.1; 11.4; 11.6; 11.8 


1043: 


1044 
1045 
1046 
1049 
1050 
1051 
1052 
1065 
1068 
1069 


DD == 


11 
EIERNE 
JS 
3310335 

> 1.1; II.3 


: V.2; V.4 

: V.2; V.5; V.5bis 

: V.2; V.6 

: V.2 

25/4255. PWV 7.58; VIL5 
VPV 29 i 
: VI.4; VI.13; VI.15 

VI.21 

2V21 V123 
3V]:22;V1:23 

: VI.24 

: VI.26 

: VI.29 

VILO $ 

: VI.16 

: VII.21; VII.21 n.112 

: VI.16; VI.20bis 

: IV.5 

1071: VI.18 n. 121 

1072: VII.21; VII.21 n.113 

1075: HI.9; 111.10 n.64; IV.8 
1086: 1.1; 111.7 

1087: 111.7 n.53; IIL.9 

1088: 1.1; 111.1; 111.4 n.26; 111.7 
n.56; 111.8; [11.9 

1089: [11.7; 111.7 n.56; [11.13 
1090: 111.11; 111.13 

1091: [.1; 1.4; 11.6; [11.10; VI.20bis 
1100: L1; VIL.1; VH,14 

1101: VIIL.2; VIIL3; VII.23 

1102: 1V.8; VH.2; VII.3; VIL.4 
1103: VI.S; VI1,7; VIL8; VII. 12; 
VII.15* VII.16; VIIL.17; VH.19 
1104: VII.9 

1105: 1.1; VIL.10 

1106: VII.1; VII. n.2; VILA; 
VII.18; VII.19; VII.23 

1107: VIL.9 n.51; VII.12; VII.23 
1108: VIL13; VII,23 

1109: VII.13; VII.14 

1110: VIIL.13; VII.23 

1111: VII.15; VIIL.23 

1112: VII.7; VIL16;VIL16 n.101; 
VII.17; VIL18; VII.23 

1113: VII.7; VIL16; VIL19; VII.23 
1114: IV.7; VH.14; VII.12; VII.15; 
VII.17; VII.20; VH.23 

1119: VII 4 VII.20; VII.23 
1120: 44,7; VII.16; VII.17; 
VII.18; VII.22; VII.23 

1121: 14.2; VIIL.1; VIL1 n.3; 
VH.20; VII.21 i 

1122: VIIL.11 

1123: VII.20; VII.22; VII.23 

1126: II.7 n.53 
1143: VII.23 
1147: HI.10 
1155:1V.7 

1161: 1.4 

1179: VI.19 
1236: VI.18 n.120 
1238: VI.18 n.120 
1266-1269: V.7 
1270: 1.14 
1562: VH.11 
1564: VIL.11 
1565: VIIL.11 
1939; [.4 

1940: [.4 

2500: VII.7 

2545: VII.7 

2547: VII.7 

2634: V.4 


LPA (Legea nr. 71/2011) 
Intro.6 

91: Intro.2 

9953) VI 27; VILT 
VII.21 

100: VI.27 

101: I.2 

218: VIL6 n.33 

230: Intro.5 


Codul civil francez 1804 
(Codul Napoléon) 

711: II.1; V.3 i 

727: IV.2; IV.2 n.6 
731+1k1tn.10 

739: 11.8 


Anexa 1 — Index de texte 


751: 1.5 

754: 11.5 

755:1. 

767:1.1 

775: VIL11; VIL.11 n.67 
778: VIl.13 

792: VIL10 

785: 111.2; VI1.21; VII.21 n.109 
843: VII.2; VIL.2 n.13 

845: VIl.2. 

893: V.2; V.2 n.2 

895: V.3 

910: 1.6 

913: 111.2; I.5; II.9 

914: II.5 

915; [11.5 

916: I]l.5 

931: VI.6 n.30 

967: V.3; V.3 n.13; V.5 
970: VI.4; VI.7; VI.13; VL15 
1002: V.3; V.3 n.13 

1023: V.7 

1038: VI.16 

1098: 1111.11; 111.11 n.75; 111.13 
1570: 1.1 


Codul civil francez 2007 
APA eră 

724 IV. 268 

751: 11.6; I6 n.51; II.8 
754: 11.6; IL6 n.53; I.7 
755: H.6 n.52; 11.7; 11.8 
769: VIL3 

778: VII.11 

782: VIl.13 

783: VIL13 

784: VIL13; VIL.15 
893: V.2; V.4 
919-1: [11.9 

924: 111.9 

929; 11.6; 111.14 
930; 111.14 

970: VI.14 

971: VI.21 
1039-1043: VI.18 
1131: VI.18 


Codul civil din Québec 1994 


`Intro.9 ; 


620: 1V.2; IV.3 

621: 1V.2 

622: IV 2; IV.4 
623: IV.2 

630: VIL.1 n.1; VIL.3 
645: VII.20 

660: 11.6 n.48 şi 60; II.8 n. 71 
664: 11.6 n.49 

714: VI.30 

726: VI.6; VI.13 
736: VII.2 n.19 
775: VIL.10 


Codul civil Carol al II-lea 1940 
Intro.9 

815: 1V.4; IV.5 n.25 

820: 11.6 

863: VII.11; VII.11 n.69 

1002: VI.4 

1006: VI.15 


Proiectul de cod civil 1971 
Intro.9 

841: IV.3 
843: 11.6 
881: VII.8 n.49 


Proiectul de cod civil 2004 
724: 11.6; I.7 
741: V.4; V.4 n.23 

743: V.4; V.4 n.25 

760: VI.28 

784: V.4 

785: V.6 | 

840: VII.7; VII.7 n.41; VII.8 
844: VII.16 

845: VII.20 

850: VII.9 


Drept roman 

„Legea celor XII Table: VII.S n.26 
lex Aebutia: VII.5 n.26 

lex lulia iudiciaria: VI.5 n.26 
lex Falcidia: |l.1 n.1 
Gaius 11.229 şi 248: V.3. 
„Gaius [1.2 și 7-8: 11.5 n.40 
Ulpian, Reg., XX.1: V.3 n.16 
Ulpian, Reg. XXVI.2: [1.5 n.40 
Paul, Sent. 1V.8.8: 11.5 n.40 

Inst. 2.X pr.: V.3 n.18 

Inst. 1[].1.2b şi 1.6: [1.5 n.40 
Paulus, Dig. k5,7: I.5 n.19 
Iulian, Dig. 1.5.26: 1.5 n.19 
Modestin, Dig. XXVHI.1.1: V.3 
n.17 

Paul, Dig. XXVIII.2.19: IV.7 n.37 
Modestin, Dig. XXVIII.6.1.3 

Dig. XXXIV.9: IV.6 n.31 

Celsus, Dig. XXXVII.6.7: 11.5 n.40 

Pomponius, Dig. XXXVIII.6.5.2: 
II.5 n.41 

Ulpian, Dig. XXXVIII.16.1.4-6: 11.5 
n.40 

Celsus, Dig. XXXVIII,16.7: 1.5 n.19 
Pomponius, Dig. XLVI.3.80: VI.16 
Ulpian, Dig. L.17.35:V1.16 
Gaius, Dig. L.17.100: VI.16 
Paul, Dig. L.14153: VL.16 
Cod VI.30.19: VII.10 n.59 
Nov. 53: [1.9 ~ 

Nov. 115:1V.6 

Nov. 117: 11.9 

Nov. 118: [1.5 n.40; 11.9 
Nov. 127: 11.5 n.40; 11.9 
Horatius, Sat. 11.5.51: VI.22 


Codul Calimach 1817 


738: VI.15 


BGB (codul civil german) 1900 
II.2 
1931052051 

1932: I.2; HL1 


Codul civil elvețian 1907 
46; II.2 

463: II.2 

505: VI.4 


* Codul civil italian 1865 


720: Intro.8; 1.3 
762: V.5 

1001: VII.2 
1003: VII.2 


Codul civil italian 1942 
476: VII.13 
602: VI.4 

Codul civil spaniol 
834: [11:13 
968: [11.13; 111.13 n.102 


Codul civil al Republicii 
Moldova 
1523: VII.10 


Constituţia României 1866 
27: 1.6 


Constituţia României 1923 
IV.2 


Constituţia României 1991 


46: I.1; 11.2; VII.17 


Codul de procedură civilă 
1865 
14: I.2 


Codul penal Carol II 1936 
IV.2 


Codul penal 1969 
246: VIIL.15 


CEDO 
8 alin.2: IV.2 


Legea autentificării actelor 


1886 
33: V21 


Légea nr. 21/1924 
71: 1.5 

Legea nr. 319/1944 

Intro.9; 11.3 

1: 11.2 ; HI.3; 111.4; I.5; 111.12; 
IV7 

2: 111.1; 111.3; 111.4; 111.4 n.25; II.5; 
II]. 12; IV.7 

3: I.4 

4 IL.3 n. 21; 

5: I.2 


Decretul-lege 358/1944 
VI.24 

110: VI.24 

111: VL.24 


Legea nr.134/1947 
HIS n.48 


Decr. 79/1950 
VI.21 


Decr. 88/1951 
VII.7 


Decr. 40/1953 
W2; VILAS 
Zal 

20: VII.16 


Decr. 31/1954 
pe 
19: 1.5 
2il: 17 
33: 1.5 
34: 1.5 


Decr. 32/1954 
[I.2 

Codul familiei 1954 612: VI.23 
23:43 613: VI.22; VI.23 
48: V.4 64: VI.21 
57: V.4 73: VIL.15; VII.18; VII.23 
1002: VI.24; VII.14 
Decr. 371/1958 
VI.26 Legea nr. 51/1995 
Decr. 377/1960 Si Zile, 
ca Legea nr. 112/1995 
iii VI.20bis 
Instrucţiunile MJ nr. 4/J/1961 
1:12 HG 888/1996 
22: VI.26 
Decretul-lege nr. 6/1990 
IV.2 | OG 26/2000 
15: V.4 
Legea nr. 36/1995 19: 1.5 
VI.21 
10: 1.2 Legea 10/2001 
37: VI.24 VIL15 
61: VI.23 
65: VI.21 OUG 99/2006 
68: I.2 113: VI.27; VI.27 n.154 
75: VIL6 117: VI.27 
92: VI.15 1171: VI.27 


Regulamentul de punere în 
aplicare a Legii nr. 36/1995 
VI.21 

561: VII.14 

564; VII.14 

79: VIL6 


Legea nr. 36/1995 modificată 
prin Legea nr. 77/2012 

45: VI.21 

611: VI.23 


Legea franceză din 23 iunie 
2006 (reforma succesorală) 
VII.2 n.13 

29 &20: IL.5 


Ordinul MJ 1903/C/2011 
2 h 


Legea nr. 77/2012 
60: VI.21 | 

1.86: VII.18 

1.111: VI.24 

Abitaţie (drept de) : 11.2 ; 11.3 
Acceptant(-re) tacit(-ă) 
(implicit, -ă) : VIL.7 ; VIL11; 
VII.16-18 ; VII.23 

Acceptare : VII.22 ; efecte : 
VII.20 ; ~ feluri : VII.13 ; VII.16; 
VII.23 

Acceptare sub beneficiu de 
inventar : VII.10 

Acrescământ : VII.21 

Acte asupra moştenirilor 
nedeschise: 1.4 ; 111.14 
Acţiunea oblică : VII.12 

Acţiune pauliană : VII.11 
Afectaţiune familială : III.5 
Ascedenţi privilegiați : [1.3 ; 
III.5 ; 111.14 | 
Caducitate : VI.17-20 
Capacitate succesorală: 1.5 ; 11.7 
Cauză : VI.17-20 
Căsătorie putativă : II.3 

Clase de moştenitori : I.1; 11.4; 
III.6 
Codecedați : 1.7 

Colaterali privilegiați : 11.4 ; 
HL5 ; HI.7 ; VI.11 

Comoriență : I.7 

Confirmare : VI.28 
Continuare(-tor) a(-l) persoanei 
defunctului : V.3 


Conversiune : VI.29 
Cotitate disponibilă : [11.3-8 ; 


11.14 ; VII.2 ; = specială : [1].11- 


13 

Creditori (acceptare de către) : 
VIIL.12 

Datare (testament olograf) : 
VI.7-11; VI.20 

Decădere : IV.3 ; VII.7; VII.17- 
18; VII.20 ; VIl.23 

Declaraţia de neacceptare : 
VIL15; VII.23 

Descendent(-ți) : I.4 ; [11.3-5 ; 
I1.11-13 ; IV.8 

Deschiderea moştenirii: 1.2 
Dezmoştenire : 1.4 ; H.S ; HI.9 ; 
IV.6-8 ; VILS 

Donatar : II.2 ; HI.11 

Donatie : V.3 ; VI.18; ~ 
conjunctivă : [11.11 ; ~ între 
soți : IHI.11 ; V.5 

Drept potestativ : VII.7 ; VII.23 
Drept roman : II.3 ; H.5 ; IL9 ; 
Ier 1V431V.65 MV IRV SS WRI, 
VI.16 ; VIL.5 

Excepție de 
neconstituționalitate : II.2 ; 
VII.17 

Exclure, c'est instituer : 1.4 
Exheredare : v. Dezmoştenire 


Familie : V.1 ; ~ de sânge : II.1; 


[]].4 ; ~ nucleară : I.1 ; HI.4 


Felurile moștenirii: 1.3 ; IV.5-6 ; 


VII.1-3 

Ficțiune : [1.5 ; I.8 
Formalism : VI 

Forţă majoră: V.6 
Fundatie : 1.5 ; V.4 

Iertare : IV.4 

Incapacități: IV.8 

Instituire de erede : V.3 
Legat : 1.6 ; IV.7 ; V.2-4 ; V.7 ; 
VI.17 ; VII.2 ; ~ conjunctiv : 
VII.21 

Legat(-ar) cu titlu universal: 
IV.8 

Legat(-ar): particular: IV.7 ; 
VII.6 ; VII.20; VII.21 
Legat(-ar) cu titlu universal: 
VII.21 

Legat(-ar) universal : ul. 34. 
HIS ; IV.7 ; V.3 ; VI.2 ; VIIL.21 
Liberalitate(-ăți) : 111.4 ; HI.12 ; 
V.2; V.4 ; VI.6 ; VI.14; VI.28 


Liberalități transgeneraționale : i 


IL6 
Martor(-i) : VI.22 
Moștenire legală : II 


Nedemnitate : 11.5 ; [11.2 ; 111.10; 


IV.1-6 ; VII.21 
Opţiune succesorală : VII; ~ în 


scară : VII.8 ; retransmiterea ~: 


VII.10 ; termen de ~: VII.5-9; 
VII.16-18 

Pars bonorum : II.5; 11.14 
Pars hereditatis : II.5 ; IH.7 

Partaj : VII.23 

Partaj de ascendent : I.6 
Persoană juridică : I.5 
Prescripţie extinctivă : VII.6 
Prioritatea clasei de 
moştenitori : 11.4 

Proximitatea gradului de 
rudenie : 11.4 ; 11.7 

Raport: 11.7; VII.2 

Reducțiun€ : 1.4 ; 11.6 ; 111.14; 
IV.7 

Registru (electronic) : VI.3 ; 
VI.21 ; VI.24 ; VI.26 ; VII.14 
Renunţare : 11.5-7 ; [11.2 ; 111.10; 
111.14 ; VI.28 ; VII.6; ~ forţată: 
VII.19 ; ~ frauduloasă : VII.11; 
prezumția de ~ : VII.16-18; 
VII.23 ; retractare ~: VII.22 ; ~ 
tacită : VII.23 

Reprezentare succesorală : ls: 
8 

Reproducere asistată cuterțy 
donator : I.4 

Revocare : VI.14; VI.16 ; VI.18; 
VI.20 

Rezervatar : 11.4 ; 11.6 ; III ; IV.8 
Rezervă succesorală : II.2 ; HI ; 
Rudenie de sânge : II.1; 11.3 
Scriere (testament olograf) : 
VI.5-6 ; VI.30 | 
Semnătură (testament olograf) : 
VI.12-13 ; VI.20 ; VI.30 - 
Simulaţie : 11.6 

Soţ supraviețuitor : H.1 ; 11.9; 
111.1; 111.4-6 ; II.9 ; 11.11 ; IV.8 

Străin de moştenire: II.2; VIL6 (reciproc): V.5; definiţia ~ : V.2- 


Substituţie fideicomisară : 1.4 ; 4; ~ informatic : VI.30 ; 
[11.14 interpretarea ~: V.7 ; VI.14; 
Succesibil : VII.1 ; VII.5-10; mistic : VI.2-3 ; olograt: V.6; 
VII.16-18 VI.4-; proba ~: V.6;VI; = 
Testament: V ; ~ autentic: sumelor de bani : VI.26-27 ; 


VI.21-25 ; VI.27 ; ~ conjunctiv Tulpină(-i) : II.5 


Cuprins detaliat 


Bibliografie şi PENA latra rider tera Eee Co eroică 9 
INELE GDS RE a sapă e once aaa a uitate na einer 15 
Argument a A A a esa neteenaatetaane onest 15 
Noţiuni sumare despre Seul materie ike. PREA. ME T T 24 
Codul lui Cuza, sau cronica unei aventuri legislative?...sssee.reesee. 25 
Spre ningu Codre iVa AR in a aE a 24327 
Codificarea moștenirilor î în dreptul CIVIL OMAN s.sseserssesessesssrsesessesr 31 


PROBLEMA |. ASPECTELE GENERALE ALE DEVOLUȚIUNII 


MOŞTENIRII, ÎNTRE VECHI ȘI NOU Dai (a pg ii tel 33 

PROBLEMA II. MOȘTENIREA LEGALĂ, SAU CÂT DE ACTUAL 

ESTE IUSTINIAN?.....sesssssseossereosaagueesrsporcesasseooreanansasoeraresreensnesereresserreeesssoeornernssees 45 
Reprezentarea, sau actualitatea dreptului roman. ..........m nana. 55 


PROBLEMA III. REZERVA SUCCESORALĂ: CARE ESTE | 
RAPORTUL DE FORȚE ÎNTRE AFECTAȚIUNEA FAMILIALĂ A 


BUNURILOR ŞI LIBERA DISPOZIȚIE AON ACU S a 68 
Evoluția legislativă a problemei s.sssssssssessrsrseseesrsrersrreerereensereneeneneseseaee 68 
Problematica vechiului Cod ciVil..ssssssssssssseseesesessensusesevoreererereeeerereneneenee 69 
Rezerva în noul Cod civil.......... "bombe PE A e cei câte ce 83 


PROBLEMA IV. NEDEMNITATEA ŞI DEZMOȘTENIREA, O 
PERECHE CONCEPTUALĂ REFĂCUTĂ: ROMANII AU AVUT 


(DIN NOU) DREP TATEM a ronnan oe 101 

PROBLEMA V.CADRUL GENERAL AL ACTULUI 

TESTAMENTAR .sssssssersenitsseesierserrreoteeoreeeeseeernèeneeeseserenneeeeeeerererereneet prag 119 
Spre o nouă definiție a ee T a A am 120 


Testamentul reciproc: A A E A a Dau aa 127 

PROBLEMA VI. FORMALISMUL TESTAMENTAR, ÎNCOTRO?......... 136 
A dispărut testamentul mistic!..... nana eneereeaeaeaeeeoaeeeaseeeeaeeasteaaeaeaeuiziă 487 
Avatarurile testamentului OlOgraf...ssssssssiersssssssrorsrerssrsssesssrssrrrrenni masea 140 
Un alt fel de testament autentiC?......esssssssssessresssessssrerssssserenesesso agate 174 
În căutarea unui succesor pentru testamentul sumelor de 
bani depuse la CEC - art. 1049 NCC, unu nateeaeeee coreene fate asoeeae 180 
Încercări legale de salvare a testamentului informal. cutia 183 
În loc de epil0g..sssesissssssessersssrsserersversssvenrnesrsenanereeren Wefan 185 

PROBLEMA VII. OPȚIUNEA SUCCESORALĂ, SAU CUM POATE 

FI IUSTINIAN CONTEMPORANUL NOSTRU Ma i ie Troita, 188 
Terminologie sesvssinirssstorresrrnsrrisrnesnsersnea WE Anene atras te pa 188 
Caracterele dreptului de opțiune succesorală..s.sssssssrssrseresrserses 189 
Termenul de opțiune succesorală „siessen 195 
libertatea aceptani ieii N 3 MEI DEE n ati i 209 
Acceptarea de către creditorii succesibilului..... iii a iai ala i 213 
Felurile acceptării....ssssssrsssrsssessresst iasnrenissessorsseesrrsensntnstrsorsornsorenrasnnssnssnes 215 
Declaraţia de neaccejaia De stue aie: stana sac pian e taie aia 217 
Efectele scurgerii termenului de opțiune TA Aeee „221 
Efectele acceptării și Tenako aana 229 

a. EDITURA UNIVERSUL JURIDIC 
PERIODICE 


Director: Marian Nicolae 
Redactor-şef: Mircea-Dan Bob 
Periodicitate: 6 numere pe an 

“2012 


2011 2010 2009 “2008 


i a TRE Primul număr al Revistei române de drept privat (RRDP) a ieşit de sub tipar în 
i3) | anul 2007, ajungând în prezent la al cincilea an de apariţie. Colegiul redacţional este 
Piste format din tineri specialişti, cunoscuţi în domeniu, de la universităţile din Bucureşti 


trsta + şiCluj-Napoca. 


Apărând sub deviza „Totul sub semnul discuţiei”, activitatea Colegiului este 

= îndrumată de un Consiliu ştiinţific remarcabil, alcătuit din personalități marcante ale lumii 

, juridice, române sau străine. Scopul revistei este de a forma un cadru modern şi coerent | 
$ | de dezbatere juridică, racordat la dreptul comparat şi tematizat anual sub emblema unei 
3 personalități a dreptului privat român. i 


În ceea ce priveşte structura revistei, ea cuprinde, pe lângă studii, articole 
şi comentarii de doctrină, ce reprezintă cea mai mare parte din economia acesteia, 


secţiuni de practică judiciară şi arbitrală, română şi străină, comentată sau adnotată, precum şi recenzii, 
medalioane sau breviare informative despre întâlniri, conferinţe, simpozioane etc. organizate pe diverse teme de 
drept privat, în țară sau străinătate, după caz. 

Director: Gheorghe Buta www.rrdj.ro 


Redactor-şef: Mihaela Tăbârcă 
Periodicitate: 6 numere pe an 
"2012. 2011 2010 2009 

Abonament REVISTA ROMÂNĂ DE JURISPRUDENŢ 


< 


Revista română de jurisprudență (RRDJ) se adresează cu precădere mame 
practicienilor dreptului, fiind vizaţi magistraţii, avocaţii, consilierii juridici şi, în genere, p: să a : 
l nă de . 

Ep PE puISI g 


koa 


toţi jurişti implicaţi ori interesaţi de jurisprudenţă. , = 
Primul număr a fost lansat în anul 2009 şi se bucură de sprijinul unor colaboratori Atari fiec 


principali cu o vastă experienţă: judecător Mihaela Tăbârcă, judecător Gabriela TOEN 
Bogasiu, judecător Livia Stanciu, avocat Magda Volonciu, avocat Gheorghe Buta. = i 
“Propunându-şi să ofere o panoramă completă şi constant actualizată È 


Revista se propune drept un nou for de studiu şi aprofundare a principalelor ramuri de 
drept, într-o optică sectorială, nu doar naţională, din perspectivă practică, 
jurisprudenţială. 


OS O Bam ROMÂNĂ BRA 


z 


a jurisprudenţei, Revista cuprinde în paginile sale secţiuni de practică judiciară | 

comentată sau adnotată, „la zi”, atât a instanţelor române (remarcându-se astfel rubrica de Curte 
Constituțională, coordonată de domnul Dan Claudiu Dănişor), cât şi a Curții de la Luxemburg şia Curții de la 
Strasbourg, ce reprezintă cea mai mare parte din economia acesteia, dar şi editoriale, analize şi sinteze 


de jurisprudenţă pe teme actuale dedrept. - 


EDITURA UNIVERSUL JURIDIC 
PERIODICE 


Revista română de executare silită (RRES 
Director: Eugen Hurubă WWW.rres.ro 
Redactor-şef: Evelina Oprina 
Periodicitate: 4 numere pe an 


Mm înca noia de 

executare silită 

Abonament REVISTA ROMÂNĂ DE EXECUTARE SILITĂ 

A eeey . ay ep... EPIS E AT, . jx $ 
Í mu. ER Revista română de executare silită (RRES), revistă trimestrială (este în anul IX 
| evista roata P f ' de la apariție), se prezintă sub o formă nouă, deosebit de atrăgătoare şi atent îngrijită de 
i ecenlare silita echipa redacțională. 

În Den je ata aaa 1 
z Scopul revistei este de a forma un cadru de dezbatere juridică având ca element 
: T 2! centraldomeniul executării silite, domeniu pe câtde dinamic, pe atât de important. 
i AN Conducerea revistei este asigurată de Eugen Hurubă (Director), executor 
i. E f + judecătoresc cu o vastă experienţă în domeniul executării silite, şi de Evelina Oprina 
i îă _. (Redactor-şef), judecătoria Tribunalul Ilfov. 
e aro aa 


Revista se adresează în primul rând celor ce exercită profesia de executor 
judecătoresc, dar în aceeaşi măsură şi celorlalți practicanți ai dreptului (magistrați, 


avocaţi), precum şi teoreticienilor (profesori, studenţi la drept). Revista este structurată în două mari secţiuni - 
doctrină şi practică judiciară. 


WWwWwW.ujmag.ro 


Revista română de dre 
Director: Mircea Duţu 
Periodicitate: 2 numere pe an 


tul mediului (RRDM)____ 
wwWw.rrdm.ro 

‘Abonament REVISTA ROMÂNĂ DE DREPTUL MEDIULUI 


Revista română de dreptul mediului (RRDM) a apărut pentru prima dată în anul 
2003. Este o publicaţie bianuală ce reuneşte un Comitet științific format din profesori 
de prestigiu de la Universităţi din România, Franţa, Germania, Marea Britanie, Spania 
Brazilia şi Canada. 

Scopul revistei este de a forma un cadru de dezbatere juridică pe tema deosebit de 
actuală a protecţiei mediului, adresându-se deci, în primul rând, specialiştilor în dreptul 
mediului, dar şi practicienilor şi teoreticienilor celorlalte ramuri de drept, dreptul 
mediului fiind conex cu multe dintre acestea. Revista cuprinde articole scrise de 
colaboratorii români şi din străinătate, recenzii asupra unor lucrări reprezentative din 
tară şi străinătate, precum şi prezentări ale manifestărilor ştiinţifice. De asemenea, se 
urmăreşte îndeaproape evoluția legislativă comunitară şi jurisprudenţa Curţii de 
Justiţie a Comunităţilor Europene în domeniul dreptului mediului. 

Directorul revistei este dl prof. univ. dr. Mircea Duţu, o personalitate incontestabilă în domeniu, deopotrivă 


preşedinte al Universităţii Ecologice din Bucureşti şi al Asociaţiei Române de Drept al Mediului (ARDM), precum 
şi membru al unor organisme internaţionale de profil. 

EDITURA UNIVERSUL JURIDIC 
PERIODICE 


CIP | Director: Florin Streteanu 
ar am ) Periodicitate: 4 numere pe an 


2012 


2011 


Abonament REVISTA CAIETE DE DREPT PENAL 


: Revista Caiete de drept penal a apărut în anul 2005, ajungând în prezent la cel 
' de-al VIil-lea an de apariţie. Dreptul penal reprezintă o componentă esenţială a oricărui 
a sistem juridic, cu implicaţii profunde în ceea ce priveşte calitatea actului de justiţie. 


În acelaşi timp, în contextul frecventelor fluctuații legislative din perioada actuală, 
numărul problemelor cărora teoreticienii şi practicienii dreptului penal sunt chemaţi a le 
: găsi soluții a crescut exponențial, iar un nou forum de discuții asupra acestora nu poate fi 
` decâtbinevenit. 

Prin modul în care a fost concepută și structurată, în paginile revistei se va regăsi — 


ca autor sau cititor — orice persoană preocupată de problematica dreptului penal, 
indiferent de statutul său actual - practician al dreptului, teoretician sau student. 


În paginile revistei se regăsesc doar materiale originale, care abordează analitic, pe baza unei temeinice 
documentări doctrinare şi jurisprudenţiale, aspecte de actualitate din teoria şi practica dreptului penal român şi a 
celui comparat. i 


www.ujmag.ro 


Rpp Redactor-şef: Nicolae Popa 
ina) Editor executiv: Dan Claudiu Dănişor 
U Redactor-şef adjunct: Verginia Vedinaş 
Periodicitate: 4 numere pe an Ă 

Abonament REVISTA DE DREPT PUBLIC 


' Revista de drept public - o revistă cu tradiţie în spațiul juridic f 
românesc - păşeşte într-o nouă direcţie, cu o nouă structură şi $ 
însoțită de un nou partener, Editura Universul Juridic. 

Înalta ţinută ştiinţifică impusă de tradiția acestei reviste {pim 
reprezintă punctul de pornire pentru această nouă colaborare, noua Ha 
structură a revistei având la bază o puternică echipă redacțională, 
care îmbină armonios experienţa şi autoritatea unora dintre membri 


cu entuziasmul şi tinerețea altora. | d e 
Colegiul de redacţie al revistei îşi impune autoritatea prin 
prezența“ unor personalități marcante în cadrul lumii juridice 
româneşti şi străine. 
Ca urmare a schimbărilor legislative din ultimii ani, dreptul public se confruntă cu 
diverse probleme de interpretare sau lacune legislative, care nu au fost clarificate de 
legiuitor. De aceea, în paginile revistei se vor regasi subiecte de actualitate juridică, 


opinii relevante cu privire la practicile instituționale şi articole de doctrină juridică 


semnate de autorităţi în domeniu. 


Librăria ta de carte de specialitate 
juridică, economică și business 


Din 2008 suntem 
alegerea lor... 


Cursuri universitare + Tratate e Monografii * Coduri + Legislaţie » Jurisprudenţă e Reviste de specialitate 


WWW.ujmag.ro 


O sector 6, Bucureşti (lângă AFI MALL) 
ADN 021.312.22.21 | 0733.673.555 | comenzi@ujmag.ro 


u aN Bd. luliu Maniu nr. 7, clädirea Cotroceni Business Center corp C, 

Materia moştenirilor este tratată de autorii noştri în mod 
unilateral. Succesiunile sunt privite ca o materie pur tehnică, 
în care sunt expuse cu un ochi rece nişte soluţii matematic 
convenabile unor justiţiabili, care oricum au ascuns sau 
şi-au împărțit (însuşit) deja bună parte din bunuri. Nici autorii 
noştri şi nici legiuitorul civil nu se preocupă de factorul uman 
implicat, cu ecourile sale în plan micro (familial) şi macro 
(social). După părerea noastră, această preocupare poate 
fi pusă în practică prin folosirea în analiză a trei aspecte: 
evoluţiile sociologice; perspectiva istoric evolutivă asupra 
instituţiilor; metoda dreptului comparat. 


Reglementarea moştenirii în Codul civil din 2009 
a urmărit absorbirea legislaţiei speciale în Cod, valorificarea 
experienţei Codului civil Carol al Il-lea, a Decretului-lege nr. 
319/1944, a Proiectului de Cod civil din 1971, a Codului civil 
din Québec şi a reformei succesorale franceze din 2001- 
2006, la care s-au adăugat interpretările jurisprudenţiale 
şi propunerile de lege ferenda avansate în literatura juridică. 
Un rol important l-au avut observaţiile şi sugestiile venite 
de la organizaţiile profesionale şi de la diverse organisme 
şi instituţii consultate, dintre care cea mai mare pondere 
au avut-o cele făcute de reprezentanţii notariatului: corp 
profesional specializat începând din 1950 în materia 
succesiunilor, a avansat amendamente a căror negociere 
a avut pondere asupra formei finale a acestei cărţi. 


Ne propunem să expunem problemele dintr-o 
perspectivă utilă concret practicianului şi informativă 
studentului sau teoreticianului. Expunerea regulilor din noul 
Cod civil va fi permanent precedată de sinteza evoluţiei 
din dreptul nostru anterior lui 1 octombrie 2011. 

